
INTRODUCERE 


Schimbarea este un proces pe mai multe niveluri... 

Facem schimbări în mediul în care trăim; 

Schimbări in comportamentele prin care 
interactionam cu mediul in care trăim; 

Schimbări în capacităţile şi strategiile prin care ne 
directionam şi ne călăuzim comportamentul; 

Schimbări în convingerile şi sistemele de valori pe 
baza cărora ne motivăm şi ne consolidăm sistemele şi 
hărțile după care ne ghidăm; 

Schimbări în propria identitate, din care alegem 
valorile şi convingerile care ne călăuzesc viața; 

Schimbări în relația noastră cu acele lucruri care 
sint mai mari decît noi, acele lucruri pe care cei mai 
mulți dintre oameni le-ar eticheta drept spirituale. 

Această carte se ocupă de asigurarea mai multor 
opțiuni la un anumit nivel al schimbării - nivelul 
convingerilor noastre. Ea are scopul de a pune la 
dispoziție instrumentele conceptuale şi interactive 
necesare pentru a înțelege şi a dobîndi mai 

multe opțiuni în cadrul sistemului de convingeri 
care ne călăuzeşte comportamentul în lumea care ne 
înconjoară. 

Am început să explorez serios procesele implicate în 
schimbarea convingerilor în anul 1982, cînd mama mea 
a suferit o revenire a cancerului de sîn, cu metastaze 
destul de extinse şi un pronostic de vindecare destul de 
reținut. Ajutînd-o pe ea pe calea dramatică şi eroică spre 
vindecare, ale cărei elemente sînt descrise în parte în 
aceste pagini, am intrat într-un contact strîns cu 
efectele convingerilor în raport cu sănătatea omului şi în 
raport cu celelalte niveluri de schimbare implicate în 

realizarea unei schimbări comportamentale complete şi 
durabile. 

Primul atelier cu tema „Convingerile şi sănătatea" 
s-a desfăşurat in decembrie 1984. Majoritatea 
conceptelor şi tehnicilor descrise în această carte sînt 
rezultatul acelui program, al programelor care au urmat, 
precum şi al şedinţelor de terapie cu anumiţi clienți care 
trăiau schimbări ce le amenințau viața şi în acelaşi timp 
le-o transformau. Desi rădăcinile conceptelor şi 
tehnicilor prezentate în cadrul acestei cărți sînt extinse 
şi profunde, ele se inspiră mai ales din principiile şi 
tehnicile de programare neurolingvistiea. Sursa 
materialului cărții constă în special din conținutul 
seminarelor de programare neurolingvistica pentru 
avansati, in cadrul carora subiectul convingerilor era 
prezentat si abordat ca o aptitudine de nivel avansat. 

Cartea este scrisă de o asemenea manieră încît să 
ai sentimentul participării la un seminar real. 
Imagineaza-ti ca te afli acolo, că  urmăreşti 
demonstrațiile, asculti întrebările şi răspunsurile, 
participi la discuții şi la exerciţii. 

Scopul principal al cărții este acela de a-ţi pune la 
dispoziție cunoştinţele despre felul cum se schimbă 
convingerile - deşi sper că, în calitate de cititor, vei găsi 
în ea şi o sursă de inspiraţie în conceptele şi exemplele 
de cazuri individuale cuprinse în această carte. 

Trebuie să spun, de asemenea, că este vorba despre 
un domeniu al programării neurolingvistice cu o 
dezvoltare atît de rapidă, încît dispunem deja de 
suficiente noutăți şi tehnici inedite pentru a alcătui un 
al doilea volum. Prin urmare, iti recomand să abordezi 
această carte ca un mijloc de a-ţi extinde convingerile în 
privința posibilităților şi metodelor implicate în procesul 
realizării schimbării durabile, şi nu doar ca o simplă 
descriere a unor tehnici sau proceduri. 

CONVINGERILE: 


IDENTIFICARE SI SCHIMBARE 


În 1982, mama mea ajunsese la un moment de 
tranziție al vieţii. Multe lucruri se schimbau pentru ea. 
Fiul cel mai mic pleca de acasă, iar mama era obligată 
să se confrunte cu ceea ce însemna pentru ea această 
plecare. Firma le avocatură la care lucrase tatăl meu se 
scinda, iar el era pe punctul de a trece la practică 
independentă. Bucătăria, inima casei, fusese distrusă de 
un incendiu, iar mama se simțea frustrată şi tulburată 
din această pricină, deoarece bucătăria era, locul ei“ şi 
reprezenta, în parte, ceea ce însemna mama în sistemul 
familiei. Capac la toate, muncea foarte mult, lucrind ca 
asistentă pentru mai multi medici, şi spusese că „moare 
să-şi a un concediu. “ 

În toiul tuturor acestor stresuri aduse de schimbare 
în viata ei, a avut loc o revenire a cancerului de sin, cu 
metastaze la nivelul osaturii craniene, a coloanei 
vertebrale, a coastelor şi pelvisului. Medicii i-au dat un 
prognostic rezervat şi i-au spus practic că vor face tot ce 
pot pentru a-i „uşura suferința". 

Mama şi cu mine am petrecut patru zile nesfirşite 
împreună, ocupindu-ne de convingerile ei referitoare la 
ea însăşi şi la boala de care suferea. Am folosit toate 
tehnicile de programare neurolingvistiea (NLP) care mi s- 


Robert Dilts, Tim Hallbom şi Suzi Smith — Convingeri. Căi spre sănătate şi starea de bine 11 


au părut adecvate. A fost o muncă extenuantă pentru 
ea. Cînd nu lucram, mînca sau dormea. Am ajutat-o pe 
mama să-şi schimbe o serie de convingeri limitative şi 
am ajutat-o să integreze conflictele majore care 
apăruseră în viața ei ca urmare a tuturor schimbărilor 
survenite. Ca rezultat al lucrului cu convingerile ei, a 
reuşit să-şi îmbunătățească semnificativ starea de 
sănătate şi a ales să nu recurgă la chimioterapie, 
radioterapie sau orice altă terapie tradițională. În 
momentul scrierii acestei cărți (şapte ani mai tirziu) se 
bucura de o sănătate excelentă şi nu a mai manifestat 
nici un simptom de cancer. Înoată cite trei sferturi de 
kilometru de cîteva ori pe săptămină si are o viata 
fericită şi plină, care cuprinde călătorii în Europa şi 
roluri în reclame pentru televiziune. Este o sursă de 
inspiraţie pentru noi toți în privința a ceea ce pot face 
oamenii care suferă de boli ce le ameninţă viața. 

Munca pe care am făcut-o cu mama m-a ajutat în 
mod esențial să elaborez modele NLP destinate sănătății, 
convingerilor şi sistemelor de convingeri. Modelele pe 
care le folosesc acum au evoluat considerabil în ultimii 
citiva ani şi vor reprezenta punctul central al acestei 
cărți. 

Chiar şi înainte să lucrez cu mama mea sistemele 
de convingeri m-au intrigat după ce mi-am dat seama 
că, chiar şi după o intervenţie de NLP „încununată de 
succes“, unele dintre persoanele cu care lucram tot nu 
se schimbau. Explorind cauzele, descopeream adeseori 
că oamenii cultivă convingeri care neagă cumva 
schimbarea pe care şi-o doresc. Un exemplu tipic a 
apărut în cursul unei prezentări în fața unui grup de 
profesori din învățămîntul special. O profesoară a ridicat 
mîna şi mi-a spus: „Ştii, cred că strategia NLP pentru 
redarea cuvintelor pe litere este grozavă şi o folosesc cu 
toţi elevii mei. Însă asupra mea pur şi simplu nu are 
efecte.“ Am testat-o şi am descoperit că, de fapt, 
strategia NLP dădea rezultate şi în cazul ei. Am putut s- 
o învăţ să redea cuvinte pe litere, pina cand a reuşit să 

le redea corect de la cap la coadă şi invers. Însă pentru 
ea nu credea că poate reda cuvinte pe litere, îşi ignora 
noua abilitate. Această convingere i-a permis să treacă 
cu vederea toate dovezile că poate, de fapt, să redea 
cuvintele pe litere. 

Sistemele de convingeri constituie cadrul larg al 
oricărei încercări de schimbare pe care o întreprinzi. Îi 
poţi învăţa pe oameni să redea cuvinte pe litere cîtă 
vreme trăiesc şi iti pot răspunde. Pe de altă parte, daca 
oamenii sînt convinşi că intr-adevăr nu pot să facă un 
lucru, vor găsi o cale inconştientă de a împiedica 
producerea schimbării. Vor găsi o cale de a interpreta 
rezultatele astfel încît ele să corespundă convingerilor 
lor actuale. Pentru a o determina pe profesoara pe care 
am amintit-o mai devreme să folosească strategia de 
redare a cuvintelor pe litere, a trebuit să lucrăm mai 
întîi cu convingerile sale limitatoare. 


Un model de schimbare folosind NLP 


Cînd lucrezi cu o credință limitatoare, scopul tău 
este să ajungi din starea actuală în starea dorită. Primul 
şi cel mai important pas constă în identificarea stării 
dorite. Trebuie să ai o reprezentare clară a rezultatului. 
De exemplu, dacă lucrezi cu un fumător, va trebui să-l 
determini să se gindeasea cine va fi şi ce va face în 
privința relațiilor, activităţii, recreerii etc. cînd va înceta 
să fumeze. Din momentul în care ai ajutat omul să-şi 
stabilească un scop, ai declanşat deja procesul 
schimbării, deoarece creierul său este un sistem 
cibernetic. Aceasta înseamnă că, odată ce are un scop 
bine conturat, creierul îi va organiza comportamentul 
inconştient pentru a-l atinge. Va începe sa primească în 
mod automat un feedback de autocorectare, care îl va 
ajuta să ramina pe drumul către scopul propus. 

Am aflat de curînd un exemplu în acest sens. În 
1953, cineva a scris o dizertatie de masterat la o 
universitate americană din Est despre stabilirea 
obiectivelor. Autorul lucrării a constatat că numai 3% 
dintre studenți aveau aşternute pe hirtie telurile 
propuse in viata. Douăzeci de ani mai tirziu, în 1973, 
cineva a făcut o verificare în rîndul supravietuitorilor 
promoției din 1953 şi a constatat că acei 3% dintre 
studenți care avuseseră obiectivele puse pe hirtie 
obțineau venituri mai mari decît tot restul promoției la 
un loc. Acesta este un exemplu al modului în care 
creierul îți organizează comportamentul pentru 
atingerea unui obiectiv. 

După ce ai identificat ce îți doreşti, poți aduna 
informații despre situația ta actuală. Comparînd starea 
actuală cu starea dorită, poți stabili care sînt abilitățile 
şi resursele necesare pentru a ajunge la starea dorită. 


Formula schimbării 

Aş vrea să-mi prezint formula NLP simplă pentru 
schimbare: 

Starea (problema) actuală plus resursele egal starea 
dorită. 


Starea actuală + Resursele = Starea dorită 


În esență, acesta este procesul pe care îl aplici în 
cazul tuturor tehnicilor speciale elaborate în cadrul NLP 
în ultimii 17 ani. Uneori pot apărea dificultăți în privința 
adăugării resurselor la starea actuală. Apare o 
interferență venită din gîndirea persoanei. În acest caz, 
modelul arată astfel: 


Starea actuală + Resursele = Starea dorită 

Interferente 
(Inclusiv convingeri limitative) 


Recunoasterea si rezolvarea 


interferentelor 


Uneori etichetez in gluma interferentele ca fiind 
„terorişti launtrici" care ne sabotează cele mai serioase 
eforturi. Din nefericire, nu poți să dai buzna şi sa 
arestezi „teroriştii", deoarece reprezintă o parte din tine 
care trebuie să evolueze şi să fie încorporată, nu 
distrusă. Gindeste-te la interferență ca la informația 
cum că este necesar un alt set de resurse înainte de a 
trece mai departe, către starea dorită. 

Cel mai obişnuit tip de interferenţă este acela care 
există în interiorul individului. Uneori, oamenii încearcă 
să obțină un anumit rezultat dorit, însă nu realizează 
conştient că obţin o serie de beneficii secundare de pe 
urma problemei pe care încearcă să o depăşească. Să-ţi 
dau citeva exemple despre cum funcţionează acest 
mecanism. 

Este posibil ca o femeie să aibă dificultăți să 
slăbească deoarece se teme că, dacă slăbeşte, lumea s- 
ar putea simți atrasă sexual de ea. Scăderea în greutate 
ar putea să-i provoace anxietate, fiindcă nu ştie dacă va 
fi capabilă să abordeze cu grație acele situații. 

Cînd un bărbat care este bolnav beneficiază de un 
anumit gen de atenţie din partea familiei, atenție pe care 
în mod obişnuit nu ar primi-o, aceasta poate să devină o 
motivație pentru a rămîne bolnav Cînd este sănătos, se 
simte nebăgat în seamă şi nu primeşte atenţia pe care 

şi-o doreşte. 

Îmi amintesc de un om cu care am lucrat, care 
suferea de cancer hepatic. Cînd l-am întrebat dacă 
există vreo parte din el care s-ar opune ca el să se 
insanatoseasca, a simțit o ezitare. 

O parte din el era preocupată, pentru că îşi 
adunase laolaltă toți prietenii la o mare petrecere de 
despărțire, la care toată lumea îşi deschisese sufletul şi 
plinsese. Această parte din el avea sentimentul că, dacă 
s-ar fi însănătoşit, nu s-ar mai fi putut ridica la 
înălțimea acelor incredibile trăiri afective. Totul ar fi 
mers la vale din acel punct, pentru că avusese acea 
experiență culminanta, determinată de faptul că era pe 
moarte. Imposibilitatea de a se ridica la înălțimea 
experienței culminante reprezenta o interferență. A 
trebuit să mă ocup de această interferență înainte de a 
putea adăuga orice altă resursă. 

Interferentele pot îmbrăca trei forme. Prima este 
aceea că o parte a persoanei nu vrea schimbarea. 
Adeseori, persoana nu conştientizează existența acelei 
parti. Am lucrat cu un bărbat care voia să renunțe la 
fumat şi fiecare părticică conştientă din el era de acord. 
Exista însă şi o parte inconstienta, de ,adolescent", care 
considera că dacă renunţă la fumat, devine mult prea 
conformist. Dacă se lăsa de fumat, nu mai era el însuşi. 
A trebuit să ne ocupăm de această problemă de iden- 
titate înainte de a-i pune la dispoziție căi mai adecvate 
pentru a fi o persoană independentă. Pentru a crea 
schimbarea, trebuie să-ți doreşti in mod congruent 
schimbarea. 

Un al doilea tip de interferență se manifestă atunci 
cînd persoana nu ştie cum, să-şi creeze o reprezentare a 
schimbării sau a felului în care s-ar comporta în cazul 
în care s-ar schimba într-adevăr. Trebuie să ştii cum să 
treci de la starea actuală la starea dorită. Am lucrat 
odată cu un băiat care avea o strategie auditivă de 
redare a cuvintelor pe litere şi nu putea face corect acest 
lucru. Încerca să redea literele din alcătuirea cuvintelor 

verbalizindu-le. Sigur că nu putea să redea prea bine 
cuvintele pe litere, deoarece pentru a o face eficient, 
trebuie să vezi cuvîntul şi să capeti un sentiment de 
familiaritate sau de lipsă de familiaritate fata de el. L-am 
învățat strategia NLP de redare a cuvintelor pe litere 
bazată pe memoria vizuală, ceea ce i-a asigurat ,stiinta" 
de a face acest lucru. 

Aceasta ne duce la al treilea tip de interferenţe. 
Omul trebuie să-şi ofere ocazia de a-şi folosi noile 
cunoştinţe. Există cîteva modalități frecvent intilnite 
prin care oamenii nu-şi dau ocazia de a se schimba. 

Oricine are nevoie de timp şi de spațiu pentru ca 
schimbarea să se poată produce. Dacă cineva încearcă o 
strategie eficientă pentru scăderea în greutate şi nu 
observă rezultatele în cîteva zile, înseamnă că nu şi-a 
oferit ,ocazia" de a se schimba. Prin urmare, simplul 
fapt de a-ţi oferi răgazul necesar iti poate pune la 
dispoziție ocazia de care ai nevoie. 

Un alt gen de exemplu de ,ocazie" a fost demonstrat 
atunci cînd Tim Hallbom şi Suzi Smith discutau cu o 
instructoare de la o şcoală postuniversitară despre cum 
să-i ajute pe oameni să aducă schimbări în viața lor. 
Instructoarea a spus: „Am citit despre tehnica NLP 
pentru fobii în cartea /Foloseşte-ți creierul -pentru 
schimbare, dar n-aş folosi-o niciodată, pentru că este 
doar o soluție de moment." Ea considera că, pentru ca 
schimbarea să aibă valoare, trebuie să se producă în 
urma unui proces îndelungat şi dureros. Tim şi Suzi i- 
au spus: „Am aplicat - acest proces într-o mulțime de 
cazuri si rezultatele s-au menținut ani de zile." 
Instructoarea a replicat: „Nu-mi pasă dacă s-au 
menținut; rămîne oricum o soluție de moment." Această 
instructoare era genul de persoană care voia să-i ajute 
mai eficient pe alţii, dar nu putea să învețe cum, 
deoarece nu voia să-şi ofere ocazia, din cauza 
convingerii sale fixe şi limitative referitoare la modul în 
care ar trebui să se producă schimbarea. 

Rezumat 


Pe scurt, poţi crea schimbarea daca: 

1. Identifici starea actuală; 

2.  Identifici starea dorită; 

3.  Identifici resursele adecvate (stările interioare, 
fiziologia, informațiile sau aptitudinile) necesare pentru 
a ajunge din starea actuală în starea dorită; Si. 

4. Elimini orice interferenţe, prin utilizarea 
acestor resurse. 


Trebuie să vrei să operezi schimbarea, să ştii cum 
să o produci şi să-ți oferi ocazia de a te schimbal. 


Elemente adiționale care influențează 


schimbarea 


Există patru elemente adiționale care au legătură 
cu influențarea schimbărilor şi tin de dorința de a te 
schimba, de cunoaşterea modurilor de a produce 
schimbarea şi de a-ţi oferi ocazia să te schimbi. Aceste 
elemente sînt: (1) fiziologia, (2) strategiile, (3) congruenta 
şi (4) sistemele de convingeri. Orice schimbare pe care o 
faci va fi influențată într-o anumită măsură de fiecare 
dintre ele. Le voi împărți după cum urmează: 

— Fiziologia şi strategiile sînt legate de a şti cum să 
procedezi. Cum efectuezi un anumit comportament? 

— Congruenta şi convingerile sînt legate de dorința 
de a face un anumit lucru sau de a-ţi oferi ocazia de a-l 
face. Trebuie sa fii capabil să-ți iei un angajament 
personal deplin, fără să trebuiască să te lupti cu tine 
însuți sau cu alții pentru a-l îndeplini. De asemenea, 
trebuie să poţi crede că este posibil pentru tine. 


Robert Dilts, Tim Hallbom şi Suzi Smith - Convingeri. Căi spre sănătate şi starea de bine 18 
e e e 
1 Fiziologia 


Fiziologia, în sensul in care folosesc eu acest 
termen, are de-a face cu accesarea stărilor adecvate ale 
organismului, cu activarea proceselor fiziologice de la 
nivelul modalităţii corespunzătoare (văz, auz, simț tactil) 
pentru a face un anumit lucru. Să-ţi dau cîteva exemple 
despre ce înțeleg eu prin fiziologie. Am studiat citirea 
rapidă mai mulți ani şi am constatat că persoanele care 
citesc cel mai rapid profită la maximum de fiziologie. 

lată cum procedează un bărbat pe care l-am studiat 
pentru a se pregăti de citit: ia cartea, o pune jos şi se 
retrage, pregătindu-se să se repeadă la ea. Se apropie, o 
apucă, o priveşte, o răsuceşte în miini rapid şi se retrage 
iarăşi. PE URMĂ începe cu adevărat să intre în stare. Îşi 
trosneşte încheieturile, îşi slăbeşte gulerul, inspiră adînc 
şi ia din nou cartea în mînă, aşezindu-se şi începînd să 
citească rapid. Încearcă... este destul de zguduitor. 
Odată ce ai trecut prin întregul proces de turare a 
motoarelor, nu poți să citeşti încet! Pe de altă parte, 
dacă încerci să citeşti rapid şi începi să oftezi... şi te laşi 
pe spate relaxat... o să fie ceva mai complicat să citeşti 
repede. 

Să-ţi dau un alt exemplu. Cînd înveţi pe cineva să 
vizualizeze, în cadrul procesului de schimbare, s-ar 
putea să fie necesar să faci ceva mai mult decît să-i spui 
să-şi creeze o imagine. S-ar putea să fie nevoie, de 
asemenea, să-l aduci în starea fiziologică adecvată. De 
exemplu, dacă o femeie se întreabă de ce nu poate să 
creeze o imagine, observă-i postura. Dacă stă adunată şi 
respiră profund într-o poziție kinestezică sau îşi tine 
capul înclinat în jos şi spre stinga, nu-i de mirare că nu 
poate realiza o imagine vizuală, deoarece corpul ei se 
află într-o postură asociată trăirilor afective şi auzului, 
nu văzului. 

Metafora mea pentru fiziologie (care se extinde pină 
la schimbări fiziologice subtile, cum ar fi mişcarea 
ochilor în sus pentru a alcătui imagini şi în jos pentru 

simtaminte şi sunete) este aceea a unui televizor sau 
aparat de radio. Există posturi care emit chiar acum 
unde de televiziune prin încăperea în care te afli. 
Televizorul are o componentă specifică de reglare fizio- 
logică, ce îi permite să receptioneze acele unde. Cînd 
treci pe canalul 7, el recepționează preferenţial o singură 
frecvență a undelor care îi parvin, cu interferență 
minimă din partea celorlalte. 

Oamenii funcționează într-un mod asemănător. 
Dacă vreau să creez imagini interioare, privesc în sus şi 
spre dreapta, respir superficial, iar corpul meu îşi 
schimbă poziția ca să stea cit mai drept, şi atunci sînt 
capabil să creez o imagine. 

Din cînd în cînd, dacă dai pe canalul 3, vei avea 
interferenţe de pe canalul 4. Asta se întîmplă uneori şi în 
mintea ta. Ai imaginea lucrului pe care ţi-l doreşti, dar 
are ataşată o voce greşită... auzi o voce care spune „Nu, 
nu poți face asta“. Aşadar, ai perturbații de pe un alt 
canal - canalul auditiv. Folosirea corectă a fiziologiei iti 
permite să fii capabil să pui în aplicare un anumit 
comportament şi să obţii rezultatul pe care ţi-l doreşti. 


2 Strategiile 


În NLP, cuvîntul ,strategie" este folosit pentru a 
descrie felul în care oamenii îşi derulează imaginile, 
sunetele, senzațiile, mirosurile şi gusturile interne şi 
externe pentru a-şi crea o credință, un comportament 
sau un tipar de gîndire. (Ne referim la cele cinci simțuri 
ca reprezentări sau modalități. Nu cunoaştem niciodată 
lumea in mod direct - ne-o ,re-prezentam“ prin 
intermediul imaginilor, sunetelor şi vocilor lăuntrice, 
precum şi al senzatiilor kinesteziee.) O strategie eficientă 
face uz de cele mai adecvate reprezentări, în 
succesiunea cea mai adecvată, pentru atingerea unui 
obiectiv. 

De exemplu, cînd scopul constă în redarea corectă 

a unui cuvînt pe litere, persoanele care ştiu să facă bine 
acest lucru îşi vor alcătui aproape de fiecare dată, din 
amintire, o imagine a cuvântului şi apoi îşi vor consulta 
simtamintele pentru a se asigura că imaginea este 
„corectă". Cei care nu ştiu prea bine să redea cuvintele 
pe litere folosesc strategii ineficiente, cum ar fi 
încercarea de a rosti fonetic cuvintui sau de a construi o 
imagine a cuvîntului pe baza felului cum sună acesta. 
Niciuna dintre aceste strategii nu dă rezultate în ce 
priveşte redarea corectă sistematică a cuvintelor pe 
litere. 

În cazul cititului rapid, cîtă vreme oamenii sub- 
vocalizează, viteza de citire este limitată de viteza cu 
care pot să vorbească. Indiferent de starea fiziologică în 
care se află, vor ajunge la o limită a vitezei de citire. 
Dacă îşi rostesc cuvintele în gînd în loc să le vadă, asta 
îi încetineşte, deoarece cuvintele sînt secvențiale. Pentru 
a trece la o viteză de citire mai mare, ar trebui să vadă 
cuvintele şi să-şi formeze direct imagini ale semnificației 
lor. 

Ceea ce face ca un om să fie un bun sportiv sau un 
bun dansator este capacitatea de a-i urmări pe alţii 
făcînd ceva şi de a face apoi el însuşi lucrul respectiv. Ai 
putea crede că e bun pentru că se coordonează mai bine 
decit majoritatea oamenilor. Ce anume îi permite să se 
coordoneze mai bine? Să fie vorba despre harta pe care o 
foloseşte mintal - succesiunea de reprezentări şi de 
submodalitati pe care le aplică? (Submodalităţile sînt 
caracteristicile sau elementele mai mici din componența 
fiecărei modalități. De exemplu, între submodalităţile 
sistemului de reprezentare vizuală se numără lumino- 
zitatea, strălucirea, claritatea, dimensiunea, localizarea 
şi focalizarea; în cazul sistemului auditiv, este vorba 
despre volumul, ritmul, localizarea sunetului; în cazul 
sistemului kinestezic, de presiune sau de durata 
atingerii. Schimbarea submodalitatilor sau a succesiunii 
reprezentărilor iti va modifica trăirea subiectivă a 
oricărui eveniment, adeseori spectaculos.) 

Cu toții avem „talente', nu pentru că am fi mai 
deştepţi sau am avea gene mai bune, ci pentru că 
reuşim să ne creăm rapid şi eficient reprezentări solide 
pentru anumite aptitudini sau comportamente. 
Ilustrare: gîndeşte-te la o materie din şcoală la care 
invatai repede şi cu uşurinţă şi la care aveai talent. Pe 
urmă gindeste-te la una cu care te-ai luptat din greu. 
Observă deosebirile dintre modurile in care ţi-o 
reprezinti pe fiecare. Deosebirile în privința ,talentului" 
au legătură cu strategia pe care ai folosit-o. 


3 Congruenta 


Congruenta se manifestă atunci cînd iti asumi pe 
deplin, conştient sau inconştient, angajamentul de a 
obține un rezultat sau un comportament. Alimentatia 
corectă şi menținerea greutății adecvate sînt scopuri 
simple dacă „toate părțile” din tine doresc asta, dacă 
foloseşti fiziologia adecvată şi aplici strategii corecte 
pentru alegerea şi consumul alimentelor. Pe de altă 
parte, sînt foarte dificile dacă te preocupă ideea că 
alimentîndu-te sănătos ți se reduce plăcerea de a trăi. 
Poți să te transpui în starea fiziologică cea mai adecvată 
şi să-ți insusesti strategiile eficiente, însă nu vei mînca 
sănătos dacă nu îți vei dori acest lucru în mod 
congruent. 

Incongruenta reprezintă adeseori motivul pentru 
care unele comportamente sînt deosebit de greu de 
schimbat. Chestiunile cum ar fi fumatul, consumul 
excesiv de alcool, slăbitul etc., sînt problematice fiindcă 
o parte din tine vrea să se schimbe, dar altă parte 
(deseori inconstienta) obține un cîştig pozitiv din 
comportamentul pe care vrei să-l schimbi. 

Odată, cînd lucram cu o femeie care dorea să 
slăbească, am întrebat-o „îmi poți spune cum ar fi dacă 
ai fi iarăşi slabă?" Mi-a răspuns: „Ştiu exact cum ar fi. 
Aş arăta la fel ca atunci cînd eram regina frumuseții şi 

nu-mi plăcea deloc de mine insami." Nici nu e de mirare 
că se străduia de ani de zile şi nu putea să slăbească. La 
vremea cînd era regina frumuseții, nu-şi controla viata. 
Faptul de a putea mînca orice voia, cînd voia etc. era 
legat, din punctul ei de vedere, de deținerea controlului 
asupra propriei vieți. Faptul de a fi slabă însemna să 
existe cineva care să controleze tot ce făcea şi să o 
judece. Pentru ea, situația implica mult mai mult decît 
„slăbitul pur şi simplu”. 

Cînd iti dedici resursele şi energia unui scop in 
privința căruia nu eşti congruent, o parte din tine se va 
opune schimbării şi probabil că o va împiedica să se 
producă. Mai devreme, am numit în glumă această parte 
„teroristul lăuntric". Dacă eşti congruent în privința 
dorințelor tale, e mult mai uşor să descoperi numeroase 
căi de a-ți atinge obiectivul. 

Dacă faci parte dintr-un sistem mai amplu, cum ar 
fi un mediu corporatist, şi există incongruente între 
angajaţi în privința scopurilor sau valorilor, orice proiect 
pe care l-ai propune ar constitui o ocazie pentru 
conflicte. Cînd congruenta reprezintă o problemă, poţi să 
angajezi cei mai buni oameni, să foloseşti cei mai buni 
consultanţi, să cumperi cele mai bune echipamente, să 
procuri cele mai bune materiale didactice, şi totuşi să 
nu reusesti să obţii rezultatele pe care ti le doreşti. 

Conflictele interioare (incongruentele) apar sub 
multe forme. Pot să existe probleme de congruenta între 
ceea ce ar trebui să faci şi ceea ce vrei să faci. De 
exemplu, te poţi gîndi că ar trebui să renunti la fumat 
din motive de sănătate, însă vrei de fapt să continui să 
fumezi pentru că e singurul lucru pe care îl faci cu 
adevărat pentru tine însuți. 

Pot să existe probleme de congruenta între ceea ce 
poți face şi ceea ce nu poți face. Ştii că-i poți cere şefului 
să-ți mărească salariul, deoarece consideri ca meriti 
asta, însă pur şi simplu nu poți să te decizi să o faci. 
Convingerile de tip „nu pot" sînt mai dificil de identificat 
decît cele de tip „ar trebui", deoarece persoana 

respectivă iti spune „Da, vreau cu adevărat să fac asta, 
numai că nu pot“. Pare că persoana respectivă este cu 
adevărat congruentă (mai ales ea are impresia asta). 
Însă există ceva care o împiedică să facă ceea ce îşi 
doreşte. În general, persoana are impresia că este 
sabotată din interior. (Iese la iveală ,teroristul".) 
Convingerile de tip „nu pot“ provin in general din 
întipăririle lăsate asupra inconştientului. Despre 
întipăriri vom discuta în capitolul 4. 


4 Convingerile şi sistemele de convingeri 


Convingerile reprezintă una dintre structurile 
conceptuale mai cuprinzătoare din fundalul 
comportamentului. Cînd crezi cu adevărat ceva, vei avea 
un comportament congruent cu acea credință. Există 
mai multe tipuri de convingeri care trebuie să fie 
implicate pentru a-ți putea atinge obiectivul dorit. 

Un tip de convingeri se numeşte aşteptarea privind 
rezultatul. Asta înseamnă că crezi că obiectivul tău poate 
să fie atins, în contextul sănătății, înseamnă să crezi ca 
oamenilor le este posibil să înfringă o afecțiune cum ar fi 
cancerul. Cînd oamenii nu cred că un anumit scop 
poate fi atins (de exemplu depăşirea unei boli), se simt 
neputincioşi. lar cînd se simt neputincioşi, nu iau 
măsurile adecvate pentru a se însănătoşi. 


Lipsa aşteptării privind rezultatul = Neputinta 

Un alt tip de credinţă se numeşte aşteptarea privind 
propria eficienta?. Asta înseamnă că crezi că rezultatul 
urmărit poate fi obținut şi că tu posezi tot ce ai nevoie 
pentru a-ţi atinge obiectivul. În contextul sănătății, 
înseamnă că crezi că ai resursele necesare pentru a te 
vindeca (chiar dacă crezi că trebuie să-ți reorganizezi 
aceste resurse). 

O persoană poate să creadă că alții pot atinge un 
anumit obiectiv, de exemplu oamenii pot să învingă 

cancerul, însă ea nu-l poate atinge. Cind omul crede că 
nu posedă resursele necesare pentru a obţine 
vindecarea, constati de obicei un sentiment de 
neajutorare. Lipsa aşteptărilor privind propria eficiență 
echivalează cu sentimentul de  neajutorare, iar 
neajutorarea duce, şi ea, la lipsa de acţiune. 


Lipsa aşteptării privind propria eficienţă = 
Neajutorare 


Ambele tipuri de convingeri sînt esenţiale pentru a 
acționa în vederea obținerii rezultatelor dorite pentru 
sănătate. Cînd omul se simte deopotrivă lipsit de 
speranță şi neajutorat, devine apatic. Aceasta poate să 
constituie o mare problemă dacă el se confruntă cu o 
boală ce-i poate fi fatală. Cînd lucrezi cu cineva pe tema 
convingerilor, poate fi necesar să lucrezi ori cu una 
dintre aceste convingeri, ori cu amindoua. 

Dacă îi ceri cuiva să-şi evalueze aşteptarea privind 
rezultatul şi/sau aşteptarea privind propria eficienţă, vei 
descoperi adeseori o incongruenta. De exemplu, cînd 
întrebi „Crezi că te vei însănătoşi?” vei obține adeseori 
răspunsul verbal ,Desigur", în timp ce persoana clatină 
din capul, manifestindu-si nonverbal dezacordul. Daca 
lucrezi cu o persoană bazindu-te exclusiv pe ceea ce 
spune, vei pierde jumătate din mesaj. Cînd cineva iti dă 
un răspuns incongruent de acest gen, va trebui să 
lucrezi cu părțile aflate în conflict, folosind „cadrul de 
negociere" (despre care vom discuta mai tirziu, în 
capitolul 5) pentru a construi convingerile adecvate la 
adresa aşteptării privind propria eficiență şi a aşteptării 
privind rezultatele. 


Aşteptarea privind reacția şi efectul placebo 
O altă convingere despre care este bine de ştiut se 


numeşte aşteptarea privind reacția”. Ea înseamnă ceea 
ce aştepţi să ti se intimple, fie pozitiv, fie negativ, ca 

urmare a acțiunilor pe care le întreprinzi într-o anumită 
situație. Efectul placebo reprezintă un exemplu de 
aşteptare privind reacția. 

Efectul placebo se manifestă atunci cînd persoana 
răspunde pozitiv la un ,medicament" inactiv din punct 
de vedere fiziologic - o pilulă cu făină, o capsulă cu 
extract de lapte, o pastilă de zahăr sau alt ingredient 
inert. Îi administrezi cuiva placebo, îi spui că va produce 
un anumit efect şi, într-adevăr, acesta se va produce 
deseori. Pastilele placebo au adesea un procent foarte 
mare de succes. De obicei acționează la fel de eficient ca 
şi medicamentele reale în aproape o treime dintre cazuri. 

Am trecut în revistă un volum important de 
cercetări cu cîțiva ani în urmă, deoarece Bandler şi 
Grinder au vrut să comercializeze medicamente placebo. 
S-au gindit să le ambaleze în flacoane şi să le eticheteze 
»Placebo". Le-ar fi însoțit mici broşuri care să arate că 
pastilele placebo s-au dovedit eficiente în tratamentul 
mai multor afecțiuni, într-un număr de „x“ cazuri. Dacă 
parcurgeai lista, aflai care ar fi şansele tale de succes pe 
baza statisticilor. 

Trecerea în revistă pe care am efectuat-o a scos la 
iveală o serie de statistici foarte interesante. În cazul 
durerilor, cercetările dovediseră că pastilele placebo pot 
fi la fel de eficiente ca morfina în cazul a 51-70% din 
pacientit. Alt studiu analiza pastilele placebo dintr-un 
punct de vedere opus. În acel studiu, cercetătorii au 
vrut să afle cit de bine reactionau la medicamentele 
reale cei care reactionau la placebo, astfel că le-au 
administrat morfină. Au constatat că 95% din pacienții 
care au reacționat la placebo au reacționat într-adevăr 
pozitiv şi la morfină. În schimb, în cazul celor care nu 
reactionau la placebo, numai la 54% dintre ei morfina 
reală a produs ameliorarea durerii - aşadar, o diferență 
de 41%. Persoanele cu un nivel ridicat al aşteptării 
privind reacția de calmare a durerii au obținut 
ameliorarea durerii. Astfel de informaţii te pun pe 
ginduri în privința eficienței anumitor medicamente. 

Un alt studiu interesant a arătat că aşteptarea 
privind reacția (convingerea privând ceea ce va face 
medicamentul) constituie principalul factor decisiv care 
a influențat rezultatele®. A fost un studiu legat de alcool, 
în cadrul căruia subiecţii au fost împărțiți în patru 
grupuri: 

1. Persoane cărora li s-a spus că vor primi alcool 
şi au primit alcool. 

2. Persoane cărora li s-a spus că vor primi alcool 
şi au primit placebo. 

3. Persoane cărora li s-a spus că nu vor primi 
alcool, dar au primit alcool. 

4. Persoane cărora li s-a spus că nu vor primi 
alcool şi nici nu au primit alcool. 

Cele două grupuri cărora li s-a spus că vor primi 
alcool au prezentat reacții aproape identice. Reacţiile lor 
au fost foarte diferite de cele ale persoanelor cărora li se 
spusese că nu vor primi alcool, dar totuşi au primit. 
Ambele grupuri cărora li s-a spus vor primi alcool au 
manifestat pofta de a primi mai mult. Grupul căruia i s- 
a spus că va primi alcool, dar n-a primit nu a avut o 
asemenea reacție. Bărbaţii cărora li se spusese că vor 
primi alcool (indiferent dacă au primit sau nu) au tins să 
aibă pulsul mai redus decit în mod normal cînd au fost 
puşi în situații numite „provocatoare de anxietate 
sexuală". Grupurile cărora li s-a spus că nu vor primi 
alcool (indiferent dacă au primit sau nu) au prezentat o 
creştere a pulsului în aceleaşi situații. 

Cercetătorii au concluzionat că există atit un efect 
farmacologic al medicamentului, cît şi un efect legat de 
aşteptări. De asemenea, studiul arată şi faptul ca 
aşteptarea privind reacţia este cel mai important 
element, cel putin în cazul acelor comportamente 
influențate de consumul de alcool. Un alt studiu a arătat 
că bărbaţii şi femeile au reacționat diferit din punct de 
vedere fiziologic. Cercetătorii au declarat că nu au putut 
găsi o explicaţie a acestui fapt în efectele farmacologice 
ale alcoolului şi nici în deosebirile fiziologice dintre 

bărbat şi femeie. Ei au concluzionat că reacțiile au 
depins de convingeri”. 

În esență, aceste studii indică acelaşi lucru. Efectul 
placebo (aşteptarea persoanei privind reacția) reprezintă 
o componentă foarte importantă a comportamentului şi 
a schimbării. 

Multe convingeri sînt legate de aşteptări. Dacă nu 
te aştepţi să te însănătoşeşti după o boală, nu vei face 
toate acele lucruri care te pot ajuta să te faci bine - mai 
ales acele lucruri care pot fi dificile. Cu alte cuvinte, 
dacă nu crezi cavei ajunge la rezultat după ce faci tot ce 
trebuie ca să-ţi rezolvi problema sau dacă nu crezi ca ai 
toate elementele necesare pentru a obține acel rezultat, 
nu vei face tot ceea ce e nevoie pentru a-ți atinge 
obiectivul. 


Cum se schimbă convingerile? 


Convingerile nu se bazează neapărat pe un cadru 
logic de idei, ci dimpotrivă, reacționează deosebit de slab 
la logică. Nu sînt făcute să coincida cu realitatea. De 
vreme ce, la drept vorbind, nu ştii ce este real, trebuie 
să-ți formezi o convingere - e o chestiune de credinţă. 
Este deosebit de important să înţelegi acest fapt cînd 
lucrezi cu un om ca să-l ajuţi să-şi schimbe convingerile 
limitative. 

O veche poveste relatata de Abraham Maslovv 
ilustreaza acest fapt. Un psihiatru trata un barbat care 
se credea cadavru, in ciuda tuturor argumentelor logice 
ale psihiatrului, bărbatul îşi păstra  neclintită 
convingerea. Într-o clipă de inspirație, medicul l-a 
întrebat: „Cadavrele singereaza?" Pacientul i-a replicat: 
„Ce ridicol! Sigur că un cadavru nu singereaza!" După ce 
a cerut mai întîi permisiunea pacientului, psihiatrul i-a 
intepat degetul şi i-a arătat o picătură de singe roşu 
aprins. Pacientul şi-a privit degetul care singera cu o 
uluire plină de jale şi a exclamat: „Al naibii să fiu, uite 
că şi cadavrele sângerează!" 

Este o istorioară amuzantă, însă am lucrat în mai 
multe rînduri cu oameni care au ceva în comun cu 
bărbatul din această poveste. Asemănarea este cu atît 
mai pregnantă în cazul în care persoana suferă de o 
boală posibil incurabilă. Convingerea în cauză spune: 
„Sint deja un cadavru - sînt deja mort si nici un 
tratament nu mă va ajuta. Cel mai inteligent lucru din 
partea mea ar fi să încetez să mai lupt împotriva 
inevitabilului." Este o convingere dură, deoarece în 
condițiile actuale ale cunoaşterii, nimeni nu-ți poate 
spune dacă te vei face bine sau nu. 

A existat un studiu foarte interesant despre care 
am citit în urmă cu cîțiva ani, însă nu-mi amintesc 
exact unde. O femeie a intervievat o sută de 
„supraviețuitori ai cancerului", în speranța de a 
descoperi ce anume au ei în comun. Ea l-a descris pe 
supravietuitorul cancerului ca fiind o persoană 
diagnosticată cu cancer în stadiu terminal, cu foarte 
mici şanse de vindecare, dar care, după zece-doisprezece 
ani, trăieşte, e sănătoasă şi se bucură de viata. În mod 
foarte interesant, nu a putut să descopere nici un tipar 
comun în tratamentele de care beneficiaseră aceşti 
oameni. Diferitii subiecți primiseră tratamente diferite, 
între care chimioterapie, radioterapie, programe de 
nutriție, intervenții chirurgicale, tratament spiritual etc. 
Însă exista un lucru pe care îl aveau în comun aceşti 
supraviețuitori: toți fuseseră convinşi că tipul de 
tratament pe care-l urmau le va fi benefic. Ceea ce a 
contat a fost convingerea, nu tratamentul. 


Tipuri de convingeri 


1. Convingeri despre cauze 


Poţi să ai convingeri despre ceea ce provoacă un 
anumit lucru. Ce cauzează cancerul? Ce face ca un om 
să fie creativ? Ce face ca afacerea ta să aibă succes? Ce 

te face să fumezi? Ce te face să nu reusesti să slăbeşti? 
Răspunsul pe care îl dai va fi declararea unei convingeri. 

Ai putea spune „Am o fire iute pentru că sînt 
irlandez" sau „Ulcerul e o boală frecventă în familia mea“ 
sau „Dacă ieşi afară dezbrăcat, răceşti.' Cuvintul 
„ deoarece" (rostit sau implicit) indică adeseori o 
convingere legată de cauză. 

Nişte prieteni de-ai mei care se ocupă de 
consultanță în afaceri lucrau cu o companie mare, 
răvăşită de îmbolnăviri. Multi dintre salariați sufereau 
de răceală şi gripă. Directorul executiv al companiei i-a 
informat pe prietenii mei că se desfăşoară lucrări ample 
de reparaţie la sistemele de aer condiționat şi de 
ventilație ale noii lor clădiri, deoarece conducerea s-a 
gindit ca ventilatia defectuoasă provoca numeroasele 
îmbolnăviri ale angajaţilor. Prietenii mei au descoperit 
ulterior că biroul în care toată lumea era bolnavă 
trecuse prin patru mari reorganizări în ultimele şapte 
luni. Ce făcuse ca atît de mulți oameni dintr-un birou să 
sufere de gripă? Să fi fost stresul reorganizării, sistemul 
de ventilație sau virusurile? Convingerile privind cauzele 
îşi au originea în filtrele experienței. Dacă crezi că „X“ 
provoacă ceva anume, comportamentul tau va fi 
direcționat spre provocarea evenimentului ,X“ sau spre 
împiedicarea lui, dacă are consecințe negative. 


2. Convingeri despre semnificaţii 


Poţi să ai convingeri legate de semnificaţii. Ce 
înseamnă evenimentele sau ce este important ori 
necesar? Ce înseamnă dacă ai cancer? Dacă ai cancer 
înseamnă că eşti un om rău şi eşti pedepsit? Înseamnă 
că nu-ţi rămîne altceva de făcut decit să te sinucizi? 
Înseamnă că trebuie să faci schimbări în stilul tău de 
viata? 

Ce înseamnă dacă nu poți renunța la fumat? 
Înseamnă că eşti o persoană slabă? Înseamnă că eşti 
condamnat la eşec? Înseamnă că pur şi simplu încă n-ai 

integrat două părți din tine? 

Convingerile despre semnificaţii se concretizează în 
comportamente congruente eu convingerea. Dacă crezi 
că dificultatea de a renunța la fumat este legată de 
neintegrarea a două părți din tine, probabil că vei 
acționa în sensul integrării lor. Dacă crezi că înseamnă 
că eşti o persoană slabă, s-ar putea să nu întreprinzi 
nici o acțiune în direcția integrării. 


3. Convingeri despre identitate 


Între convingerile legate de identitate se numără 
cauza, semnificația şi granițele. Ce te determină pe tine 
să faci un anumit lucru? Ce semnificație au 
comportamentele tale? Care sint granițele şi limitele tale 
personale? Cînd iti schimbi convingerile legate de 
propria identitate vei deveni într-un fel alt om. Iată 
cîteva exemple de convingeri limitatoare despre identi- 
tate: „Nu fac doi bani,“ „Nu merit să am succes" sau 
„Dacă obțin ceea ce-mi doresc, pierd altceva". 
Convingerile despre identitate sînt totodată cele care te 
pot împiedica să te schimbi, mai ales fiindcă deseori nu 
eşti conştient de ele. 

Să comparăm convingerile legate de identitate şi 
fobiile. Fobiile sînt de regulă comportamente care nu 
corespund identității tale. Acesta este unul dintre 
motivele pentru care sînt în general foarte uşor de 
schimbat. Richard Bandler a lucrat odată cu o femeie 
care avea fobia de a lua în mina rime. Richard a 
întrebat-o: „Eşti nevoită să pui des mina pe rime? Nu ai 
o fermă de rime, nu?" „Nu, numai că frica de a pune 
mina pe rime nu se potriveşte cu felul meu de a fi", a 
raspuns ea. Richard a putut sa o ajute sa se elibereze 
rapid de frica ei. 

Această frică era exterioară felului cum îşi definea 
femeia propria identitate. Ca urmare, intervenția asupra 
problemei va fi mai uşoară decît în cazul unor chestiuni 
care fac parte din identitatea ei. Nici nu mai ştiu de cîte 

ori am lucrat eu cite un client care-şi dădea bruse 
seama că va obține schimbarea pe care şi-o dorea şi 
spunea: „Nu pot face asta, pentru că ar însemna să nu 
mai fiu eu.“ 

Efectele convingerilor asupra identității pot fi 
substanțiale. De pildă, odată, în cadrul unui atelier 
desfăşurat în Europa, lucram în vederea obținerii unor 
schimbări cu o femeie care suferea de nişte alergii 
drastice. Cînd am făcut verificările pentru a mă asigura 
că schimbarea este potrivită pentru ea, femeia a 
înghețat. S-a dovedit că era alergolog. Rezolvarea alergiei 
sale printr-un simplu proces NLP i-ar fi sfărimat 
identitatea de medic, ar fi cerut o schimbare majoră a 
identității sale profesionale. 

În rezumat: convingerile pot fi legate de 
semnificaţie, de identitate şi de cauză. Pot să aibă 
legătură cu lumea înconjurătoare, inclusiv cu alți 
oameni, ori pot fi legate de ,eul" tău şi de identitatea ta. 

Convingerile sint procese de gindire tipizate, in 
mare măsură inconştiente. Cum e vorba în general 
tipare inconştiente, sînt greu de identificat. Există trei 
mari capcane de care trebuie să tii seama şi pe care sa 
le eviti cînd încerci să identifici convingerile sau sistemul 
de convingeri al unei persoane. 


Capcanele convingerilor privind identitatea 


1. Peştele din vise 

Am denumit prima dintre cele trei capcane 
fenomenul „peştele din vis“. Denumirea mi-a fost 
inspirată de o emisiune radio de comedie despre care 
mi-a vorbit David Gordon (binecunoscut autor, 
cercetător şi formator în domeniul NLP), emisiune 
transmisă de un post din Los Angeles. Un bărbat inter- 
preta rolul unui psihanalist care credea că a visa peşti 
se află la baza tuturor probleme psihice. Oamenii 
veneau la el şi începeau să-i povestească despre 

problemele lor, iar el îi întrerupea şi-i întreba: 

Psihanalistul: Scuzati-ma, vi s-a întîmplat cumva să 
visati azi-noapte? 

Pacientul: Nu ştiu... Cred că da. 

Psihanalistul: Ati visat cumva un peste? 

Pacientul: Ah... nu... nu. 

Psihanalistul: Ce ati visat? 

Pacientul: Păi se făcea că mergeam pe stradă. 

Psihanalistul: Era cumva bălți lingă bordură? 

Pacientul: Aă, nu ştiu. 

Psihanalistul: Ar fi putut să fie? 

Pacientul: Presupun că ar fi putut să fie bălți lingă 
bordură sau pe undeva. 

Psihanalistul: Se poate să fi existat vreun peşte în 
bălțile acelea? 

Pacientul: Nu... nu. 

Psihanalistid: Era vreun restaurant pe strada din 
vis? 

Pacientul: Nu. 

Psihanalistul: Dar ar fi putut să fie. Doar mergeati 
pe stradă, nu? 

Pacientul: Păi, banuiesc că ar fi putut să fie vreun 
restaurant. 

Psihanalistul: La restaurantul acela se servea 
peşte? 

Pacientul: Păi, presupun că în orice restaurant s-ar 
putea servi peşte. 

Psihanalistul: Aha! Ştiam eu! Peşte în vis. 

Aşadar, una dintre probleme în identificarea 
convingerilor este aceea că tu, în calitate de persoană 
care oferă ajutor, înclini să descoperi la alții dovezi 
pentru convingerile tale. Cunosc o psihoterapeută care 
suferise un abuz sexual în copilărie; căuta întotdeauna 
să descopere abuzuri la persoanele pe care le trata. 
Reuşea să descopere abuz sexual la majoritatea 
clienților săi - indiferent dacă el exista sau nu cu 
adevărat în antecedentele lor personale. 

2. Heringul roşu 

De multe ori, cînd oamenii iti vorbesc despre 
convingerile lor, iti oferă construcții logice pe care le-au 
inventat pentru a da un sens anumitor comportamente 
la care recurg. Freud vorbea despre angoasa flotantă 
(angoasă provocată de un conflict inconştient). Potrivit 
lui Freud, persoana care suferă de această problemă 
este conştientă doar de starea de anxietate, aşa că 
născoceşte motive logice pentru ceea ce simte. Motivele 
sale logice nu au nimic de-a face cu starea sa de 
angoasă. 

Eu numesc aceste construcții logice „heringi roşii”. 
Dacă ai lucrat vreodată cu un client „obsesiv- 
compulsiv", probabil că ai întîlnit acest fenomen. De 
exemplu, o femeie poate avea explicaţii despre microbi şi 
despre motivele pentru care nu se simte bine. În general, 
explicaţiile nu au nimic de-a face cu originea trăirilor ei. 
Freud afirma că respectivele trăiri se nasc întotdeauna 
din porniri sexuale refulate. Personal, constat ca 
simtamintele trăite de client rezultă din conflicte interne 
care sînt într-adevăr inconştiente, dar de multe ori nu 
au nimic în comun cu sexul. 


3. Perdeaua de fum 

Există un comportament şi mai problematic care te 
poate împiedica să identifici o credință, pe care l-am 
denumit „perdeaua de fum". 

Adesea, cînd lucrezi cu o convingere, în special cu 
una legată de identitatea persoanei (sau de un subiect 
foarte dureros), ea va fi ascunsă în spatele unor perdele 
de fum. Poţi identifica perdelele de fum atunci cînd 
clientului i se goleşte brusc mintea sau începe să 
vorbească despre ceva irelevant pentru procesul aflat în 
curs de desfăşurare. Este ca şi cum clientul ar fi intrat 
într-un nor de confuzie. Este important să ştii că de 
multe ori oamenii „intră în ceață" tocmai în momentul în 
care eşti gata să ajungi la ceva cu adevărat important. 
La fel cum caracatita sau calmarul împrăştie un nor de 

cerneală pentru a scăpa de un prădător, clientului i se 
incetoseaza mintea pentru că o parte a sa se teme. Se 
confruntă cu o convingere legată de identitatea sa - o 
convingere dureroasă sau neplăcută, a căreia existență 
nu vrea s-o recunoască nici măcar în sinea ei. 

Adesea, cîte un client spune: „Pur şi simplu mi se 
goleşte mintea cînd mă întrebi asta." Dacă foloseşti o 
trăire afectivă ca să cauţi în trecutul său o experiență 
timpurie de întipărire, el poate să-ți spună: „îmi 
amintesc experiența asta de demult, dar nu are nici o 
legătură cu problema mea." Alteori, clientul începe brusc 
să-ți povestească o experiență care nu are absolut nici o 
legătură cu problema discutată sau devine foarte confuz 
şi nu poate răspunde deloc. 

Ca recapitulare, cele trei mari probleme în 
identificarea convingerilor sînt: 

(1) Fenomenul „peştele din vis" , care este o 
reflectare a convingerilor personale ale terapeutului. 

(2) Heringul roşu, care constă în crearea unei 
explicații pentru ceea ce simți, deoarece nu 
conştientizezi ce determina cu adevărat acele 
simtaminte. 

(3) Perdeaua de fum, care constă blocarea 
accesului la o structură de convingeri sau disocierea de 
ea, astfel încît să nu fie nevoit să se confrunte cu ea. 


Identificarea convingerilor 


După ce reusesti să eviti capcanele, cum identifici 
convingerile? Evident, cînd lucrezi cu o convingere 
inconstienta, nu îl poţi întreba pe client „Care este 
convingerea care te limiteaza>?", fiindcă nu ştie. Vei 
obţine o reacție din două posibile: 

fie iti va răspunde, fie nu. Dacă iti răspunde, este 
posibil să-ți ofere un hering roşu sau să arunce o perdea 
de fum. Dacă nu răspunde, a ajuns într-un impas, 
deoarece nu are habar ce să răspundă. Oamenilor le e 
greu adesea să-şi definească convingerile, pentru că 

aparțin atit de intim experienței cotidiene, încît este 
dificil să te distantezi şi să le identifici cu claritate. 

De multe ori poţi descoperi convingeri limitatoare 
strapungind perdelele de fum. Cînd survine un impas, 
poţi obține răspunsuri de genul: „Nu ştiu...“ sau „îmi 
pare rău, nu-mi vine absolut nimic în minte“ sau „E o 
nebunie; n-are nici o noimă“. Paradoxal, acestea sînt 
exact răspunsurile pe care ti le doreşti, căci ele te 
anunță ca esti foarte aproape de identificarea unei 
convingeri limitatoare. 

Convingerile limitatoare sînt adeseori formulate in 
moduri care încalcă meta-modelul®. Cele mai comune 
tipare lingvistice indicatoare ale convingerilor sînt 
operatorii modali şi nominalizările. Acestea pot fi legate 
de obicei de ceea ce clientul poate sau nu poate să facă; 
de ceea ce ar trebui sau nu ar trebui să facă; sau de ceea 
ce trebuie sau nu trebuie să facă. De asemenea, este 
posibil să auzi „Aşa sînt eu“, „Nu ştiu să prezint 
cuvintele pe litere", „Sint un om gras". Aceste afirmații 
indică o serie de convingeri legate de identitate care 
limitează ceea ce crede clientul despre sine, despre ceea 
ce poate să facă pentru a se schimba. 

De asemenea, convingerile pot fi formulate ca 
fenomene de tip cauză-efect, adesea prezentate prin 
afirmaţii de genul ,daca/atunci...": „Dacă nu-mi spun 
rugăciunile, voi fi pedepsit." „Dacă mă impun, voi fi 
respins." „Tocmai cînd sînt pe cale să reuşesc, totul se 
duce de ripa." 

In sfirşit, convingerile pot fi identificate deseori 
descoperind o situaţie problematică pe care persoana a 
încercat fără succes să o schimbe, apelind la felurite 
metode, inclusiv NLP. Uneori, cînd întrebi „Ce spune 
despre tine faptul că nu ai putut sa schimbi asta?“, obţii 
drept răspuns declararea unei convingeri legate de 
identitate. Îl poţi întreba pe client: „Ce ai vrea în schimb 
şi ce te împiedică să obţii acel lucru?“ Poti să fixezi 
răspunsul pe care îl obţii (un simtamint negativ, golirea 
minții, orice altceva) şi să sondezi în trecut pina 

descoperi experiența aflată la temelia acelei credințe. 
Căile de identificare a convingerilor vor deveni tot mai 
clare cînd vom demonstra cîteva dintre diferitele moduri 
în care poţi lucra cu convingerile folosind NLP. 


Daca intentionezi să iti schimbi identitatea sau o 
credință limitatoare: 

(1) Trebuie să ştii cum să faci acest lucru. 

(2) Trebuie să fii congruent în dorința de a obține 
rezultatul. 

(3) Trebuie, de asemenea, să ai convingerea că iti 
este posibil să faci acea schimbare. 


Dacă lipseşte oricare dintre aceste elemente, 
schimbarea nu va fi completa. Poti să-ți doreşti să faci 
ceva, să crezi că poți face lucrul respectiv, însă dacă nu 
ştii cum, iti lipsesc elementele fiziologice sau strategia 
adecvată, te vei confrunta cu greutăți. Mai mult de atit, 
poți să posezi toate abilitățile, pregătirea şi tot ceea ce-ţi 
este necesar pentru a fi eficient într-o anumită acțiune, 
însă dacă eşti incongruent în privința ei sau nu eşti 
convins că o poţi realiza, nu vei reuşi să obţii schim- 
barea pe care ţi-o doreşti. 


Structura convingerilor şi realitatea 


De unde ştii în ce fel este convins un om de ceva? 
Are convingeri bazate pe simtaminte? Şi dacă are o 
convingere bazată pe simtaminte, cum ajunge la ele? 
Simte un anumit lucru ca urmare a ceva ce vede sau 
aude?” Care este orientarea fundamentală a strategiei 
sale? 

Nici nu mai ştiu de cîte ori am avut de-a face cu 
oameni care spuneau: „Nu ştiu, zău, mi-am spus de 
milioane de ori că n-o să mă mai simt astfel cînd o să 
ajung din nou în situația aceea“ sau „Mi-am promis că 
atunci cînd mă voi duce să discut cu acea persoană n-o 

să mă mai simt încordat, dar cînd ajung acolo, tot aşa 
mă simt“. Promisiunea de a se schimba făcută sieşi nu 
dă rezultate, deoarece strategia care-l duce la a simți 
acel lucru nu are legătură cu ceea ce îşi spune siesi. Are 
legătură ori cu imaginea lui despre sine şi cu acel 
simtamint, ori cu o comparaţie între două imagini, ori 
cu vreo alta strategie. Alții spun: „Ei bine, am încercat 
să vizualizez diferite lucruri, de nenumărate ori, însă 
ceva îmi spune că n-o să meargă. Şi nu înțeleg de ce, 
pentru că mă pricep foarte bine să-mi creez imagini 
clare. Mă văd cum obţin o promovare şi-mi merge bine, 
dar îmi spune ceva că o să dau greş.“ Dacă ştii cum să 
observi şi să asculti aceste conexiuni interne, vei 
descoperi cum şi-a structurat persoana respectivă 
convingerile limitatoare. 

De multe ori, oamenii trăiesc diferite simtaminte 
declanşate de imaginile interne pe care şi le creează. 
Este util de ştiut că, uneori, cel mai important lucru 
este tipul acelei imagini. Uneori, o foarte subtilă 
„deosebire care schimbă totul" în privința 
submodalitatilor hotărăşte dacă vei avea sau nu un 
sentiment foarte puternic fata de ceva. (Capitolul 3 al 
acestei cărți cuprinde o demonstrație a modului de 
scoatere la lumină a acestor deosebiri.) Este important 
să aduni suficiente informații (comportamentale) de cea 
mai bună calitate pentru a şti cu precizie cum să 
intervii. 

Mulţi practicieni din domeniul NLP ajung în impas 
deoarece lucrează sub imperiul convingerii că NLP ar 
trebui să acționeze atit de rapid, încît dacă le ia mai 
mult de 20 de minute, înseamnă că nu procedează 
corect. Această convingere îi poate ajuta să-şi mărească 
viteza. Totuşi, uneori merită să petreci ceva mai mult 
timp pentru a găsi elementele cele mai importante ale 
unei convingeri limitatoare. Felul cum vor adăuga 
resurse nu e neapărat important. Procesul de adăugare 
a resurselor, indiferent de tehnica utilizată, este mai 
putin important decît a şti ce să schimbi. Următoarele 

două capitole se ocupă de dezvăluirea modului în care 
omul şi-a construit idealitatea si convingerile. 
Capacitatea de a identifica structura gîndirii unei 
persoane iti conferă capacitatea de a şti exact cum să 
intervii eficient. 

2 


STRATEGIILE PENTRU IDENTIFICARE 


REALITĂŢII 


O experienţă obişnuită în copilărie este să pretinzi 
că în domeniul trăirilor senzoriale s-a petrecut un lucru 
care, de fapt, a fost un vis sau o fantezie. Foarte multi 
adulți nu sînt siguri nici acum dacă o experienţă intensă 
pe care au trăit-o în copilărie a fost reală sau imaginară. 
O altă experienţă obişnuită este să fii absolut sigur că ai 
spus cuiva ceva, persoana să nege şi ulterior să-ți dai 
seama că ai repetat în gînd ce aveai de spus, dar de fapt 
nu ai vorbit cu acel om. 

Ca ființe umane, nu vom şti niciodată exact care 
este realitatea, deoarece creierul nostru nu cunoaşte cu 
adevărat diferența între experiența imaginară şi cea 
reamintită. Aceleaşi celule nervoase sînt folosite pentru 
a le reprezenta pe ambele. De aceea, trebuie să avem o 
strategie care ne spune că o informatie parvenită prin 
intermediul simțurilor trece anumite verificări pe care 
informația imaginară nu le poate trece. 

Încearcă un mic experiment. Gindeste-te la un 
lucru pe care l-ai fi putut face ieri, dar ştii că nu l-ai 
făcut. De exemplu, ai fi putut să te duci la cumpărături, 
dar nu te-ai dus. Pe urmă gîndeşte-te la un lucru pe 
care l-ai făcut - de exemplu te-ai dus la slujbă sau ai 
vorbit cu un prieten. Compară în minte cele două 
lucruri - cum poți stabili că nu l-ai facut pe unul si că l- 
ai făcut pe celălalt? Diferența poate fi subtilă, însă 
calitățile imaginilor, sunetelor şi senzatiilor kinestezice 
lăuntrice vor fi diferite. Comparind experiența imaginară 

cu cea reală, verifica-ti experiența interioară: sînt 
localizate amindoua în acelaşi loc în cîmpul tău vizual? 
Este una mai clară decît cealaltă? Este una un film, iar 
cealaltă o imagine statică? Există deosebiri în privința 
calității vocilor tale lăuntrice? Calitatea informațiilor 
existente în analizatorii noştri este cumva codificată mai 
exact în cazul experienţei reale decit în cazul experienței 
imaginare şi tocmai acest fapt constituie diferența. Ai o 
„strategie pentru identificarea realității” care iti aduce la 
cunoştinţă diferența. 

Multi oameni au încercat să se schimbe sau să se 
reprogrameze vizualizindu-se în ipostaza omului de 
succes. La toți cei care folosesc în mod natural această 
cale ea strategie, ea va da rezultate. În cazul tuturor 
oamenilor care folosesc o voce interioară care le spune 
„Poţi face asta“, programarea vizuală nu va funcționa. 
Dacă vreau să fac ca un lucru să fie real pentru tine sau 
să te conving de ceva anume, trebuie să procedez astfel 
încît acel lucru să corespundă criteriilor tale din strate- 
gia ta de identificare a realităţii. Trebuie să fac în aşa fel 
încît să fie consecvent cu caracteristicile imaginilor, 
sunetelor şi simtamintelor tale interioare. (Aceste 
caracteristici se numesc submodalitati.) Prin urmare, 
dacă te ajut să-ți schimbi comportamentul într-un fel 
sau altul, vreau să mă asigur că schimbarea se va 
potrivi cu tine ca persoană. Aflind care este strategia ta 
de identificare a realităţii, poți să determini cu precizie 
cum trebuie să gindesti pentru fi convins că un anumit 
lucru este suficient de legitim ca să-l faci. 


- 


Demonstrarea strategiei de identificare realitatii 


Robert: Joe, vrei sa vii lingă mine sa mă ajuţi sa 
demonstrez cum obtin dezvaluirea unei strategii de 
identificare a realității şi cum lucrez cu ea? Ceea ce 
căutăm la Joe este o succesiune de reprezentări 
interioare sau verificări prin care trece pentru a stabili 

ce e real. Urmărind şi ascultind această demonstraţie, 
aş vrea să aveţi in vedere două reguli generale de 
obţinere a dezvăluirii strategiei. Prima regulă este să 
abordezi persoana pe deplin în locul şi momentul 
prezent cînd urmăreşti să-i obţii strategia. Îl voi implica 
pe Joe într-un exemplu curent al strategiei sale de 
identificare a realității în loc să-i cer să-şi amintească 
ceva. Voi folosi adresarea la timpul prezent pentru a-i 
menține asocierea cu experiența. 

A doua regulă presupune contrastul. Voi compara o 
experiență despre care Joe ştie că este reală cu una 
despre care ştie că este imaginaiă. Folosind contrastul, 
pot să stabilesc ce anume este diferit în procesul lui de 
gîndire - nu mă interesează ceea ce coincide. Este vorba 
despre diferențele pe care le putem testa ca să ne 
asigurăm că am descoperit strategia lui de identificare a 
realității, şi nu o altă strategie. 

(Către Joe:) Pentru început, te rog să te gindesti la o 
acțiune simplă pe care ai întreprins-o ieri şi care nu are 
nici un conținut emotional. Spune-mi un lucru pe care l- 
ai făcut ieri şi ştii că l-ai făcut. 

Joe: Am călătorit cu trenul şi autobuzul ea să ajung 
aici. 

Robert: Acum alege un lucru pe care ai fi putut să-l 
faci, dar nu l-ai făcut. 

Joe: Să mănînc un profiterol. 

Robert: Ai fi putut să maninci un profiterol, dar nu 
ai făcut-o. Asta se încadrează perfect în domeniului 
posibilului. 

Joe: Ah, de fapt, stai putin... 

Robert: De fapt ai mîncat profiterol, nu? (Risete) Ce 
toping a avut profiterolul pe care l-ai mîncat? 

Joe: Doar musli. 

Robert: Prin urmare, ai avut un toping de musli. Ce 
alt toping ai fi putut alege, dar n-ai ales? 

Joe: As fi putut să pun sos de caramel. 

Robert: Ai fi putut să pui sos de caramel. Unul 
dintre aspectele frumoase ale strategiilor este acela că 

nu contează care e conținutul. Credeti-ma, cînd începem 
să stabilim ce anume este real pentru Joe şi ce nu, 
distincția între sos de caramel şi musli se va dovedi la fel 
de importantă ca orice altă identificare a realității. 
Indiferent dacă este vorba despre profiterol cu sos de 
caramel sau implicarea într-o ceartă cu cineva apropiat, 
conținutul nu contează. Procesul va fi acelaşi. 

(Către Joe:) De unde ştii că ai luat trenul şi 
autobuzul şi că ai pus toping de musli şi nu sos de 
caramel? De unde ştii că ai făcut într-adevăr un lucru, 
dar nu şi pe celălalt? 

(Către grup:) Priviţi. Ne indică răspunsul. 

Joe: Ei bine, ştiu că am pus toping de musli fiindcă 
am trecut prin procesul de a mi-l aminti şi, amintindu- 
mi, ştiu că aşa trebuie să fi fost. 

Robert: Ceea ce face el este interesant. Am obținut 
dezvăluirea strategiei de identificare a realității de la 
multi oameni şi de regulă obțin elementul ăsta abia mai 
tîrziu în cursul procesului. El a spus: „Ei bine, m-am 
gîndit mai întîi la musli, aşa că, logic, înseamnă că asta 
am pus pe profiterol." 

(Către Joe:) De unde ştii că ai parcurs acest proces, 
mă refer la cel de aici şi acum? 

Joe: (Priveşte în sus şi spre stinga) Păi cînd mi-ai 
cerut să-ţi spun un lucru pe care l-am făcut ieri... 

Robert: Ai vizualizat... 

Joe: Da. (Priveşte iarăşi în sus şi spre stinga). 

(Către grup:) După cum am arătat, există o 
succesiune de procese. L-am urmărit pe Joe făcînd ceva 
mai mult decît simpla alcătuire a unei imagini, deşi 
acela a fost punctul de pornire. Deseori nu pui la 
îndoială prima verificare a realității, pentru că atunci 
cînd te gindesti la ce ai făcut, există un lucru care iti 
vine în minte şi pare că asta e tot. Nu pui la îndoială o 
imagine mentală, însă ai putea pune la îndoială 
realitatea dacă ai obține două imagini diferite. 

(Către Joe:) O să te rog să ne spui ce ai făcut cu 
adevărat ieri, dar data asta vreau să vizualizezi sosul de 

caramel. 

Joe: Nu am pus sos de caramel. 

Robert: Aşa-i. Dar o sa te rog să ţi-l imaginezi. Aşa 
vei „şti“ care este diferența. Iniţial, cînd am întrebat: „Ce 
ai făcut ieri?“, ai văzut musli şi nu sos de caramel. O să 
te rog să treci din nou prin acelaşi proces, fiindcă cred 
că foloseşti mai multe verificări mentale, pe lingă simpla 
imagine a inghetatei cu musli pe deasupra. De data asta 
vreau să obţii două imagini: una a inghetatei cu musli şi 
alta cu sos de caramel, şi să le faci să semene între ele. 
O să te întreb: „Ce ai mîncat ieri?“ şi vreau să vizualizezi 
sosul de caramel, cu aceleaşi caracteristici vizuale 
interioare ca pentru musli. 

Joe: Tocmai am făcut asta în timp ce vorbeai. 

Robert: În regulă. Ce ai mîncat ieri? 

Joe: (Incongruent) Hi... am mîncat o înghețată cu... 
toping de sos de caramel. 

Robert: Chiar asta ai mîncat? 

Joe: Nu. 

Robert: În regulă. De unde ştii? 

Joe: E o întrebare bună, pentru că pot să obțin o 
imagine destul de bună a inghetatei cu sos de caramel. 
Am mîncat aşa ceva de foarte multe ori. Nu este o 
imagine care să vină din neant. Într-un fel, face parte 
din mine. 

Robert: Însă ştii totuşi ce anume ai mîncat. E un 
lucru important. Acum ai două imagini care sînt la fel de 
clare. Poti să o vezi şi pe una, şi pe cealaltă. Dacă te 
întreb: „Ce înghețată ai mîncat?" le poţi vedea pe 
ambele. De unde ştii ce înghețată ai mincat de fapt? 

Joe: Bună întrebare. Cred că nu e vorba numai de 
imagine. 

Robert: Gindeste-te. Eşti sigur ce fel de înghețată ai 
mîncat. 

Joe: Ah... da. 

Robert: Bine. (Risete) Ce te face să fii sigur? 

Joe: Pot să plasez într-un context ceea ce am 
mîncat. 

Robert: Şi asta e bine. 

(Către grup:) Prin urmare, iată un alt element. De 
obicei, primul răspuns în ce priveşte realitatea constă în 
orice iti trece prin minte la prima asociere cu întrebarea. 
Deşi discutăm aici despre un lucru banal, putem plasa 
discuţia în contextul convingerilor. Întrebi pe cineva: 
„Eşti bun la redarea cuvintelor pe litere?" „Nu, nu sînt 
bun la asta.“ „De unde ştii?“ „N-am fost niciodată bun.“ 

Prima asociere este ceea ce-ţi trece prin minte. Joe 
a spus în continuare că „Nu e vorba doar despre 
imaginea care mi-a venit în minte, acum există şi un 
context în jurul ei.“ Să vedem ce înseamnă contextul. 
Presupunerea mea este că vom descoperi - judecind 
după indiciile de accesare date de Joe - un film interior. 

(Către Joe:) Poate că te-ai văzut scotind cutia cu 
musli. Cerealele nu se vor transforma brusc in sos de 
caramel doar pentru că poți vedea clar o reprezentare 
statică sau o imagine a unui profiterol cu toping de sos 
de caramel. Aşa este? 

Joe: Absolut. Ai presupus corect. 

Robert: În regulă. Ce anume vezi acolo sus? (Arată 
în sus, la stinga lui Joe, în direcția în care acesta îşi 
îndreaptă privirea.) 

Joe: Cina, cu tot contextul felurilor de mincare pe 
care le-am avut la masă. Este şi soția mea, dar în 
experiența asta nu apare deloc sosul de caramel. 

Robert: Poţi să introduci sosul de caramel? 

Joe: Da, sigur. 

Robert: Îl vezi? 

Joe: Vad totul cu ochii minții. 

Robert: Şi acum, spune-ne ce toping ai pus pe 
profiterol aseară, la cină. 

Joe: Musli. 

Robert: De unde ştii? Cînd te-am întrebat, ai văzut 
ambele topinguri? Cum ai stabilit care a fost? 

Joe: Pentru că m-am auzit pe mine însumi spunînd 
asta. 

Robert: Ah, pentru că te-ai auzit! Interesant. În 

mintea ta există o voce care-ţi spune ce este adevărat. 

(Către grup:) Voi forța putin discuţia şi, în cele din 
urmă, vom ajunge într-un punct in care veți fi martorii 
producerii unei schimbări. Veţi vedea o confuzie de 
moment. 

(Către Joe:) Ai o voce... 

Joe: Stind aici, ţi-am spus... (Joe accentuează 
cuvintui spus, indicînd o voce lăuntrică.) A fost mai 
curînd ca un obicei. Iti spusesem deja că am pus musli, 
aşa că... 

Robert: Este un obicei? 

Joe: Cred că am spus-o de cel puţin şase ori. 

Robert: Ce ar fi făcut ca discuţia despre sosul de 
caramel să fie la fel de reală? 

Joe: Dacă aş fi pus sos de caramel. Aş avea amintiri 
legate de el. 

Robert: Repetarea constituie o cale de a face ca un 
lucru să para real şi familiar. De cite ori ar trebui să vezi 
şi să-ți spui că ai mîncat înghețată cu sos de caramel? 
De şase ori? 

Joe: Nu ştiu. 

Robert (către Joe:) Te voi întreba de şase ori ce 
toping ai pus pe profiterol aseară, la cină şi aş vrea să 
vizualizezi imaginea sosului de caramel pe care ţi-ai 
creat-o şi să spui „sos de caramel." Eşti dispus să faci 
asta? 

Joe: Sigur. 

Robert: Ce toping ai pus aseară pe profiterol? 

Joe: Sos de caramel. 

Robert: A fost bun? 

Joe: Foarte bun. 

Robert: Mai spune-mi o dată, ce toping ai pus 
aseară pe profiterol? 

Joe: Sos de caramel. A trebuit să-l prepar în fugă, 
pentru că mă grăbeam să plec. 

Robert: Aşadar, asta ai pus? 

Joe: Sos de caramel. 

Robert: Hai să aşteptăm putin... 

Joe: De fapt, e mai degrabă un fel de sos de caramel 
cu unt de arahide. (Risete) 

Robert: Era foarte fierbinte sau... 

Joe: Cel mai bine e să-l laşi să se răcească putin, să 
nu topească prea mult inghetata. A fost foarte bun. 

Robert: In regula. Cum se potrivesc acum lucrurile? 
Ce toping ai pus? 

Joe: Sos de caramel. 

Robert: In regula. (Risete) 

(Către grup:) Am facut numai cîteva încercări. Este 
aceeaşi strategie pe care o aplică oamenii în cazul 
înregistrărilor afirmative. Dacă repeti un lucru suficient 
de des, va deveni mai real pentru tine. 

(Către Joe:) Ce toping ai pus aseară? 

Joe: Musli. 

Robert: De unde stii asta acum? 

Joe: Imaginile sint diferite... 

Robert: Gindeste-te la musli. Gindeste-te bine de 
tot. Vreau să-l vizualizezi. În regulă. Foarte bine. Si- 
acum vizualizează sosul de caramel. Vizualizeaza-1 cu- 
adevărat. Am observat ceva diferit în privința fiziologiei 
pe care o manifestă Joe. Cînd vizualizezi aceste două 
lucruri, Joe, vreau să le vezi unul lingă altul. Le vezi 
alăturate sau unul se suprapune peste celălalt? 

Joe: Pina acum nu m-am gîndit la ele decît separat. 

Robert: Cînd vizualizezi cerealele, unde iti apar în 
cimpul vizual mintal? 

Joe: Cam pe-aici. (Face semn către stînga, mijloc) 

Robert: Cam pe-aici (repetă gestul lui Joe). Unde se 
află imaginea cînd vizualizezi sosul de caramel? 

Joe: Cred că era aproximativ în acelaşi loc. 

Robert: Aici? (Face semn puţin la dreapta față de 
centru). Există ceva diferit din punct de vedere calitativ 
între cele două reprezentări? Compară-le acum. 

Joe: Am parcurs deja procesul de a le face 
asemănătoare, aşa că nu există nici o diferenţă. 

Robert: În regulă. Vreau să-ţi indrepti privirea in 
această direcţie şi să vizualizezi aici sosul de caramel. 


Robert Dilts, Tim Hallbom şi Suzi Smith - Convingeri. Căi spre sănătate şi starea de bine 48 


(Face un semn la stînga fata de centru). Bine? Si-acum, 
ia cerealele şi pune-le aici. (Face un gest la dreapta fata 
de centru). Ai reuşit? Care dintre aceste topinguri a fost? 
(Tăcere îndelungată, expresie confuză pe chipul lui Joe 
şi apoi risetele grupului) 

Joe: ... Am mincat... cereale. 

Robert: Bine. 

(Către grup:) Ideea este că acum începem să 
observăm o mică latenta în procesare. Desigur, poți 
duce lucrurile la extrem, dar nu mă interesează s-o fac. 
Fac asta cu Joe nu ca să-i creez confuzie, ci să descopăr 
care sînt verificările. Să spunem că vreau ca Joe să facă 
o anumită schimbare, şi vreau să-l conving că este vorba 
despre o schimbare reală, pe care o poate realiza. Dacă 
vreau într-adevăr ca Joe să aibă de ales în privința 
noului comportament tot atit de mult ca în cazul 
vechiului comportament, trebuie să identific care sînt 
verificările la care recurge el în testarea realității. 

Singurul lucru pe care se poate baza Joe pentru a 
identifica realitatea sînt reprezentările (imagini, sunete 
şi trăiri afective) stocate în mintea lui. 

De vreme ce creierul nu ştie care este diferența 
între o imagine construită (una pe care ai inventat-o) şi 
una pe care ţi-o amintesti, vă puteți imagina cit de mare 
poate fi confuzia cînd ai de-a face cu lucruri care s-au 
petrecut în urmă cu zece ani. Sau dacă ai de-a face cu 
un vis şi nu eşti sigur dacă într-adevăr ai visat sau l-ai 
inventat. De unde ştii ce este real? 

Joe: Distinctiile între submodalitati par să fie foarte 
importante pentru mine in a stabili diferenta. Filmul 
contextual al sosului de caramel nu este la fel de 
luminos, nu este la fel de clar si... 

Robert: (Către grup) Ne indică următorii paşi pe care 
trebuie să-i efectuăm. In loc să continuăm cu 
demonstrația asta, Joe poate să exploreze mai departe în 
cadrul exerciţiului care urmează. 

Vă cer să faceți următorul exercițiu pentru că este 
deseori util să explorezi strategia de identificare a 

realității a unei persoane cînd lucrezi cu convingerile ei. 
Joe se bazează pe anumite imagini, sunete şi sentimente 
care îi trec prin minte într-o fracțiune de secundă. Ori 
de cite ori unul dintre voi ia decizii în privința 
convingerilor sale, nu se aşază ca să analizeze ce se 
petrece în creierul său. Oare submodalitatile reprezintă 
o cale sigură? Există un film sau o voce? Şi aşa mai 
departe. Un film poate să aibă sentimente asociate, altul 
nu. Nu vei avea ocazia să analizezi conştient aceste 
procese de gîndire efemere. De obicei, vei observa prima 
imagine sau voce care iti vine in 

minte si asta va fi ceea ce-ţi pare real... ceea ce ti s- 
a imprimat cel mai profund. Acesta este motivul pentru 
care cred că este important să vă descoperiți propria 
strategie de identificare a realității... Nu toți oamenii au 
aceeaşi strategie ca Joe şi este util să-descoperi cum 
stabiliți voi ce este real. 


- 


Exercitiu de strategie de identificare a realitatii 


Aş vrea să va rog pe toți să efectuaţi un exercițiu, 
aplicînd următorul format. 


Partea I 


(a) Alege un lucru obişnuit pe care l-ai făcut şi un 
lucru pe care ai fi putut să-l faci, însă nu l-ai făcut. 
Asigură-te că lucrul pe care ai fi putut să-l faci, însă nu 
l-ai făcut se află întru totul în gama comportamentului 
tău. Dacă ai fi putut să-ți pui unt de arahide pe 
înghețată, dar nu-ţi place untul de arahide pe înghețată, 
atunci oricum nu ai fi făcut lucrul acesta. Alege un 
exemplu aşa cum a făcut Joe, un lucru pe care l-ai făcut 
de multe ori şi totuşi ai mai făcut şi altceva de multe ori. 
Singura diferență trebuie să fie aceea că ai făcut 
realmente unul dintre acele lucruri ieri. 

(b) Stabileşte cum iti dai scama care este diferența 
între ceea ce ai făcut şi ceea ce ai fi putut face. Ceea ce- 

ti va trece prima data prin minte va fi cea mai evidentă 
confirmare a realității. Este posibil să ai o imagine a 
unuia dintre lucruri, dar nu şi a celuilalt. După ce creezi 
imaginea, s-ar putea să observi şi alte aspecte legate de 
ea. Joe a parcurs diferențele de sub- modalități. A creat 
un film şi l-a completat cu alte elemente. A spus că 
filmul a ceea ce a făcut era mai luminos. 


Partea a II-a 


(c) Alege două lucruri care s-au petrecut în 
copilăria ta şi stabileşte de unde ştii că sînt reale. Vei 
descoperi că este ceva mai greu de stabilit ce s-a 
petrecut cu un timp în urmă. În cazul lui Joe, am ales 
un lucru care s-a petrecut cu mai putin de 24 de ore în 
urmă şi am reuşit să modificăm realitatea. Cînd iei în 
considerare ceva ce s-a petrecut cu 24 de ani în urmă, 
este vorba despre un proces decizional şi mai interesant, 
deoarece este posibil ca reprezentările tale să nu mai fie 
atit de clare, putind fi chiar distorsionate. Uneori, 
oamenii ştiu care sînt lucrurile reale care s-au petrecut 
deoarece sînt mai neclare decît cele inventate. 

(d) Începe să conturezi un lucru pe care nu l-ai 
făcut exact ca unul pe care l-ai făcut. După ce creezi 
imaginile lucrului pe care persoana respectivă ar fi 
putut să-l facă, asemănătoare celor ale lucrului pe care 
persoana l-a făcut cu adevărat, mută sistemele de 
reprezentare la auditiv sau la kinestezic. De exemplu, 
Joe a trecut la contextul actual. A spus: „Pot să verific, 
pentru că doar cu cîteva minute în urmă, cînd m-ai 
întrebat prima oară care alternativă este reală, ţi-am 
spus că este vorba despre musli şi-mi pot aminti asta.“ 
Nu am schimbat încă această amintire. 

Ai grijă cînd începi să schimbi lucrul pe care nu l-ai 
făcut, pentru a-l reprezenta asemănător cu cel pe care l- 
ai făcut. Aş vrea cel putin să ajungi într-un punct în 
care să trebuiască să te gindesti cu adevărat care dintre 
experiențe este cea reală, ca în exemplul nostru cu Joe. 

Scopul nostru nu este să-ţi bulversezi strategiile de 
identificare a realității, ci să descoperi care sînt 
verificările realității valabile pentru tine. Nu uita, 
provocăm o dezvăluire a strategiei, nu încercăm să o 
distrugem. Observație: persoana care joacă rolul 
respondentului poate să oprească procesul oricind 
doreşte. Dacă procesul începe să devină înspăimântător 
(ceea ce se poate întîmpla uneori) este posibil să auzi un 
fel de vijiit sau poate vei avea o senzație de ameteala. 
(Există diferite tipuri de semnale pe care le poate primi 
cineva.) Cind cineva provoacă dezvăluirea strategiilor 
tale de identificare a realității şi se joacă cu ele, este 
adecvat să-i ceri să se oprească atunci cînd începi să te 
simți incomod. 


Discuţie 


Să vă împărtăşesc un proces pe care ni l-au predat 
John Grinder şi Richard Bandler cînd am început să 
învăţăm NLP. Ne-au pus să alegem un număr de 
experiențe prin care am trecut pe parcursul unei 
anumite zile (fie reuşite, fie nereuşite) si să stabilim 
punctul în care se luase decizia. Trebuia să alegem trei 
comportamente alternative ingenioase la care am fi 
putut recurge in fiecare dintx'e aceste experiente si sa le 
trecem prin strategiile noastre de identificare a realitatii, 
faeirid fiecare optiune comportamentala la fel de 
completa, luminoasă si mobilă (folosind aceleaşi 
submodalitati) ca strategiile noastre de identificare a 
realității. 

Indiferent dacă fiecare comportament reprezenta 
sau nu o reuşită, trebuia să elaborăm noi opțiuni 
comportamentale. Dacă era vorba despre o experiență 
negativă, descopeream deseori că exista un lucru foarte 
simplu pe care puteam să-l facem pentru a fi mai 
ingenioşi. Aş recomanda acest procedeu pentru 
experiențele negative. Parcurge întreaga experiență 
negativă, asigurindu-te că totul se rezolvă de o manieră 

pozitivă. Cu prima ocazie cînd te confrunti cu o situație 
similară experienței negative, în loc să revii şi să o 
asociezi inconştient cu ceea ce ai făcut ultima oară (şi 
penultima oară, şi antepenultima oară), acum ai un 
punct de decizie cu noi alegeri. Vei reacționa într-un 
mod nou. 

Una dintre afirmaţiile pe care le avansez este: 
„Succesul limitează creativitatea tot atit de mult ca 
insuccesul". Aceasta, pentru că atunci cînd iti amintesti 
o reuşită, amintirea ta este consolidată şi iti conferă un 
sentiment plăcut. Este foarte probabil să continui să faci 
acelaşi lucru de fiecare dată, fără să explorezi alte 
opţiuni. Ajungi astfel într-un punct în care încetezi să fii 
creativ si te impotmolesti, deoarece te confrunti cu o 
situație nouă, în care vechile tale comportamente nu 
mai dau rezultate şi nu dispui de noi opţiuni. 

Industria americană a automobilelor este un bun 
exemplu. A cunoscut mari succese vreme de mulți ani, 
însă acum pare incapabilă să răspundă rapid şi eficient 
la necesitățile în schimbare şi la competiția străină. Am 
auzit pe cineva spunînd că dacă industria automobilelor 
s-ar fi schimbat la fel de mult şi ar fi ajuns la fel de 
departe ca industria computerelor, un 

Cadillac ar trebui să coste 2,75 dolari şi ar trebui 
să meargă un milion de mile cu un plin de benzină. 
Industria computerelor s-a schimbat şi s-a rafinat 
pentru a corespunde noilor realități şi necesități, însă 
inovația din industria americană a automobilelor a fost 
un proces lent, care s-a bazat pe propriile succese pentru 
multa vreme. 


Întrebări 


Un bărbat: Cînd lucrai cu Joe, i-ai cerut de mai 
multe ori să vizualizeze sosul de caramel. Ai vrea să ne 
spui mai multe despre genul acesta de repetiție? 

Robert: Dă-mi voie să-ți răspund povestindu-ti 
despre un client. 

Mi-amintesc că am lucrat cu o asistentă medicală 
care ajunsese atit de deprimată, încît plănuia să se 
otrăvească pe ea însăşi şi pe cei doi copii ai săi. Mi-a 
spus că ar face orice ca să se simtă mai bine. l-am spus: 
„Mai întîi, vrei să-ți schimbi starea; hai să aflăm dacă ai 
amintiri plăcute.“ Bineînțeles, asemenea majorității 
oamenilor deprimati, a spus că nu are. Observa ca nu i- 
am cerut, de fapt, să-mi povestească o amintire; i-am 
cerut să ia o decizie. În esență, i-am spus: „Caută prin 
amintiri, găseşte una despre care decizi că este pozitivă 
şi povesteşte-mi-o.“ E o întrebare complexă, la care e 
greu de răspuns şi nu are absolut nici o legătură cu 
memoria slabă. Are legătură cu exercitarea unor 
judecăţi şi cu luarea unor decizii cu privire la ceea ce 
este pozitiv. Fiindcă voiam să-i schimb acestei femei 
starea de spirit, am întrebat-o: „Cum ar fi dacă acum ai 
putea să respiri altfel, să stai dreaptă, să te uiţi in sus şi 
la dreapta şi să-ți imaginezi ceva pozitiv?" 

Şi-a ridicat privirea şi a început să vizualizeze ceva 
pozitiv. Am observat o schimbare fiziologică, schimbare 
care părea foarte pozitivă. Apoi, brusc, s-a oprit, a privit 
din nou în jos şi a revenit la starea de depresie. Am 
întrebat-o: „Ce s-a întîmplat? Te-ai lovit de o amintire 
neplăcută sau a survenit vreo piedică?" Mi-a răspuns: 
„Nu." Am întrebat-o ce a determinat-o să se oprească din 
ceea ce făcea. A replicat: „Mi se pare ciudat să mă uit în 
sus. E foarte nefamiliar." Ginditi-va la acest răspuns. 
Este vorba despre o persoană ale cărei sentimente 
negative o aduseseră într-o asemenea stare de disperare, 
încît avea de gînd să-şi otrăvească proprii copii. Totuşi, 
a încetat să facă un lucru care o făcea să se simtă bine 
pentru că îi era nefamiliar. Aşa că am întrebat-o cum 
poate şti dacă un lucru e familiar. Mi-a răspuns: „L-aş fi 
mai facut." l-am cerut să privească in sus o data, de 
două ori, de trei ori şi în cele din urmă, după vreo zece 
încercări, a început să i se pară un gest destul de 
familiar să privească în sus. A fost un progres hotăritor 
în terapia ei. Faptul de a fi făcut anterior un lucru repre- 

zintă un puternic element de convingere, care confirmă 
realitatea atit în experiențele pozitive, cît şi în cele 
negative. Repetitia este una dintre căile prin care 
oamenii fac un lucru sau altul să pară real şi familiar. 

Joe are o parte din el care poate stabili care dintre 
experiențele sale sînt reale acum, pentru că în contextul 
continuu de provocare a dezvăluirii strategiei sale 
(aceasta nu mai are nimic în comun cu ziua de ieri), ne- 
a spus că a mincat înghețată cu musli de mai multe ori 
decit cu sos de caramel. Prin urmare, repetiţia este 
foarte convingătoare. 

Ce înseamnă dacă un om iti spune că n-a putut să 
facă un anumit lucru, cum ar fi să cînte după partitură, 
vreme de treizeci de ani? Este o dovadă că nu poate face 
acel lucru? Nu. Înseamnă doar că a încercat prea mult 
timp să-l facă într-un mod greşit. Nu înseamnă că nu 
poate să-l facă. Subliniez acest fapt ca fiind semnificativ, 
pentru că repetarea experienţei este atit de importantă. 
Unul dintre motivele pentru care este importantă constă 
în faptul că există un proces prin care trecem cu toţii, 
numit prag. Pragul poate fi aplicat în cazul convin- 
gerilor, strategiilor pentru identificarea realității sau 
strategiilor de învățare. Dacă iei o foiţă de tabla pe care 
o îndoi şi o dezdoi, la urmă va arăta aproximativ la fel ca 
inițial. Va reveni la aceeaşi formă pe care a avut-o 
înainte, deşi cu o mica îndoitură. Dacă iau foita de 
tablă, o îndoi şi o răsucesc în mod repetat, în cele din 
urmă va sfirşi prin a se rupe. Odată plesnită, nu va mai 
reveni la forma inițială, indiferent ce aş face. Foita de 
tablă a fost împinsă peste un prag. Orice aş face acum, 
nu o mai pot aduce la forma inițială, decît dacă o torn 
din nou sau o sudez. Brusc, supun foita unei schimbări 
radicale îndoind-o şi răsucind-o. Acelaşi lucru se petrece 
cînd o persoană trece printr-o schimbare foarte 
profundă, care face ca trecutul să-i pară cu mult mai 
putin real decît a fost pina acum. Este o funcție a 
modului cum funcționează creierul. 

O femeie: Cum se leagă strategiile de identificare a 

realității cu ceva de genul  Generatorului de 
comportamente noi? 

Robert: Cind faci Generatorul de comportamente 
noi, te vizualizezi pe tine însuți făcînd un lucru cu 
resurse noi şi apoi intri în vizualizare. Dacă nu filtrezi 
această experiență nouă prin strategia ta de identificare 
a realităţii, înseamnă că doar te prefaci. Pe de altă parte, 
care este diferența între a te preface şi schimbarea 
reală? Dacă te prefaci suficient de mult timp, acel lucrul 
ti se va părea la fel de real ca oricare altul. 

Un bărbat: Pentru mine a fost foarte important să 
mă ancorez în ,realitatea" mea şi să n-o schimb. 

Robert: Ai avut vreo experienţă în cursul căreia te-ai 
îndoit de realitate? 

Bărbatul: Da. 

Robert: Scopul este să nu ajungi la confuzie în 
privința strategiei tale de identificare a realității. Dacă ai 
vrea să-ți schimbi strategia, ne-am întoarce la momentul 
în care te-ai îndoit de realitate şi ar trebui să te 
confrunti din nou cu el, cu resursele adecvate. Multe 
dintre convingerile pe care le-am acumulat ne-au fost 
insuflate pina la vîrsta de cinci ani, de către părinți, de 
alte persoane importante şi, posibil, de mass-media. 
Deseori, aceşti oameni nu ştiu cum să insufle strategii 
bune de identificare a realității. O mulțime dintre 
convingeri v-au fost imprimate în minte înainte să aveţi 
nişte strategii bine puse la punct de identificare a 
realității. Aceia dintre voi care au acumulat strategii 
bune de identificare a realităţii fie au avut noroc, fie s- 
au confruntat cu experiențe negative în privința 
alternativelor. În cele din urmă, v-aţi dat seama cum să 
vi le imprimaţi pe cele bune. 

Deşi majoritatea dintre noi sîntem siguri în privința 
realității noastre, ati fi surprinşi să aflați cit de masivă 
este partea de realitate pe care practic voi v-aţi 
construit-o. Foarte probabil, ati crezut în Moş Crăciun la 
un moment dat, însă v-aţi schimbat convingerea asta. 
Poate vă mai surprindeti confruntindu-va cu convingeri 

şi realități care v-au fost programate într-o perioadă în 
care nu aveati resursele pentru a stabili care sînt 
informaţiile de calitate superioară. De exemplu, copilul 
confundă deseori visul cu realitatea. Uneori, oamenii au 
strategii de identificare a realității atit de puternice, încît 
îi limitează şi în folosirea imaginației ca resursă. Este un 
echilibru foarte delicat, chiar şi în condiţiile în care ştii 
ce faci. 

Uneori, oamenii elimină experiențele negative, 
prefacindu-se că nici măcar nu s-au petrecut. Le pun 
surdină. Alteori, iau experiențele şi le exagerează, 
ducindu-le dincolo de limitele a ceea ce s-a petrecut de 
fapt. 

Şi dacă ai lua un eveniment despre care cineva 
credea că este real şi care l-a pus pe o anumită direcţie 
în urmă cu 25 de ani şi l-ai schimba? Cînd faci aşa ceva, 
este posibil ca mai întîi să trebuiască să lucrezi cu 
credința „Mi-am irosit 25 de ani din viata din cauza 
convingerilor pe care le-am dobindit". 

De exemplu, o doamnă cu care am lucrat se 
confruntase cu o mulțime de probleme fizice şi 
emoționale. Aceste probleme erau suficient de drastice 
pentru a-i crea o problemă de supraviețuire. Problema ei 
izvora dintr-o „voce“ interioară care îi pricinuia tot felul 
de necazuri. l-am asigurat resurse legate de o experiență 
din trecut pentru a-şi schimba imaginea corporală şi i- 
am oferit părții din ea care crease „vocea“ noi resurse. 
Cînd am integrat laolaltă toate aceste resurse, ea a 
devenit foarte, foarte tristă, ca şi cum pierduse ceva. 
Cînd am întrebat-o ce se petrece, mi-a răspuns: ,Toata 
viata, scopul meu a fost să supraviețuiesc. 
Supravietuirea a fost întotdeauna o provocare. Acum, 
avînd toate aceste resurse, e ca şi cum a dispărut o 
parte din mine. Pentru ce o să trăiesc de-acum înainte?" 
Nu este un punct rău în care să ajungi cu un client, 
pentru că îi poţi spune simplu: „Pentru ce vrei să 
trăieşti? Care ar fi misiunea care să merite atenția ta? 
Ce ar fi plăcut, în loc să fii obligată tot timpul să 

supravietuiesti şi nimic mai mult?" 

Cind faci o treaba cu adevarat buna si ajuti pe 
cineva sa realizeze o schimbare de proportii, probabil ca 
va interveni si problema misiunii. Si nu este intotdeauna 
ceva ce sa poti sti dinainte. Daca lucrezi cu aceasta 
posibilitate înainte de a lucra cu alte probleme si laşi să 
se întrevadă noi posibilități pentru persoana respectivă, 
munca ta va fi mai uşoară. 

Citi dintre voi luptati împotriva propriilor strategii 
de identificare a realității şi vă impotmoliti cînd încercați 
să vă schimbaţi comportamentul? Am auzit oameni 
spunînd: „Aş da oricît să fiu altfel, dar nu vreau să mă 
păcălesc singur." Ei spun de fapt: „Dacă filtrez această 
nouă convingere de comportament prin strategiile mele 
de identificare a realității într-un asemenea mod încît să 
devină la fel de reală pentru mine ca alte lucruri pe care 
le fac, mă înşel singur.” Eşti condamnat dacă o faci si 
condamnat dacă nu o faci. E o dublă problemă. Chiar 
dacă verifici realitatea în cazul unui lucru fără 
importanţă... ca de exemplu dacă ai avut toping de 
musli sau de sos de caramel, te vei ciocni din plin de 
multe ori de nişte convingeri sau conflicte cu adevărat 
importante. 

Valoarea înțelegerii strategiilor de identificare a 
realității nu constă în a determina ce anume s-a 
petrecut cu adevărat în viata ta. Ea iti permite în schimb 
să-ți stabileşti o serie de verificări pentru decizii sau 
verificări pentru comportament, prin care trebuie să 
treci înainte de a fi dispus să crezi că un lucru nou este 
adevărat sau înainte de a fi cu adevărat dispus să treci 
propriu-zis la acţiune. Nu vei trece la acțiune decit daca 
iti este clar sau dacă acțiunea se potriveşte în contextul 
general al personalităţii tale etc. 

STRATEGII PRIVIND CONVINGERILE 


Strategiile privitoare la convingeri reprezintă 
modurile în care ne intretinem şi ne păstrăm 
convingerile. La fel ca strategiile de identificare a 
realității, au un tipar consecvent de imagini, sunete şi 
simtaminte care acționează în mare parte inconştient. 
Strategiile legate de convingeri reprezintă un set de 
proceduri de probare, pe care le utilizezi pentru a decide 
dacă un anumit lucru este sau nu credibil. Acest gen de 
probe apare în general sub forma submodalitatilor - 
caracteristicile imaginilor, sunetelor şi trăirilor afective. 
Încearcă să experimentezi singur. Compară un lucru pe 
care-1 crezi cu unul pe care nu-1 crezi. Observă 
diferențele în privința caracteristicilor imaginilor, 
sunetelor şi senzatiilor kinestezice. Cum codifica creierul 
tău aceste diferente? O diferență frecventă este 
localizarea imaginilor, însă mai există şi alte diferenţe. 

Strategiile privitoare la convingeri sînt diferite de 
strategiile noastre de identificare a realității, deoarece 
nu le putem testa prin verificări ale realităţii bazate pe 
senzorial. Deoarece au un tipar atît de puternic, pot să 
persiste întreaga viata. E un lucru bun, deoarece in 
lipsa acestor strategii, felul cum ne înțelegem propria 
persoană şi lumea nu ar fi constant. 

Problema este aceea că strategiile privind 
convingerile funcționează la fel de automat şi de durabil 
în privința convingerilor limitatoare ca şi în privința 
celor care ne propulsează în direcția împlinirii 
potențialului nostru. Din fericire, au o structură 
definită, care poate fi scoasă la iveală, astfel încît pot fi 
schimbate şi ele la nivelurile cele mai elementare ale 
gîndirii, prin intervenție conştientă. 

Demonstrarea strategiilor legate de convingeri 


Robert: Judy, gindeste-te la un lucru pe care ţi-ai 
dori să-l crezi, legat de propria persoană, dar pe care 
nu-l crezi. Ai vreo problemă de genul ăsta? 

Judy: Ei bine, lucrez de o vreme cu greutatea, 
fiindcă e o mare problemă pentru mine... 

Robert: Una cu adevărat grea, pun pariu. Ce crezi 
acum în această privință? 

Jndy: Ce cred acum? Am o mulțime de convingeri 
care vin în conflict unele cu altele. Iau toate formulările 
cu „ar trebui“ şi „nu pot“ şi le aplic greutăţii mele 
corporale. Mă confrunt cu o mulțime de conflicte. 

Robert: Care ar fi un „nu pot“ limitator? 

Judy: Nu pot să slăbesc. 

Robert: Prin urmare, nu poți să slăbeşti. O să ne 
ocupăm putin de asta. Care ar fi un lucru pe care ştii 
că-l poţi face? 

Judy: Pot să folosesc metodele NLP cu clienții. 

Robert: Mai întîi, să facem o comparație elementară. 
S-ar putea să reuşim să descoperim toate informațiile 
făcînd o comparație. 

Vreau să te gindesti o clipă la scăderea în greutate. 
(Judy lasă umerii în jos cu un aer pleoştit, oftează şi 
priveşte în jos şi la stînga, vădind tensiune musculară în 
jurul gurii.) Acum, gindeste-te la o şedinţă NLP cu un 
anumit client, poate chiar o ocazie în care ai obținut o 
reuşită deosebită. (Umerii lui Judy se îndreaptă, 
tensiunea îi dispare de pe chip şi priveşte în sus.) În 
regulă. 

(Către grup:) Puteţi vedea că există o diferență 
consistentă din punct de vedere fiziologic - indiciile de 
accesare, ca şi restul spectrului fiziologic. 

I-am cerut să facă asta din două motive. În primul 
rind, vom şti dacă şi-a schimbat sau nu convingerea in 
legătură cu capacitatea ei de a slăbi, pe baza a ceea ce 
vedem. Ce vom vedea? Nu vom vedea prima fiziologie, 

vom vedea cea de-a doua fiziologie. Acum avem un 
mijloc de a testa dacă şi-a schimbat sau nu convingerea. 
Diferenţele fiziologice ne pun la dispoziție un test 
inconştient precis cu care să ne evaluăm activitatea. Al 
doilea motiv este de a ne oferi un contrast între starea 
actuală şi cea dorită şi de a vedea ce s-a schimbat în 
privința fiziologiei sale. 

(Către Judy:) Acum aş vrea să faci nişte comparații 
în minte. Cînd te gindesti la slăbit, cum îl concepi? 

Judy: E o luptă. 

Robert: Este o luptă. (Către grup:) Şi repetă 
contrastul minunat pe care l-am văzut în fiziologia ei. 
Unul dintre lucrurile bune în lucrul cu oamenii este 
acela că tind să fie foarte sistematici în tiparele lor. De- 
acum am văzut această fiziologie de cîteva ori. Pare să 
existe un tipar. 

(Către Judy:) Ce anume face slăbitul să fie o luptă? 
(Ea repetă fiziologia asociată cu dificultăţile ei de a slăbi, 
privind în jos, la stînga, mişcare a ochilor care indică 
dialogul interior.) 

Robert: Te cred. Ar putea fi un lucru pe care ţi-l 
spui tie insati, nu? 

Judy: Poate că da. 

Robert: Ce anume iti spui? 

Judy: Că trebuie să muncesc din greu pentru asta. 
Singurul mod de a slăbi este să socotesc caloriile şi să 
tin seama de tot ce pun în gură. Însă ştiu că o să-mi fie 
foame şi că nu o să mă simt în largul meu. 

Robert: Prin urmare, cînd esti hotarita, numeri 
caloriile - chiar dacă iti vine greu şi spui că e o luptă. 
Unde-i conflictul? 

Judy: Ei bine, mă tin de treabă o vreme şi pe urmă 
o las baltă. 

Robert: Ce anume te face să o laşi baltă? Gindeste- 
te chiar acum: care e conflictul? 

Există un conflict pentru că te gindesti că o să fie 
greu şi nu vrei să fie greu? Te gindesti că o să fie greu 
dar nu o să meargă? 

Judy: Mi-ar plăcea să uit de povestea asta şi să-mi 
las corpul să se descurce singur. Asta aş vrea. 

Robert: Şi nu crezi că poți face asta? 

Judy: Exact. Cred că alti oameni pot, pentru ca i- 
am ajutat pe alţii să reuşească. Însă eu nu pot. 
(Gesticulează cu mina dreaptă, în timp ce mîna stingă 
rămîne nemiscata.) 

Robert: Aş vrea să te rog să fii atentă la două 
lucruri. 

(Către grup:) Observati că, in timp ce vorbeşte 
despre acest conflict, apare o asimetrie a gesticii. Spune: 
„Aş vrea să pot lăsa totul baltă şi să-mi las corpul să se 
descurce singur" şi foloseşte ambele miini - un gest 
simetric... pe urmă foloseşte un gest asimetric cînd 
spune că nu poate. De regulă, aceste asimetrii sînt 
foarte, foarte elocvente ca indicatori ai conflictelor 
interne. De exemplu, cînd un om îmi spune „Vreau să 
fiu agresiv cu adevărat," dar îşi tine mina dreaptă moale, 
înseamnă că probabil o parte din el vrea să fie agresivă 
şi o parte nu vrea. Urmărirea simetriei corpului este 
foarte utilă. Nu că aş crede că de fiecare dată cînd o 
persoană nu gesticulează simetric se confruntă cu un 
conflict interior, ci este o dublă verificare la care recurg. 
Dacă nu văd simetrie, continui să verific cînd 
gesticulează cu o mina şi cînd gesticulează cu cealaltă în 
timp ce vorbeşte despre problema sa. În cazul lui Judy, 
vom verifica pentru a vedea ce spune şi cum gîndeşte 
despre ,lupta" ei în timp ce gesticulează. 

(Către Judy:) Cînd spui că „trebuie să socoteşti 
caloriile", astea sînt cuvintele pe care le auzi în minte? 

Judy: (Priveşte în sus şi către stinga, indicind o 
amintire vizuală.) Ei bine, ăsta e modul care mi-a adus 
reuşită în trecut. 

Robert: Prin urmare, cînd te gindesti la socotitul 
caloriilor, vezi ceva în minte? Vorbeşti cu tine insati 
despre asta sau ce altceva faci? 

Judy: Da. Vad micul registru al caloriilor, caut cite 
ceva şi-mi fac însemnări ... (îşi mişcă ochii în jos şi către 

stinga, indicînd un dialog interior, apoi către dreapta, 
indicînd trăiri afective.) 

Robert: Şi văzînd aceste lucruri, evident, apare un 
anumit sentiment sau altceva legat de ele. Spune-mi, 
cînd faci asta, ai un anumit sentiment? 

Judy: Da. Şi vorbesc cu mine însămi. 

Robert: Acum, dacă vezi pur şi simplu registrul şi 
socoteala caloriilor, asta îți trezeşte respectivul 
sentiment? (Judy îşi imaginează registrul, umerii i se 
pleoştesc şi-şi mişcă ochii în jos şi la dreapta.) În regulă. 
Prin urmare, simplul fapt de a privi iti poate provoca 
simtamintele. Acum hai să comparăm această situație 
cu şedinţele de NLP cu clienții, comportament pe care 
Judy consideră că-l poate efectua simțindu-se în largul 
ei. 

(Către Judy!) Ai făcut şedinţe de NLP cu alte 
persoane... nu? (Judy adoptă imediat fiziologia mai 
vioaie.) De unde ştii că poți face asta? Şi nu înseamnă 
foarte multă muncă? 

Judy: Eii, văd limpede în minte. 

Robert: Ce anume vezi? 

Judy: Văd persoana cu care lucrez. Văd reacția şi, 
de asemenea, aud feedback-ul de confirmare din partea 
clientului. 

Robert: În asta constă aspectul interesant. Există 
un fenomen pe care îl numesc în glumă sindromul 
terapeutului sau consultantului. Ai toate acele 
aptitudini, elaborate în jurul capacității de a-i vedea şi 
asculta pe alții. Dar cînd este vorba despre tine, nu te 
poți vedea şi auzi, aşa că te ratacesti. Nu ştii ce sa faci. 
Nu e din cauză că ai face greşit ceva. Pur şi simplu nu te 
poți vedea şi auzi pe tine insati şi nu-ți poţi oferi feed- 
back. Nu este vorba despre nici o inadecvare din partea 
ta. 

(Către Judy:) Aşadar, vezi cealaltă persoană şi 
aduni informaţii despre problemele ei. De unde ştii că 
poţi face ceva ca s-o ajuţi? De unde ştii ce să faci? 

Judy: Pur şi simplu simt. 

Robert: In regulă, aşadar simţi. În imaginea asta 
interioară, cînd lucrezi cu cineva şi obţii rezultate bune, 
vezi persoana respectivă prin propriii tăi ochi? Eşti 
asociată cu experiența? Sau te priveşti într-un mod 
disociat? 

Judy: Mă văd cu ochii mei, ca şi cum m-aş afla 
acolo, cu acea persoană. 

Robert: Cum se deosebeşte imaginea asta de 
imaginea registrului cînd socoteşti caloriile? 

Judy: Este o imagine mai amplă. E mai vastă, în 
sensul că are mai multă cuprindere. 

(Către grup:) Vedeţi simetria? Judy gesticulează cu 
ambele miini cînd descrie situaţia în care apare clientul. 

Judy: Cînd mă gîndesc la socotitul caloriilor, văd 
numai registrul şi atita tot. 

Robert: Prin urmare, vezi doar registrul. Scrie ceva 
pe el? 

Judy: Văd cuvintele, coperta şi culorile... ca într-o 
fotografie color. 

Robert: Dar cînd vezi clientul? (Judy îşi schimbă 
fiziologia şi grupul ride.) 

(Către grup:) Ar putea fi un tipar. Avem simetria 
ambelor miini în cazul clientului şi apoi asimetrie în 
cazul socotirii caloriilor, cînd gesticulează numai cu 
mina stingă. 

(Către grup:) Să fac rezumatul a ceea ce am realizat 
pina acum. Am adunat informații despre convingerea lui 
Judy că „nu poate să slăbească". Dacă i se pun întrebări 
despre slăbit, îşi compune o mică imagine statică a unui 
registru cu evidența caloriilor şi are un sentiment 
negativ. Pe urmă intervine o voce care-i spune: „Alţii pot 
să slăbească.“ De asemenea, am observat o asimetrie a 
gesturilor - cînd vorbeşte despre slăbit, socotitul 
caloriilor şi muncit din greu, gesticulează cu mina 
stingă. Cînd spune: „Însă îi pot ajuta pe alţii,“ 
gesticulează cu mîna dreaptă. Apare totodată o postură 
consecventă, care dă impresia lipsei de resurse, pe care 
o adoptă ori de cite ori se gîndeşte la încercările de a 

slăbi. 

Am făcut comparatia între asta şi un lucru pe care 
crede că-l poate face - să-i ajute pe clienți aplicînd NLP. 
Aici descoperim că-şi compune o imagine panoramică 
mare şi îl aude pe client, ca şi cum s-ar afla din nou cu 
el. De asemenea, adoptă o postură plină de resurse şi o 
gestică simetrică, cu gesturi congruente ale miinilor. 

Ce am făcut pina acum a fost să găsim tiparele 
existente în comportamentul aferent fiecărei convingeri. 
În acest moment, pe măsură ce adun informaţii, aş vrea 
să-i cer clientei mele să identifice o altă convingere 
legată de abilitățile sale - altă convingere legată de ceea 
ce poate să facă. Voi aduna aceleaşi informaţii legate de 
fiziologia sa, mişcările ochilor, postura, precum şi de 
imaginile, vocile şi simtamintele sale interioare, astfel 
încît să-mi pot valida informațiile. Vreau să descopăr 
care sînt tiparele identice, din punctul de vedere al 
acestor caracteristici, la convingerea că poate ajuta pe 
alții cu tehnicile NLP şi la orice altă convingere utilă 
legată de „ceea ce poate să facă“. 

Judy: M-am gindit la una in timp ce vorbeai. Am 
făcut o schimbare majoră în privința atitudinii față de 
mama mea... care s-a generalizat la tot ce înseamnă 
viața mea. 

Robert: Cum ai făcut asta? 

Judy: (Rizind) M-am dus la un practician NLP. 

Robert: Şi ce a făcut acel practician? Ce anume s-a 
schimbat în concepția față de mama ta? Vreau să spun 
că tu ai făcut schimbarea; practicianul nu a făcut decît 
să o faciliteze. 

Judy: S-a schimbat ceea ce simțeam în raport cu 
mama. 

Robert: Practicianul NLP nu a spus pur şi simplu: 
„Schimbă un sentiment" şi acesta s-a schimbat. Ceva ce 
ai făcut în interiorul tău a făcut ca simtamintul să se 
schimbe. 

Judy: De fapt, practicianul mi-a cerut să scriu o 
scrisoare, aşa că cred că vorbeam cu mine însămi. 

Robert: Şi ce a schimbat asta în privința percepției 
tale? 

Judy: M-a ajutat să-mi conştientizez un sentiment 
care apărea cînd eu... (Judy priveşte în sus şi la stinga). 

Robert: Vezi ceva? 

Judy: Da, văd întreaga scenă cînd s-au petrecut 
toate acestea. 

Robert: Aşadar, o vezi pe persoana aceasta... 

Judy: Nu, mă văd pe mine însămi scriind 
scrisoarea. 

Robert: Aşadar, te priveşti pe tine insati scriind 
scrisoarea, disociat, ca din poziția unei terțe persoane? 

Judy: Da. 

Robert: Şi chiar crezi că ţi-ai schimbat atitudinea 
fata de mama ta? Asta înseamnă ca-ti poți schimba 
atitudinea față de oameni în general? 

Judy: Da, pentru că văd pot face asta în multe 
sectoare ale vieții mele. 

Robert: Pentru că vezi această capacitate într-o 
mulțime de aspecte ale vieții. 

(Către grup:) Unul dintre lucrurile pe care am auzit- 
o spunindu-le de două-trei ori, care se prezintă ca 
similaritate între aceste două situații, este apariția a 
ceva legat de „imaginea mare“. Judy spune: „Văd totul, 
în loc de parti ale unei imagini, ca în cazul imaginii 
registrului cu evidența caloriilor pe care şi-a alcătuit-o. 
Observati diferența între o concentrarea mioapă asupra 
unui singur lucru mic, comparativ cu vederea întregii 
scene. Ea obține mult mai puţine informaţii dintr-o 
imagine mică, statică decit dintr-o scenă de ansamblu. 

(Către Judy!) Vezi întreaga imagine legată de slăbit 
sau doar registrul? I-ai ajutat pe alti oameni să 
slăbească. Ce-ti dă posibilitatea să ajuţi pe altcineva sa 
slăbească? Cum procedezi? 

Judy: Ei bine, depinde de situație in care se află 
persoana. Folosesc diferite tehnici NLP. 

Robert: Indiferent care este conținutul, există ceva 
care iti spune cum trebuie să procedezi. Ce anume este 

acel ceva? 

Judy: Pur şi simplu simt ce trebuie făcut. Asimilez 
ceea ce trebuie să ştiu pentru a putea face următorul 
pas. Pentru mine e ceva aproape intuitiv, dar ştiu că nu 
este intuitiv... (risete). 

Robert: (Către grup:) Apropo, unul dintre obiectivele 
mele în utilizarea NLP cu clienţii este să-i fac să opereze 
la nivel intuitiv, pentru că dacă trebuie să stai şi să te 
gindesti la fiecare lucru pe care-l faci, asta înseamnă o 
mulțime de timp şi de muncă. Metodele NLP iti validează 
intuitiile şi te ajută mai bine, asta-i tot. 

Ipoteza mea este că Judy perseverează în adunarea 
de informaţii despre o persoană pînă cînd, brusc, vede 
întreaga imagine, şi aşa află ce trebuie să facă. În acest 
moment, nu vreau neapărat să găsească soluția la 
problema ei; vreau să o determin să creadă că poate să o 
facă. Evident, n-o să slăbească stind aici, în fața 
noastră. Dacă crede că o poate face, cred că are 
resursele care-i sînt necesare ca să-şi poată atinge 
scopurile. 

(Către Judy!) Ai vrea să crezi că poţi slăbi în acelaşi 
fel în care crezi că ai putea să-ți schimbi sentimentele 
fata de mama ta, este adevărat? 

Judy: Da. 

Robert: Ce te împiedică să vezi tabloul de 
ansamblu? 

Judy: Cînd mă gîndesc la greutatea mea, am un 
sentiment negativ. Poate că, dacă aş vedea imaginea de 
ansamblu, aş înțelege ce să fac. 

Robert: Hai să încercăm să facem strategiile tale 
limitatoare asemenea strategiilor în care crezi că poţi 
face un lucru. Priveste-te cu ochii minții ca şi cum ai fi 
un client care apelează la serviciile tale. Priveşte-te pe 
tine şi lucrurile pe care le-ai încercat în trecut ca să 
slăbeşti. De fapt, ascultă-te descriind ceea ce ai încercat. 
Imaginează-te ca tu, ,clientul," ţi-ai spus tie toate 
lucrurile pe care mi le-ai spus mie. 

Inainte de toate, pune imaginea in fata ta. 

(Gesticulează) Te vezi pe tine insati? 

Judy: Văd părticele şi fragmente din registrul 
caloriilor, dar am în continuare sentimentul... 

Robert: Ai în continuare sentimentul. Ce faci cu un 
client care are un sentiment de care nu se poate 
scutura? 

Judy: Ei bine, încerc mici trucuri. Pot să-i cer să se 
concentreze asupra sentimentului. Pe urmă îi dau un 
impuls şi îl scot la iveală şi pe urmă... (Fiziologia ei se 
schimbă corespunzător situaţiilor în care ştie ce să 
facă.) 

Robert: Sună bine. (Risete.) 

(Către grup:) Cred că are toate resursele. Şi apropo, 
chiar ea o să-mi spună cum trebuie procedat. 

(Către Judy:) Îmi poţi spune cum poţi să slăbeşti? 

Judy: Hai să vedem dacă pot să fac asta. (Privirea i 
se mută în sus, la stinga, apoi în jos, la dreapta, pentru 
a-şi accesa sentimentele.) E un sentiment atit de 
puternic! 

Robert: Aşadar, este un sentiment puternic. Ce faci 
cu un client care are un sentiment puternic? Ce i-ai cere 
clientului să facă? 

Judy: Din nou, depinde. Pot să-l fac să intre în 
„puterea“ sentimentului şi apoi să se joace cu el. Sau, 
dacă este cazul, aş putea să-l fac să micşoreze 
sentimentul şi să-l facă mai slab. 

Robert: Care din abordări ar fi cea mai potrivită în 
cazul tău? Foloseste-ti intuiţia. 

Judy: Uneori mă gîndesc ca, daca aş putea să intru 
cu adevărat în sentimentul ăsta puternic, aş putea cu- 
adevărat să iau controlul asupra problemei. 

Robert (Către grup:) lată încă un lucru pe care am 
de gînd să-l fac acum. Vedem că nu este vorba numai 
despre un sentiment; există şi o imagine. (Arată în sus şi 
către dreapta ei.) Ar fi util să aflu ce conţine imaginea 
asta. 

(Către Judy:) Întoarce-te acum in sentiment şi 
priveşte in sus. Vezi ceva? E in regulă sa rămii în 

sentiment; poate că vei vedea ceva. 

Judy: Văd o femeie uriaşă... Vreau să spun cu 
adevărat uriaşă (Judy se încordează observabil.) 

Robert: Cine este? 

Judy: Păi mă influențează. 

Robert: E un lucru pe care îl vezi şi imaginea asta 
are cumva legătură cu tine? Imaginea aceea este mai 
mare decit tine; iti creează acel sentiment puternic care 
te influențează. Ce legătură are cu tine? 

Judy: Este ceea ce aş putea numi o influență 
asupra mea. 

Robert: Cum îşi exercită influența? 

Judy: Mă simt ca şi cum femeia aceea uriaşă e 
prezentă în preajmă şi mă înconjoară tot timpul. 

Robert: Aşadar, e prezentă în preajmă... e ca şi cum 
te-ar înconjura. 

Judy: Da. 

Robert: Cunoscind această informatie, hai sa te 
indepartezi, să indepartezi de tine imaginea. Vezi in fata 
ta imaginea ta inconjurata de ea. 

Judy: (Se relaxează) In ordine. Da. Îmi place mai 
mult la distanta. 

Robert: Acum, pentru ca poti vedea ce se petrece in 
afara ta, care sînt resursele de care crezi că are nevoie 
acea tu care este înconjurată, pentru a avea opţiunile pe 
care ti le doreşti? 

Judy: Ah, interesant! Am tot încercat să mă ocup 
de ea. Nu mi-a trecut niciodată prin minte să mă ocup 
de mine. 

Robert: Ei bine, tu eşti persoana care are nevoie de 
resurse. 

Judy: Am nevoie să primesc asigurări că ea nu sînt 
eu. 

Robert: Ce trebuie să faci pentru a realiza asta? 

Judy: Trebuie să le separ vizual pe cele două. 

Robert: Fă-o. Dacă ai nevoie de alte resurse, le vom 
adăuga. 

Judy: Da. În regulă. Pot să fac asta. 

Robert: Bravo. Tu, cea de acolo, de sus mai ai 
nevoie şi de altceva? (Gesticulatie) 

Judy: Mă gîndesc la toată treaba asta cu 
convingerile. Pot să-mi schimb convingerea pe care am 
avut-o cînd ma separ de femeia uriaşă care mă 
înconjoară. Îmi dau seama că, de bună seamă, 
convingerea mea legată de slăbit nu a fost logică, de 
vreme ce s-a bazat pe acel sentiment şi pe indiferent ce 
întruchipează femeia uriaşă. 

Robert: (Către grup:) Urmarind-o pe Judy cum se 
calibrează, începem să vedem cum intervine cite putin 
din cealaltă fiziologie, fiziologia asociată cu ceea ce Judy 
crede că poate face. 

(Către Judy:) Cred că ai resursele de care ai nevoie. 
Probabil că ceea ce a oprit convingerea a fost faptul că 
nu ştiai la ce priveai acolo, în afară. Cum convingerea 
limitatoare s-a manifestat vizual, iti este greu să înţelegi 
ce trebuie să faci (Gesticulează) cînd eşti înconjurată de 
acel lucru aici, înăuntru (Gesticulează către interior). Nu 
este vorba numai de a ciopirti imaginea din afară in 
bucățele; trebuie să vezi imaginea de ansamblu. Cred ca 
asta a reprezentat o mare parte din ceea ce s-a petrecut. 

Dacă priveşti imaginea în afară, în fata ta, o poţi 
lărgi? Cum ai putea separa influența sau cum ai putea-o 
înfrunta? 

Judy: Am un mic exercițiu mintal pe care pot să-l 
încerc. Este una dintre tehnicile pe care le-aş folosi şi 
pentru altcineva. Pot să le despart pur şi simplu, apoi să 
văd ce aş putea face ca să slăbesc. (Pe măsură ce 
parcurge acest proces în minte, fiziologia ei se 
transformă spectaculos în cea plină de resurse a „ceea 
ce crede ca poate face“.) 

Robert: Cred că ai resursele necesare. Crezi că poți 
să slăbeşti? Ne putem ocupa mai tirziu de tehnicile 
specifice despre cum să slăbeşti. Adu-ti aminte, cînd te- 
ai gîndit prima dată la slăbit, exista un conflict. 

(Către grup:) Cu nimeni nu trec la pasul următor 
pină nu observ o modificare clară a fiziologiei, 

asemănătoare cu cea pe care o vedem aici. Ştiu că am 
progresat fiindcă atunci cînd i-am cerut să se gîndească 
din nou la problemă, nu a revenit la prima fiziologie, a 
lipsei de resurse. Am văzut clar că acum manifestă o 
strategie şi o fiziologie asociate cu scăderea în greutate 
foarte diferite față de cele din momentul în care i-am 
pus primele întrebări legate de convingerea ei. 


Exercitiu de identificare a strategiilor legate 


de convingeri 


Şi-acum, să facem un exercițiu. Gindeste-te la un 
lucru pe care crezi că îl poţi face şi compară-l cu un 
altul, care te limitează. Stabileşte care este diferența. Pe 
urmă, ia convingerea limitatoare şi fă-o asemenea 
lucrului pe care crezi că îl poţi face. Dacă te împiedică 
ceva să faci acest lucru, descoperă ce te opreşte. 

Scopul este să faci convingerea limitatoare mai 
asemănătoare cu cea plină de resurse. Foloseşte orice 
proces de schimbare poți. Ceea ce vei ajunge să faci în 
final poate să nu semene deloc cu ceea ce am făcut eu în 
privința identificării interferentelor şi de adăugare a 
resurselor adecvate. Obiectivul fundamental este să faci 
convingerea în care nu crezi să fie cît mai asemănătoare 
posibil cu aceea în care crezi. 


Discuţie 


Cei mai multi dintre voi ati descoperit că puteţi să 
identificați diferențele şi să creați rapid schimbările 
dorite. Unii au găsit exemple bune de experiențe 
semnificative din trecut (întipăriri) care vă opresc. 
Pentru o discuţie completă asupra întipăririlor şi 
tehnicilor de reîntipărire, vezi capitolul 4. 

Alți oameni au descoperit exemple foarte bune de 

convingeri cum ca ar trebui sa fie perfecti. E un gen de 
convingere care poate s-o minimalizeze rau pe persoana 
care o nutreste. Oamenii cu aceasta convingere spun 
„Am făcut-o, dar nu perfect." Ai putea face perfect un 
lucru de o mie de ori, iar apoi, daca dai greş o singură 
dată, înseamnă că nu ai făcut perfect acel lucru şi toate 
succesele pe care le-ai înregistrat sînt minimalizate. Şi, 
desigur, chiar dacă ai înregistrat sau nu o reuşită, ştii 
că este posibil să nu fie ,reala" pentru ca, daca data 
viitoare dai greş, restul nu mai contează. Dacă te 
compari cu Dumnezeu, vei sfirşi prin a arăta jalnic. O 
problemă legată de acest tip de convingere constă în 
aceea că criteriul tău pentru definirea succesului nu 
este adecvat. 

Mulţi dintre voi au descoperit probabil că acele 
convingeri pe care le-au identificat implicau o 
comparație. De exemplu, am lucrat cu o doamnă care 
avea o idee foarte clară despre ceea ce voia să realizeze. 
Cu cît se apropia mai mult de atingerea perfectă a 
telului ei, cu atît mai rău se simțea că încă nu-l 
atinsese. Va dati seama in ce situație dificilă se afla. Cu 
cit reuşea mai bine, cu atît se simțea mai rău, deoarece 
cu cît se afla mai aproape de perfecțiune, cu atît mai râu 
se simțea din cauza acelei mici părticele care îi mai 
raminea de realizat. Această persoană avea un tipar de 
viata care presupunea să se apuce de ceva, să se 
descurce foarte bine, să ajungă într-un punct foarte 
apropiat de reuşită şi apoi să trăiască un asemenea 
stres, încît renunța. Nu atinsese niciodată succesul 
deplin, în nimic. 

Procesul pe care tocmai l-am încheiat este util 
pentru adunarea de informaţii. Folosind acest procedeu 
de analiză comparativă, poți afla cu precizie locul exact 
în care este necesar să se facă munca de schimbare. 
Asta te poate scuti de pierdere de timp şi frustrare cînd 
lucrezi cu alții. 

4 


REÎNTIPĂRIREA 


Tim şi Suzi lucrau odată cu un bărbat căruia îi era 
frică să zboare cu avionul. Încercase multe lucruri 
pentru a schimba această frică,însă nici unul nu 
dăduse rezultate. Tim şi Suzi i-au cerut să acceseze 
sentimentele asociate cu zborul şi au creat o ancoră 
kinestezică, constind în atingerea umărului. (Ancorele 
sint procese stimul-răspuns prin care anumiți stimuli 
exteriori sînt asociați cu o stare internă sau cu un set de 
reprezentări. Un exemplu de ancoră creată natural este 
melodia specială care te duce la o experiență anterioară 
de fiecare dată cînd o auzi. Bandler şi Grinder au 
descoperit că ancorele pot fi create şi în mod deliberat. 
Stările interioare pot fi asociate cu o atingere exterioară, 
un sunet sau un lucru pe care persoana respectivă îl 
poate vedea. Odată creată asociaţia, poți declanşa cînd 
doreşti experiența interioară. Dacă creezi o ancoră 
kinestezică, poți menține stabilitatea unei stări prin 
menținerea atingerii.) 

Ei i-au propus clientului ca sentimentul ancorat 
„să-l poarte în trecut", spre alte evenimente în care a 
trăit acelaşi sentiment, Aproape imediat, el s-a plins că i 
s-a golit mintea. Tim şi Suzi au păstrat ancora cu 
răbdare şi l-au liniştit, spunînd că ,golul" e, de fapt, 
foarte semnificativ, şi i-au recomandat să se relaxeze şi 
să se concentreze asupra golului. În timp ce se relaxa, i- 
au spus o poveste, o metaforă terapeutică, despre o 
întîmplare cînd au umblat pe ceață, noaptea, prin 
cartierul lor, căutînd un cîine. Ceaţa era atit de deasă, 
încît nu vedeau la trei metri în față dar, deşi nu zăreau 
nimic prin ea, ştiau intuitiv unde se afla fiecare lucru şi 


Robert Dilts, Tim Hallbom şi Suzi Smith - Convingeri. Căi spre sănătate şi starea de bine 73 


au reuşit să găsească ce căutau. 

După aproximativ zece minute, clientul a început 
să vadă imagini fixe, despre care afirma că e imposibil 
să aibă vreo legătură cu fobia sa. Prima imagine era a 
unui domn în vîrstă cu nişte flori în mina. Bărbatul îi 
fusese vecin cînd era mic. Pe urmă a mai văzut şi alte 
imagini, pe care au reuşit să le pună laolaltă, alcătuind 
filmul unei experienţe din copilăria mică. 

În acest caz, a fost o experiență despre care nu-şi 
amintea nimic ia nivel conştient, însă care s-a dovedit 
semnificativă din punctul de vedere al fobiei pe măsură 
ce s-au explorat legăturile. Se juca împreună cu alti 
copii pe un spaţiu viran, în spatele casei domnului în 
vîrstă, şi au descoperit un frigider vechi abandonat, 
răsturnat pe spate. Cumva, unul dintre baietei a rămas 
încuiat înăuntru şi nu mai putea ieşi. Bărbatul cu care 
lucrau Tim şi Suzi schimbase de fapt locul, în mintea sa, 
cu băieţelul rămas blocat şi trăia sentimentul de panică 
al celuilalt copil. Copiii au reuşit să cheme ajutor şi 
băieţelul blocat în frigider a fost salvat înainte să i se 
intimple ceva grav. 

Cind tatăl bărbatului a apărut la fata locului, i-a 
spus: „Să-ţi fie învățătură de minte! Niciodată să nu intri 
în vreun loc din care să nu mai poți ieşi.“ Ca adult, 
bărbatul trăia un sentiment de panică de fiecare dată 
cînd era „blocat' într-un avion. 

Odată depăşit ,golul" sau impasul, au reuşit să 
folosească procesul de reîntipărire despre care este 
vorba în acest capitol, pentru a-i da clientului noi 
opțiuni în privința simtamintelor sale legate de zborul cu 
avionul. Acum spune că zboară cu avionul de trei-patru 
ori pe lună, in interes de serviciu, şi se simte atît de 
bine, încît deseori doarme în cursul zborului. 

Cum apar şi ce sînt intiparirile 


Întipărirea este un eveniment semnificativ din 
trecut cu ocazia căruia ţi-ai format o convingere sau un 
grup de convingeri. Toate formele de vindecare fizică sau 
psihică pe care le cunosc confirmă faptul că adesea 
comportamentele actuale sint create sau modelate de 
comportamente şi evenimente din trecut. Important 
pentru noi, ca practicieni ai tehnicilor NLP, în privința 
experiențelor anterioare nu este conţinutul celor 
intimplate, ci impresia sau convingerea construită de 
persoană în urma experienței. 

Noţiunea de întipărite vine de la Konrad Lorenz, 
care a studiat comportamentul bobocilor de rață la 
ieşirea din ou. El a descoperit că bobocii îşi întipăresc 
imaginea unei figuri materne în timp de o zi sau două. 
Făceau asta sesizind mişcarea, astfel încît dacă ceva 
mişca imediat după ce ieşeau din ou, urmau obiectul 
respectiv, care devenea ,mama" lor. Lorenz se mişca, iar 
puii îl urmau. El a descoperit că dacă le făcea 
cunoştinţă mai tirziu cu mama lor adevărată, o ignorau 
şi continuau să-l urmeze pe el. Dimineaţa, cînd se 
trezea, ieşea şi găsea bobocii adunați în jurul ghetelor 
sale, nu în cuibul lor. 

Odată a relatat că o minge de ping-pong se 
rostogolise pe lingă unul dintre ouă cînd acesta se 
spărgea şi bobocul care a ieşit şi-a întipărit mingea de 
ping-pong, pe care a făcut-o ,mama" lui. Mai tîrziu, la 
maturitate, rața îi alungă pe ceilalți membri ai speciei 
sale în perioada de rut şi încearcă să se împerecheze cu 
tot felul de obiecte rotunde. 

Konrad Lorenz şi colegii lui credeau că întipăririle 
se creează în anumite perioade critice din punct de 
vedere neurologic şi că odată trecută perioada critică, 
orice s-a ,intiparit" rămîne definitiv şi nu este supus 
schimbării. 

Timothy Leary a investigat fenomenul de întipărire 
la om. El a pornit de la premisa că sistemul nervos la 
omului este mai sofisticat decît cel al bobocilor de rata şi 
al altor animale. A stabilit că, în condiţii adecvate, 
conținutul întipărit în perioadele critice anterioare poate 
fi accesat şi reprogramat sau reintiparit. 

De asemenea, Leary a identificat la om mai multe 
perioade critice semnificative pe parcursul dezvoltării. 
Întipăririle realizate în cursul acestor perioade creează 
convingeri fundamentale, care modelează personalitatea 
şi inteligența individului. Principalele perioade critice 
implică crearea întipăririlor care determină convingerile 
referitoare la supraviețuirea biologică, ataşamentul 
emotional şi starea de bine emotional, dexteritatea 
intelectuala, rolul social, aprecierea estetica si ,meta- 
cunoaşterea" sau conştientizarea de către individ a 
propriilor procese de gindire. Prin urmare, problemele de 
sănătate isi pot avea originea în convingerile 
fundamentale şi în comportamentele de susținere a 
acestora, create în cursul perioadei critice de 
supraviețuire biologică, în vreme ce fobiile şi-ar putea 
avea rădăcinile în perioada importantă pentru starea de 
bine emoțional. Dificultăţile de învățare pot deriva din 
întipăririle formate în cursul perioadei critice legată de 
dexteritatea intelectuală şi aşa mai departe. 

Am elaborat tehnica NLP de reîntipărire ca urmare 
a unei serii de seminarii pe care le-am susținut 
împreună cu Leary. Tot ca rezultat al activităţii 
desfăşurate împreună, mi-am dat seama că unele 
episoade traumatice trăite de clienți erau mai mult decît 
simple amintiri negative, care pot fi abordate prin 
aplicarea unor tehnici simple de integrare. Ele erau de 
multe ori întipăriri formatoare de convingeri şi de 
identitate, care formau pietrele unghiulare ale 
personalității omului şi, prin urmare, necesitau o 
abordare diferită pentru ca persoana să fie influențată 
într-un mod adecvat şi durabil. 

Întipăririle pot să pornească de la experienţe 

„pozitive" semnificative, care duc la convingeri utile, ori 
de la experiențe traumatizante sau problematice, care 
duc deseori la convingeri limitatoare. De regulă, dar nu 
întotdeauna, ele implică rolul modelator inconştient pe 
care îl joacă persoanele importante din viața individului. 

Să comparăm comportamentul raței cu 
comportamentul uman, folosind ca punct de pornire 
abuzurile la adresa copiilor. Cercetările confirmă faptul 
că, adesea, persoanele care au suferit abuzuri în 
copilărie se implică inconştient, ca adulți, în relaţii care 
prilejuiesc repetarea experienței lor din copilărie. 

De exemplu, multe femei care au suferit abuzuri în 
copilărie se căsătoresc cu bărbați care abuzeaza de ele 
ca adulți. Este posibil ca bărbații care au fost bătuți în 
copilărie să-şi supună copiii la abuzuri. Dacă au fost 
bătuți de mama, pot să intre în relații în care să le 
revină cumva rolul secundar. Cercetările indică faptul că 
femeile care au fost bătute de mamă tind să fie mai 
violente cu copiii lor decât celelalte. Întipăririle constituie 
o explicaţie a acestui fenomen. Persoanele care au sufe- 
rit abuzuri în copilărie îşi pot întipări că acesta este 
comportamentul general asociat cu taţii, mamele, soții 
sau soțiile. 

Cînd ieşeau din ou, bobocii de rata nu spuneau: 
„Măi să fie, ce ciudat arată mama asta! Aş face bine să 
văd cum stau lucrurile." Creierul lor probabil că spunea: 
„Aşa arată mamele." Şi oamenii fac la fel. 


Imitarea şi însuşirea punctului de vedere a celuilalt 


Lucram odată cu o doamnă care avea cancer al 
gitului. Simtea că gitul ei şi, de fapt, întregul ei corp nu-i 
mai aparțin. Avea senzaţia că i l-a luat cineva. Am 
ancorat acest simtamint şi i-am cerut să-l folosească 
pentru a o ajuta să-şi amintească o experienţă din 
trecut. A apărut o amintire foarte timpurie din copilărie. 
Mi-a spus: „Mama mă înşfacă şi mă scutura de git.“ 

Rostind cuvintele, făcea mişcarea de scuturare cu pro- 
priile miini. Vocea ei indica furie, cum trebuie că fusese 
vocea mamei sale; nu era vocea unui copil mic, 
inspaimintat. Schimbase rolurile cu mama ei. Nu 
manifesta comportamentul copilului, ci pe acela al 
mamei, agresorul. 

Cînd eşti copil, ai o relație intensă, neîntreruptă cu 
părinţii. Iti vei intipari (introiecta) unele dintre 
convingerile si comportamentele lor si le vei face parte a 
convingerilor si comportamentelor tale. Cum mi-a spus 
o doamna: ,,Cind eram mica si ma batea mama, simteam 
numai durere si confuzie. Acum, ca adult, mi-e mai usor 
să mă identific cu sentimentele mamei mele. In locul 
durerii şi spaimei pe care le simțeam cînd eram copil, 
trăiesc furia mamei." O altă femeie mi-a spus „uneori mă 
simt posedată de mama mea". De obicei, pe măsură ce 
creşti şi corpul ti se schimbă, iti vine mai uşor să preiei 
comportamentului persoanei adulte. 

Întipărirea nu este neapărat logică. Este ceva 
intuitiv, şi de regulă se produce în perioadele critice de 
dezvoltare. 

În copilărie, celor mai mulţi dintre noi ne lipseşte 
un adevărat sentiment al propriei identități, aşa că ne 
prefacem că sîntem altcineva şi adeseori ne însuşim un 
model, pe care-l preluăm integral, cu tot tacîmul. Putem 
sfirşi asemenea bobocilor de rață, care nu manifestau 
preferințe în privința ființei sau obiectului pe care-l 
acceptau drept mamă. 

Cel care eşti ca adult reprezintă, în multe privințe, 
o încorporare a modelelor oferite de adulții în preajma 
cărora ai crescut. Pentru tine, modelul adultului are 
trăsăturile altor adulți importanți din trecutul tău, 
trăsături implantate în felurile timpurii de a crede şi de 
a te comporta pe care ti le-ai însuşit la o vîrstă fragedă. 
Aceste convingeri şi comportamente ies la iveală atunci 
cînd atingi o anumită vîrstă si nu mai eşti copil. De 
aceea este atît de important să te ocupi si de celelalte 
persoane implicate, ca şi de copilul care ai fost, în 

cadrul procesului de reîntipărire. 

Am lucrat cu o femeie care voia să facă mai multă 
mişcare şi să ajungă la formă fizică bună. Cînd am 
ajuns aproape de schimbarea pe care şi-o dorea, a avut 
o reacție deosebit de puternică. Am întrebat-o: Ce te 
opreşte?" şi mi-a răspuns: „Dacă fac schimbarea, o să- 
mi placă cu adevărat de mine însămi.' Asta nu mi s-a 
părut prea îngrozitor, aşa că am întrebat-o de ce ar fi o 
problemă. Mi-a răspuns: „Pentru că dacă îmi place de 
mine însămi, îi voi pierde pe cei la care tin." Am 
întrebat-o de unde i-a venit ideea asta, pentru că e o 
convingere. „Dacă îmi place de mine şi mă îngrijesc, 
pierd oameni." 

S-a dovedit că existau precedente în familia ei. Cînd 
anumiți membri importanți ai familiei ei au făcut cu 
adevărat ceva bun pentru ei înşişi, partenerul lor s-a 
simțit amenințat şi n-a putut face față situației. 
Respectivele relaţiile s-au rupt. Cînd clienta mea privea 
în viitor, avea un sentiment negativ legat de ideea de a 
face ceva bun pentru ea însăşi. Acest sentiment se 
raporta la întimplări din trecutul altor oameni. Era un 
model însuşit de la altcineva. Prin urmare, poți avea 
simtaminte limitatoare puternice care rezultă din faptul 
de a-ți imagina cum ar fi să te afli în pielea altcuiva. 


Identificarea întipăririlor şi lucrul cu ele 


Cea mai dificilă parte a schimbării oricărui sistem 
de convingeri constă în faptul că, foarte probabil, 
întipărirea se află în afara cunoaşterii conştiente. Cele 
mai semnificative comportamente ale tale sînt de regulă 
cele mai frecvente. Sint comportamentele de care eşti cel 
mai putin conştient. Cînd foloseşti un simtamint 
ancorat drept calauza în amintiri, experienţele pe care ti 
le aminteşti mai întîi ar putea să nu fie la fel de impor- 
tante ca revenirea în punctul în care te simți confuz şi 
spui „Nu ştiu”, „Nu ştiu de ce fac asta". În acel punct, 

ştii că ai dat peste ceva cu adevărat semnificativ - 
adeseori numesc ,impas" acest moment. Asta e o 
orientare interesantă şi poate reprezintă o abordare 
diferită față de cea pe care ai fi adoptat-o cîndva în 
trecut. Aşa ştii că te afli „la adresa corectă" în ceea ce 
priveşte identificarea circumstanțelor în care ai creat 
convingerea limitatoare. 


Mintea golită - impasurile 


Dacă nu reuşeşti să descoperi nici o întipărire 
asociată cu un impas, cere-i clientului să inventeze ceva 
care să poată fi asociat cu el. Îi poţi spune: „Ghiceşte de 
ce este legat acest sentiment." Asta te va pune în 
mişcare. Dacă episodul pe care îl inventează are aceeaşi 
intensitate în fiziologia clientului ca şi problema, ştii că 
există o conexiune între ele. 

Citeodata, cînd ancorezi un sentiment, chiar şi 
unul intens, si il mentii pentru a ajuta clientul sa-si 
aminteasca experientele trecute, i se goleste mintea, ca 
in cazul barbatului cu fobia de avion. Brusc, nu mai ai 
cu ce sa lucrezi. Ar putea parea ca unii oameni au 
invatat sa se disocieze de durere, pentru a evita ceea ce 
ar putea urma. Poti ancora ,golul" sau starea de 
disociere şi să o duci înapoi în timp, în căutarea unei 
întipăriri semnificative din trecut. Trebuie să ai răbdare; 
de multe ori, răbdarea va da roade. Persoana va începe 
adesea să receptioneze imagini izolate, pe care le poate 
pune cap la cap pentru a descoperi detaliile situației în 
care s-a produs întipărirea. 

O altă tehnică utilă pentru identificarea 
întipăririlor, cînd clientul ajunge într-un impas, este să-l 
întrerupi imediat şi apoi să ancorezi o stare puternică de 
resurse. Poate fi de dorit ca resursele să fie ceva de 
genul curajului sau a puterii - o resursă generică, ce ar 
putea fi utilă în multe situații diferite. Pe urmă, du 
această ancoră în resurse înapoi la impas şi ajută-l pe 

client să îl depăşească. 

Deseori constat că poveştile terapeutice (metaforele) 
sînt utile cînd lucrezi în direcţia integrării. Dacă ajungi 
într-un impas în care partea conştientă a psihicului face 
un lucru, iar partea inconştientă, altul, este util să 
foloseşti o metaforă, în special dacă clientul iti spune: 
„Nu are nici o noima!" Am pe perete un citat din Albert 
Einstein care spune: „Totul ar trebui făcut să fie cit mai 
simplu cu putinţă, însă nu mai simplu." Adeseori le 
spun asta clienților cînd sînt blocați şi le sugerez că, 
dacă încearcă să facă astfel încît lucrurile să se petreacă 
mai repede sau mai simplu decît este posibil, uneori 
ajung să întimpine rezistențe. Unul dintre aspectele 
bune ale metaforelor este acela că sînt prelucrate de 
ambele emisfere cerebrale, astfel că pot să creeze cu 
uşurinţă o punte peste faliile din gîndire. Chiar dacă 
metafora nu face nimic mai mult decît să repete ceea ce 
tocmai ai spus, reformulind printr-o analogie sau printr- 
o poveste, ea poate fi înțeleasă la un alt nivel. 


Schimbarea trecutului fără modele de rol 


Din cînd în cînd, poţi descoperi experienţe întipărite 
care să nu conțină nici o introiectare evidentă a unei 
persoane semnificative. Să dau cîteva exemple de 
întipăriri în care nu există o schimbare clară de poziţii 
cu un model. Am lucrat cu un bărbat în vîrstă de 35 de 
ani, director de succes, care însă nu ştia să redea 
cuvintele pe litere. Am încercat să-l învăţăm strategia de 
redare a cuvintelor pe litere, dar tot n-a reuşit. S-a dove- 
dit că de îndată ce privea în sus şi la stinga pentru a 
vizualiza cuvîntul pe care trebuia să-l redea pe litere, 
începea să-l asocieze într-o experiență în care vedea 
chipul invatatoarei sale, privindu-l şi spunindu-i cit de 
slab e. Asta-l făcea să se simtă prost. Imaginea ,obtura" 
canalele, aşa că nu putea să vadă cuvintele, ci doar 
chipul invatatoarei. Spunea că atunci cînd încerca să 

vizualizeze cuvintele, ele refuzau să rămînă afişate in 
memoria vizuală; dispăreau mereu. Problema lui îşi avea 
rădăcinile în relația cu o persoană semnificativă, chiar 
dacă nu schimbase locul cu aceasta. 

Am explorat intenția pozitivă din spatele 
comportamentului acestei învățătoare din clasa a treia, 
cerindu-i clientului să facă schimb de locuri cu ea. 
Astfel a descoperit că învăţătoarea încerca să-l motiveze 
să învețe redarea cuvintele pe litere. Găsirea intenției 
pozitive a schimbat în mintea lui relația, iar chipul 
invatatoarei nu a mai trebuit să-i persiste în fata ochilor 
După aceasta, n-a mai fost nevoie nici măcar să 
privească cuvântul; literele îi veneau pur şi simplu în 
minte. Cunoştea deja literele şi ştia să redea cuvintele 
corect; însă pina atunci nu reuşise să obţină acces la 
cuvintele din mintea lui, din cauza acelei interferenţe. 
Cînd am îndepărtat interferența (imaginea chipului 
invatatoarei), cuvintele au apărut brusc. Acesta este un 
exemplu de experiență întipărită care împiedica un om 
să efectueze un proces simplu şi care s-a concretizat în 
convingerea acelui om că nu ştie să redea cuvintele pe 
litere. 

Nu cu mult timp în urmă, am fost solicitat să lucrez 
cu un scafandru profesionist care se temea să facă 
scufundări în ape tulburi. Nu avea idee de ce îi era frică. 
În timp ce-mi vorbea despre starea lui actuală, am 
observat că privea în sus şi spre stinga. Era în mod 
evident o imagine pe care o crea şi care se afla în afara 
înțelegerii sale conştiente. Deşi accesa vizual, spunea că 
apa îi dă senzația de „moale şi alunecos”. Cînd l-am 
întrebat ce anume conştientizează vizual, mi-a răspuns: 
„Nu ştiu, nu văd nimic." (Adeseori, cînd localizează o 
convingere, persoana e conştientă doar parțială de 
propriul proces de gîndire.) L-am rugat să privească în 
sus şi să-şi exagereze sentimentul, să-l facă mai 
puternic, pentru a vedea dacă îi vine în minte vreo 
imagine. Brusc, după ce a început să-şi exagereze 
sentimentul, a apărut o imagine rememorată în care 

avea doisprezece ani şi se juca într-un rîu noroios. Riul 
era dragat în căutarea unui cadavru, iar el călcase pe 
cadavru. Asta era ceea ce-l deranja în privința apei 
tulburi. Simpla cunoaştere a întipăririi din trecut nu i-a 
schimbat frica. A trebuit să ne gindim ce abilități, 
informații sau alte resurse trebuiau adăugate la aceasta 
experiență timpurie pentru a o face să fie altfel. 

Din moment ce nu era implicată nici o schimbare 
evidentă de rol cu alte persoane, în loc să realizăm o 
reîntipărire completă, a trebuit să efectuez doar o 
ancorare elementară. l-am cerut să revină la experiența 
respectivă si, aplicind tehnicile fundamentale de 
ancorare, am adăugat mai multe opţiuni pentru a-i oferi 
starea dorită. A fost un pas simplu, însă esenţial - a 
putut să facă scufundări în ape noroioase, recurgind la 
măsuri de prevedere adecvate. 


Experiente de intiparire cu modele de rol 


O experiență de întipărire implică în general rolul 
inconştient de model al unor persoane semnificative. 
Scopul reîntipăririi este să-ți asigure noi opțiuni în 
privința modului în care priveşti vechea experiență de 
întipărire. Aceste opţiuni te ajută să-ți schimbi 
convingerile pe care ti le-ai creat referitor la propria 
persoană, la lume şi la modelele de rol. 

Pentru realizarea reîntipăririi, trebuie să adaugi 
resursele care ti-ar fi fost necesare în momentul 
experienței pentru a fi putut avea mai multe opțiuni în 
privința comportamentului tău. Probabil că va trebui să 
adaugi resurse şi pentru celelalte persoane implicate în 
aceste experiențe timpurii. (Vezi rezumatul procesului de 
reîntipărire, Pasul III şi Pasul IV, pagina 132-133.) 

Nota redactorului: În continuare urmează 
transcrierea completă a unei şedinţe de reîntipărire cu un 
client; ea demonstrează cum sînt adăugate resursele la 
model şi la client. De remarcat folosirea constantă de 

către Robert a sincronizării retroactive, pentru a obține 
rezonanță si a dovedi înțelegere. Comentariile sale 
adresate grupului sînt totodată metafore şi explicații 
pentru Bill. 


Demonstraţie de reîntipărire 


Robert: Bill, te rog să te prezinti şi să ne spui care 
este scopul pentru care te afli astăzi aici. 

(Către grup!) Bill spune că nu-l deranjează sa 
împărtăşească un conținut, dacă acest lucru este 
necesar sau adecvat. Eu folosesc conținutul în mai 
multe moduri. Uneori, este util să obţii unele conținuturi 
referitoare la experiențele semnificative (intipariri) pe 
care le-a trăit persoana, astfel încît să-ţi dai seama cum 
se articulează lucrurile. De asemenea, am nevoie de un 
conținut suficient pentru a mă putea calibra în ce 
priveşte tonul vocii, indiciile de accesare, fiziologia etc. 
asociate cu experiența lui Bill. Cînd cer cuiva să-mi 
povestească despre experiența sa „x“, nu mă interesează 
răspunsul verbal, conştient pe care mi-l dă. În schimb, 
am în vedere postura, indiciile de accesare, tonul şi 
ritmul vocii, gesturile şi tiparele de limbaj pe care le 
adoptă persoana. O să vă spun, pe măsură ce înaintăm, 
care sînt informaţiile pe care le obțin din aceste 
semnale. 

Bill: Mă cheamă Bill şi sînt din San Francisco. 
Toamna trecută am fost diagnosticat cu ceea ce se 
cheamă „afecțiune asociată cu SIDA", care este o 
precursoare a SIDA. În momentul de fata, simptomele 
mele sînt minore, însă luate în ansamblu, îi indică 
medicului că sistemul meu imunitar este şubred. De 
asemenea, rezultatul la testul pentru virusul SIDA mi-a 
ieşit pozitiv. 

Robert: Aş vrea să vorbim despre cum iti definesti 
tu o stare dorită. 

Bill: Să rămîn în viata. 

Robert: În regulă. Aşadar, să rămii în viaţă. Acum 
hai să alegem ceva la care să se poată concentra mintea 
ta. Să rămii în viata este un lucru valoros şi de mari 
proporții. 

(Către grup:) Uneori mă gîndesc că în acest stadiu, 
rolul meu e cel de agent de turism comportamental. Eşti 
agent de turism, vine cineva la tine şi întrebi: „Unde ai 
vrea să mergi?“ Dacă iti spune „Vreau să merg acasă, ai 
nevoie de mult mai multe informaţii pentru a-l putea 
ajuta. 

(Către Bill:) Cînd te gindesti la asta, am observat că 
privirea ti se îndreaptă în sus. Ai o imagine? 

Bill: Sigur. Mă vad pe mine însumi în viitor, 
simtindu-ma bine şi fără nici un simptom. 

Robert: Ai o imagine disociată. Afirmația „fără nici 
un simptom" este o afirmaţie negativă despre ceea ce nu 
vei avea. Dacă nu ai simptome, cum vei fi? 

Bill: Arăt sănătos. 

Robert: Care sînt lucrurile pe care le vei face în 
viitorul sănătos şi nu le faci acum? 

Bill: Mă voi simți mai bine din punct de vedere fizic. 

Robert: Ai sentimentul că „te simți mai bine" cînd 
priveşti imaginea? 

Bill: Dacă o privesc suficient de mult. 

Robert: Suficient de mult? 

Bill: Mă văd lucrind la sala de sport şi mă simt mai 
bine. 

Robert.: Bine. Cum ai extinde asta si la alte 
contexte? Există lucruri pe care le-ai face altfel în 
privința relațiilor tale sau a slujbei? 

Bill: Aş petrece mai mult timp în compania 
oamenilor. În ultima vreme nu m-am simţit suficient de 
bine ca să am multe relații. 

Robert: Aşadar, ai petrece mai mult timp în 
compania altora. 

Bill: M-aş simţi bine în compania lor. 

Robert: E vorba despre anumiți oameni? Nu am 
nevoie de nume precise. 

Bill: Da. Prieteni şi colegi de serviciu. 

Robert: (Către grup:) Observati că acum avem o 
imagine extinsă. Am pornit de la imaginea unui aspect 
sănătos într-o sală de sport. Vrem ca Bill să privească 
viața mai extinsă din jurul acestei imagini. Aşa că am 
putea începe să-l întrebăm: dacă eşti sănătos în acel 
cadru, ce înseamnă asta pentru restul vieţii tale? 

Trebuie să căutăm eventualele probleme ecologice 
din alte domenii ale vieţii cu care s-ar putea să 
trebuiască să ne confruntăm. Uneori, pentru individ, 
sănătatea înseamnă că şi-ar trăi viata exact aşa cum şi- 
ar dori. Cînd lucrezi eu oameni care vor să renunțe la 
ceva, ei pot să spună: „Dacă renunţ la fumat, în sfirşit o 
să fiu în stare să fac tot ce mi-am dorit în viata. “ 
Desigur, asta înseamnă că există mai multe probleme pe 
lingă renuntatul la fumat, deoarece în spatele renunțării 
se află o mare implicatie. Pentru Bill, sănătatea 
înseamnă mult mai mult decît antrenamentul la sală. 

(Către Bill:) Ce trebuie să se schimbe în corpul tău 
pentru a-ți oferi viitorul sănătos pe care ţi-l doreşti? 
Reprezinta-ti chiar acum interiorul corpului tău şi 
reprezinta-ti şi modul în care vei fi diferit, ca persoană, 
dacă ai fi tu cel sănătos. Compară imaginile. 

Bill: Sistemul meu imunitar ar fi mai puternic. 

Robert: Cum anume? Cum ar arăta în această 
situație? 

Bill: Nu ştiu. Îmi vine în minte modelul Simonton - 
micii Omuleti Pac!. 

Robert: Modelul Omuletilor Pac pentru sistemul 
imunitar. 

(Către grup:) Primul lucru pe care îl spune Bill este 
că nu şi-a mai reprezentat niciodată vizual această idee. 
Spune: „Nu ştiu cum ar arăta asta.“ Sare la un model 
potrivit căruia Omuletii Pac (sistemul său imunitar) ar fi 
mai puternici decit virusul sau ceva similar. 

Ce este SIDA şi ce face? Este un virus care prezintă 
un paradox. El atacă anumite celule ale sistemului 
imunitar. Dacă încerci să ataci acele celule recurgind la 

vizualizare, practic te războieşti cu propriul tău sistem 
defensiv intern. Virusul SIDA iti infectează celulele 
marker ale sistemului imunitar - acelea care identifică 
ce este bun în corpul tău şi ce poate fi eliminat de către 
celelalte celule imunitare. De asta eşti mai expus la 
infecții cînd ai virusul SIDA. Nu e din cauză că ai avea 
mai puțini Omuleti Pac. Omuletii Pac nu sînt infectați. 
Celulele care orientează ,pistolul" sînt cele infectate. 
Problematic este faptul că trebuie să scapi de unele 
dintre propriile celule imunitare pentru a-ți putea 
consolida sistemul imunitar. 

Prin urmare, nu se pune problema de a avea mai 
multi Omuleti Pac, ci de a-i pune să facă ce trebuie. Nu 
se pune problema de a-i face pe Omuletii Pac să 
manince ceva, ci de a întreține integritatea identității 
tale fizice. Există o mulțime de exemple de oameni care 
au virusul SIDA, dar nu prezintă nici unul dintre 
simptome. Este posibil să nu aibă vreodată simptome 
sau să treacă ani întregi pina la apariția simptomelor. 

(Către Bill:) Ca să ajungi la viitorul sănătos pe care 
ţi-l doreşti, trebuie realizate unele lucruri şi în 
interiorul sistemului tău imunitar. De aceea te întreb 
care este imaginea ta şi motivul pentru care am dat 
aceste explicații. 

Bill: Înţeleg. 

Robert: Sistemul tău imunitar stabileşte ce anume 
înseamnă eu şi ce nu înseamnă eu. E o chestiune de 
identitate. Uneori, problemele legate de sistemul 
imunitar şi bolile corespund cu celelalte probleme de 
identitate. E un alt motiv pentru care te-am întrebat 
„Cine vei fi în viitorul tău sănătos?" 

Să-ţi dau un scurt exemplu. Oamenii cu 
personalități multiple au adeseori reacții imunitare 
diferite pentru fiecare personalitate. De exemplu, pot să 
aibă o alergie în cazul unei personalități, dar nu şi în 
cazul alteia. O femeie despre care am citit suferea de 
diabet într-o personalitate, dar nu şi în cealaltă. Unul 
dintre tipurile de diabet este legat de o disfunctie in 

cadrul căreia sistemul imunitar atacă celulele 
pancreatiee care produc insulina. De multe ori, 
schimbindu-ti identitatea, schimbi o mulțime de alte 
lucruri (cum ar fi sistemul imunitar), de la un capăt la 
altul. 

(Către Bill:) Ce fel de imagine ai chiar acum? Ti-am 
dat informații care te-ar putea ajuta să-ți formezi o 
imagine a stării tale actuale. 

Bill: Vad o imagine a sistemului meu imunitar, dar 
seamănă cu sistemul meu circulator, ale cărui vase de 
singe au cedat şi par contractate. Soluţia evidentă este 
să se dilate. Mi se pare o imagine mult mai realistă decît 
aceea a Omuletilor Pac de dinainte. 

Robert: În regulă. Prin urmare, vrei să vezi ceva că 
se deschide. Ce anume face acel lucru să cedeze şi să se 
contracte? 

Bill: Eu. 

Robert: Cum? 

Bill: Nu stiu, dar cumva, in mintea mea, eu sint 
raspunzator. 

Robert: Pentru ce i-ai face asa ceva sistemului tau 
imunitar? 

Bill: Am mai multe ipoteze. In trecut, m-am folosit 
de boală pentru a căpăta dragoste. Am făcut asta cînd 
am avut astm, în copilărie. Fiind bolnav, puteam cere 
atenţie. Şi acum primesc atenție. 

Robert: Spui: „Observ acum că am de cîştigat de pe 
urma acestei situaţii. Atenție.“ 

(Către grup:) Spune, de asemenea, „astm si 
constrictie". Există aici o anumită corelație. Am putea să 
ne ocupăm de strategiile de atragere a atenției, dar 
vreau mă ocup de convingerile aflate la baza lor. Asta va 
schimba lucrurile cu adevărat. 

(Către Bill:) Crezi că poţi sa faci ce trebuie pentru a 
obţine viitorul sănătos pe care ţi-l doreşti? 

Bill: Încerc. Întreaga mea experiență legată de NLP 
din ultimii doi ani îmi spune că NLP nu dă rezultate în 
cazul meu. Am văzut în repetate rînduri că s-a dovedit 

eficient în cazul altor oameni. Chiar am folosit NLP cu 
alți oameni, cu succes - dar pentru mine se pare că 
nimic nu dă rezultate. 

(Către grup:) lată un bun indicator al prezenţei unei 
limitări a convingerii. Cînd practicienii NLP mă întreabă 
„Cum identifici o convingere?", adesea le sugerez să 
găsească un lucru pe care clientul a încercat multă 
vreme să-l schimbe, dar eşuează mereu. Cînd vorbeşte 
despre ceea ce-şi doreşte, Bill priveşte în sus şi la 
dreapta. Cînd vorbeşte despre ceea ce-l împiedică, face 
un gest ca acesta (apasă cu mina în jos şi la stinga, în 
spatele său). Vrem să urmărim ce face cînd spune ,da" 
fata de atunci cînd spune „nu'. Deocamdată nu vrem să 
interpretăm, doar să observăm. 

(Către Bill:) Deşi ai spus că nu crezi ca te poți 
schimba, te afli totuşi aici, în fața grupului. La un 
anumit nivel, crezi totuşi că este posibil să obţii 
schimbările pe care ţi le doreşti. 

Bill: Cred că îmi este posibil să mă schimb, numai 
că deocamdată nu mi-am dat seama cum. Aici avem „nu 
pot“. 

Robert: Daca te gindesti ia tine, cel de acum, în 
comparatie cu cel care vrei sa fii, ce iti sta in cale? 

Bill: În prezent nu reuşesc să obţin rezultate în 
munca de schimbare pe care o fac cu mine însumi. 

Robert: Aşadar, este vorba doar despre faptul că nu 
ai reuşit sa obţii rezultate? 

Bill: E un cerc vicios oribil. 

Robert: Hai să-l explorăm putin. Gindeste-te la 
lucrurile pe care le-ai făcut. A existat o perioadă în care 
ai crezut că poți obține rezultate? 

Bill: Mă tot gîndesc că voi obține, dar nu obțin. 

Robert: Prin urmare, te gindesti ca vei obține 
rezultate. 

Bill: Sper. Sper că voi obține rezultate, dar nu mă 
gindesc că voi reuşi. Este diferit. 

Robert: Spui „Sper că voi obține rezultate”. E altceva 
decît a gîndi că vei reuşi şi e altceva decit a crede că vei 

reuşi. Speri că vei reuşi, dar... 

Bill: Nu ştiu. 

Robert: (Către grup:) A spus „Nu ştiu" Nu a spus „Nu 
ştiu", fapt care trebuie avut in vedere. Cînd urmăreşti 
obţinerea unui rezultat, nu iei pur şi simplu orice 
informaţie ai primi mai întîi şi dai buzna s-o pui la 
treabă. Ceea ce urmăreşti este un tipar. Despre asta este 
vorba in NLP - despre găsirea tiparelor com- 
portamentale. Unul dintre lucrurile care-mi spun ca am 
un tipar este daca primesc trei exemple din acelasi 
semnal nonverbal. Cind vad sau aud acelasi raspuns, 
încep să ştiu unde există un tipar. Dacă compar 
fiziologia în trei cazuri în care clientul a dat greş cu trei 
cazuri în care a avut succes şi văd sau aud aceleaşi 
lucruri repetindu-se, ştiu că am descoperit un tipar. 

Un alt mod de a şti că am descoperit un tipar 
constă în a observa consecvente comportamentale in 
jurul aceleiaşi categorii de evenimente interioare. Acesta 
este un alt mod de a găsi un răspuns cînd cineva iti 
spune: „Nu ştiu ce mă opreşte" atunci cînd aduni 
informaţii folosind condiţiile de formă bună pentru 
rezultate. 

(Către Bill:) Cind ai început NLP, ai avut 
convingerea că vei obţine rezultate uşor sau ai crezut că 
nu va da rezultate deloc? 

Bill: Cînd am început, auzisem unele lucruri 
minunate despre tehnică. Cred că am avut convingerea 
că va da rezultate. 

Robert: Hai să ne întoarcem chiar la început. Care 
este primul lucru în privința căruia ai încercat NLP? 

Bill: Durerile de şale. Am lucrat cu un instructor de 
NLP. Demersurile lui mi-au calmat durerea timp de 
aproape o oră. 

Robert: Aşadar, s-a întîmplat ceva şi ai început să ai 
din nou dureri. Ce anume a făcut să reapară durerile? 

Bill: (Coboară vocea la tonalitatea auditivă.) Nu ştiu 
ce a făcut să reapară. 

Robert: În clipa asta priveşti în jos şi la stînga, ceea 

ce înseamnă de obicei că gindesti în cuvinte. Iti repetai 
întrebarea sau... 

Bill: Nu, eram doar conştient de faptul că-mi simt 
spatele. 

Robert: Cînd iti simteai şalele, priveai în jos şi la 
stinga. Muta-ti privirea în jos şi la dreapta. Ce anume a 
făcut instructorul de NLP? 

Bill: (Priveşte din nou în jos şi la stinga.) Un 
generator de comportamente, prin care te vezi aplicind 
un nou comportament într-o situaţie, apoi intri în acea 
situație şi o trăieşti; dar nu a mers. Am teroristul meu 
lăuntric. 

Robert: Spui că ai un terorist lăuntric. Cînd ai 
observat asta pentru prima oară? 

Bill: Nu ştiu sigur cînd am observat pentru prima 
oară. întotdeauna mi-a fost foarte dificil să obţin ceea ce 
vreau. 

Robert: Bill spune: „întotdeauna mi-a fost foarte 
dificil să obțin ceea ce vreau.“ Este un exemplu de 
afirmare a unei convingeri. 

Bill: Da, şi a avut un efect îngrozitor asupra vieții 
mele. 

Robert: De unde vine convingerea asta? Vrei să ai 
această convingere? 

Bill: Nu. 

Robert: Şi atunci cum de o mai ai încă? 

Bill: (Frustrat) Pentru că strădaniile de a schimba 
această credinţă nu au dat rezultate. 

Robert: Aşadar, chiar acum, ai privit în sus şi la 
stinga. (Gesticulează) Ce se întimplă? De astă dată, 
privirea ti s-a îndreptat acolo, sus. (Gesticulează în sus 
şi la stinga lui Bill). 

Bill: Începeam să mă infurii. 

Robert: De ce? Revino cu privirea acolo, sus. 

Bill: Mă înfurie cit de grea a fost viata mea. 

Robert: Aşadar, ce vezi cu ochii minții? 

Bill: Tot felul de exemple ale greutăților din viata 
mea. 

Robert: Cît de departe în trecut merg? 

Bill: Pina la pubertate. 

Robert: Rămii acolo un moment. Ai spus că ai 
început să te înfurii. 

Bill: Da - să mă înfurii şi să mă simt frustrat. 

Robert: Furios pe viața ta. Cînd vezi exemplele 
acelea, te înfurie. 

Bill: Nu. Mă simt frustrat fata de viata mea si asta 
mă înfurie. 

Robert: Spui întîi frustrare şi apoi furie. De obicei, 
frustrarea survine atunci cînd ştii care este scopul, însă 
nu ştii cum să-l atingi. Aşadar, au existat lucruri pe care 
ai vrut să le faci, dar nu ai putut. (Bill incuviinteaza din 
cap.) Te-ai simţit frustrat din cauza ta sau a lumii? 

Bill: Mai întîi din cauza mea. 

Robert: Mai întîi din cauza ta. Vreau să creezi din 
nou acea imagine şi să iei acel sentiment de frustrare... 

(Către grup:) Observati. Avem aici un om care are 
nevoie de o credință care să-l împingă spre a se 
însănătoşi. Să faci toate lucrurile necesare pentru a-ți 
redobindi sănătatea poate fi dificil, uneori laborios şi 
uneori complex. Ce spune Bill este că are multe, multe 
exemple de eşecuri de a obține ceea ce şi-a dorit. De 
îndată ce trece la acțiune pentru a realiza o schimbare, 
devine frustrat. Toate acele amintiri şi comportamente 
vechi îi revin în minte şi interferează cu încercarea sa de 
a obține ceea ce-şi doreşte. Amintiti-va, pentru a atinge 
orice obiectiv, ai nevoie de trei lucruri. Trebuie să vrei 
să-l atingi, să ştii cum să-l realizezi şi să-ți oferi 
ocazia de a-l realiza. Dacă ai convingerea că, pentru 
tine, lucrurile vor fi greu de obținut, iti va fi greu să-ți 
oferi ocazia de a... de a face tot ce trebuie să faci şi de a 
persevera suficient de mult timp pentru a obține ceea ce 
vrei. Uneori, să perseverezi este ceea ce trebuie să faci, 
chiar şi în fata frustrării. 

(Către Bill:) Hai să începem cu frustrarea şi furia, de 
vreme ce aceste sentimente par să fie primele care ies la 
iveală. Ai spus că au început la pubertate. Ia-ti un răgaz 

şi gindeste-te cit de frustrant a fost totul. (Ancorează 
sentimentul.) Du acest sentiment înapoi în timp - poate 
că există şi cuvinte. (Pauză lungă în care Bill îşi 
aminteşte.) 

Robert: Ce vezi? 

Bill: Aş prefera să nu dezvălui conținutul. 

Robert: În regulă. Este implicat şi altcineva? 

Bill: Da. 

Robert: O persoană, în primă instanță? 

Bill: Da, ihim. 

Robert: O vezi pe acea persoana privindu-te tinta? 

Bill: Nu, ma vad pe mine şi pe această persoană. 

Robert: Pune-te in pielea celui care erai atunci, doar 
o clipa. Care sint generalizarile pe care le faci cu privire 
la ceea ce se petrece? 

Bill: Cit sint de rau. (Pauza lunga) Ca nu pot obtine 
ceea ce doresc. Ca nu merit ceea ce-mi doresc. 

Robert: Ca nu meriti ceea ce-ti doresti. 

Bill: Şi că daca obţin ceea ce-mi doresc, asta îmi va 
aduce o mulțime de necazuri. (Voce tremurătoare, 
lacrimi şi suspine) 

Robert: Ai vreo convingere pe care ţi-o construieşti 
legat de cealaltă persoană sau de lumea din jur? 

Bill: Lumea din jur mi-ar sări în cap daca ar şti ce 
vreau. Are de a face cu obținerea acceptării culturale şi 
alte lucruri de felul ăsta. 

Robert: Are de a face cu acceptarea culturală - care 
este intenția? Intenţia din spatele ideii că lumea s-ar 
repezi la tine numai dacă ar şti ce vrei? 

Bill: Nu ştiu. (Voce tremurătoare şi emotionata) 

Robert: (Către grup) Încerc să descopăr dacă există 
anumite generalizări sau convingeri legate de intenţie. 

(Către Bill:) (Schimbă tonul vocii) A venit vremea să 
ieşi din starea aceea. Să revii aici, în această încăpere. 
Robert aici (Gesticulează către sine) şi Bill acolo 
(Gesticulează către Bill - risete). 

În regulă. Iată următorul lucru pe care aş vrea să-l 
faci. Priveşte în urmă la acea experiență pe care ai trait- 


Robert Dilts, Tim Hallbom şi Suzi Smith — Convingeri. Căi spre sănătate şi starea de bine 93 


o în timpul pubertatii. Pune-o la mare distanţă, astfel 
încît să fie complet detaşată - să nu mai ai nici o 
legătură cu ea. (Gesticulează în fata lui Bill) Exact... 
priveşte-i pe băiatul acela şi pe cealaltă persoană 
implicată acolo, în timp ce tu stai aici confortabil. 

Bill: (Pauză lungă) Văd. (Ton plat al vocii asociat cu 
observarea propriei persoane) 

Robert: În ce fel te-a afectat această experienţă, de 
cînd ai trăit-o? 

Bill: Mi-a provocat un mare sentiment de vinovăţie. 
(Priveşte în sus, către stinga) 

Robert: Aşadar, iti dai seama că ţi-a provocat un 
mare sentiment de vinovăţie. Ce convingere ai fi putut 
să-ți formezi în legătură cu asta? 

Bill: Că ceea ce vreau e greşit - că este rău. 

Robert: (Către grup:) Asta e intrucitva diferit fata de 
ce a spus mai devreme. Înainte a spus: „Nu pot să obțin 
ceea ce vreau,“ „Nu merit să obţin ceea ce vreau şi daca 
obțin totuşi ceea ce vreau, lumea mă va pedepsi. Dacă 
lumea ar şti ce vreau, m-ar pedepsi oricum.“ lar acum 
spune: „Ceea ce vreau este rău.“ Aceasta devine o 
credință subiacenta. Este un grup interesant de 
convingeri, care explica de ce a avut dificultati in a 
obtine lucrurile pe care si le doreste. 

Dati-mi voie sa subliniez ceva. Convingerile tind sa 
se împlinească singure. Cînd încerci să contrazici o 
convingere în prezent, clientul te confruntă cu toate 
datele, adunate de-a lungul timpului, care-i susțin sau 
„dovedesc" convingerea inițială. Adeseori, cînd te întorci 
unde a început totul, lucrurile sînt mult mai simple, şi 
mai clare. În nici un caz nu sînt complicate de 
confirmările ulterioare. Nu mă interesează atit ceea ce s- 
a petrecut în experiența inițială de la pubertate, cât 
modul în care ea ţi-a afectat sistemul de convingeri. In 
special la pubertate iti construieşti o mulțime de 
convingeri despre tine însuţi, despre identitatea şi 
sexualitatea ta. 

Amintiti-va, i-am cerut lui Bill să privească în urmă 

ca să vadă dacă mai există şi alte convingeri sau alte 
moduri în care l-a afectat experiența respectivă. Am un 
motiv pentru care am făcut-o. Mai întîi i-am cerut să se 
întoarcă la întipărire şi să o retrăiască, pentru a se 
manifesta fiziologic, astfel încît să-l putem vedea şi auzi. 
L-am întrebat: „Ce fel de convingeri iti creezi?" ca să pot 
identifica un tipar în tonul vocii sale. Uneori, cînd îi ceri 
clientului să-şi expună convingerile în cuvinte, este 
pentru prima oară cînd şi le verbalizeaza. Procedind ast- 
fel, începem să implicăm o parte ceva mai mare din 
creier în întregul proces, ceea ce ne poate ajuta să găsim 
o soluție. 

Motivul pentru care îi cer clientului să privească 
din nou experiența de referință din trecut este că uneori 
experiența a creat confuzie sau a fost chiar pozitivă în 
momentul în care s-a produs. Să alegem un exemplu de 
confuzie cînd cineva este molestat sexual de către unul 
dintre părinți. De multe ori, victima era mică şi se poate 
să nu fi ştiut ce să creadă despre acea situație. Este 
posibil să nu-şi fi format vreo convingere în momentul 
respectiv - pur şi simplu a făcut ce i-a cerut mami, tati 
sau unchiul Ernie. Abia mai tîrziu, persoana îşi creează 
o convingere de genul: „Am fost pingarita pentru tot 
restul vieții.“ Ideea este că pot să existe convingeri pe 
care ti le-ai creat atît în cursul unei experiențe de 
întipărire, cit şi ulterior. 

(Către Bill) A fost implicată şi o persoană 
semnificativă. 

Bill: De asemenea, a fost mai mult de o singură 
experiență anume. A fost o serie de experiențe pe 
parcursul unui interval de timp. (Gesticulează către 
stinga) 

Robert: (Repetă gestul) Un interval de timp. În 
regulă, vrem să ştim unde este intervalul acela. Bill, ce 
vreau să fac acum este un proces denumit reîntipărire. 

(Către grup:) Dati-mi voie să trec in revistă ce am 
realizat. Exista o anumită frustrare asociată cu 
convingerea lui Bill că ar putea să se schimbe, şi ne-am 


Robert Dilts, Tim Hallbom şi Suzi Smith — Convingeri. Căi spre sănătate şi starea de bine 95 


întors în timp cu ea. Nu ne interesează conținutul 
experienței; ne interesează generalizarile - convingerile - 
care au rezultat. 

Întipăririle pot să constea în experienţe singulare 
sau într-o serie de experiențe care se tot repetă. Prin 
urmare, persoana crede că aşa este realitatea. Există o 
întrebare pe care vreau să i-o adresez lui Bill, referitoare 
la grupul lui de experiențe. 

(Către Bill:) Convingerea că ai greşit vine doar din 
experiențele tale şi din ceea ce ai simţit că se petrece? 
Sau a rezultat de pe urma unor judecăţi care ti-au fost 
transmise de persoana semnificativă implicată? 

Bill: Judecati ale celeilalte persoane, dar şi ale mele, 
ulterioare. 

Robert: Aşadar, şi ale tale, ulterioare. Un fapt pe 
care îl descoperi în cazul întipăririlor: convingerile 
persoanelor semnificative sînt la fel de importante in 
crearea convingerilor tale ca şi propriile tale experiențe. 
Cînd eşti la pubertate, nu este greu să respingi temporar 
punctele de vedere ale altora. Însă uneori, pe măsuri ce 
înaintezi în vîrstă şi dobindesti sistemul de convingeri al 
unui adult, convingerile persoanei semnificative încep să 
capete mai multă putere. 

Aş vrea sa revezi filmul experienței tale de la 
pubertate şi să urmăreşti atit propria persoană, cit si pe 
cealaltă. Părerea mea, Bill, este că atunci cînd vorbeşti 
despre teroristul lăuntric, te referi la faptul că creierul 
tău rulează întruna anumite aspecte ale 
comportamentului acelei persoane semnificative. Mă 
întreb care sînt resursele de care avea nevoie cealaltă 
persoană. Presupun că cealaltă persoană lua parte la 
formarea judecăților tale referitoare la tine însuți. 

Bill: Tocmai de la cealaltă persoană am luat 
judecatile referitoare la mine însumi. 

Robert: Acea persoană încearcă să-ți inoculeze 
convingerea că nu meriți ceea ce vrei? Asta 
intenționează? 

Bill: Nu. El încearcă să-mi inoculeze alte convingeri. 

Încearcă să-mi inoculeze convingerea că o anumită 
categorie de comportamente este rea. Toate celelalte 
convingeri ale mele provin de aici. 

Robert: Care este intenţia sa în această privință? 
Are cumva intenția să te debusoleze? 

Bill: Nu, o face pentru a avea grijă de mine. 

Robert: Să aibă grijă de tine. Dacă ar fi să ştie ce se 
întîmplă cu tine acum, ar fi mulțumit? 

Bill: Nu, nu ar vrea să am o părere proastă despre 
de mine însumi. 

Robert: Ce anume ar trebui să-i dai acestei 
persoane ca să reacționeze altfel? 

Bill: (Caută în minte) Mai multă acceptare. 

Robert: Aşadar, are nevoie să înțeleagă că oamenii 
au modele diferite ale lumii. Să îi accepte mai uşor pe 
ceilalți. Bill, tu ai avut vreodată genul de sentiment 
despre care vorbeşti acum - acceptarea? În privinţa 
vreunui om sau a vreunui lucru? 

Bill: Da. 

Robert: (Către grup:) Îl întreb pe Bill dacă a avut 
vreodată resursele de care avea nevoie acea persoană 
semnificativă. 

(Către Bill:) Vreau să-ți amintesti cit mai viu un 
moment în care tu ai trăit acest sentiment deplin de 
acceptare. Găseşte o experiență specifică. 

Bill: (Pauză lungă - dă din cap) Am trăit acest 
sentiment specific de acceptare. 

Robert: (Ancorează starea de resursă) la acest 
sentiment şi dă-i-l acelei persoane. Persoana există 
acum în creierul tău - imaginea, amintirea vin din 
creierul tău. la asta (Stringe ancora) şi dă-i-o lui. Ce face 
altfel persoana? 

Bill: Spune că... nu contează ce fac. El mă iubeşte 
oricum. 

Robert: Cum te priveşte cînd spune asta? Cum o 
spune? Cum reacționează băiatul? 

Bill: Se simte minunat. 

Robert: Care sînt convingerile pe care le 

construieşte? 

Bill: Mmm... Că sînt în regulă. Nu trebuie să ma 
simt vinovat pentru ceea ce vreau. Că e în regulă să fiu 
eu însumi. 

Robert: (Ferm) Că este în regulă să fiu eu însumi. 
Aplică acest simtamint la întreaga perioadă de timp la 
care te refereai. Dacă simtamintul ar fi existat în tot acel 
timp... cum ar fi evoluat diferit lucrurile? Nu trebuie să 
spui nimic cu voce tare. Fă-o doar în sinea ta şi lasa-ti 
mintea ta inconştientă să treacă în revistă fiecare 
experiență cu convingerea asta şi eu sentimentul ăsta. 
(Mentine ancora) Stim că acea persoană nu a avut 
resursa de acceptare în momentul respectiv, deşi e o 
resursă pe care tu o detii. Poti să te tratezi astfel. Acum 
poți să-ți actualizezi modelul respectiv, astfel încît sa 
ştii, cu această nouă resursă, că nu trebuie să continui 
să retrăieşti permanent frustrarea. 

Şi-acum, Bill, există în acea experiență şi un eu 
mai tînăr, care are nevoie la rîndul lui de resurse pe care 
nu le poseda atunci. Dacă priveşti acum în urmă la el, 
asta este credința pe care vrei să o creezi din experiența 
ta? Priveşte toate aceste convingeri - nu merit, sînt rău 
etc. Nu cred că astea sînt convingerile pe care vrei să le 
creezi ca urmare a experienţei de atunci. De ce anume 
ar fi avut nevoie acel tu mai tînăr? Ce resurse detii acum 
şi ti-ar fi permis să-ți creezi un set diferit de convingeri 
la pubertate? 

Privind în urmă la acea experiență, ce gen de 
convingeri ai prefera să-ţi fi creat? 

Bill: Mmm... Că mă pot accepta pe mine însumi, 
indiferent de feedback-ul pe care îl primesc. 

Robert: În regulă. Aşadar, te poţi accepta pe tine 
însuți indiferent de feedback-ul pe care îl primeşti de la 
lumea exterioară. Îmi face impresia că dacă ai fi ştiut că 
judecatile celorlalți sînt modelele lor pentru lume si nu 
ale tale, experienţa ar fi însemnat altceva. Dacă te uiţi in 
urmă la concepţiile celeilalte persoane, avea dreptate? 
Apropo, nici măcar nu a realizat ceea ce voia. Nu voia 

nici ca tu să-ți creezi convingeri limitatoare. Se purta 
cum se purta ca urmare a propriilor convingeri şi a 
propriului sistem de convingeri. Este util să recunoşti 
faptul că ceilalți oameni au propriile lor modele. 
Modelele lor nu trebuie să te afecteze pe tine. 

Bill: Cealaltă persoană era bine intenționată, dar se 
înşela foarte tare. 

Robert: Nu cred că ştiai asta cînd erai copil şi 
treceai prin acea experienţă. 

Bill: Nu ştiam. Credeam că are dreptate. 

Robert: Credeai că are dreptate. Este mult mai logic 
să spui „Este bine intenţionat, dar se înşela foarte tare“. 
E un lucru pe care îl ştii acum. Ai spus că vrei să ştii că 
eşti în regulă, indiferent de feedback-ul pe care l-ai 
primi. Ai avut de atunci această experiență? Chiar dacă 
doar pentru un moment? 

Bill: O, sigur. 

Robert: Gindeste-te la o vreme cînd stiai că esti in 
regula. Cind te simteai in regula indiferent de feedback- 
ul pe care il primeai. 

Bil: Am mintit. Nu, nu a existat un asemenea 
moment. 

Robert: Cind te-ai aflat cel mai aproape de a avea 
această resursă? Unul dintre lucrurile bune legate de 
ancorare şi de submodalitati este că putem construi 
resursele de care ai nevoie. 

Bill: (îşi aminteşte un moment.) 

Robert: (îl ancorează pe Bill cînd fiziologia lui se 
schimbă.) Ce se petrecea? 

Bill: Cineva era furios pe mine la telefon, era 
grosolan, dar ştiam că ceea ce spune nu e ceea ce se 
intimpla de fapt. 

Robert: În regulă. De unde ştiai? Ce anume te făcea 
să ştii asta în sinea ta? (Atinge ancora.) 

Bill: Un sentiment pe care îl aveam aici. (Arată în 
zona inimii.) 

Robert: (Atinge ancora.) Poţi accentua acel 
sentiment? E şi un sentiment plăcut. Dacă ai face o 

reprezentare a lui, cum ar arăta? Cum ar suna? 

Bill: Ar arăta ca o lumină circulară. 

Robert: Şi dacă ai face lumina asta mai 
strălucitoare? 

Bill: M-aş simți mai bine. 

Robert: Şi dacă ai face-o mai mare, să cuprindă mai 
mult din tine? 

Bill: Încep să zimbesc. 

Robert: Da... Şi-acum, ce aş vrea să faci este să iei 
lumina asta (Atinge ancora) şi să o faci să strălucească 
asupra trecutului tău. Proiecteaz-o asupra acelui tu cînd 
erai mai tînăr. (Ritmul vocii lui Robert urmează ritmul 
respirației lui Bill.) Fa lumina să strălucească din acel 
loc din tine (unde Bill şi-a atins inima) în acelaşi loc din 
el... astfel încît deşi cealaltă persoană spunea lucrurile 
pe care le spunea, tu, cel de atunci, să se afle în contact 
cu lumina, care să se amplifice şi să devină mai 
strălucitoare în el... Mă întreb ce reacții diferite ar fi avut 
acel tu mai tînăr fata de cealaltă persoană. l-ar fi vorbit 
într-un mod diferit? Tu, cel de atunci i-ai fi spus „Cred 
că eşti bine intenționat, dar te inseli foarte tare"? 

Bill: Nu. Eu, cel e atunci l-aş fi lăsat să spună ce 
avea de spus, dar nu m-aş fi lăsat afectat de asta. 

Robert: Cum ar fi afectat-o pe cealaltă persoană 
purtarea asta? 

Bill: Oricum nu-l prea interesa ce se petrecea cu 
mine. Nu cred că ar fi fost afectat în nici un fel. 

Robert: Poate că ti-ar fi făcut plăcere să obţii atenția 
acestei persoane. 

Bill: Sigur ca da. 

Robert: Daca ai fi avut asta (Stringe ancora), ai fi 
obtinut atentia de care aveai nevoie sau ti-ar mai fi 
trebuit şi altceva? 

Bill: Era foarte dificil să obţii atenție pozitivă din 
partea lui. 

Robert: Atunci o să te rog să faci următorul lucru. 
Am impresia că aici mai este necesară o resursă, atît din 
perspectiva experienței întipărite, cît din perspectiva a 


Robert Dilts, Tim Hallbom şi Suzi Smith - Convingeri. Căi spre sănătate şi starea de bine 100 


ceea ce se petrece cu boala ta. Ai spus mai devreme că 
daca nu erai bolnav, nu puteai obține atenție pozitivă. 
Mă întreb dacă a existat o ocazie, de la această 
experiență a ta, în care ai putut să obţii atenție pozitivă 
din partea cuiva. 

Bill: Da. 

Robert: Care sînt acele resurse? Gindeste-te la o 
ocazie anume. 

Bill: Cind sînt relaxat şi eu însumi. E senzaţia că 
sint în largul meu în prezența oamenilor. (Fiziologia lui 
Bill trece la o stare care-l arată „în largul lui“. Robert 
ancorează starea resursei pe umărul lui Bill.) 

Robert: O luăm şi pe asta (Atinge ancora resursei 
stabilită pe brațul lui Bill) şi le ducem pe amindoua 
acelui tu de atunci... Este putin diferit, nu-i aşa? 

Bill: Păi asta face ca obținerea atenţiei din partea 
lui să fie un joc incitant. 

Robert: Îhîm. Si el ce face? (Bill zimbeste) Hai să 
luăm aceste două resurse (Atinge ambele ancore), să 
proiectăm lumina asupra tuturor experiențelor de atunci 
şi să le facem mai luminoase. Ia şi resursa asta (Atinge 
ancora) de acceptare odată cu ele. Asigură-te că 
resursele sînt adecvate pentru toate acele experienţe. 
Lasă lumina să treacă prin ele ca o rază, unind toate 
acele experiențe... 

(Vocea lui Robert trece la un ton şi un ritm 
hipnotic, moale.) Poti să te simți relaxat şi în siguranță, 
să fii calm şi împăcat cu tine însuţi. Transformă totul 
într-o provocare amuzantă de a obține ceea ce iti doreşti. 

Bill: Da! 

Robert:Mai avem un lucru important de făcut. Ai 
revăzut toate astea într-un mod disociat, privindu-te pe 
tine însuți. Aş vrea să te întorci şi să intri tu însuţi în 
experiență. Adu-ti aminte, ţi-am cerut să-i oferi acelei 
persoane semnificative resursele necesare. Acum vreau 
să te întorci în spatele ochilor acelei persoane. Te vei afla 
în locul lui, cu această resursă (Atinge ancora în timp ce 
Bill închide ochii) în situaţiile respective. Spune ce ai 

avea de spus şi vezi ce s-ar vedea prin ochii lui. Il vezi pe 
băiatul din fata ta, care îşi construieşte un model al 
lumii, ştiind că poţi să fii cu adevărat atent la el şi că 
poți să-i acorzi sprijinul de care are nevoie pentru a se 
accepta pe el însuşi, dar şi pe ceilalți. lar după ce 
termini, te poţi întoarce înapoi aici... fără să te grăbeşti 
citusi de putin să termini. 

Bill: (Oftează, deschide ochii şi il priveşte pe 
Robert.) 

Robert: A fost un băiat care avea nevoie să ştie; în 
adincul ființei lui, că e în regulă, că se poate simți, 
relaxat şi încrezător şi că poate obține toată atenția de 
care are nevoie. Ai văzut cum ar fi stat lucrurile dacă ar 
fi avut resursele asociate cu lumina şi, de asemenea, 
dacă ar fi avut capacitatea de a obține atenţie. 

Intră în experiență, fii acel băiat, ia toate aceste 
resurse cu tine (Atinge toate ancorele), priveşte prin 
ochii lui. Fa-1 să o respecte pe acea persoană care acum 
are toate resursele de care are nevoie... şi treci prin toate 
situaţiile. Creşte odată cu el pină la acest tu care stă 
aici. la cu tine noile convingeri, noua înțelegere şi 
raspindeste-le în aceste experienţe care, în trecut, nu au 
fost altceva decît mărturii ale eşecului. Acum sînt 
mărturii ale noii convingeri. (Robert îşi acordă ritmul 
vocii cu respiraţia lui Bill.) 

Bill: E un gol aici (Face un gest în aer, lingă 
urechea stingă). Afirmațiile de genul „eşti rau“ nu mai 
ajung la mine, dar am un sentiment ciudat de „vid“. 

Robert: Ce ai vrea să pui în acest gol? 

Bill! Mmm... că aşa cum sînt, sînt un bărbat 
iubitor, blind şi că e foarte bine aşa. Dacă alții vor să mă 
judece, e problema lor. 

Robert: Pune asta acolo. Vreau să auzi asta. Umple 
golul cu acest sunet, astfel încît să rezoneze şi să 
reverbereze în toate direcțiile. Spune-o în cît mai multe 
cuvinte, cu toate sentimentele pe care le ai. Aşa că dacă 
eşti frustrat, fericit, furios sau oricum altcumva, ştii că 
eşti un bărbat iubitor, blind şi că este in regula. Dacă 

ceilalți te judecă, este problema lor. Ai întotdeauna 
opțiunea de a obține atenţie pozitivă din partea lor. 
Spune-o cu voce tare, amplifică sunetul şi umple golul 
cu acest sunet. Bun, şi-acum, ce anume voiai cînd te-ai 
aşezat pe acest scaun? Ceva în legătură cu sănătatea. S- 
a schimbat imaginea aceea? 

Bill: Arăt mai plin, mai solid în acea imagine. 

Robert: Meriti lucrul acesta? 

Bill: (congruent) Da! 

Robert: Vei avea grijă de tine in sensurile despre 
care am discutat? 

Bill: Absolut. 

Nota redactorului: La începutul intervenției lui 
Robert, tenul lui Bill era palid şi cenusiu, iar postura era 
ghemuită. La sfîrşitul procesului de reîntipărire, culoarea 
tenului se schimbase, căpătind o strălucire mai 
sănătoasă, şi Bill şedea mult mai drept. 


Întrebări 


O femeie: l-ai cerut lui Bill să-şi revadă toate 
amintirile, privindu-se pe el însuşi şi pe persoana 
semnificativă. Pe urmă i-ai cerut să intre atît în propria 
piele, cit si în pielea celeilalte persoane si să aibă un 
comportament mai bogat în resurse. Vrei să faci un 
rezumat al acestui proces? 

Robert: Ceea ce tocmai ai descris reprezintă esența 
procesului de  reîntipărire. Odată ce ai descoperit 
experiența intiparita, vrei să atribui resurse atît 
persoanei cu care lucrezi, cît şi oricărei alte persoane 
semnificative prezente în experiența întipărită. Reţine, 
nu schimbi persoanele semnificative; clientul îşi 
schimbă propria perspectivă - convingerea pe care şi-a 
însuşit-o ca urmare a experienței întipărite. Cînd ai 
perspective multiple asupra unei situații, chiar şi fără să 
adaugi resurse, o vei face să fie altfel. 

Încearcă următorul lucru: gindeste-te la o 

experiență neplăcută pe care ai avut-o cu cineva, poate o 
ceartă sau o împrejurare în care cineva ţi-a spus un 
lucru care te-a rănit. Aminteste-ti experiența ca şi cum 
s-ar petrece chiar acum... acum pluteşte deasupra şi 
priveşte situația, văzindu-te atit pe tine, cit şi pe cealaltă 
persoană. Priveşte-l pe celălalt şi observă-i postura, 
tonul vocii, felul în care se mişcă, gesturile şi ia în 
considerare tot ce ştii despre experienţele sale, atît 
recente, cît şi din trecut... Acum pătrunde în celălalt, 
adoptindu-i fiziologia cît mai bine cu putință. Retrăieşte 
deplin evenimentul, privindu-te eu ochii săi... După ce ai 
trăit evenimentul complet din punctul său de vedere, 
retrage-te pe margine şi urmăreşte-l din nou, privindu- 
te pe tine... şi pe cealaltă persoană. Acum intra la loc în 
pielea ta ca şi cum totul s-ar petrece din nou. Observă 
în ce fel s-a schimbat experiența. 

Faptul de a avea mai multe informații din 
perspective multiple va produce o schimbare a 
punctului tau de vedere. Este un set de actiuni foarte 
puternic. Perspectivele multiple reprezinta fundamentul 
intelepciunii in luarea deciziilor, in conflicte, negocieri si 
în curățarea istoriei personale. 

Un bărbat: Le-ai oferi infractorilor, cum sînt 
violatorii, molestatorii etc., resurse tot aşa cum ai făcut 
în cazul „persoanei semnificative" a lui Bill? 

Robert: Unul dintre motivele pentru reîntipărire este 
să-l faci pe client să realizeze care sînt resursele de care 
au nevoie oamenii, inclusiv molestatorii şi violatorii, 
pentru a rezolva complet sau a evita cu totul situația. 
Adesea, cînd un om a fost victima unei infracțiuni, cum 
ar fi violul sau orice altă formă de violență, nu vrea să-i 
acorde ,ticalosului" resurse, deoarece ar părea că astfel 
comportamentul respectiv ar deveni acceptabil. 
Victimele sînt furioase pe acel comportament şi au toate 
motivele. Ar fi ca şi cum ar ierta sau ar scuza 
comportamentul, iar ei nu vor să se detaşeze sau să 
accepte în vreun fel acea purtare. 

De fapt, acordarea de resurse infractorilor nu are ca 

rezultat a le accepta purtarea şi nici alungarea amintirii. 
E important însă ca victima să înțeleagă care sînt 
resursele de care ar fi avut nevoie cealaltă persoană 
pentru a fi genul de om care s-ar fi comportat altfel. 
Adeseori, cînd cineva a fost victima vreunei infracțiuni, 
convingerea sa limitatoare se perpetuează prin furie sau 
frică. Acordarea de resurse infractorului reprezintă un 
pas în direcția ajutorării victimei pentru a depăşi 
situaţia. În nici un caz nu se pune problema să faci ca 
activitatea abominabilă să pară acceptabilă. 

În majoritatea cazurilor este o idee bună să-i acorzi 
infractorului resursele de care are nevoie anterior 
incidentului din care a rezultat întipărirea. Să vă dau un 
exemplu. 

Am lucrat cu o femeie a cărei mamă se înfuriase 
atit de rău, încît a scos-o pe o fereastră de la etajul cinci. 
Era atit de furioasă, că ar fi fost în stare să o arunce in 
gol şi să o omoare. Să o întreb pe acea femeie care sînt 
resursele de care ar fi avut nevoie mama ei în timp ce-şi 
tinea fiica atîrnată în afara ferestrei ar fi fost ridicol. In 
schimb, i-am cerut femeii să deruleze filmul înapoi, într- 
un moment dinaintea producerii incidentului, şi am 
instalat acolo resursele. Cu resursele necesare, mama 
nu şi-ar fi „pierdut controlul" şi nu şi-ar fi amenințat 
fiica în acest fel. Este la fel ca atunci cînd lucrezi cu o 
fobie. Vrei ca persoana cu care lucrezi să înceapă să-şi 
amintească experiența fobică înainte să se fi produs 
incidentul, cînd era încă în siguranță. Pe urmă 
derulează un film disociat, în care îşi vede eul mai tînăr 
pe tot parcursul incidentului, pina cînd ajunge din nou 
în siguranţă. 

Poţi considera fobia ca fiind o formă specializată de 
întipărire. Cînd lucrezi cu o fobie, e de dorit să plasezi 
frica între perioade de siguranţă, ca într-un sandviş?. 
Consideraţi asta ca fiind un principiu general în lucrul 
cu orice întipărire traumatică. Mergeţi de la starea 
resursei (sau cel putin dintr-o stare neutră) la traumă si 
de acolo iar la starea resursei. Acest mod de lucru cu 


Robert Dilts, Tim Hallbom şi Suzi Smith - Convingeri. Căi spre sănătate şi starea de bine 105 


clientul ajută la izolarea evenimentului şi îi conferă în 
ochii lui un ,final". 

Un bărbat: Unele  întipăriri sînt destul de 
traumatizante. Dacă îl laşi pe pacient disociat, ca în 
metoda rapidă pentru fobii, asta nu înseamnă tratament 
incomplet? 

Robert: De multe ori ajunge să aplici metoda rapidă 
pentru fobii. Retineti, îi re-asociati în ultimul pas al 
procedurii, după ce le-aţi solicitat să retrăiască trauma 
în sens invers. Cu toate astea, uneori există şi o 
întipărire de care trebuie să vă ocupați. Freud avea 
convingerea că fobiile sînt un exemplu de angoasă 
deplasată. În realitate, persoana simțea frică sau alt 
sentiment față de o persoană semnificativă. Pentru a 
rezolva fobia, mai întîi trebuie descoperită şi abordată 
frica „reală“. Desigur, în această situație, necazul e că 
clienţii trebuie să treacă prin multă suferință pina sînt 
rezolvate problemele relației. Prin NLP putem rezolva 
simtamintele imediat, astfel încît oamenii nu mai trebuie 
să trăiască în continuare frică şi panică. Uneori mai 
există în fundal şi alte probleme de relații sau alte 
întipăriri care trebuie să fie rezolvate. 

În multe dintre întipăririle traumatizante cu care 
am lucrat şi care s-au concretizat prin fobii, era 
implicată o altă persoană. Mi-amintesc că am lucrat cu 
o doamnă care avea fobie de fluturi de noapte. Era o 
doamnă care ar fi ținut în mina o tarantulă fără 
probleme, dar cînd zbura vreun fluture de noapte pe 
lingă ea, îşi pierdea cumpătul. Cauza initiatoare a fobiei 
sale a fost aceea că, în copilărie, un prieten o alergase 
tinind in mina o sticlă în care se afla un fluture de 
noapte mare. S-a simțit umilită în fata celorlalți prieteni 
ai săi, dar în loc să directioneze frica şi furia asupra 
tovarăşului de joacă, şi-a ataşat frica de fluturii de 
noapte. Am făcut tratamentul NLP pentru fobii şi am 
înlăturat frica, însă numai cu atît nu s-au rezolvat toate 
problemele ei legate de acea situație. 

Este posibil, de asemenea, să vă confruntati cu tot 

felul de fobii care necesită ceva mai mult decît 
înlăturarea sentimentelor de panică. Ele apar uneori 
atunci cînd copiii au fost lăsați singuri de părinții lor şi 
s-a intimplat ceva rău. Unei doamne cu care am lucrat îi 
era frică de apă fiindcă fusese la un pas de înec. Fusese 
la un pas de înec pentru că încerca să îndepărteze, 
înotînd, de mama ei, care o bătea cu cruzime. Tehnica 
pentru fobii a înlăturat frica de apă, dar mai erau 
evident şi alte probleme de care a trebuit să ne ocupăm. 

O femeie: După ce ai reîntipărit o traumă din trecut 
sau ai rezolvat structuri de identitate conflictuale, de 
unde ştii dacă persoana respectivă dispune de strategiile 
adecvate pentru a continua schimbarea într-un mod 
pozitiv? De unde ştii dacă persoana mai deține 
mijloacele de a obține ceea ce-şi doreşte? 

Robert: Dă-mi voie să răspund la asta prin 
intermediul unei poveşti. Împreună cu David Gordon 
(instructor şi autor NLP), am lucrat cu o doamnă care 
avea o compulsie legată de spălatul pe miini. Credea ca 
îi vor veni de hac nişte vietati pe care le numea „purici 
reali imaginari". Erau ,reali" în sensul că îi ,simtea" cînd 
se aşezau pe ea, dar erau ,imaginari" deoarece ştia ca 
nimeni nu mai avusese de-a face cu ei. Purta blestemul 
acelor purici de cincisprezece ani şi îşi construise viața 
în jurul lor. 

Din anumite puncte de vedere, puricii îi conduceau 
viața. Avea şaptezeci şi două de perechi de mănuşi pe 
care le purta în situații diferite. Era obligată să-i evite pe 
unii oameni mai mult decit pe alții pentru a nu le lua 
puricii. Părinţii ei erau deosebit de infectați, aşa ca, în 
ciuda faptului că îi „iubea foarte mult", trebuia să-şi 
limiteze contactele cu ei. Deoarece puricii erau 
imaginari, puteau să facă nişte lucruri pe care puricii 
obişnuiţi nu le fac, de exemplu să se ia prin telefon. Din 
această cauză, nu putea să vorbească prea mult la 
telefon cu părinții ei. 

Lucrînd cu ea, i-am sugerat să-i tratez alergia reală 
imaginară la puricii reali imaginari. l-am spus că e în 

mod evident o reacție alergică, din moment ce, chiar 
dacă si alti oameni erau năpădiţi de purici, ei nu erau la 
fel de afectați cum era ea. Pur şi simplu avea alergie la 
purici aşa cum alți oameni au alergie la polen. Asta 
realmente i-a întrerupt gindurile despre purici. Nu avea 
o convingere automată legată de o alergie reală 
imaginară, aşa că i-am dat nişte pilule de zahăr şi mi- 
am sincronizat cu grijă procesul de gîndire cu al ei, 
spunindu-i că aceste pilule reale imaginare îi vor 
vindeca alergia. 

A revenit săptămîna următoare şi era cu-adevărat 
îngrozită, deoarece pilulele îşi făcuseră efectul. Nu mai 
ştia ce fel de îmbrăcăminte să-şi cumpere, pentru că 
întotdeauna îşi cumpărase lucruri cu două numere mai 
mari. În felul acesta, minecile puteau să-i acopere 
palmele şi să o apere de purici. Nu mai ştia cum să se 
poarte cu părinţii ei, cum să gătească sau să-şi 
desfăşoare celelalte activități zilnice, deoarece nu mai 
exista grija legată de purici ca principiu organizator al 
vieţii ei. 

Avea nevoie de strategii pentru tot felul de lucruri. 
Am lucrat împreună cu ea la o nouă strategie de luare a 
deciziilor şi i-am cerut să imite exemplul altora pentru 
a-şi însuşi comportamente noi şi aşa mai departe. 
Morala poveştii este că deseori, dupa ce ajuţi un om să- 
şi schimbe o convingere limitatoare, vechile moduri de a 
face diverse lucruri nu mai corespund şi trebuie să-i 
oferi strategii noi. 

Foarte interesantă este una dintre cele mai 
uluitoare obiecţii ecologice pe care le veți auzi de la 
oameni. Ajungi la un anumit punct al procedurii şi ei 
spun: „Dacă fac ce-mi ceri, mă voi schimba cu 
adevărat!" Se vor opune cu obstinatie să deplaseze o 
imagine internă, să realizeze o fuziune vizuală sau orice 
le-aţi eere să facă. Nu sînt siguri că sînt pregătiți să-şi 
schimbe identitatea. 

O femeie: Cit de important este ca persoana sa 
considere că întipărirea este o experienţă reală şi nu una 

imaginată? 

Robert: A venit la mine o femeie care intrase într-un 
ordin religios în care se practicau meditaţia şi celibatul. 
Se plingea că ori de cîte ori încerca să mediteze, vedea în 
minte un penis mare şi nu-l putea alunga. Pentru ea, 
era un motiv serios de îngrijorare. Toată lumea îi spunea 
că e o sfintă, dar ea se credea foarte rea. 

Experiențele de genul celei cu care se confrunta 
această femeie sînt, de obicei, comunicări legate de ceva 
ce se petrece în inconştient. l-am propus să aflăm la ce 
se refera acea comunicare. Evident, exista o întipărire 
despre un lucru rău care se întimplase cînd ea era foarte 
mică. Nu ştia despre ce era vorba şi se temea, aşa că 
evita să se gindeasca la asta. l-am sugerat să ia acea 
imagine tulbure şi să o pună pe perete, facind-o de 
dimensiunile unui timbru poştal. Era suficient de 
departe încît să se poată disocia de ea. A început să se 
uite la imagine şi şi-a dat seama că era vorba despre un 
bărbat şi o femeie implicaţi în ceva sexual - nu ştia ce 
anume. Pe măsură ce a continuat să apropie imaginea, a 
ieşit la iveală şi problema. 

Credea că e posibil să fi fost molestată de către 
tatăl ei cînd era mică, dar nu era sigură. Nu-şi putea 
aminti ce se petrecuse şi se simțea confuză. Putea să fie 
vorba despre o poveste pe care i-o spusese mama ei (cu 
o voce convingătoare) despre tatăl acesteia, pe care şi-o 
reprezentase, o asociase cu ea însăşi şi care-i trezise 
simtaminte, ca şi cum i s-ar fi întîmplat chiar ei. Nu 
conta dacă i se intimplase ei sau mamei, deoarece în 
experiența ei faptul, era real. 

Nu înfruntase niciodată problema asta. Era doar 
ceva mare, întunecat şi rău. A inventat citeva posibilități 
despre ceea ce ar fi putut să se întîmple. În cele din 
urmă, i-am spus că nu avea nici o importanţă. 
Important era că exista o resursă de care avea nevoie şi 
pe care nu o avea. l-am cerut să pună în scenă fiecare 
posibilitate, pretinzînd că e cea „reală“, şi să găsească 
soluția pentru fiecare în parte. lată o persoană care îşi 

construise timp de 25 de ani un stil de viata bazat pe o 
experiență despre care nu ştia nici măcar dacă e sau nu 
reală în mod obiectiv. De aceea este irelevant, uneori 
într-o măsură foarte mare, ceea ce „s-a petrecut cu 
adevărat”. 

Un bărbat: După ce faci reîntipărirea, de unde ştii 
ce s-a petrecut de fapt? 

Robert: Practic le oferi oamenilor ocazia de a aduce 
la zi ceea ce poartă în minte. Nu încercăm să le creăm 
confuzie în privința realității; le permitem să retrăiască 
aceleaşi lucruri fără cicatrice şi fără impactul negativ. 
Obtinem convingeri diferite şi resurse diferite, iar 
întipărirea are cu totul altă semnificație. 

Nu încercăm să ştergem ceea ce s-a întîmplat de 
fapt, pentru că, oricum, nu conținutul întipăririi 
contează. Contează ceea ce ai învățat din întipărire şi 
amintirea faptului că acum ai ceea ce-ţi trebuie la nivel 
de resurse. 


Recapitularea procesului de reintiparire 


I. Identifică simtamintele specifice (pot să fie, de 
asemenea, cuvinte sau o imagine) asociate cu impasul. 
(Ancorează-le.) Majoritatea oamenilor vor să evite aceste 
trăiri, deoarece se simt incomod. Însă este important de 
ținut minte că evitarea lor nu va rezolva limitarea. Cere-i 
clientului să păstreze sentimentul (pastreaza-ti ancora) 
şi să meargă cu amintirea în trecut, pina la cel mai 
timpuriu moment cînd au trăit sentimentul asociat cu 
impasul. 

A. Cita vreme clientul se află în acea stare de 
asociere, de regresie, cere-i să dea glas generalizărilor 
sau convingerilor care s-au format în urma acelei 
experienţe. 

II. Disociază persoana de experiență. Cere-i să 
privească experiența ca şi cum ar privi un film despre 
sine. 

B. Cere-i clientului să dea glas oricăror alte 
generalizări sau convingeri care s-au format ca rezultat 
al experienței intiparirii. (Convingerile se formează 
adeseori „post factum.“) 

III. Găseşte intenția pozitivă sau cistigul secundar 
al sentimentului de impas. De asemenea, dacă există 
persoane semnificative implicate în amintire, găseşte 
intenția pozitivă şi pentru comportamentul lor. Aceasta 
se poate face intrebindu-i direct pe cei pe care-i vezi în 
imaginea reprezentată. 

IV Identifica şi ancorează resursele sau opțiunile de 
care aveau nevoie individual clientul şi persoanele 
semnificative, pe care nu le dețineau atunci, însă pe 
care clientul le are acum la dispoziție. Tine minte ca nu 
trebuie să te limitezi la capacitățile avute de client sau 
de persoana semnificativă la momentul producerii 
evenimentului. Atit timp cit clientul (nu persoana 
semnificativă) are la dispoziție acum aceste resurse, le 
poţi folosi pentru a-l ajuta să modifice acea experienţă. 

V Pentru fiecare persoană semnificativă din 
experiența de întipărire, cere-i clientului să deruleze din 
nou filmul şi să vadă cum s-ar fi schimbat experiența 
dacă persoana respectivă ar fi avut la indemina 
resursele necesare. Fă acest lucru pe rînd pentru fiecare 
persoană semnificativă, asigurindu-te că resursele 
identificate vor fi suficiente pentru schimbarea 
experienței. Dacă nu, intoarce-te la paşii 3 si 4 si 
identifică alte intenţii pozitive sau resurse pe care este 
posibil să le fi trecut cu vederea. 

A. După ce au fost adăugate resursele, cere-i 
clientului să verbalizeze generalizările sau convingerile 
noi pe care le-ar alege ca rezultat al adăugării 
resurselor. 

VI. Utilizind ancorele pe resurse realizate stabilite în 
cursul pasului 4, cere-i clientului să  retrăiască 
experiența de întipărire din punctul de vedere al fiecărei 
persoane semnificative implicate (pe rînd). Cere-i să 
intre în pielea fiecărei persoane semnificative şi să vadă 

experiența cu ochii acesteia. Cere-i să încheie intrînd în 
propria sa piele la virsta de atunci, astfel încît să 
trăiască experienţa fiind asociat cu acel eu mai tînăr. 
Mentine ancorele resurselor acum. Treci prin noua 
experiență de suficient de multe ori astfel încît ea să fie 
la fel de puternică pe cît era întipărirea inițială. 

A. Cere-i clientului să aducă la zi sau să modifice 
generalizările pe care le-ar face acum pe marginea 
experienței. 

VII. Mentinind ancorele pe resurse utilizate pe 
parcursul întregului proces, cere-i clientului să revină 
de la momentul întipăririi inițiale pina în prezent. 
Sugerează-i că, pe măsură ce se întoarce prin timp, se 
poate gîndi la alte prilejuri din viata sa în care resursele 
ancorate acum ar fi constituit o completare utilă pentru 
schimbarea altor experienţe. 


Note 


1. Carl Simonton şi Stephanie Matthews-Simonton, 
Getting Well Again (New York, New York: Bantam 
Books, 1982). La Centrul Simonton de consiliere 
pentru cancer, pacienţii practică un gen de 
meditaţie denumită imagerie, alături de tratamente 
tradiționale pentru cancer. Se vizualizează celulele 
canceroase învinse de tratament şi eliminate din 
organism. 

2. Tehnica NLP pentru fobii este descrisă în Using 
YourBrain -For a Change, de Richard Bandler, 
disponibilă prin intermediul Real People Press, Moab, 
Utah. 

5 


INCONGRUENTA SI CONVINGERILE 


CONFLICTUALE 


Cu totii am trecut prin momente in care nu ne 
puteam hotări într-o anumită privință. Ti s-a întîmplat 
vreodată să hotărăşti să te trezeşti devreme şi să faci 
exerciţii fizice, dar cînd se face ziuă să constati cit de 
confortabil e patul şi cît eşti de somnoros? Să dormi 
pina tirziu şi apoi o voce din minte să-ți spună toată 
ziua cit de rău eşti? Ori să faci, fără nici un chef, un 
comision pentru un prieten, cînd de fapt voiai să faci 
ceva pentru tine? Acestea sînt exemple de incongruenta. 

Incongruenta este percepută de regulă ca un 
conflict interior cu tine însuți. Adeseori pare că ai avea 
două fețe. E ca şi cum ar fi doi de „tu“. Există o parte 
din tine care vrea să facă ceva şi o parte din tine care se 
opune. Poate fi vorba despre două comportamente, două 
convingeri, două sisteme de convingeri sau chiar două 
aspecte ale identităţii tale. 

Uneori, cînd lupti cu conflicte de convingeri si 
identitate, o ,parte" nici măcar nu ştie de existența 
celeilalte parti. Rezultatul este confuzie în privința ta 
însuți. Îmi amintesc de o femeie care imi spunea că nu 
poate să înțeleagă de ce soțul ei îi tot repetă că e o 
persoană critică. Nu se vedea pe sine astfel şi timp de 
şase luni exersase practica afirmațiilor, afirmind că e o 
persoană iubitoare şi generoasă. Partea ei conştientă 
care voia să se deschidă fata de ceilalți nu se afla in con- 
tact cu partea din ea care ştia că trebuie să-şi satisfacă 
şi propriile nevoi. Asta o făcea să se simtă defensivă şi 
să nutrească resentimente fata de ceilalți cînd nevoile ei 
erau neglijate. Pînă nu au fost integrate aceste două 

aspecte ale ei, astfel încît să poată lua în calcul atît 
sentimentele ei, cît şi sentimentele celorlalți, a fost 
nefericită şi imprevizibilă în comportament. 


Cauzele incongruentelor 


Incongruenta poate să rezulte din experienţele de 
întipărire, din modelarea sub influența persoanelor 
semnificative, din conflictele în ierarhia criteriilor şi din 
tranzitiile şi rascrucile din viata. 


Întipăririle 


Întipăririle pot să provoace şi chiar provoacă un 
conflict lăuntric, după cum am văzut în cazul lui Bill, în 
capitolul anterior. Chiar şi după ce reîntipăreşti cu 
succes o parte a istoriei tale personale, este posibil să 
mai ai totuşi de rezolvat o incongruenta, despre 
convingerile care il vor caracteriza în viitor pe „noul tu“. 
După o reîntipărire, problema ta nu mai are legătură cu 
trecutul, ci cu prezentul şi cu viitorul. 


Modelarea 


Poate că într-o anumită perioadă din viata ai fost 
crescut de cineva care cultiva o anumită convingere, pe 
care ai luat-o drept model (de exemplu „trebuie să-i pui 
întotdeauna pe alții pe primul loc“) şi apoi s-a întîmplat 
ceva şi ai fost crescut de altă persoană, cu convingeri 
diferite (cum ar fi „nevoile mele sînt pe primul plan"), pe 
care ai luat-o de asemenea de model, între convingerile 
pe care le-ai luat ca model şi le-ai făcut parte integrantă 
din tine există o incompatibilitate internă. 

Cînd ai drept model aceste convingeri antagonice, 
este posibil să te simți condamnat atunci cînd ai grijă de 
tine însuţi sau cînd îi pui pe ceilalți pe primul loc. În nici 
unul dintre cazuri nu poți avea dreptate şi te afli într-un 
dublu impas. 

Pe de altă parte, este posibil să fi luat drept model 
diferiți membri ai familiei, care aveau convingeri 
antagonice. Poate că tatăl tău fuma, iar mama ta 
considera că e un lucru rău. Dacă la virsta adultă 
fumezi, este posibil să reiei încontinuu în minte acest 
conflict din relaţia părinților tăi, presupunind 

că ai introiectat într-o mare măsură conflictul. Îţi 
iei diferitele criterii, valori şi strategii de gîndire de la 
oamenii semnificativi din viața ta, pe care îi alegi drept 
modele. 


Ierarhia criteriilor 


Conflictele interioare sînt adeseori conflicte între 
criterii. Ai putea să-ți spui „Vreau casa nouă, cu 
priveliştea aceea minunată, însă trebuie să economisesc 
bani pentru cînd voi fi la pensie." Sfirşeşti cumpărînd 
casa şi apoi facindu-ti griji în privința viitorului. Spre 
deosebire de conflictele legate de convingeri, de 
sistemele de convingeri sau de aspecte ale identității 
care sînt disociate unele de altele, criteriile sînt dispuse 
într-o ierarhie. Ne vom ocupa mai aprofundat de criterii 
în capitolul 6. 


e w 


Tranzitiile si rascrucile din viata 


Tranzitiile şi rascrucile din viata pot să provoace la 
rindul lor conflicte. De exemplu, un barbat caruia ii voi 
spune George lucra la compania ,X" impreuna cu tatal 
si unchii lui. Acestia erau genul de adepti neclintiti ai 
sindicatului, nu aveau incredere in conducere si 
respectau „valorile tradiţionale ale muncitorilor”. In 

mare măsură, George şi-a construit identitatea 
receptind si respectind valorile şi comportamentele 
membrilor familiei sale. Cînd a fost avansat pe 
neaşteptate într-o funcție superioară de supervizare, 
ceea ce însemna „funcționar superior", s-a confruntat cu 
un potop de conflicte neaşteptate. S-a întrebat: „Asta 
înseamnă că sînt altfel sau mai bun decît tatăl meu? 
Devin un arivist, îmi însuşesc valori noi şi renunt la 
vechile convingeri şi valori? Voi deveni unul dintre aceia 
pe care ai mei si cu mine i-am criticat şi i-am urit 
întotdeauna, ca urmare a succesului meu?“ Acest gen 
de tranziție a creat un conflict de convingeri pentru 
George, desi in cultura noastră, schimbarea ar fi 
considerată „un succes" pentru el. 

Tranzitiile din viata nu tin numai de detaliile unei 
schimbări, tin şi de cine sîntem şi de ce sîntem. Lucrind 
cu mama mea la problemele ei de sănătate în 1982, cînd 
în viața ei se schimbau atît de multe lucruri, am 
descoperit că exista în ea un puternic conflict între a fi 
mamă şi a fi o persoană independentă, care are grijă de 
ea însăşi. Spunea: „E foarte important să am grijă de 
alții, dar acum am în sfirşit timp să fac ceva numai 
pentru mine. Am nevoie de o pauză de la tot stresul 
ăsta.“ Pe urmă revenea şi spunea: „Poate că sînt prea 
egoistă gindindu-ma la toate lucrurile astea de care am 
nevoie numai pentru mine.“ Oscila iarăşi şi iarăşi între 
cele două sisteme de convingeri, practic în aceeaşi 
propoziție, fără a fi conştientă că transmitea două 
mesaje aflate în opoziție. l-am cerut să vizualizeze 
fiecare aspect al ei. 

Una dintre parti, „identitatea de mamă“, arăta ca o 
babă cînd o vizualiza. Părea obosită, voia să se 
odihnească, însă întotdeauna voia să aibă grijă de alții. 
Reprezenta una dintre misiunile ei în viata. 

Cealaltă parte era mult mai putin dezvoltată. 
Semana cu o persoană mondenă care purta 
îmbrăcăminte viu colorată şi nu semăna cu ea. Această 
parte mondenă îi spunea: „Lasă baltă toată povestea 

asta cu mama, cu atitia oameni care se bazează atit de 
mult pe tine, încît nu poți nici măcar să evadezi şi să ai 
grijă de tine.“ 

Cele două parti reprezentau categoric moduri 
diferite de a fi şi nici măcar nu se agreau reciproc. 
Diferenţele apăreau ca o asimetrie în corpul mamei în 
timp ce vorbea despre rezultatul pe care voia să-l obțină. 
Prin ,asimetrie" mă refer la faptul că gesticula cu mîna 
dreaptă cînd vorbea despre „partea de mama" şi cu mina 
stingă cînd vorbea despre partea care voia să facă ceva 
pentru ea însăşi. Gesturile ei nu includeau mişcările 
ambelor miini împreună. 

Aceste conflicte acopereau toate aspectele vieții ei, 
inclusiv dorința de a trăi. Conflictul a devenit atît de 
apăsător şi de atotcuprinzător, încît atunci cînd s-a 
gindit la ea însăşi moartă, s-a simțit împăcată. 

Atit mama, cit şi sora ei muriseră de cancer la sin. 
Cind discutam posibilitatea de a se vindeca, se simtea 
vinovată. Privea în urmă si spunea: „Ele au fost modelele 
mele. Cine sint eu, ca sa fiu mai buna decit ele?“ Atunci 
i-am cerut să nu țină seama numai de propriile sale 
modele de rol, ci să privească în viitor şi să-şi vadă fiica 
(sora mea) privind-o pe ea ca să afle cum ar trebui ea să 
trăiască. Asta a avut un impact foarte puternic asupra 
mamei. Cînd s-a gîndit la fiica ei, nu a vrut să facă şi ea 
de cancer la sin doar pentru că mama, în calitate de 
model de rol, suferise de aceasta boala. Asta m-a ajutat 
sa reintiparesc unele dintre vechile convingeri ale mamei 
mele referitoare la modelele de rol din acea situatie. 

Pe scurt, chiar si dupa ce ai reintiparit cu succes o 
parte a trecutului tau, este posibil să rămînă 
incongruente de rezolvat. Adeseori, dupa reintiparire 
ramii cu ,doua laturi" ale tale. Poate fi vorba fie despre 
doua convingeri, fie despre doua aspecte ale identitatii 
tale care nu sint compatibile intre ele. Nu e neaparat sa 
aiba de-a face tot cu trecutul, ci au de a face cu crearea 
unui nou prezent si a unei identitati viitoare. 

Identificarea conflictelor 


De multe ori, cînd lucrezi cu o persoană care are 
convingeri antagonice, vei observa o asimetrie a posturii 
corpului. Nu este la fel de subtilă ca schimbarea culorii 
pielii sau alte indicii fiziologice minimale şi de regulă 
este destul de uşor de observat. Ştii că ai de-a face cu 
două părți disociate atunci cînd clientul gesticulează cu 
mina stîngă pentru un aspect al problemei şi cu dreapta 
pentru aspectul antagonic. Este interesant de observat 
că deseori, mîna dreaptă (care are legătură cu emisfera 
stingă la majoritatea dreptacilor care au indicii de 
accesare oculare normal organizate) are conotaţii referi- 
toare la relații şi la meritele personale în contexte care 
implică şi alte persoane. Mina stinga (care are legătură 
cu funcțiile emisferei drepte) tinde să aibă legătură mai 
mult cu nevoia individului de a fi el însuşi şi de a avea o 
viață plină, fericită. Acest gen de conflict poate fi definit 
ca diferența dintre o parte orientată „către ceilalți” şi o 
parte orientată „către tine însuți". 

De asemenea, este posibil să descoperi un 
antagonism între ,excitator" si ,inhibitor", adică o parte 
din tine are idei grozave şi vrea să avanseze, în vreme ce 
partea cealaltă vrea să te înfrinezi. Aceasta iti inhibă 
înaintarea. Un bărbat cu care am lucrat avea idei 
grozave despre pornirea propriei afaceri, însă altă parte 
din el voia să-şi păstreze slujba din cadrul guvernului, 
deoarece oferea ,siguranta". În cele din urmă s-a ales cu 
două identități aflate pe picior de război între ele. Dacă 
se gîndea să renunţe la serviciu şi să înceapă o afacere, 
devenea anxios. Dacă raminea în slujba pe care o avea, 
devenea deprimat. 

Cînd lucrezi cu aceste tipuri de conflicte, 
receptionezi fiziologii diferite asociate cu fiecare parte 
sau convingere. Bărbatul care voia să pornească propria 
afacere îşi prezenta planurile cu o voce ridicată şi 
grăbită, privea în sus şi la dreapta (construcție vizuală) 

şi gesticula cu mîna stingă. Cînd vorbea despre 
siguranță, folosea o voce monotonă, lentă şi îşi tinea 
mina stingă nemiscata în poală. Unul dintre modurile de 
a afla dacă este vorba de un conflict constă în a observa 
persoana cînd descrie un rezultat dorit. Dacă nu observi 
o simetrie corporală deplină în privința gesturilor 
(ambele miini miscindu-se în acelaşi timp şi în acelaşi 
fel), e un semnal de alarmă care iti anunță posibile 
convingeri conflictuale. 


Lucrul cu convingerile conflictuale 


Procesul pe care multe persoane cu instruire în 
NLP îl iau în considerare pentru a lucra cu două parti 
aflate în conflict este fuziunea vizuală!. Fuziunea vizuală 
tipică, constind în integrarea a două comportamente sau 
în contopirea a două ancore, nu va da rezultate cînd 
este vorba despre două părți fundamental diferite. Nu dă 
rezultate bune dacă eşti asociat cu una dintre aceste 
parti şi o judeci negativ pe cealaltă. Să dau cîteva 
exemple tipice. 

Unul dintre clienții mei s-a confruntat cu o mare 
durere provocată de pierderea neaşteptată a unei rude 
apropiate. A început să manince in exces şi sa se 
îngraşe semnificativ. Avea un conflict major între două 
aspecte ale identităţii sale. 

Ca antecedente, fusese un copil dolofan şi nu se 
simţea bine în pielea lui. Era speriat mai tot timpul şi 
lumea îi părea copleşitoare. La pubertate însă a devenit 
înalt şi de musculos, semăna cu Tom Selleck şi credea 
că poate face orice. 

Cînd am început să lucrez cu el şi ne-am apucat să 
separăm şi să identificăm fiecare parte, a devenit clar că 
avea o parte plină de griji, care nutrea o mulțime de 
gînduri regresive şi chiar devenea paranoica în legătură 
cu războiul nuclear. La celălalt pol, avea o parte foarte 
încrezătoare şi se gîndea că poate avea succes în orice ar 

fi încercat să facă. Fiecare parte era asociată cu un alt 
moment al vieţii sale. Latura ,paranoida“ era opusul 
aproape perfect al laturii ,increzatoare". Fiecare dintre 
ele era tot ce nu era cealaltă. 

L-am făcut să se disocieze de cele două parti 
cerindu-i să şi le imagineze complet - vizual, sonor si 
kinestezic - în mîinile sale. Pe măsură ce le descria, 
devenea clar că fiecare era definită numai în raport cu 
cealaltă, precum materia şi antimateria sau comunismul 
şi anticomunismul (unul nu există fără celălalt). Cînd se 
identifica cu latura „capabilă de orice" a identităţii sale, 
considera latura cealaltă slabă şi inutilă. Cînd se identi- 
fica cu latura care îl făcea paranoid, spunea că partea 
cealaltă nu e „reală', că e doar o invenţie a lui. 
Identitatea uneia era tot ce nu era cealaltă. 

Mi-am dat seama că nu pot să contopesc pur şi 
simplu două ancore sau să folosesc limbajul hipnotic ca 
să fuzionez două imagini şi să obțin integrarea, din 
cauza convingerilor implicate. Dacă aş fi încercat şi aş fi 
reuşit, sînt sigur că am fi determinat o dezintegrare a 
procesului său de gîndire. A trebuit să-l călăuzesc cu 
multă grijă să separe laturile, disociindu-se de fiecare 
dintre ele, aşa cum si le reprezenta în miini. 

Pe măsură ce fiecare latură a început să fie mai 
deplin definită, a devenit clar că trebuia să găsim un 
nou sistem de convingeri, care să includă ambele co- 
identități conflictuale. Am realizat acest lucru prin 
„extragerea" intenţiei fiecărei parti (folosind întrebarea 
„Ce ai obține dacă ai avea asta?“), pina am descoperit 
intenţiile comune pentru fiecare parte. Clientul meu a 
reuşit apoi să integreze aceste părți într-o nouă 
identitate, o nouă imagine de sine, care exista la un 
nivel logic mai înalt al gîndirii. Atenţie: este foarte 
important să găseşti intenţiile comune pentru fiecare 
aspect al identităţii înainte să încerci să le integrezi. 
Altfel, după cum am spus mai înainte, ai putea 
determina o dezintegrare a proceselor de gîndire ale 
clientului. 

Obiectivul în integrarea aspectelor disociate ale 
identității unei persoane constă în crearea unei noi 
imagini de sine. Revenind la conflictul mamei mele, cînd 
a pus la un loc cele două laturi (,mama" şi ,mondena"), 
a apărut o imagine foarte interesantă. Imaginea care i-a 
apărut spontan a fost aceea a unui Mercur radios, 
strălucitor, uriaş şi înaripat, cu aripi pe cap, dar cu tălpi 
mari şi bine aşezate pe pămînt. 


Demonstrația unui conflict între convingeri 


Nota redactorului 

Dee suferise aproape toată viața de astm şi alergii. 
Avea o reacţie deosebit de puternică la pisici. Robert i-a 
cerut să-şi compare starea actuală (astm şi reacții 
alergice la pisici) cu starea pe oare şi-o dorea - să se 
simtă şi să se comporte normal cînd venea în contact cu 
pisicile. Cînd Robert a întrebat-o ce anume o împiedica 
să-şi atingă scopul în privința sănătății, ea a avut un 
sentiment pe care l-a descris ca fiind unul de „nea- 
jutorare şi inutilitate”, dar căruia i se asocia şi furia. El 
a ancorat această trăire afectivă şi i-a cerut să-şi lase 
simtamintul să o călăuzească înapoi în timp, pentru a-i 
descoperi originile. Dee a descoperit o serie de 
experiențe in care părinții ei se certau şi o ignorau pe 
vremea cînd era bebeluş. Este întotdeauna uimitor cum 
poți să ancorezi un sentiment familiar al adultului şi să- 
1 foloseşti pentru a ghida clientul înapoi la experienţele 
preverbale. De regulă, este cel mai simplu şi mai rapid 
mijloc de a realiza regresia de virsta pentru a găsi 
originea întipăririlor problematice. 

Experiențele pe care şi le-a amintit Dee aveau de a 
face cu faptul stătea în patut, plingea şi avea nevoie de 
atenție, însă nu primea atenţia necesară deoarece 
părinţii ei se certau. În acest punct, Robert a folosit 
procedura de reintiparire descrisă în capitolul 4, 
adaptindu-o la cazul specific al lui Dee. 

De multe ori, după ce ai ajutat clientul să adauge 
resursele adecvate necesare pentru a rezolva 
problemelor din antecedentele sale care au condus la 
credința limitatoare, el tot nu va avea toate resursele 
organizate în aşa fel încît să-şi atingă obiectivul dorit. 
După cum am menționat, aceste resurse sînt deseori 
organizate în „părți' sau aspecte separate ale identității 
unei persoane şi nu sînt disponibile într-o formă inte- 
grată. 

Această demonstrație începe în punctul în care 
Robert testează rezultatele reîntipăririi în cazul lui Dee 
şi descoperă un conflict major. 

Robert: Întoarce-te la partea asta de aici, de jos. (li 
conduce privirea către poziția în care se afla cînd 
avusese sentimentul de  neajutorare în cursul 
reintiparirii.) 

Dee: Ma simt curioasa si speriata. 

Robert: In legatura cu...? 

Dee: Am un sentiment de pericol, ca si cum ar 
exista acolo ceva cam inspaimintator. 

Robert: Ce mai este acolo? De ce anume mai ai 
nevoie? 

Dee: Ce-mi vine mai intii in minte este că-mi trebuie 
o garantie că nu voi pati nimic, dar cred că asta nu se va 
intimpla. Am un sentiment de distrugere. 

Robert: Vrei să spui că „ceva' te va distruge? 

Dee: Da. M-ar distruge. 

Robert: Ştii despre ce este vorba? 

Dee: Îmi dă impresia de gaură neagră. 

Robert: (Către grup:) Avem aici o imagine care „dă 
impresia de gaură neagră." Observati că Dee priveşte in 
Jos, oarecum spre dreapta. Are pupilele dilatate şi 
descrie o culoare. Poziţia ochilor ei indică trăiri afective 
şi ea descrie o culoare. Asta e o sinestezie. Sinestezie 
înseamnă perceperea concomitentă a mai multor 
sisteme de reprezentare. Adeseori, ea îngreunează 
găsirea unui sens al experienţelor neplăcute — este ca şi 
cum experiența ar fi mai putin lămurită în mintea 

persoanei. În loc să obţină o imagine sau un sunet 
întreg, ele par fragmentate şi greu de descifrat din 
interior. Este ca şi cum imaginile ar exista, sunetele ar 
exista, însă plutesc chiar sub nivelul conştient. De 
obicei, persoana este conştientă doar de un sentiment 
neplăcut. Ar trebui să subliniez că sinestezia nu este 
întotdeauna disfunctionala şi este deseori asociată cu 
bogăția de resurse. De exemplu, Mozart folosea 
sinestezia în strategiile sale creative. Dar cînd ai de a 
face cu strategii limitatoare, este ca şi cum gîndurile tale 
sint amestecate într-o singură reprezentare confuză, în 
care nu poți vedea sau auzi clar ce se petrece in interior. 

(Către Dee:) Te temi că vei fi absorbită cumva în 
această „gaură neagră" şi nu vei mai putea ieşi. 

Dee: Da. 

Robert: Si vrei un fel de garantie că poţi intra şi ieşi 
din indiferent ce ar reprezenta gaura neagră? 

Dee: Da. 

Robert: Partea asta spune că nu există garanții 
(Arată către parte), dar nu te voi ajuta să o faci decit 
dacă putem cel puţin să garantăm că nu vei fi distrusă. 
Cum ai putea explora acel ceva şi să garantezi că ai 
putea intra în el fără să fii distrusă? Care este resursa 
de care ai nevoie? Cu alte cuvinte... 

Dee: Simt că e în afara mea... ca şi cum ar exista 
acolo ceva real care ar putea să mă distrugă. 

Robert: Acolo? 

Dee: Acolo, la distanţă (Gesticulează). 

Robert: E în amintirile tale distanța asta? 

Dee: Nu, este la distanţă, acolo (Gesticulează). 

Robeit: (Către grup:) lată un aspect interesant. Este 
acolo, afară (Arată la distanță de Dee) sau aici, înăuntru 
(Arată către corpul ei)? 

(Către Dee:) Face parte din tine? Nu vrem să fii 
distrusă şi nu vrem să spunem că un lucru nu este real 
dacă este real. Simti acum o oarecare curiozitate... 

Dee: Da, sint foarte curioasă. 

Robert: Cum poţi să explorezi un lucru situat 

undeva departe fără ca el să-ți pună viata în pericol? 
Apropo, pentru asta ai ochi. Dacă vad că se întîmplă 
ceva acolo (Arată departe de Dee), văzînd şi ştiind că se 
află acolo, voi putea să-mi protejez mai bine viata decît 
dacă nu mă apropii niciodată. 

Dee: Problema este că e întuneric. (Risete) 

Robert: Îmi face impresia că ai nevoie de o resursă 
astfel încît să nu trebuiască să te duci acolo, dar să te 
poţi uita mai întîi. Ce-ai spune dacă ai avea lumină? 
Dacă ar fi să iei cu tine în acea situație unele dintre 
resursele de vizualizare pe care le ai, asta ti-ar fi de 
folos? 

Dee: Da. 

Robert: Uite ce să faci. Coboara-ti privirea (Arata 
unde îi indicase Dee că e localizată gaura neagră) ca să- 
ti faci o idee ce este - şi este acolo, la distanță. Nu e 
destul de aproape ca să reprezinte un pericol. Păstrind 
distanța, priveşte în sus şi vezi acel lucru la distanţă. 
Nu-l lăsa să se apropie şi să te pună în pericol. 

Dee: Da. Îl simt de parcă ar fi un vârtej. 

Robert: Ce vezi? Nu simți, priveşte lucrul acela. 

Dee: E greu să-l luminez. Simt lumină de jur 
împrejurul lui, dar nu simt lumina pe el, şi-mi da 
senzația de un virtej care m-ar putea absorbi şi distruge. 

Robert: Este un alt fel de „perdea de fum.“ Aşadar, 
nu-l poți lumina deloc. Ce este? Poate e o parte a ta. 

Dee: În regulă. Acum văd. Este o parte foarte 
impulsivă şi nebună. 

Robert: (Către grup:) Am ajuns la o problemă de 
identitate. Ea spune: „Este o parte care poate fi a mea. 
As putea să cad în ea si să fiu impulsiva şi nebună.” E 
un lucru foarte real. Cunosc oameni care au cedat la 
astfel de impulsuri. Aceia dintre voi care lucrează cu 
clienți probabil că au văzut oameni care acționează în 
acel gen de virtej. Am menționat mai înainte că unii 
oameni încearcă să închidă o parte ca aceasta în pro- 
priul lor azil de nebuni sau să o tina într-un fel de 
cuşcă, astfel încît să o poată evita. Procedind astfel, nu 

vei reuşi niciodată să rezolvi conflictul şi acea parte va 
continua să existe, aşteptind să te absoarbă în virtej. 

(Către Dee:) Ce încearcă să facă cu tine partea 
aceasta a ta de acolo? Vrea să te absoarbă şi să te 
distrugă? 

Dee: E ca şi cum curiozitatea m-ar face să vreau să 
intru în ea. E ca şi cum curiozitatea ar fi şi ea 
periculoasă. 

Robert: Curiozitatea a omorît pisica (Dee suferă de o 
puternică alergie la pisici), dar nu te teme - pisicile au 
noua vieți. (Risete) Intr-un fel, aici se petrec două 
lucruri. Această parte este impulsivă, nu e neapărat 
curioasă... 

Dee: Nu. E foarte periculoasă. Parca ar fi 
impulsivitate pură. Nu gîndeşte deloc. 

Robert: Asta intenționează? Întreabă partea asta 
dacă intenționează să te distrugă, să te absoarbă şi să 
fie complet impulsivă. 

Dee: Nu. Vrea distracție, emoții intense şi aventura. 

Robert: Aşadar, vrea distracție, emoții intense şi 
aventură. Nu vrea să te distrugă, să-ți amenințe viata, 
să te absoarbă în virtej. 

Dee: Exact. 

Robert: Ai dat drumul pisicii din sac şi ai descoperit 
că dinţii şi ghearele ei nu sînt atît de ascuţite pe cit ai 
crezut. Ai avut vreodată o pisică în copilărie? 

Dee: Nu. 

Robert: Ai avut vreodată alte animale? 

Dee: Nu. 

Robert: Niciodată, de cînd ţii tu minte? 

Dee: Niciodată. 

Robert: Prin urmare, partea asta vrea distracție şi 
emoții intense, şi mai ai şi partea cealaltă, cea curioasă. 
Combinația de curiozitate cu distracție şi emoții intense 
este cea care te-ar putea face prizonieră. Altfel spus, 
virtejul implică două lucruri care răspund unul altuia. 
Virtejul nu este o parte sau cealaltă. De ce resursă ai 
avea tu nevoie ca să poți avea parte de distracţia, 

emoțiile intense şi tot ce intenționează această latură, 
dar fără să devii prizoniera ei şi să fii distrusă? Cu alte 
cuvinte, astfel încît să nu-ți pierzi identitatea şi să fii 
absorbită în haos? 

Dee: Primul meu gind a fost să o analizez, dar cînd 
o analizez, toată curiozitatea dispare. 

Robert: Aşadar, cînd o analizezi toată curiozitatea 
dispare, iar cînd devii curioasă, nu mai analizezi nimic. 

Dee: Exact. 

Robert: (Către grup:) Ceea ce auzim sînt iarăşi 
procese disociate. Cum aducem curiozitatea şi analiza la 
un loc? Iată două resurse care nu au nici o posibilitate 
de a funcţiona concomitent. Este o strategie? Cum poţi fi 
curios şi analitic în acelaşi timp? 

(Către Dee:) Hai să ne ocupăm de partea curioasă. 
Unde este partea ta curioasă? 

Dee: Acum sînt curioasă. 

Robert: O! Aşadar, eşti curioasă. Unde e partea ta 
analitică? 

Dee: Parcă ar sta şi ar privi. 

Robert: În regulă. Cele două nu se prea suprapun 
una peste cealaltă. Hai să o punem pe fiecare in cite o 
mina. 

Dee: Asta ar fi analiza (Face un gest cu mina 
dreapta). E imbracata in costum. 

Robert: Adecvat, probabil. E îmbrăcată in costum. 
Hai să trecem la partea asta. (Arată către mina stingă.) 
Cum arată partea ta curioasă? 

Dee: Ea e artista. 

Robert: Prin urmare, are înclinații artistice. 

Dee: Îhîm. 

Robert: Cum arată cealaltă latură a ta, cea de 
acolo? (Gesticulează) Latura „distracție, emoții intense"? 

Dee: Ca o mulțime de necazuri (Risete). 

Robert: Cum arată ea, cea de acolo? 

Dee: Nu vreau să-ți spun. Trebuie să cenzurez 
partea asta (Risete). 

Robert: E în regulă. Ne dăm seama după fiziologia 

ta şi după schimbarea culorii pielii. Avem din nou 
experiențe disociate. Ce crede partea analitică despre 
cealaltă parte, cînd se uită la partea creativă? 

Dee: Nu se gîndeşte prea mult la ea. E frivolă. 

Robert: Crede că e frivolă. Dar partea asta (Arată 
către mina stinga) intenționează să fie frivola? 

Dee: Îhîm. 

Robeit: Vrea să fie frivolă? Ăsta e scopul ei în viata? 

Dee: Da. Vrea să fie curioasă, să picteze şi să fie 
creativă şi să nu facă bani. 

Robert: Şi să nu facă bani sau este vorba despre 
faptul că nu-i pasă de bani? 

Dee: Nu-i pasă de bani şi rezultatul este că nu face 
bani. 

Robert: Se fereşte de bani? Aşa ai pus problema 
prima dată. 

Dee: Nu, nu fuge de bani, doar că se implică în 
lucruri care nu au legătură cu a face bani. Nu e tocmai 
responsabilă. Nu plăteşte facturile, nu spală chiuveta 
din baie şi... 

Robert: Dar este şi ea necesară. 

Dee: (Ezitare). 

Robert: Si-acum să o punem pe asta (Arată mina 
stingă) să se uite la asta (Arată mîna dreaptă). 

Dee: Crede că cealaltă este plictisitoare. 

Robert: Grozav! Aşadar, ai de ales între a fi 
plictisitoare şi frivolă (Risete). Asta îmi aminteşte un 
citat dintr-o carte a lui Woody Allen: „Pe de o parte ne 
îndreptăm spre distrugerea şi condamnarea totală, iar 
pe de altă parte ne paşte risipa şi lipsa de sens. Sper din 
tot sufletul că vom avea bunul simț să facem alegerea 
corectă. “ (Risete) 

(Către grup:) Puteţi începe să vedeți cum apar 
dublele impasuri. Cînd spală chiuveta din baie este 
responsabilă, dar plictisitoare. Dacă face invers, e 
creativă şi asta aduce un anumit sens, dar este frivolă. 
Ne-am întors la excitant şi inhibitor. Mai avem şi 
cealaltă parte (Arată în afară), acolo, la care vom reveni. 

Vrem să ajungem într-un punct din care putem să 
ne dăm seama cum putem face aceste două părți să 
coopereze. 

(Către Dee:) Partea asta (Arată mina dreaptă) 
trebuie să găsească resurse în cealaltă (Arata mina 
stingă). 

Dee: Apreciază creativitatea. 

Robert: Vezi tu, creativitatea poate fi şi ea practică, 
pentru că dacă te cantonezi numai în comportamente de 
rutină, este posibil să faci ceva nepractic, pur şi simplu 
din obicei. 

Dee: Îhîm. 

Robert: La fel, dacă vrei să fii creativă (Mina stingă), 
ea (Mina dreaptă) trebuie să pună lucrurile în practică. 
Asta este cea care pune lucrurile în mişcare în lumea 
reală. 

Dee: Ea (Mina stingă) o apreciază cu adevărat pe 
cealaltă (Mina dreaptă). Doar că o consideră 
plictisitoare. 

Robert: Însă îi înţelege valoarea. 

Dee: Da, îi înțelege valoarea. 

Robert: Şi dacă le-ai face să nu mai fie separate, ci 
să ai o parte a ta care să fie şi creativă, şi practică? 

Dee: Nu este posibil. 

Robert: Ce face să fie imposibil? 

Dee: Este un compromis. 

Robert: (Către grup:) Ceea ce auzim este că nu vom 
întreprinde asta, pentru că atunci ar trebui să facem 
compromisuri între părți. 

(Către Dee:) Nu vreau să faci compromisuri cu nici 
una dintre ele. De fapt, în momentul de fata, nici una 
nu-şi face treaba prea bine, pentru că o împiedică mereu 
cealaltă. Cum ai putea să ai o parte a ta care să posede 
resursele complete ale amindurora, care să fie la fel de 
creativă ca asta (Mina stingă) şi la fel de practică 
precum asta (Mina dreaptă), astfel incit să nu trebuiască 
să renunti la nimic? Nu faci decît să adaugi resurse. 
Cum ai putea să creezi ceva, aşa încît să ai la fel de mult 


Robert Dilts, Tim Hallbom şi Suzi Smith - Convingeri. Căi spre sănătate şi starea de bine 128 


din asta (Mina dreaptă) pe cît ai din cealaltă (Mina 
stingă)? Ceea ce se petrece acum este că se împiedică 
una pe alta. 

Cunoşti vreun om care să fie şi creativ, şi practic, 
fără a face compromisuri, fără a fi plictisitor şi nici 
frivol? 

Dee: S-ar putea sa cunosc. Pot sa inventez un om 
care cred ca ar fi asa? 

Robert: Da. Ce face el? Cum echilibrează şi cum 
pune laolaltă aceste două lucruri, astfel încît să nu facă 
compromisuri în privința nici unuia şi să aibă acces la 
resursele ambelor? 

Dee: Hmm... Nu ştiu atît de multe despre viata lui. 
Pot să inventez? 

Robert: Desigur. Poţi face în aşa fel încît latura 
creativă (Mina stingă) poate crea unele lucruri, iar 
cealaltă (Mina dreaptă) le poate testa pentru a stabili 
dacă sînt practice. Aşadar, latura creativă vine cu 
posibilitățile, iar cealaltă le verifică. 

Dee: Oh! (Pauză lungă) Partea asta creativă (Mina 
stingă) vine cu idei absolut aberante, despre care 
cealaltă (Mina dreaptă) ştie că nu sînt absolut deloc 
practice. 

Robert: Este foarte bine. Cere-i părții ăsteia (Mina 
dreaptă) ca în loc să respingă ideile, să le rafineze. Cu cât 
sint mai putin practice la început, cu atît e mai posibil 
să ofere noi posibilități. Pe măsură ce le faci reale, ai 
putea descoperi că găseşti soluții acolo unde alții s-au 
împotmolit, pentru că nu au pornit de la un punct de 
vedere la fel de aberant. Poţi să faci asta? 

Dee: Îhîm. Asta s-a şi petrecut. Partii ăsteia (Mina 
dreaptă) îi plac ideile, dar nu vrea să le pună în aplicare 
chiar acum din cauza lipsei banilor. 

Robert: Mergi mai departe şi pune-o să ajusteze 
acele idei aşa încît ori să le poţi aplica fara bani, ori să te 
conducă la bani. 

Dee: Ah! În regulă. 

Robert: (Către grup:) Înainte să începem sa 

negociem între cele două parti, ideile erau respinse de la 
bun început. Acum am creat un cadru de feedback între 
ele. Totul are sens şi e logic, însă pina nu e instalat 
cadrul, persoana nu acționează. 

Dee: Partea asta (Mina dreaptă) trebuie să ştie unde 
se găsesc bani, pentru că nu ştie. 

Robert: Aici poate să-i vină în ajutor partea cealaltă 
(Mina stingă). 

Dee: Îhîm. (Miinile încep să i se mişte împreună cu 
tresăriri ideomotorii sacadate). 

Robert: (Către grup:) Observati că nu-şi mişcă 
mîinile conştient. 

Dee: E o relaţie foarte ezitanta. (Risete.) 

Robert: Îmi dau seama. 

Dee: Există o doză de încredere, dar nu prea multă. 

Robert: De ce au nevoie ca să aibă încredere una în 
alta? 

Dee: Experienta. Trebuie să-şi experimenteze 
reciproc resursele. 

Robert: Mai este o piesă care lipseşte în continuare. 
Acum avem toate ideile astea, dar cînd vor intra în joc 
distracţia şi emoțiile intense? Odată găsit un fundament 
solid şi odată începută această integrare, nu mai trebuie 
să-ți fie teamă. Gindeste-te la asta ca la o metaforă din 
chimie. Dacă aş pune două lucruri la un loc, s-ar putea 
să obţin o reacţie chimică. Însă dacă adaug asta, aia şi 
încă ceva, obțin brusc o soluţie cu totul diferită. Poate fi 
vorba chiar de ceva mai mult decit o metaforă din 
chimie, deoarece determini literalmente schimbări 
chimice la nivel cerebral cînd integrezi tiparele neurolo- 
gice asociate acestor părți. 

Dee: (Miinile i se mişcă în continuare împreună, 
încet.) E ciudat! (Ride) 

Robert: Cu cit e mai ciudat, cu atît eşti mai sigur pe 
calea bună. 

Dee: Bine. Nu sint prea sigură în privința asta! 
(Ride) 

Robert: Acum vorbeşte partea practică (Mina 

dreaptă). Trebuie să fii practică în privința asta. 

Dee: Există o parte din mine care vrea să spună: 
„Mergi înainte. Mergi înainte." Partea asta (Mina 
dreaptă) este foarte nefericită din cauza celei de acolo 
(Arată în afară) şi vrea s-o mustre. 

Robert: Ah! Prin urmare, partea practică (Mina 
dreaptă) o invinuieste pe cea distractivă, de acolo. 

Dee: Vrea s-o admonesteze şi să o îndrepte. 

Robert: Însă partea asta practică (Mina dreaptă) 
înțelege că intenția celeilalte nu este să facă lucruri rele 
şi să fie admonestată pentru ele, ci să se asigure că te 
distrezi şi ai parte de emoţii intense? 

Dee: Da. Intelege... 

Robert: Dar nu accepta modul in care procedeaza. 

Dee: Sau faptul că vrea să o facă. 

Robert: Nu are încredere că asta vrea ea. 

Dee: Fie asta, fie că o va face greşit. 

Robert: (Către grup:) Aici intervin unele dintre 
problemele legate de reprimare şi conflict. 

(Către Dee:) Partea distractivă (Arată în afară) crede 
că ar putea avea parte de distracție şi de emoţii intense 
cu cele două, dacă ai introduce-o şi pe ea? 

Dee: Da. Insă partea practică nu crede asta (Mina 
dreaptă) . E foarte rigidă şi vrea ca lucrurile să fie făcute 
într-o anumită manieră, care deja nu merge. 

Robert: Ştie asta? 

Dee: Da. 

Robert: Prin urmare, deşi partea practică vrea să se 
distreze, e în continuare încorsetată de rigiditatea asta? 
Înseamnă că acționează într-un mod în care nu vrea să 
acționeze. Care sînt resursele de care are nevoie partea 
aceasta pentru a acționa altfel? 

Dee: Are nevoie de experiența pe care nu o are. 

Robert: Cum reactionezi într-o situație pentru care 
încă nu ai experiență? E un subiect foarte important, 
centrat pe identitate. Vei fi o persoană schimbată. Cum 
vei putea şti ce rezultate se vor produce înainte de a 
încerca? Dublul impas în acest caz constă în faptul că iti 

spui: „O să am încredere după ce voi încerca, însă nu 
voi încerca înainte de a avea încredere." Nu vreau să-ți 
spun: „Uită de povestea cu încrederea, dă-i drumul şi fă- 
o!“ Probabil că asta ti-ar spune partea creativă (Mina 
stingă), iar partea practică (Mina dreaptă) ti-ar spune: 
„Nu. Nu încerca nimic." 

Dee: Într-adevăr. Exact. 

Robert: Cum poţi să o faci? Partea creativă (Mina 
stingă) ştie. 

Dee: Partea creativă (Mina stingă) ştie. Cea 
aventuroasă (Din afară) va derula filme. 

Robert: Ce s-ar întîmpla dacă partea asta ar derula 
filme despre cum să procedezi şi cum să ai unele dintre 
aceste experienţe, şi ar lăsa-o pe aceea (Mina dreaptă) să 
evalueze lucrurile sub aspect practic? 

Partea creativă (Mina stinga) va începe, cea practică 
(Mina dreaptă) o va opri, iar cea aventuroasă (Din afară) 
va derula un film despre ce o să se întimple dacă merge 
mai departe. 

lar partea practică (Mina dreaptă) va ajusta filmul, 
pentru a se asigura că lucrurile rămîn în limitele a ceea 
ce e practic. 

Dee: Da. Atunci cea creativă (Mina stingă) îi poate 
da aceleia (Din afară) mai multe informații. 

Robert: Este o strategie. 

Dee: Da, şi apoi asta (Din afară) poate derula filmul 
din nou, iar cea practică (Mina dreaptă) va aproba sau 
va dezaproba. 

Robert: Dacă dezaprobă, nu trebuie să şi respingă... 
poate să rafineze. Trebuie să spună: „Lucrul ăsta 
generează obiecții. Poti să schimbi o parte din el?“ 

Dee: Exact. Hmm. Interesant! Partea practică (Mina 
dreaptă) primeşte informaţii şi poate da informații, iar 
asta (Din exterior) este asemenea redactorului, care face 
ca toate să se potrivească între ele. 

Robert: Poţi face asta? 

Dee: Da. 

Robert: Le poţi pune pe toate la un loc? 

Dee: Chiar sînt toate la un loc. Mă rog... aceea (Din 
afară) e tot acolo, dar cred că e în regulă aşa. 

Robert: Vrem să o includem şi pe aceea. 

(Către grup:) Vrem să ne asigurăm că are acces egal 
la toate părțile. Vrem ca ele să fie integrate. 

(Către Dee:) Cum le-ai putea aduce laolaltă, astfel 
încît partea aceea a ta care a fost pină acum o mare 
gaură neagră să facă parte din tine? Astfel încît să fie o 
parte a unei Dee integrate, iar tu să ai acces la toate 
părțile care te compun? 

Dee: Partea asta (Mina dreaptă) crede că poate ar 
trebui să lăsăm partea aceea în afară. 

Robert: Cred că asta e părerea ei. Însă n-o să 
meargă. Ce ar trebui să faci acum pentru a putea 
beneficia de o experienţă de calitate mai bună? Pentru a 
fi mai mult practică decît nepractica? 

Dee: În regulă. Acum este şi ea aici. (În mîna 
stingă.) 

Robert: Prin urmare, partea asta (Mina stingă) este 
şi creativă, şi distractivă. În esenţă, facem un pas mai 
mic. Mai întîi, o vom pune pe asta (Din afară) aici (În 
mina stingă). 

Dee: (Mina dreaptă se mişcă spre mina stingă.) 

Robert: Partea asta practică (Mina dreaptă) este 
ceva mai anxioasă decît cea distractivă şi aventuroasă 
(Mina stingă). Partea asta (Mina stingă) mai are nevoie 
de ceva? Şi ea se teme pentru identitatea ei. 

Dee: Ştiu ce-i trebuie acestei parti (Mina stingă) şi îi 
ofer acel lucru. 

Robert: Bine. Ajunşi aici, vreau să mă asigur că 
toate obiecțiile au fost rezolvate şi că ambele parti se 
simt în largul lor cînd se alătură pentru a forma o nouă 
parte a ta. Una care este creativă şi amuzantă, dar şi 
practică şi analitică. 

Dee: (Miinile continuă să se mişte împreună cu 
mişcări ideomotorii.) Simt că nu mai au obiecții şi că 
sînt pregătite una pentru cealaltă. 

Rezumat 


(Către grup:) În timp ce Dee continuă să integreze 
aceste laturi ale sale, voi prezenta pe scurt celc 
petrecute aici. Am început prin a rezolva antecedentele 
personale ale lui Dee, cu ajutorul reîntipăririi. Uneori, 
cînd faci asta, rămîn parti aflate in conflict. Prin urmare, 
începi să identifici părţile în conflict, urmărind asimetria 
în fiziologie şi postură. 

Pe urmă îi soliciti clientului să realizeze o 
reprezentare completă a fiecărei părți, văzindu-le, 
auzindu-le şi simtindu-le în fiecare mina. Apoi, fiecare 
parte o priveşte şi o evaluează pe cealaltă. Adeseori, vor 
avea obiecții reciproce majore sau nu vor avea încredere 
una în alta. 

În continuare, găseşti intenția pozitivă sau scopul 
fiecăreia. De multe ori, vor considera că partea cealaltă 
are intenţii negative. Pentru acest proces este esențial să 
ajungi la nivelul intentional al fiecărei parti. De obicei, 
nici una dintre parti nu va obiecta la intențiile celeilalte. 
Adeseori, poți continua să lucrezi cu ambele parti pina 
cînd acestea îşi găsesc o intenție comună pe care o pot 
împărtăşi - cum ar fi să se asigure că persoana 
respectivă are o viata cu sens, care merită trăită. 

În final, cere ca fiecare parte să o privească pe 
cealaltă şi să vadă care sînt resursele disponibile. În 
acest punct, îi poţi cere clientului să considere fiecare 
„parte“ ca fiind un set de resurse. Dacă clientul are toate 
aceste resurse disponibile, cu siguranță că va fi mult 
mai eficient. A obține congruenta în legătură cu ceea ce 
vrei reprezintă unul dintre cele mai importante lucruri 
pe care le poți face. 

Vrei, de asemenea, ca clientul să înțeleagă că, dacă 
părțile îşi combină resursele, va fi mult mai puternic ca 
un singur întreg integrat, care poate atinge obiectivele 
mai înalte şi scopul comun ale părților. 

Intenţia le permite să înceapă să folosească în 

comun resurse, astfel încît profităm la maximum de pe 
urma faptului că ambele părți lucrează în sensul 
atingerii scopului comun pe care îl împărtăşesc. Prin 
urmare, în acest punct vedem părțile alăturindu-se, 
devenind o parte unificată, care îl face pe client întreg. 
Acest gen de senzaţie - cea de a fi un „om întreg“ e greu 
de descris, pentru că eşti „pur şi simplu tu.“ 


Întrebări 


Un bărbat: Ai menţionat faptul că ar trebui să 
testăm cînd integrarea este completă. Cum se face 
testarea? 

Robert: Cînd miinile lui Dee s-au alăturat, i-am pus 
o serie de întrebări privitoare la capacitatea ei de a 
cîştiga bani şi de a face lucruri practice într-un mod 
amuzant si creativ. Răspunsurile lui Dee au fost 
congruent pozitive şi a gesticulat cu ambele miini, făcînd 
mişcări armonioase. 

Pentru a afla dacă integrarea este deplină şi 
completă, încep să angajez clientul în activități adecvate. 
Dacă fumatul ar fi subiectul de care ne ocupam, i-aş 
cere să se întoarcă şi să se gindeasca la fumat si să 
observe ce se întimplă. 

Pe urmă caut fiziologie integrată. Dacă spune că 
imaginea noii parti este integrată, dar observ ca despre 
corpul său nu se poate spune acelaşi lucru, merg pe 
fiziologie şi ştiu că procesul încă nu este complet. 

Desigur, cel mai bun este întotdeauna un test 
comportamental. Dacă poți realmente să pui clientul in 
situația care îi crea probleme şi obţii un răspuns nou şi 
congruent, ştii că s-a modificat ceva şi că s-a produs 
integrarea. 

O femeie: Dee părea confuză din cînd în cînd pe 
parcursul procesului. De ce? 

Robert: Este o diferență între confuzia „bună“ şi 
confuzia „rea“. Uneori, cînd oamenii sînt confuzi, este 

din cauză că de-abia s-au integrat. Alteori e din cauză că 
sînt dezintegrati. 

În ambele cazuri, gîndurile şi sentimentele lor vor 
părea schimbate, nu familiare, iar ei nu vor înțelege ce 
se petrece. 

O anumită confuzie este bună. Cînd tocmai ai 
integrat părți aflate în conflict, lumea literalmente nu 
mai este aceeaşi. Lucrurile par foarte diferite. Invers, 
există şi situaţii în care pare că eşti sfişiat între părți 
interioare şi nu ştii încotro să o iei. Acesta e genul de 
confuzie care te tine împotmolit. 

O femeie: De ce pui părțile in miini? 

Robert: Motivul pentru care îi cer clientului să-şi 
pună ,partea" în mina şi să vorbească cu ea constă în 
faptul că vreau să iau ceva ce e doar un simtamint şi să- 
i adaug reprezentări vizuale şi auditive. Vreau ca clientul 
să acceseze o parte mai mare a creierului decît atunci 
cînd e vorba doar despre trăiri afective. Mai fac acest 
lucru şi ca rezultat firesc al gesticii asimetrice. 

De asemenea, cînd îi ceri clientului să vadă, să 
audă şi să simtă partea din mina sa, îl faci să privească 
partea şi intenţia ei dintr-o „meta-poziţie“. În loc să fie 
blocat în ea, se află în afara ei, o evaluează într-un mod 
diferit şi obține o nouă perspectivă. 

Un bărbat: De unde ştii cînd să mergi pe 
reîntipărire în locul rezolvării conflictului? 

Robert: Dacă un comportament este orientat 
puternic către asimetrie şi trece de la dreapta la stinga, 
merg pe probleme de congruenta. Dacă persoana este 
mai simetrică, însă prezintă multă fiziologie intensă 
asociată cu comportamentul, asta mă avertizează că e 
vorba, probabil, de o întipărire. 

O femeie: Ai vorbit despre asimetrie. Există şi alte 
indicii fiziologice care trebuie urmărite sau folosite? 

Robert: Uneori, cînd clientul se află într-o stare 
conflictuală, va avea dificultăți să-şi mişte ochii dintr-o 
poziție de accesare oculară în alta. Deseori vei descoperi 
o fiziologie diferită asociată cu fiecare mişcare a ochilor. 

Cînd descrie o convingere, clientul poate să privească în 
sus si la stingă. Cînd descrie convingerea antagonica, 
poate să privească în jos şi la dreapta. Dacă manifestă o 
fiziologie foarte diferită pentru fiecare aspect al 
identității sale, poţi fi sigur că va avea şi procese men- 
tale care vor fi la rîndul lor foarte diferite. 

Cînd lucrez cu oamenii, le pun frecvent întrebarea: 
„Ce anume te împiedică să atingi rezultatul dorit?“ Pe 
urmă caut un răspuns fiziologic inconştient imediat, 
care apare înainte ca clientul să aibă timp să se 
gîndească în mod conştient la întrebare. (Aceasta se 
numeşte regula jumatatii de secundă.) Nu mă 
interesează atît răspunsul verbal, cît indiciile nonverbale 
ce apar în prima jumătate de secundă, care îmi indică 
precis în ce fel se impotmoleste clientul. 

Uneori descoperi o discontinuitate în mişcările 
ochilor cînd clientul îşi mută privirea dintr-o poziție în 
alta. Cînd îşi mută privirea de la V" (sus şi la stingă) la K 
(jos si la dreapta) şi sesizezi o ezitare sau o deviatie în 
direcție, asta arată că există un element care nu este 
integrat adecvat. 

Dacă descoperi o discontinuitate în mişcările 
ochilor, primul pas este să începi să integrezi laolaltă 
cele două fiziologii. Scopul tau este să ajuţi clientul sa 
treacă mai uşor de la un cvadrant vizual la altul. Poţi 
face asta cerindu-i să acceseze şi să intre complet într-o 
stare şi, în timp ce menţine starea respectivă, îi ceri să- 
şi deplaseze privirea către cvadrantul aflat în conflict. 
Rezultatul este ca îl ajuţi să creeze la propriu acces 
dintr-un cvadrant în altul. Aceasta duce la apariția unei 
noi căi pentru accesarea resurselor sale şi îi dă mai 
multe opțiuni în privința convingerilor si 
comportamentelor sale. 

Prin urmare, un mijloc prin care te poti apropia de 
integrare este să creezi o trecere lină între cele două 
polaritati, iar indiciile de accesare oculare iti oferă o 
modalitate de a face asta. 

Mai poți să înaintezi către integrare folosind si 

tonul vocii, îi ceri clientului să înceapă pe un ton şi apoi 
să schimbe încet tonul sau ritmul, pînă ajunge la 
celălalt. Ideea este să creezi conexiuni între cele două 
părți aflate în conflict. 

Cel mai bun moment pentru instalarea acestei căi 
line (fie vizual, fie auditiv) este atunci cînd clientul e pe 
cale să spună: „Nu ştiu ce să fac.“ Asta indică un impas, 
iar conectarea celor două convingeri conflictuale va 
însemna deseori o schimbare incredibilă. 


Rezumatul modelului de integrare a conflictului 


1. Identifica convingerile conflictuale şi calibrează- 
te pe fiziologia fiecărei părți aflate în conflict. (Acordă 
atenție deosebită asimetriilor.) 

2. Reprezintă convingerile in toate sistemele 
senzoriale, punind fiecare convingere într-o mină. 
Priveşte-te pe tine însuți cu convingerea „X“ in mina 
dreaptă. Priveste-te pe tine însuți cu convingerea „Y“ in 
cealaltă mină. Descoperă ce imagini, voci, sunete şi 
trăiri afective sînt asociate cu fiecare parte. 

3. Cere fiecărei parti să o privească pe cealaltă şi să 
descrie ce vede. De multe ori, în acest stadiu, părțile nu 
se plac şi nu au încredere una în cealaltă. Ar trebui să 
observi că clientul manifestă o fiziologie diferită cînd 
trece de la o mină la alta. 

4. Descoperă intenția pozitivă şi scopul fiecărei 
parti. Asi- gura-te că fiecare parte recunoaşte şi acceptă 
intenția pozitivă a celeilalte. Arată-le că existența 
conflictului între ele afectează direct realizarea intenţiei 
pozitive a fiecăreia. Dacă este necesar, mergi la nivelul 
mai înalt al intenţiei fiecăreia. 

5. Identifică obiectivul comun pe care îl 
împărtăşesc cele două părți. 

6. Cere fiecărei parti să o privească pe cealaltă şi să 
descrie resursele de care dispune cealaltă şi care i-ar fi 
foarte utile ei însăşi. Asigură-te că ai acordul congruent 

al părților de a-şi combina resursele astfel încît să-şi 
poată realiza în mai mare măsură intențiile pozitive. 

7. Dacă imaginea vreuneia dintre parti a fost 
metaforică, piveşte partea respectivă ca întruchiparea ta 
în acest moment. 

8. Sugerează ca părțile să se mişte împreună in 
timp ce se creează o nouă identitate. Obține o 
reprezentare completă în toate sistemele senzoriale, care 
să integreze pe deplin resursele ambelor parti. 
Calibrează-te pe o integrare/simetrie a celor două 
fiziologii care au însoțit părțile separate. 

9. După ce mîinile s-au mişcat împreună si 
integrarea este completă, testeaz-o în contexte viitoare, 
pentru a te asigura că nu există probleme ecologice 
ulterioare. 


Note 

1. Vezi John Grinder & Richard Bandler, The 
Structure of Magic II (Palo Alto, GA: Science and Behavior 
Books; 1975), pp. 62-96. 

6 


CRITERIILE 


Criteriile şi valorile alcătuiesc o categorie specială 
de convingeri. Sint convingerile care arată de ce un 
anumit lucru este important sau merită să fie făcut. Sînt 
foarte puternice şi individualizate. 

Scrie pe o foaie de hîrtie, ca şi cum ai răspunde cu 
voce tare, răspunsul la următoarea întrebare: „Ce vrei de 
la o slujbă?“ Cuvintele care iti vin în minte reprezintă 
criteriile tale pentru o slujbă. Dacă aceste criterii nu sînt 
satisfăcute în mare măsură de locul de muncă pe care-l 
ai, vei fi nefericit in plan profesional. Iti poţi demonstra 
tie însuți forța acestor criterii punindu-i aceeaşi 
întrebare unui prieten şi notind lista lui de criterii. 
Imagineaza-ti că îi dai o sarcină de serviciu folosind mai 
întîi cuvintele tale care denumesc criterii, apoi atribuie-i 
aceeaşi sarcină folosind cuvintele lui. Cu excepția 
cazului în care sînt absolut aceleaşi cuvinte, vei observa 
o mare diferență în privinţa fiziologiei sale. Dacă vrei sa 
inciti un om într-o anumită direcție, foloseşte criteriile 
lui, nu e tale. 

Uneori, oamenii au probleme legate de modul în 
care îşi gîndesc şi-şi reprezintă intern criteriile. Aceste 
probleme pot fi legate de: (1) Ierarhie; (2) Grad; (3) 
Dimensiunea portiei; (4) Identitate şi (5) Conflicte. 


Ierarhia criteriilor 


Este important de reținut faptul că fiecare dintre 
noi îşi aşază criteriile într-o ierarhie. De exemplu, spui 
că distracţia si cistigarea existenței sînt, ambele, 
importante pentru tine. Ciştigarea existenței poate fi mai 

importantă decit distracţia, aşa că nu chiulesti de la 
serviciu ca să te duci la schi. 

Poţi avea probleme atunci cînd ierarhia ta 
interioară nu este ordonată într-un mod care să te 
servească cel mai bine. De exemplu, dacă plăcerea pe 
care ţi-o furnizează dulciurile este mai importantă 
pentru tine decît sănătatea, poți să te îngraşi mult şi sa 
te alegi cu o sănătate şubredă. 


Gradul 


În abordarea criteriilor există o problemă legată de 
grade. De exemplu, dacă cistigarea existenţei este, de 
regulă, mai importantă pentru tine decît distracţia, dar 
te afli în situația de a alege între o activitate foarte 
plăcută şi una care ti-ar aduce doar un mic cîştig, s-ar 
putea să alegi activitatea plăcută. 

Oamenii pot să aibă probleme cînd au o gindire 
confuză în privința gradului. De exemplu, unii oameni 
vor renunța întotdeauna la distracție pentru a cîştiga 
bani. E posibil să-ţi ceară ajutorul pentru că sînt 
nemulțumiți de viata lor. 


Dimensiunea portiei 


Uneori, oamenii au definitii foarte vagi referitoare la 
criterii. De exemplu, cineva poate să spună: „E 
important să fii sănătos.“ Tu întrebi: „Ce înţelegi prin a fi 
sănătos?" Pentru a-ți răspunde, acel om va trebui să 
vină cu o listă de criterii, ca de exemplu să fie plin de 
energie, să aibă o greutate în limitele normale, să se 
simtă într-un anumit fel etc. Cînd nu s-au gîndit bine de 
unde ştiu că un anumit criteriu este îndeplinit, care sînt 
sub-criteriile sau care este echivalența criteriilor, 
oamenii pot fi confuzi în privința felului în care să obțină 
ceea ce-şi doresc sau pot fi coplesiti de ideea obținerii 
acelui lucru. Dacă descompui un criteriu în părțile sale 

componente, vei şti despre ce este vorba şi ce anume 
este necesar pentru a fi îndeplinit. 


Identitate şi criterii 


Cînd plănuieşti să-ţi cumperi o maşină, dacă te 
decizi că o maşină sport l-ar reprezenta pe „noul tu", iar 
o dubă ar reprezenta responsabilitatea ta față de familie, 
nu mai este vorba doar despre criterii, ci este vorba 
despre identitatea ta. 

Dă-mi voie să folosesc fumatul ca alt exemplu. Unii 
oameni renunță la fumat pentru că îi deranjează pe alții. 
Renunta deoarece criteriul aprecierii din partea celorlalți 
are mai multă greutate decît plăcerea pe care le-o 
procură fumatul. Îşi folosesc criteriile pentru a modifica 
un comportament. În schimb, există alţii care complică 
problema, spunînd: „Dacă pot renunţa la fumat, pot face 
orice. Pot să fiu cu adevărat aşa cum mi-am dorit 
întotdeauna." Dacă lucrezi cu prima persoană, o ajuţi 
să-şi schimbe un obicei, un comportament. Dacă lucrezi 
cu a doua, te vei confrunta cu cine este persoana 
respectivă şi cine va deveni, iar problema va fi mult mai 
complexă. 


Conflictele între criterii 


Conflictele noastre lăuntrice sînt deseori conflicte 
între criterii. De exemplu, vrei să desfăşori activități 
plăcute, însă trebuie să-ți cîştigi existența. Dacă ţi-ai 
definit aceste activități în termeni de „ori/ori, 
îndeplinirea uneia o va exclude pe cealaltă. Te vei simţi 
păcălit, indiferent care este activitatea pe care o vei 
alege. 

Cu acest fundal sumar privind criteriile şi valorile, 
aş vrea să explorez următoarea problemă: o persoană 
vrea să facă o anumită schimbare, dar se împiedică 
singură; începe să se schimbe, dar îşi pierde voinţa sau 

intră într-un conflict cînd încearcă să pună în practică 
schimbarea. Un exemplu frecvent pentru problema 
despre care vorbesc acum este situația in care hotarasti 
să faci exerciţii fizice, însă cînd vine momentul, planul 
dispare şi intervine alt lucru pe care ai prefera să-l faci. 
Aproape întotdeauna cînd se întîmplă aşa ceva, există 
un conflict între criterii. Cine are o problemă de acest 
gen? 


Demonstrarea conflictelor între criterii 


Robert: Mary, vino aici, te rog. 

Mary: De cite ori încep un regim, îl respect cîteva 
zile şi apoi tot planul începe să se năruie. 

Robert: (Către grup:) Prin urmare, Mary are o 
problemă: decide să înceapă un anumit lucru pe care 
vrea să-l facă, dar nu-l duce la bun sfirsit. 

Scopul ei real nu este numai acela de a slăbi, ci şi 
acela de a-şi crea noi obiceiuri alimentare. De multe ori, 
regimul nu dă rezultate pe termen lung pentru că nu 
determină obligatoriu tipare comportamentale mai bune. 
Nu cred că dietele reprezintă modul cel mai eficient de a 
slăbi. Cînd slăbeşti, pierzi mai întîi masă musculară şi 
abia pe urmă grăsimea. Cînd începi să te ingrasi la loc, 
grăsimea reapare înainte să-ți dezvolti musculatura. 
Greutatea va oscila în sus şi în jos, în timp ce orga- 
nismul tău va încerca să ajungă la homeostazie, la un 
echilibru între muşchi şi grăsime. Există o mulțime de 
oameni care au slăbit mii de kilograme în viata lor tinind 
regim, ca apoi să le pună la loc. Eu numesc asta 
„metoda ritmului pentru controlul circumferinței." 

Ceea ce trebuie să faci pentru a atinge şi a-ți 
menține o greutate sănătoasă este să-ți organizezi 
strategia şi criteriile alimentare astfel încît să 
funcționeze cu adevărat aşa cum vrei tu să funcționeze. 

(Către Mary.) Ai spus că tii regim şi slabesti pina 
într-un anumit punct şi apoi se întîmplă ceva. Ce 

anume se întîmplă? Începi să-ţi pierzi voinţa sau să te 
simți frustrată? Ce anume se întîmplă? 

Mary: Îmi menţin noua greutate o vreme şi apoi 
încetez să mai încerc şi pun kilogramele la loc. Unul 
dintre lucrurile care mi-au trecut prin minte adineaori, 
în timp ce vorbeai este că acum un an am renunțat la 
un regim după 18 luni în care controlasem cu atenţie 
ceea ce mincam. Am hotărît să-mi las organismul să 
ajungă la greutatea sa naturală şi de atunci m-am 
îngrăşat într-o nebunie. 

Robert: Vorbeşti despre a-i permite corpului tău să 
facă ce vrea el. Însă noi vorbim de fapt despre 
armonizarea minții şi corpului. 

Telul tău nu este numai acela de a slăbi, ci şi acela 
de a fi o persoană mai suplă, nu? (Mary afirmă dînd din 
cap) Ce ar însemna pentru tine să fii o persoană mai 
suplă? 

Mary: Vreau să mă misc cu mai multă uşurinţă si 
să arăt bine în hainele mele. Dar mai important, vreau 
să mă simt agreabil în hainele mele. Vreau, de 
asemenea, să fiu congruentă din punct de vedere 
profesional. Ca terapeut, vreau să creez armonie între 
ceea ce fac şi greutatea şi înfăţişarea mea. 

Robert: (Către grup:) În toată activitatea mea, adun 
informații nonverbale în timp ce clientul îşi formulează 
scopurile. Indiciile de accesare vizuală reprezintă unul 
dintre modurile în care ea ne oferă informaţii. Cînd 
spune că vrea să se mişte mai uşor, îşi coboară ochii, nu 
tocmai un acces kinestezic direct, dar pe-aproape. 

(Către Mary:) De ce anume eşti conştientă cînd te 
gindesti să te mişti mai uşor? 

Mary: În principal, sînt conştientă de senzațiile 
provocate de mişcare. Dar am şi impresia că mai există 
ceva acolo, sus (Arată în sus şi la dreapta ei). 

Robert: Aşadar, ai un simtamint si un fel de 
constructie vizuala vaga. Vrei sa arati bine. Cum iti 
reprezinti asta? 

Mary: (Ochii i se indreapta in sus si la dreapta) Nu 

vizualizez bine, dar sînt conştientă de un fulger de 
culoare şi de ceva mişcare. Ştiu din experienţă că atunci 
cînd mă gîndesc la asta, totul este destul de vag în ce 
priveşte imaginile. 

Robert: (Către grup:) Există un principiu general 
important de menţionat în acest punct. Cînd intervievezi 
oameni care sint foarte buni într-un domeniu, este 
foarte obişnuit ca ei să aibă o reprezentare clară, foarte 
detaliată a domeniului în care sînt buni. Îşi reprezintă 
succesele foarte viu. Cînd îi întrebi despre eşecuri, au 
deseori reprezentări vagi ale acestora şi aproape nici un 
fel de reacție fiziologică. 

Dimpotrivă, dacă pui întrebări unei persoane care 
întimpină dificultăți în a face ceva în privința reuşitelor 
sale, le va descrie ca pe nişte reprezentări interioare vagi 
şi va manifesta foarte puţină fiziologie. Pune întrebări 
despre situațiile în care s-au confruntat cu eşecuri şi vei 
obţine tot felul de reprezentări detaliate. 

Recent, am discutat cu o companie numită 
Sybervision care creează, printre altele, materiale video 
pentru performanța sportivă. Cei de acolo folosesc mai 
multe descoperiri şi metode NLP. Una dintre metodele 
folosite este să prezinte imagini, cum ar fi de exemplu 
cea a unei lovituri corectă la golf, repetind-o la nesfirşit, 
astfel încît sportivul să aibă o imagine de referință pe 
care să o folosească drept model. Cu cît creierul tău 
simte mai mult ceva anume şi cu cît sînt mai numeroase 
nivelurile de detaliu pe care le ai, cu atît vei fi mai 
capabil să faci lucrul respectiv, indiferent dacă este 
vorba despre succes sau eşec. 

(Către Mary:) Cum este imaginea asta pe care o ai? 
Asociată sau disociată? Seamănă cu ceva ce ai mai 
văzut sau este mai curînd un construct? 

Mary: Un construct. 

Robert: Cum e cu dorința de a te simți agreabil în 
hainele tale? 

Mary: (Ochii în jos şi la dreapta) În privinţa asta am 
mai multă experiență. Asta pot să simt. 


Robert Dilts, Tim Hallbom şi Suzi Smith — Convingeri. Căi spre sănătate şi starea de bine 145 


Robert: În regulă. Cînd te gindesti la ideea de 
congruenta profesională, ce se întîmplă înăuntrul tau? 

Mary: Din nou, nu sînt prea sigură ce fac înăuntru. 
Am o reprezentare foarte clară despre mine ca terapeut 
şi am o mulțime de imagini ale ocaziilor în care am făcut 
treabă bună. Cumva, imaginile astea nu se potrivesc cu 
faptul că sînt supraponderală. 

Robert: Vorbeşti despre un fel de comparaţie. Ce 
anume intră în comparaţie? Compari imagini între ele 
sau compari imagini cu o senzație din corpul tău? 

Mary: Imaginile nu se potrivesc cu ceea ce simt 
despre mine însămi. 

Robert: Mary, gîndeşte-te la un moment în care ai 
avut ocazia de a alege între a-ți menţine noile obiceiuri 
alimentare sau a reveni la cele vechi, iar cele vechi au 
avut cîştig de cauză. Ce s-a întîmplat atunci? 

Mary: Uneori reuşesc să ramin la o greutate cu 
putin peste cea pe care mi-am propus-o ca obiectiv. 
Cînd mă apropii, e aproape ca şi cum aş întilni o 
barieră. Cu cît mă apropii mai mult, cu atit mă retrag 
mai tare. 

Robert: Ce se întimplă, mai exact, cînd te retragi? 
Cum se manifestă ,retragerea" asta? Dă-mi un context. 

Mary: Senzatia că oamenii mai mult m-ar privi decât 
m-ar simți. 

Robert: Ce înseamnă pentru tine acest criteriu? 
Înseamnă că nu vrei să fii judecată? Că ar şti cum eşti 
tu cu adevărat...? 

Mary: E ca şi cum m-ar vedea superficial şi apoi ar 
pierde legătura cu ceea ce simt că sînt. 

Robert: Aşadar, ar pierde legătura cu ceea ce simți 
că eşti. Mai este şi altceva? 

Mary: Îmi place foarte mult varietatea în alegerea 
alimentelor şi îmi plac alimentele consistente. Mă tem 
că, dacă nu mă retrag, aş pierde lucrul ăsta. 

Robert: (Către grup:) Se pierde varietatea. Se pierde 
legătura cu ceea ce esti. lată două meta-tipuri de 
retragere". Sint negative asociate. Ea încearcă sa evite 

asocierea cu un negativ. Atingerea greutăţii dorite ar 
însemna că oamenii ar pierde din vedere cine este ea cu 
adevărat şi că ea ar fi o persoană lipsită de anumite 
tipuri de varietate în viață. 

(Către Mary:) Cînd eşti îngrijorată că oamenii ar 
reacționa superficial fata de tine şi nu la ceea ce esti cu 
adevarat, in ce fel iti faci griji? 

Mary: Simt ca as schimba cumva pozitia in raport 
cu mine însămi. Ca ma disociez cumva in imaginea pe 
care mi-am format-o despre mine. De asemenea, aud o 
fraza in minte, de care credeam ca m-am ocupat deja. O 
data, cind am ajuns la o greutate apropiata de greutatea 
mea firească, soțul meu mi-a spus că oricit aş slăbi, tot 
am corpul în formă de pară. 

Robert: Aha! Aşadar, avem un element A (amintit 
auditiv) cu un K destul de mare (kinestezic). Altceva? Ai 
spus că ai „schimbat poziția” cumva. 

Trăieşti în continuare sentimentul ăsta negativ, nu- 
i aşa? Prin urmare, avem un set de reprezentări şi, 
brusc, apare acest simtamint negativ K, care nu 
seamana cu celelalte reprezentari. E mai curind ca un K 
la puterea a doua, un ,mega-sentiment". 

Asadar, ai auzit acea voce si ai avut acel sentiment 
neplăcut. Doar asta ai auzit sau mai există şi o altă voce 
sau altă afirmaţie? Vocea asta a trezit şi alte amintiri 
sau ginduri? 

Mary: (Priveşte în sus şi la dreapta) Mmm... forma 
de pară pe care o văd în mintea mea este forma pe care 
o văd la mama. 

Robert: Este o imagine pe care ţi-o amintesti? 

(Către grup:) Îi apare o formă de pară. Acum spune 
că vede asta. 

(Către Mary:) Vezi asta la propriu? E o imagine 
clară? Te-am văzut trasind forma în aer. 

Mary: E cu siguranță mai clară decit imaginea pe 
care am putut să mi-o formez despre mine cea ideală. 

Robert: Cînd vezi forma, vezi şi o imagine a mamei 
tale? Cum o asociezi cu mama ta? 

Mary: Văd aparind şi disparind imagini ale ei, cînd 
nu era îmbrăcată. Văd mai multe situații. 

Robert: Câte imagini crezi că ai? 

Mary: Două sau trei. 

Robert: Aşadar, trei imagini Va (amintite vizual). 

(Către grup:) Putem urmări felul cum îşi reprezintă 
aceste expexiente şi observăm că reprezentările sînt 
inegale. În imaginile ei despre starea dorită, avea doar o 
fulgerare de culoare şi o senzație de mişcare. Aici are o 
reprezentare mult mai bogată. Este literalmente 
reprezentată diferit. Ceea ce avem de făcut este să le 
echilibrăm şi să egalizăm ecuaţia. 

(Către Mary.) Hai să luăm problema varietatii. Ce 
crezi despre pierderea varietatii? 

Mary: Este legată inseparabil de noţiunea de dietă. 
Dieta iti limitează alegerile. 

Robert: În ce sens? 

Mary: E o situaţie de genul ,ori/ori.“ Nu se pune 
problema să pot avea varietate şi cantități mai mici. Ori 
am varietate, ori nu mă satur. 

Robert: Tot ce vreau să ştiu în acest moment este ce 
se petrece cînd iti faci griji în privinţa pierderii varietatii. 
Ce se petrece înăuntrul tău? 

Mary: Nu văd nici o imagine, dar dacă mă uit acolo, 
sus (Priveşte în sus şi la dreapta), nu simt aproape deloc 
lupta legată de pierderea varietatii. 

Robert: Prin urmare varietatea este cumva asociată 
cu aspectul ăsta auditiv interior. Priveşte aici, jos (Arată 
la stinga ei). Cum vei pierde varietatea? 

Mary: Nu aud cuvinte, ci doar bubuit în urechi. 

Robert: În regulă, un zgomot ca un bubuit. 

(Către grup:) Urmarindu-i accesările, ştim că 
reprezentarea ei este, evident, un dialog auditiv. Însă 
deocamdată ne preocupă doar structura. Avem aici o 
ecuație cu două elemente. 

lată şi ultimul pas înainte să începem să punem 
toate cap la cap. Vrem să găsim o reprezentare 
interioară mai mare decit vocea soțului care îi spune că 

are forma de para şi decît imaginea amintită a corpului 
mamei, avind forma de pară. 

(Către Mary.) S-a întîmplat vreodată sa faci un 
lucru care s-a soldat cu pierderea varietatii şi pe care l- 
ai face din nou chiar dacă ti-ar limita opțiunile? 

Mary: Învăţatul! Invatatul, învățatul, învățatul, 
invatatul. 

Robert: Invatatul! Şi-l repeti de cinci ori. Cum te 
raportezi la invatat? 

Mary: Uit de mine si ma pierd in sarcina sau pot sa 
îndeplinesc o sarcină pe care mi-o încredințează 
altcineva. Ca atunci cînd ne-ai dat o sarcină de 
îndeplinit ieri, la seminarul de formare. Mi-au trecut 
prin minte şi alte moduri de îndeplinire a sarcinii. Mi-a 
fost uşor să mă limitez la abordarea pe care ai propus-o 
tu, pentru că voiam să învăţ mai multe despre abor- 
darea ta. (Vocea lui Mary devine alertă şi uşor ridicată, 
indicînd o accesare vizuală.) 

Robert: (Către gmp:) În timp ce vorbeşte, o văd 
accesind mai multe locuri. 

(Către Mary:) Ce se petrece în sinea ta cînd descrii 
asta? Ai cuvinte, evident, iar aceste cuvinte au un 
anumit ton şi tempo al vocii. 

Mary: Simt mult mai multă mişcare. Mă simt mult 
mai liberă. 

Robert: De unde ştii să te simţi liberă? Senzatia 
asta iti vine din cuvinte sau din imagini? 

Mary: E o senzaţie spumoasă. Mă simt de parcă aş 
putea cu adevărat să mă mişc. 

Robert: E o senzație spumoasă. Ai spus învăţat, 
învățat, învățat, învățat, învățat şi apoi ai făcut o 
afirmație care ti-era adresată tie insati. Ce anume iti 
spui? 

Mary: Nu aud toate cuvintele pe care pe mi le spun, 
dar sint foarte ritmate. Am, de asemenea, sentimentul 
unei mari flexibilitati verbale. 

Robert: (Către grup:) In regula. Ideea învăţării 
depăşeşte ca însemnătate lipsa varietatii. Are o 

componentă auditivă, o componentă kinestezică şi o 
componentă vizuală, toate cu sub- modalități 
identificate. Acum dispunem de suficiente informații 
pentru a selecta un proces anume pe care să-l folosim 
ca s-o ajutăm pe Mary să facă schimbarea pe care şi-o 
doreşte. Există cel putin trei metode pe care le putem 
folosi şi care ar folosi doar acest criteriu. 

Una dintre ele se numeşte mecanismul cu pirghii, 
în acest caz, mecanismul cu pirghii înseamnă să luăm 
criteriul superior identificat în situaţia în care ea îşi 
restringe opțiunile (învățatul) şi să-l aplicăm 
alimentaţiei. 

Ştim că criteriul învățării depăşeşte ca însemnătate 
criteriul varietatii, dar cu toate acestea ea nu îl aplică 
pentru a obține acea greutate pe care vrea să o obțină. 

Mary: Îmi place asta, „să obţin greutatea pe care o 
vreau" sună mult mai bine decit „să pierd în greutate". 

Robert: Şi poate să sune şi mai tare. Cum ai putea 
face o sarcină de învățare din a avea greutatea pe care o 
vrei. a arata bine, a te simți bine şi a fi echilibrată? Nu 
cumva este vorba despre un lucru pe care trebuie de 
asemenea să-l înveți? 

Mary: Am studiat lucrul cu corpul şi sînt conştientă 
că am învățat foarte multe lucruri în privința corpului. 

Robert: Cum poți învăța să ai greutatea pe care o 
vrei, fără să trebuiască să pierzi din sentimentul de sine 
sau din varietatii? 

Mary: Cred ca este posibil, însă nu am dovezi că o 
pot face. 

Robert: Ai dovezi ca poti invata cum sa faci asta? 

Mary: Hm... Am dovada ca am invatat o multime de 
lucruri. 

Robert: Faptul ca ai sau nu dovezi nu este relevant 
pentru invatare. Cind incepi sa inveti ceva, nu stii ce se 
va întâmpla. Ştii în schimb că există mai multe moduri 
de a face un lucru. Iti este uşor să treci pur şi simplu la 
treabă. 

Mary: Încă am o senzaţie aici (Arată linia mediană). 

Robert: Ai o senzație aici (Arată linia mediană) că 
nu vei fi capabilă să o faci. Observa că senzația asta nu 
se potriveşte nicăieri în reprezentarea învățării. De unde 
provine? Este diferit de sentimentul că te vei pierde pe 
tine insati sau că nu vei avea varietate. Pare o credință 
că nu vei fi capabilă să o faci. De unde vine senzația 
asta? 

Mary: De aici (Arată linia mediană la nivelul 
pieptului). E ca şi cum aş respira-o şi o simt aici. (Îi 
lăcrimează ochii şi se inroseste.) 

Robert: (O ajută să alunge starea atingindu-i blind 
braţul.) În regulă. Apropo, observ din fiziologia ta că 
acesta este, probabil, cel mai congruent sentiment pe 
care îl ai. Şi mai e ceva aici. Vorbeşti despre forma de 
pară. (Ea manifestă din nou fiziologia senzatiei de la 
nivelul liniei mediane.) În NLP Volumul I am arătat că 
persoana cu forma de pară are un anumit gen de 
strategiel. Oamenii cu formă de pară folosesc în general 
o strategie  vizual-kinestezică: vizuală la vârf si 
kinestezică la bază, unde kinestezia reprezintă pe bună 
dreptate factorul cel mai important. 

(Către Mary:) Cînd iti schimbi greutatea, iti schimbi 
strategia. Devii alt om. Felul in care gindesti este diferit. 
Accesarea vizuală începe să predomine față de cea 
kinestezică în anumite privinţe, însă asta nu înseamnă 
că iti pierzi simțul kinestezic. Persoanele cu formă de 
pară tind să conducă vizual, dar simtamintele sînt 
elementul fundamental. Prin urmare, cînd vorbeşti 
despre obținerea greutății pe care ţi-o doreşti, vorbeşti 
despre faptul de a fi alt om. Asta permite vizualului să 
facă parte într-o mai mare măsură din persoana ta. 

Mary: Mintea mea va învăța, învăța, învăța, învăța, 
învăţa. 

Robeit: Exact. Cînd am slăbit, a trebuit să fiu 
împăcat cu ideea de a fi alt om. Au existat o sumă de 
probleme cu care a trebuit să mă confrunt ca să învăţ să 
fiu alt om. Senzatia pe care o ai acum este cu siguranță 
pur kinestezică. Este o informatie foarte importantă de 


Robert Dilts, Tim Hallbom şi Suzi Smith — Convingeri. Căi spre sănătate şi starea de bine 151 


care dispui. E o senzație mai veche?... 

Mary: ... Este ca şi cum pentru că aşa arată corpul 
mamei, aşa trebuie să arate şi al meu. Asta mă face 
descurajează foarte tare (Lăcrimează). 

Robert:  (Ancorează sentimentul) Hai să ne 
întoarcem la asta şi să rămii la acest sentiment un timp. 
Cînd l-ai trăit pentru prima oară? De unde vine acest 
sentiment şi ce convingeri sînt asociate cu el? 

Mary: În familia mea a existat un mare interes fata 
de genealogie şi s-au facut multe comparații între copii 
şi părinți. 

Robert: Ai sentimentul acela cînd te gindesti la 
discuțiile respective? Sint foarte multe simtaminte 
implicate aici. 

Mary: Nu. 

Robeit: Intoarce-te la momentul in care a aparut 
acest sentiment. 

Mary: ... A fost un moment pe la inceputul 
adolescenței mele, cînd mama m-a obligat sa fac o 
clismă. Nici măcar nu ştiu dacă exista un motiv medical 
sau nu. Mi-amintesc că tipam şi o rugam să nu-mi facă 
asta, dar ea tot a făcut-o. (Începe să plinga.) 

Robert: Este în regula. Ce convingere ţi-ai construit 
de pe urma acestei experienţe? 

Mary: Că ea va învinge şi eu voi pierde. 

Robert: Acum putem să ne întoarcem pînă în 1986. 
(Întrerupe starea batind-o uşor pe brat.) 

(Către grup:) Observati că a existat o tema a 
„pierderii eului" în toate descrierile lui Mary. Cînd ai un 
mega-sentiment, un K deosebit de intens, este vorba 
despre rezultatul unei întipăriri. Cînd apare un K atît de 
mare la un client, mă întreb: „De ce este atît de 
important pentru el acest criteriu anume?" 

De exemplu, de ce crede un om că responsabilitatea 
personală fata de familie este mult mai importantă decît 
grija față de el însuşi? Motivul pentru care cineva 
încearcă să se agate atit de tare de ceva constă în 
experiențele de tipul întipăririi. Aşa stau lucrurile în 

nouă cazuri din zece. De obicei, persoana îşi formează o 
părere legată de identitate atunci cînd se produce un 
incident similar situației cu clisma. 

Crezi că mama ta a avut idee care putea fi reacția 
ta? Există o mulțime de împrejurări în care părintele îi 
impune copilului voința sa şi nu rezultă nici o întipărire. 
Există însă şi ocazii care hotărăsc ceva în legătură cu 
cine eşti ca persoană. Asta a făcut ca incidentul 
respectiv să devină o întipărire. Este posibil să fi devenit 
o problemă de întipărire pentru că nu ai ştiut ce se 
petrece şi întimplarea a devenit un caz de putere a 
voinței. 

(Către Mary:) Vreau să te vezi pe tine tinără, la 
pubertate, împreună cu mama ta, în cursul altercaţiei. 
Eşti prietenă sau eşti duşman? Poţi să schimbi această 
animozitate? (Risete)... Acum balamucul va ajunge la 
apogeu. În regulă, acum cînd priveşti intimplarea, mai 
sînt şi alte generalizari pe care ti le-ai format? 

Mary: Ca ea nu ma intelege; nu ma crede. 

Robert: Nu ma intelege. Nu ma crede. 

Iata un nou set de echivalente complexe. Intentia 
mamei tale a fost să te facă să pierzi, să nu te creadă si 
să te conducă la dificultăţile cu care te confrunti astăzi? 

Mary: Nu. 

Robert: Privind acum în urmă la acel moment, care 
crezi că a fost intenția ei? 

Mary: Cred că a făcut ceea ce credea că trebuie să 
facă. Cred că pentru ea a devenit o chestiune de control 
atunci cînd m-am opus. 

Robert: Intru în aceste detalii pentru că chestiunile 
de control reprezintă frecvent o problemă atunci cînd 
oamenii au dificultăți în menţinerea greutăţii dorite. Ei 
îşi creează un fel de sabotor lăuntric, a cărui funcţie este 
să menţină controlul. Această parte va găsi o modalitate 
de a se opune. Prin urmare, faci clisma şi ai de gînd să o 
tii cît mai mult, doar ca să-i arăţi tu ei. 

(Către grup:) Îmi amintesc că la trecerea prin 
pubertate am avut probleme similare. Tata venea în 

camera mea dimineața şi spunea: „Scularea, trebuie să 
te duci la scoala." Nu voiam să mă scol pentru că-mi 
spunea el. Mă sculam pentru că aşa voiam eu. Aşa că 
mai aşteptam cinci minute şi apoi mă sculam, pentru că 
voiam eu să o fac. După patru minute şi jumătate, îmi 
striga din nou să mă scol, şi atunci trebuia să mai 
aştept cinci minute. Începuse să devină o problemă de 
control. Apropo, m-am reîntipărit singur în privința asta. 

(Către Mary:) Prin urmare, intenția mamei tale nu 
era o bătălie cu învingători şi învinşi. Ce anume i-ar fi 
trebuit mamei tale atunci, astfel încît această experiență 
să fi fost mai pozitivă pentru amindoua? Astfel încât 
incidentul să nu se fi transformat niciodată în situație 
cu învingător şi învins? 

Mary: Ar fi trebuit să mă învețe cum să-mi fac 
singură clisma. Ar fi trebuit să-mi explice şi de ce 
trebuia să o fac. La vârsta aceea aş fi putut să mi-o fac 
singură. 

Robert: Aud că aici este implicat şi un subiect legat 
de învățare. Aşadar, trebuia să ştie că iti place să înveţi 
şi că trebuie să te învețe. Trebuia, de asemenea, să 
recunoască faptul că eşti la o vîrstă la care poți începe 
să ai grijă singură de tine. Mary, ştiu că uneori cînd 
lucrezi cu clienţii tăi sînt momente în care iti dai seama 
că trebuie să facă diverse lucruri pentru ei înşişi. 
Momente cînd trebuie să fie învățați cum să facă un 
anumit lucru, şi nu doar să se facă ceva pentru ei. 
Gindeste-te la un moment cînd ai fost cu adevărat 
capabilă să percepi această situație, chiar şi în copilărie. 

Mary: Da, există asemenea ocazii... (Robert îi 
ancorează starea în timp ce accesează o ocazie.) 

Robert: Şi-acum păstrează ancora şi uită-te din nou 
la mama ta, acordindu-i o parte din resursa asta. Cum 
ar fi rezolvat diferit situatia?... 

Mary: I se schimbă complet tonul vocii. Mă duce în 
altă camera şi îmi explică ce se petrece. Este calmă şi 
răbdătoare. 

Robert: Ce se întimplă eu tine, cea tinără? Cum 

răspunde această tu mai tînără? 

Mary: Cu uşurare şi curiozitate. 

Robert: În regulă, bine. Aş vrea să reiei întreaga 
întimplare de la capăt. Acum, că mama ta acționează 
într-un mod răbdător, intelegator, tu cum răspunzi? Nu 
cred că intenția ta ca adolescentă a fost să creezi o 
reacție care să te deranjeze pentru tot restul vieţii. Care 
sînt resursele de care avea nevoie acea tu mai tînără, în 
acel moment, astfel încît situația să nu devină aceasta 
neplăcută experienţă de întipărire? 

Mary: Trebuia să arăt clar că am nevoie de mai 
multe informații. 

Robert: Trebuia să arăţi clar ca ai nevoie de 
cunoaştere transmisă de mamă. Nu administrarea 
clismei era problema. Mama ta trebuia să ştie că nu eo 
chestiune de putere, ci una de informare. 

A trebuit vreodată să procedezi astfel cu cineva? 
Într-o situaţie cînd ai reuşit să validezi atît intenţia 
persoanei respective, cit şi intenţia ta şi să te ocupi de 
lucrurile importante? 

Mary: Răspunsul este da, însă nu pot să mă 
gindesc la o ocazie anume. 

Robert: Desigur, este important să vii cu un 
exemplu anume. Prin urmare, este vorba despre o ocazie 
în care un anumit lucru era confuz pentru tine şi a 
trebuit să clarifici lucrul acela fără să intri într-o luptă 
inutilă pentru putere... o ocazie in ai înțeles că s-ar fi 
putut întimpla aşa ceva... o ocazie în care i-ai spus 
celeilalte persoane: „înțeleg că intenţia ta este cutare si 
cutare, dar mai înainte trebuie să-mi lămuresc ceva." O 
situație legată de un medic, un profesor sau oricine 
altcineva. 

Mary: Îmi amintesc cînd am fost la medic şi voiau 
să-mi aplice o procedură oarecare. Înainte să o fac, le- 
am cerut să-mi explice totul, astfel încît să înțeleg care 
erau implicaţiile. Voiam să ştiu ce se putea întîmpla şi 
care erau alternativele. Nu mă opuneam; pur şi simplu 
voiam informații. 

Robert: (Către grup:) Mary a spus mai înainte, 
referitor la încercarea de a ţine regim, că începe să 
„schimbe poziţia.” Cînd schimbă poziţia, slăbitul devine 
un lucru pe care nu vrea să-l facă. 

Ce face o întipărire? Începi să schimbi poziția cu 
cealaltă persoană din trecutul tău. Şi atunci slăbitul 
devine nu un lucru pe care vrei să-l faci, ci un lucru 
care ti se face. Este ceva la care trebuie să te opui, ca 
să-ți păstrezi integritatea. Scopul efectuării reîntipăririi 
este acela că, dacă iti vei modifica perspectiva într-un 
sens sau în celălalt, vei avea resursele adecvate. 

(Către Mary:) Cum a fost cînd i-ai pus întrebări 
medicului? De unde ai ştiut că poți să faci asta? Ce 
convingere pe care o ai acum ţi-a permis să o faci? 

Mary: Am putut. Cred că sînt suficient de 
încrezătoare şi suficient de capabilă să mă exprim ca să 
pun întrebările necesare pentru a-mi satisface nevoile în 
acea situație. De asemenea, cred că sînt suficient de 
conştientă de nevoile mele pentru a le exprima. 

Robert: În regulă. Hai să-i dăm setul acesta de 
resurse tinerei care erai, în situația cu mama ta. 
(Păstrează ancora resursei) Ce anume face altfel tinara 
care erai atunci? 

Mary: Ei bine, în primul rînd nu se isterizează, nu 
începe să plinga si să tipe. În schimb, vorbeşte. 

Robert: Părerea mea este că avem un impact 
complet diferit şi asupra mamei tale. (Pronumele noi.) 

Mary: Simt de asemenea că mi se relaxează corpul. 
Asta înseamnă că tot impactul clismei putea să fie 
diferit, deoarece corpul meu nu ar fi fost atît de încordat. 

Robert: Acum vreau să revii la scena cu mama ta, 
să intri în pielea ei şi să vezi cu ochii ei. Acordă-i 
resursele necesare ca să ştie cînd cineva are nevoie să 
fie învăţat ceva. (Atinge ancora resurselor stabilită 
anterior.) Derulează din nou ce ai văzut şi ascultă ce 
spuneai. 

Mary: Este altfel. 

Robert: (Continuă să atingă ancora.) Şi-acum, vezi 

acelaşi lucru din perspectiva fetei care erai atunci. Intră 
în pielea ei... Mary ai spus că în urma acelei experienţe 
ţi-ai format convingerea eA mama ta nu te înțelegea sau 
nu te credea. Acum care este credința ta? 

Mary: Ei bine, unul dintre lucrurile pe care i le-am 
spus retrăind experiența a fost că eram speriată. l-am 
spus mamei că ea nu ştie prea multe despre ce 
înseamnă să fii speriată şi i-am propus să vorbim despre 
asta. A fost ca şi cum amindoua am fi cîştigat ceva nou 
şi util. 

Robert: Şi cum ai formula asta ca o declaraţie de 
convingere? 

Mary: Dacă aflăm amindoua ce este important 
pentru fiecare dintre noi, atunci toată lumea are de 
cistigat. Şi asta este ceea ce simt acum. 

Robert: Încă un lucru pe care să-l faci. Priveşte aici 
jos. (Arată în jos, la dreapta ei, indicîndu-i că vrea să 
acceseze kinestezic) Vreau să repeti, privind acolo, toate 
aceste convingeri pe care le simți. Ca eşti inteligentă... 
că puteţi cîştiga amindoua... că eşti suficient de capabilă 
şi de suficient de importantă... (Tine toate ancorele 
resurselor). 

Mary: Este o convingere pe care o am deja într-o 
mulțime de alte situaţii. Nu e un lucru greu de făcut. 

Robert: În regulă. Hai să ne întoarcem în momentul 
şi locul acesta. Ai mai menționat şi o ocazie în care soțul 
tău ţi-a spus că indiferent cit de mult ai slăbi, tot iti vei 
păstra forma de pani. Ce se întîmplă cînd auzi asta 
acum? Nu ştiu nimic despre intenţia lui. Care crezi că a 
fost? 

Mary: Pe el o să-mi fie mai greu să-l învăţ. (Risete) 

Robert: Virginia Satir a spus că oamenii sînt lenți, 
dar pot fi educați. Cînd ai mentionai că soțul tău a spus 
asta, existau evident şi nişte sentimente. Care erau ele? 

Mary: Era ceva de genul: „Reuşesc să am un mic 
succes, şi uite el ce spune.“ Pierd din nou. M-am simțit 
ca o ratată. 

Robert: Un impas dublu. „Chiar şi cînd cîştig, dau 

greş cu oamenii importanți pentru mine.“ Care crezi că 
era intenția lui? Am auzit un bărbat spunindu-i soției 
lui, care slabea: „Te voi iubi indiferent cum arati, dar mă 
bucur că slabesti.“ Care este afirmația corectă? E un 
paradox, nu-i aşa? O va iubi indiferent cum arată, dar e 
mulțumit că ea face un efort să arate bine şi să aibă 
grijă de ea. 

Care crezi că au fost intențiile soțului tău cînd ţi-a 
spus că indiferent cit ai slăbi, tot vei ramine cu forma de 
pară? 

Mary: Intenţia lui era să mă controleze. De aceea 
este fostul meu sot. 

Robert: Se temea că vei slăbi şi vei arăta bine? 

Mary: Da. 

Robert: Îşi zicea: „O-o, va fi prea independentă!" 

(Către grup:) Deseori aud lucruri asemănătoare şi 
de la alte persoane cînd lucrez cu probleme de greutate. 

O femeie mi-a spus: „Dacă fac exerciţii fizice, 
mănînc corect şi mă simt bine în pielea mea, o să-i pierd 
pe cei la care tin.“ Cind am revenit la situația de 
întipărire dintr-o căsnicie anterioară, am descoperit că 
aceasta se bazase pe o relație de dependență. Cînd 
femeia a început să crească în sensul evoluției 
personale, soțul a început să-şi facă griji şi în cele din 
urmă în căsnicia au apărut necazuri. Cu cit ea se simțea 
mai bine în pielea ei, cu atit mai înstrăinat se simțea 
soțul. Ea a început să se orienteze în afara relației, 
găsindu-şi noi prieteni şi implicindu-se în activități noi. 
În cele din urmă, căsnicia s-a destrămat. Ea nutrea într- 
adevăr convingerea că, dacă ar face diverse lucruri 
pentru ea însăşi, şi-ar distruge cele mai importante 
relații. 

Mary: Cred că atunci cînd l-am ales să-mi fie sot, 
simțeam că trebuie să fiu controlată la un anumit nivel. 
Acele probleme sînt rezolvate acum. 

Robert: Ne mai rămîne totuşi să ne ocupăm de acea 
amintire auditivă în legătură cu forma de pară. Ai 
această amintire cu soțul tău care iti spune acel lucru şi 

ea iti trezeşte un puternic sentiment negativ. 
Convingerea are de-a face nu atît cu felul în care arătai, 
cit cu cele ce se petreceau în cadrul acelei relații. 

(Schimbă tonul vocii pe care îl folosise pînă atunci 
cu unul folosit la ancorarea ultimei resurse şi atinge 
locul pe care il ancorase anterior, la reîntipărirea 
amintirii clismei.) Am putea reîntipări această amintire, 
însă în loc de asta ascultă din nou vocea şi trăieşte o 
altă experienţă. (Mary aude din nou afirmaţia în minte, 
pastrind fiziologia care vadeste un belşug de resurse.) 

(Către grup:) Vreau să revedem ce am făcut pina 
acum. Am început prin a folosi „mecanismul cu pirghii" 
asupra criteriilor lui Mary, însă am dat peste o întipărire 
- un sentiment puternic care necesita reîntipărirea 
înainte de a putea merge mai departe. Folosirea 
mecanismului cu pirghii asupra criteriilor este un mod 
de a identifica întipăririle şi de a descoperi ce loc să 
accesezi. Am realizat reîntipărirea şi acum vreau să îi 
adresez lui Mary cîteva întrebări suplimentare legate de 
criteriile pe care ni le-a comunicat mai devreme. 

(Către Mary:) Mary, crezi că poți sa te mişti mai 
uşor, să arăţi mai bine, să te simți mai bine, să 
echilibrezi felul în care te simți în interior cu felul în care 
arăţi pe dinafară, în acel mod firesc? În aşa fel încât să 
nu te rătăceşti pe tine insati? De fapt, într-un mod care 
să-ți permită să ramii in legătură cu tine, cea 
adevărată... bucurindu-te de varietate, alimentindu-te 
adecvat şi invatind cum să faci asta într-un mod benefic 
pentru tine? 

Mary: (Foarte congruent) Da! 

Robert: Acum vrem să luăm țelul tău, acela de a fi 
echilibrată, de a arăta bine, de a te simți bine, de a te 
mişca uşor, de a păstra legătura cu tine insati şi de a te 
bucura de varietate, şi să-l facem să corespundă 
structurii criteriilor tale pentru învățare. Vom face asta 
literalmente, la nivelul submodalitatilor şi al fiziologiei. 
Ştii cu adevărat cînd înveți deoarece reprezentarea ta 
are o anumită strălucire. Există şi un fel de mişcare în 

ea. Există un set de cuvinte cu o anumită calitate. Ce 
vreau să faci este să te gindesti cum ai vrea să fii. 
Învăţarea cere un anumit timp. În loc să ţii regim de 
slăbire, poți învăţa să fii persoana care vrei să fii? 

Cînd am slăbit 15 kilograme, nu am vrut să tin 
regim. Am vrut să fiu persoana care sînt acum. Mi-am 
spus: „Nu tin regim în prezent, aşa că de ce aş face-o?“ 
Slăbirea a avut legătură cu faptul de a deveni alt om în 
multe privinţe. 

Îmi amintesc o femeie care spunea: „M-am lăsat de 
fumat de multe ori, dar nu am reuşit să o fac definitiv 
decît cînd am ajuns nefumătoare." Cu alte cuvinte, cînd 
a fi nefumător „a devenit parte din mine“. 

Să incheiem recapitularea celor realizate pina 
acum. Mary, vrei să ai un corp congruent cu identitate a 
ta profesională. Totuşi, înaintea reîntipăririi, imaginile 
tale despre tine insati ca terapeut eficient nu 
corespundeau cu sentimentele fata de propria ta 
persoană. Mai mult chiar, păreai îngrijorată că oamenii 
s-ar uita mai mult la tine, în loc să ,simta" cine esti cu 
adevărat. (Comentariul soțului tău că vei avea 
întotdeauna formă de pară indiferent cît de mult ai slăbi 
constituie un paradox din acest punct de vedere. Pe de o 
parte, el nu a reuşit să te simtă pe tine, „cea adevărată”, 
pe care o cunoşti în plan profesional. Pe de altă parte, 
poate că a atins o formă a ta „cea adevărată", cu care te 
simteai asociată sau care poate ţi-a fost chiar impusă de 
mama ta, ca urmare a unei întipăriri din adolescență. Mi 
s-a părut foarte interesant că ai spus că imaginea 
corpului ei e mai clară decît orice imagine ţi-ai fi format 
în privința eului tău ,ideal." Asta părea să indice ca 
imaginea ta referitoare la tine ca profesionistă era de 
fapt mai idealizată decît tu „cea reală." Asta creează o 
„fractură V-K" ce se manifestă în expresia „formei de 
para," vizuală la vîrf şi kinestezică la bază. Reintiparirea 
pe care am efectuat-o a adus aceste două elemente într- 
un echilibru mai bun, prin adăugarea unor resurse 
dinspre sistemul auditiv, sub forma capacităţii tale de a- 

ti articula nevoia de informatie şi de a pune întrebări. 

Acum, după ce am eliminat convingerile limitatoare 
din trecutul tău, prin procesul de reîntipărire, eşti liberă 
să ,inveti, înveți, înveți, înveți, înveți" cum să fii o 
persoană mai simetrică şi mai suplă. De mai multe ori 
cînd ai menţionat resursele tale de învățare, ai folosit 
acest cuvint, ,invatare," de cinci ori la rind. Faptul că 
sînt cinci mi se pare important şi aş vrea să-l încorporez 
în ceea ce vei trăi de acum înainte. 

În primul rînd, avem fiecare cinci simțuri şi îmi 
pare că, pentru a deveni o persoană mai suplă, este ceva 
de învățat din toate cele cinci simţuri. în al doilea rind, 
există cinei niveluri despre care se învață: mediul, 
comportamentul, capacitățile, convingerile şi identitatea. 
Cele cinci simțuri ale tale formează o dimensiune 
orizontală a învățării, iar cele cinci niveluri formează o 
dimensiune verticală. Aşadar, pentru a „învăța, învăța, 
învăța, învăța, învăța", vei vrea să descoperi ce ai putea 
să vezi, să auzi, să pipăi, să miroşi şi să guşti în mediul, 
comportamentul, capacitățile, convingerile şi identitatea 
ta, lucruri care te-ar putea ajuta să devii mai suplă şi 
mai echilibrată. Asta ar trebui să-ți ofere suficientă 
varietate. 

Mary: Hmm. Pare o abordare interesantă! 

Robert: Exact. Şi te poți simţi liberă să te rezumi 
numai la acele parti ale abordării care iti vor asigura o 
mai mare varietate în obținerea a ceea ce vrei să obţii, la 
fel cum ai procedat şi în cazul sarcinii de ieri, de care ai 
pomenit. 

Acum, aş vrea să te aşezi într-o poziție confortabilă 
şi să pătrunzi adînc în tine insati, într-un loc in care 
poţi învăța complet şi deplin (Pauză). Exact. Simte pe 
deplin cum e să ai o identitate congruentă şi 
coordonată. Simte si ascultă calitățile fecunde, 
profesionale care dau substanţă felului în care ştii că 
eşti cu adevărat în interior. Vizualizează cum arăţi cînd 
manifeşti aceste calități. Vezi forma şi calitatea 
mişcărilor tale, nu într-o imagine ideală, ci într-o 

imagine firească, normală, care corespunde celei care 
eşti de fapt. Respiră profund şi inhalează în tine această 
imagine, astfel încît să devină o parte din tine. Observă 
gustul şi mirosul pe care ţi-l lasă în gură. Lasă acel 
miros şi acel gust să-ţi fie călăuze, pentru ca pe viitor să 
ştii ce să maninei. 

Acum treci în revistă convingerile de care vei avea 
nevoie şi pe care le ai, care o susțin pe această persoană 
congruentă, echilibrată. Cînd toate părțile şi laturile tale 
învaţă ce este important pentru ele, tu, ca întreg, cîştigi. 
Că poţi să simți cînd ai nevoie să înveţi ceva si sa 
articulezi întrebările pe care vrei să le pui pentru a 
obţine informațiile adecvate. Că poți avea varietatea pe 
care o iubeşti în multe, multe moduri (pe lingă 
alimente). Lasa-ti mintea să plutească pe deasupra 
experiențelor vieţii şi să găsească exemple de ocazii in 
care ai mai făcut acest lucru. Simte senzațiile care iti 
dau de ştire că ai nevoie de informații. Simte 
curiozitatea care te motivează să cauţi informaţiile de 
care ai nevoie. Ascultă tonul vocii care se arată 
încrezătoare şi ştie că eşti conştientă de adevăratele tale 
nevoi şi că ti le poți satisface. Vezi situaţiile în minte, 
toate acele situaţii în care ai fost capabilă să-ți satisfaci 
cu succes nevoile, în repetate rînduri... fiecare situație 
avînd aroma ei unica. Desfata-ti ochii cu toate acele 
situații în care ai fost capabilă să urmezi mirosul 
propriilor nevoi şi să te umpli cu cantitatea adecvată de 
informații. 

Treci în revistă capacitățile pe care le ai şi care 
sprijină aceasta identitate şi aceste convingeri. 
Capacitatea de a învăța cu toate simțurile. De a te hrăni 
din lumea din jur cu ochii şi urechile şi de a fi plină de 
curiozitate şi emoție. De a găsi toate acele opțiuni care 
iti stau la dispoziție pentru a-ți lărgi şi îmbogăți harta 
lumii, astfel încît să ai mai mult spațiu pentru a te 
mişca uşor şi confortabil. De a-i lua drept model pe cei 
care au fost în stare să-şi echilibreze cu succes 
identitatea personală şi profesională, într-un mod 

ecologic şi armonios. Capacitatea de a te pierde în ceea 
ce faci şi de a-ți urma instinctul. Exact... inconştientul 
tău ştie. Capacitatea de a vorbi şi de a pune întrebări 
pentru a-ți satisface nevoile. Relaxarea, efervescenta, 
ritmul.... toate chiar pe vârful limbii... țelul tău devenind 
atit de apropiat, încît poți aproape să-l gusti. 

Intră în contact cu comportamentele specifice în 
care le vei angaja pe măsură ce tu, cea adevărată, devii 
tot mai manifestă. Vezi, auzi, pipăie, miroase şi gustă 
varietatea de moduri în care vei învăţa să faci lucruri noi 
în viata; să faci exerciții fizice, să gatesti, să 
interactionezi cu alții, să mergi, să faci mişcare, să bei 
ceea ce este bun pentru tine. Să maninci ceea ce este 
potrivit şi ecologic. Atit de multe lucruri noi şi minunate 
de învățat! 

Exploreaza-ti mediul. Ce este nou? Ce fel de 
alimente vei păstra? Ce fel de mirosuri şi de gusturi vei 
observa? Ce fel de mirosuri şi gusturi o reprezintă cel 
mai bine pe noua persoană care ai devenit? Ce fel de 
memento-uri vei avea in jurul tau, pe care să le poți 
vedea, auzi şi pipăi? Poate dacă ai mînca mai multe 
pere, ai putea să alungi ceea ce nu ti se mai potriveşte, 
iar forma ta „de pară“ va deveni o „formă pereche" care 
atrage şi se potriveşte persoanei care ti-ar plăcea cel mai 
mult să-ți devină pereche. Găseşte ancore pentru fiecare 
dintre simțurile tale. Ce fel de varietate i-ai putea 
adăuga mediului tău, în termeni de culoare, muzică şi 
activități care să-ți stimuleze şi să-ți sprijine noile 
comportamente, capacități, convingeri şi noua 
identitate? 

Exact. Şi continuă să-ți dai permisiunea să înveți, 
să înveți, să înveți, să înveţi, să înveți, să găseşti 
informaţiile de care ai nevoie pentru a fi mulțumită la 
toate nivelurile şi prin toate simțurile. Şi poate că, pe 
măsură ce-ţi vei oferi posibilitatea de a deveni pe deplin 
conştientă de imaginile, sunetele şi mirosurile încăperii 
din jurul tău... corpul tău, gustul din gură... vei putea 
să te simţi pe tine insati, cea noua, intrind pe deplin în 

contact cu prezentul şi bucurindu-te cu adevărat de 
simplul fapt de a fi tu insati. 
Mary: Mulţumesc. 


Rezumatul ierarhiei criteriilor 


1. Identifica un comportament pe care clientul vrea 
să-l aplice, dar se împiedică singur să o facă; de 
exemplu, clientul vrea să facă în mod consecvent 
exerciții fizice. 

2. Provoacă dezvăluirea criteriilor care îl motivează 
să-şi dorească noul comportament, de exemplu clientul 
vrea să facă exerciţii fizice ca să fie ,sanatos" şi să „arate 
bine". 

a. Provoacă  dezvăluirea strategiei şi/sau a 
submodalitatilor pe care clientul le utilizează pentru a 
decide în privința fiecărui criteriu; de exemplu, 
„sănătate" = Ad/V°; „arată bine" = Ve. 

3. Provoacă dezvăluirea criteriilor care îl împiedică 
pe client să se schimbe. NOTĂ: Acestea vor fi criterii de 
nivel superior, deoarece anulează criteriile pentru 
motivaţie; de exemplu, clientul nu face consecvent 
exerciţii fizice pentru că „nu are timp," „îi provoacă 
dureri". 

a. Provoacă dezvăluirea strategiei şi/sau a 
submodalitatilor pe care clientul le foloseşte pentru a 
decide în privința fiecărui criteriu; de exemplu „nu are 
timp" = V" / K; „îi provoacă dureri" = K. 

4. Provoacă dezvaluirea unui criteriu de nivel 
superior, care anulează criteriul limitator de la pasul 3. 
De exemplu, ai putea întreba: „Care este lucrul suficient 
de important încît iti poţi face timp întotdeauna pentru 
el, şi-l faci, chiar dacă iti provoacă dureri? Ce valoare 
satisface acest lucru, încît este mai important?"; de 
exemplu „Responsabilitatea fata de familie." 

a. Provoacă  dezvăluirea strategiei şi/sau 

submodalitatilor pe care le foloseşte clientul pentru a 
decide în privința criteriului; de exemplu: 
„Responsabilitatea fata de familie" = Ve / K. 

5. Acum eşti pregătit pentru a utiliza una dintre 
următoarele tehnici: 

a. Mecanismul cu pirghit. Se aplică criteriul de cel 
mai înalt nivel comportamentului dorit, pentru a depăşi 
ca importanță obiecțiile limitatoare. De exemplu, poți 
spune: „Din moment ce comportamentul tău este un 
model pentru familie, nu ar trebui să manifeşti mai 
multă responsabilitate gasindu-ti timp pentru a-ți îngriji 
sănătatea şi a arăta cît mai bine?" 

b. Sincronizarea criteriilor limitatoare. Găseşte un 
mod de a realiza comportamentul dorit, astfel încît să 
corespundă criteriilor la toate cele trei niveluri şi să nu 
încalce criteriul limitator. De exemplu: „Există vreun 
program consecvent de exerciţii fizice care să nu 
necesite mult timp, să nu provoace dureri şi în care ai 
putea să-ți implici familia?" 

c. Utilizarea strategiei/submodalitatilor. Adapteaza 
caracteristicile strategiei şi/sau ale submodalitatilor 
criteriilor comportamentului dorit astfel încît sa 
corespundă strategiei /submodalităţilor criteriului de cel 
mai înalt nivel. 


Note 

1. Robert Dilts, Richard Bandler, Judith DeLozier, 
Leslie Cameron-Bandler si John Grider, NLP Volume 
I (Meta Pub- lications, 1979) 

MAI MULTE DESPRE NLP ŞI SĂNĂTATE 


Metode de vizualizare şi ecologie 


Există programe elaborate pentru a spori 
convingerea pacientului că are capacitatea de a se 
insanatosi şi de a potenta tratamentul. Vizualizarea este 
adeseori o tehnică importantă folosită în aceste 
programe. Date fiind unele consideraţii ecologice pe care 
le-am exprimat în această carte, aş vrea să sugerez 
puțină prevedere in utilizarea anumitor metode de 
vizualizare pentru sănătate. Să explic de ce. Cînd stresul 
sau boala cu care se confruntă clientul este creată sau 
intensificată de un conflict interior, anumite tipuri de 
procese de vizualizare pot să intensifice conflictul!. 
Metoda vizualizării celulelor albe drept „băieţii buni" şi a 
celulelor canceroase drept „băieţii răi“ poate să devină o 
metaforă pentru conflictul interior al clientului. Ea poate 
practic să exagereze conflictul. Din nefericire, aproape 
întreaga cunoaştere a sistemului imunitar de care 
dispunem este modelată pe metafora războiului. 

Cînd mama mea se confrunta cu cancerul, a folosit 
vizualizarea într-un mod mai ecologic. Vizualiza celulele 
albe ca nişte oi care pasc pe un cîmp, ocupindu-se de 
smocurile de buruieni (celulele canceroase) crescute 
prea înalte. Tumoarea ei reprezenta iarba crescută 
exagerat, care avea nevoie să fie reciclată pentru crearea 
armoniei ecologice. Gindeste-te ce este o celulă 
canceroasă. Nu este un invadator străin; e o parte din 

tine, identică din multe puncte de vedere cu celulele tale 
sănătoase. Doar că programul ei a luat-o razna. S-au 
făcut chiar şi experimente care au arătat că uneori 
celulele canceroase redevin celule normale în vase petri. 
Aşadar, cînd lucrezi cu cineva la vizualizarea sănătăţii, 
evită orice referință la „băieţii rai/baietii buni“; altfel, 
rişti să reactivezi un conflict deja existent. Interesul tău 
este să faci cele două parti să lucreze împreună şi să se 
unească, pentru a crea o atmosferă armonioasă. 


Cum facem vizualizarea să dea rezultate 


Tim şi Suzi au studiat procesele de vizualizare timp 
de doisprezece ani. Înainte de a aplica procesului de 
vizualizare filtrele NLP, au vrut să ştie de ce unii oameni 
erau experți în crearea rapidă a unor schimbări 
comportamentale şi fizice, în timp ce alții erau incapabili 
să obţină schimbări prin vizualizare, chiar şi după 
intervale lungi de timp. De exemplu, unul dintre 
participanții la un atelier despre stres în cadrul căruia s- 
au predat tehnici de vizualizare avea sinuzita. El a spus 
că suferea de această afecțiune de ani de zile şi că 
ajunsese să facă parte din viata lui. Ulterior a anunțat 
că simptomele sinuzitei au dispărut brusc şi că s-a 
simțit extraordinar după utilizarea tehnicilor predate de 
Tim şi Suzi. Repetase tehnica de vizualizare cîteva zile. 
Cei doi au primit comunicări similare din partea mai 
multor oameni cu care lucraseră. Pe de altă parte, au 
existat şi alții care le-au spus că după ce vizualizaseră 
ameliorarea unor simptome sau probleme, chiar şi timp 
de mai multe zile, nu apăruseră schimbări. 

În acea perioadă, Tim şi Suzi predau procesele de 
vizualizare ,standard" în mai multe moduri, pe care le 
invatasera din cărţi?. În esenţă, cărțile descriau procese 
similare şi în cele din urmă ei au sintetizat ceea ce 
citiseră în următorul proces de vizualizare: 

1. Să ştii ce vrei. Foloseşte afirmaţiile sau alte 

tehnici pentru a aborda eventualele obiecții interioare la 
a obține ceea ce vrei. 

2. Intră într-o stare de spirit relaxată, receptivă. 

3. Vizualizează-te avind sau văzînd lucrul pe care 
ţi-l doreşti într-un mod cit mai detaliat cu putinţă. 

4. Aşteaptă-te şi crede că vei primi lucrul respectiv. 

5. Spune-ti că îl meriti. 


Aplicind filtrele NLP persoanelor care au avut 
succes ca vizualizatori şi comparindu-le cu cele care nu 
au avut succes, Tim şi Suzi au descoperit cîteva 
diferențe semnificative între cele două grupuri. În primul 
rind, persoanele care avuseseră succes vizau scopuri 
congruente cu restul dorințelor lor şi intruneau 
condițiile de conformitate pentru rezultate bune, 
concepute de Bandler si Grinder’. În al doilea rind, 
vizualizatorii de succes folosiseră, în general, alte 
submodalitati decit cei care nu reuşiseră să-şi atingă 
scopurile. 

Persoanele care au dificultăți în a obține rezultate 
prin vizualizare văd deseori o imagine disociată a lor 
înşile făcînd ceea ce-ţi doresc sau atingindu-si scopul. 
Uneori este vorba chiar despre o reprezentare mică, 
statică, înrămată, care este oricum, numai atractivă nu. 
Pe de altă parte, vizualizatorii de succes sînt capabili să 
vadă o experiență complet asociată a atingerii scopului 
lor. Aceasta înseamnă că văd ceea ce îşi doresc prin 
propriii lor ochi şi, de asemenea, aud, ating, se mişcă, 
miros, gustă rezultatul, ca şi cum s-ar petrece aievea în 
experiența lor actuală. Acest gen de vizualizare se 
concretizează într-un sentiment pozitiv legat de 
vizualizare şi consolidează practicarea acestei tehnici. 

Aşteptarea privind reacția, convingerea că se va 
petrece ceva ca urmare unei acțiuni este de asemenea 
importantă. Cei care au succes îşi trăiesc rezultatul în 
submodalitatea vizuală, auditivă si  kinestezică a 
aşteptărilor. 

Pentru a-ți crea propriile submodalitati ale 


Robert Dilts, Tim Hallbom şi Suzi Smith - Convingeri. Căi spre sănătate şi starea de bine 168 


expectatiei, ia-ti un răgaz şi gindeste-te la un lucru pe 
care îl faci întotdeauna, cum ar fi să te duci seara la 
culcare. Verifică în ce fel iti reprezinti asta. Care sînt 
imaginile interioare pe care ti le creezi? Iti spui ceva sau 
auzi alte sunete? Care este kinestezia implicată - 
senzații de mişcare sau atingere? 

Vizualizatorii lipsiți de succes îşi codifică deseori 
experiența interioară în submodalitati ale speranței sau 
chiar ale îndoielii. Pentru a-ți verifica propriile 
submodalitati ale speranţei, gindeste-te la un lucru care 
„speri“ să se intimple. Ti-ar plăcea să se intimple, dar nu 
ştii sigur că se va întîmpla - de pildă, obținerea unei 
avansări la serviciu sau că partenerul de viata îşi va 
aminti ziua aniversării voastre. Examineaza-ti imaginile, 
sunetele şi kinestezia interioare. Între cele mai frecvente 
genuri de submodalitati se numără imaginile neclare, 
filmele disociate, o tonalitatea ,intrebatoare" a vocii sau 
reprezentări multiple (imagini ale situației în care ai un 
lucru anume şi imagini ale situaţiei în care nu-l ai, care 
apar şi dispar pe rînd sau sînt văzute în acelaşi timp). 

Dacă, atunci cînd utilizezi procesul de vizualizare 
pentru sănătate sau pentru orice alt rezultat pe care-l 
doreşti, incluzi atingerea unui rezultat bine definit, o 
experiență de asociere deplină în care ai trăit deja 
atingerea rezultatului, plus submodalitățile aşteptării, ai 
toate şansele să reuşeşti mai bine să-ţi atingi țelul. În 
continuare iti prezint o descriere completă a procesului 
de vizualizare care am constatat că este util. 


Formula pentru, schimbarea comportamentală 


1. Hotărăşte ce iti doreşti cu adevărat. Trebuie să 
fie un lucru aflat în sfera ta de control şi care iti doreşti 
să se intimple, nu unul pe care nu ţi-l doreşti. 
Stabileşte cum vei sti că ţi-ai obţinut rezultatul. Ce 
lucruri pe care le vei vedea, auzi şi simți iti vor servi 
drept dovadă? 

- Care sînt consecințele pozitive şi negative ale 
obținerii rezultatului? Modifica-ti rezultatul astfel încât 
să rezolvi orice consecințe negative interioare sau 
exterioare. 

- Ocupă-te de rezervele pe care le-ai putea avea în 
privința obţinerii rezultatului. Notează motivele pentru 
care nu l-ai putea obține, ofera-ti posibilitatea să trăieşti 
pe deplin orice eventual simtamint negativ şi creează o 
afirmație (declaraţie de sine pozitivă) pentru a elimina 
orice blocaj cu care te-ai putea confrunta. 

2. Intră într-o dispoziție de relaxare, de 
receptivitate. 

3. Gindeste-te la un lucru care te aştepţi, total si 
fără rezervă, să se producă. Pătrunde în tine şi observă 
caracteristicile (submodalitatile) imaginilor tale 
interioare (culoare, localizare, luminozitate, claritate, 
numarul imaginilor), ale sunetelor si vocilor (tonalitate, 
volum, înălțime) si ale senzatiilor fizice (simțul tactil, 
senzația de mişcare, senzația de acțiune) asociate cu a 
aştepta să se intimple un lucru. Notează aceste 
caracteristici, pentru a le putea urmări. 

4. Imagineaza-ti pe deplin cum te vezi obtinind 
rezultatul dorit, ca şi cum ai urmări un film în care joci. 

- Dacă nu iti place cum arată, modifică-l pina iti 
place. 

- Dacă este „cum trebuie” şi nu ai nici o rezervă, 
intră în filmul tău şi imagineaza-ti că trăieşti obținerea 
rezultatului, folosind submodalitatile aşteptării. 

5. Desprinde-te - spune-ti că meriti. 

Metafora 


Limbajul şi idiomurile organelor 


Unul dintre lucrurile căruia trebuie să-i acorzi o 
atenție deosebită cînd lucrezi cu clienți pe probleme de 
sănătate este limbajul organelor: afirmații metaforice 
raportate la părțile corpului. Nu este neobişnuit ca 
oamenii să facă referiri metaforice ce se leagă de 
probleme fiziologice specifice cu care se confruntă. 
Inconstientul pare deseori să interpreteze literal limbajul 
şi să consolideze simptomele ,sugerate" de către individ 
în vorbire. De exemplu, o persoană care se implica activ 
in analiza tranzactionala (în care se vorbeşte despre 
»mingiieri" [in engleză strokes]) a suferit un accident 
vascular cerebral [in engleză de asemenea stroke]. 

Pentru a folosi acest element în munca ta, gindeste- 
te la limbajul organelor, care se poate corela într-un fel 
sau altul cu problema prezentată de persoană şi începe 
să foloseşti limbajul organelor în dialogul cu ea. Observă 
eventualele modificări fiziologice ale clientului care te 
anunţă că te apropii de problema lui. Inconstientul lui 
iti va răspunde. lată cîteva exemple de lucruri pe care le 
poți explora; reţine ca ele sint doar nişte mostre 
reprezentative. 

Probleme ale pielii: Există în tine un vulcan gata să 
erupa? Ti se increteste pielea cînd te gindesti la ceva 
anume? Iti intră cineva pe sub piele? Consideri că 
nimeni n-ar vrea să fie în pielea ta? 

Ulcer, probleme gastrice: Te roade ceva? Există 
cineva sau ceva care iti face greață? Există vreun lucru 
pe care pur şi simplu nu-l poţi înghiți? Ti se întoarce 
stomacul pe dos din cauza unei situații? 

Dureri de cap, probleme ale gitului: Simti ca-ti sta 
cineva pe cap? Te izbesti mereu cu capul de aceleasi 

probleme? Ai senzaţia că porți lumea întreagă pe umeri? 
Te simți uneori ca şi cum ai avea o gaură în cap? 

Probleme de greutate: Simti ca trebuie să-ți 
cîntăreşti mereu acțiunile? Consideri că nu primeşti ce 
s-ar cuveni unei persoane de talia ta? Ai probleme grele? 

Vederea: Există vreo problemă de la care pur şi 
simplu iti întorci privirea? Se petrece vreun lucru pe 
care te faci că nu-l vezi? Ai o imagine incetosata cînd e 
vorba de comportamentul cuiva? Ai senzația că nu ţi-e 
nimic clar? 

Constipatie: Te retii întotdeauna? Trebuie să tii bine 
în friu orice situație? Te tii mortis de problemele tale? Ai 
senzatia ca tie nu-ti iese nimic fara efort? 

Inimă: Este vreun lucru sau vreo persoană care-ţi 
fringe inima? Te confrunti mereu cu situații care te fac 
să te doară inima? Este vreun lucru pe care şi-l doreşte 
inima ta? Te trezeşti făcînd diverse lucruri cu inima 
îndoită? Astepti să-ți spună inima cum să procedezi? 

Hemoroizi: Există vreun lucru sau vreo persoană 
care te siciie ca o buba-n fund? 

Eu folosesc metaforele şi limbajul organelor în 
principal ca instrumente de diagnoză. De exemplu, 
acum cîțiva ani am lucrat cu un domn care avea un 
simptom foarte interesant. I se coagula singele şi 
circulația i se încetinea în tot corpul. El a menţionat că 
„a ieşit din circulație” cu aproximativ doi ani în urmă 
din cauza bolii; i-am răspuns: „Singele apă nu se face.“ 
Brusc şi-a dat seama că simptomul îi apăruse în urmă 
cu doi ani, cînd aflase vestea că fiica sa avea o tumoare 
cerebrală letală. Nu reuşise niciodată să se desprindă de 
acea experiență dureroasă şi asta îl „scosese din 
circulație.“ 

Nu cred că o metaforă provoacă neapărat o boală, ci 
poate că boala este reflectată în metaforă. În orice caz, 
metafora iti poate oferi informații foarte importante cînd 
lucrezi cu cineva. 

Metafora - context al schimbării 


Am avut o experiență foarte interesantă cînd am 
ajutat-o pe o doamnă în vîrstă de treizeci şi ceva de ani, 
care suferea de leucemie din copilărie. Metaforic, poţi 
privi leucemia ca pe refuzul celulelor albe de a creşte - 
nu vor să se maturizeze. Boala înseamnă că ajungi să fii 
protejat ca un copil. Celulele albe nu ştiu ce să facă, aşa 
că o tin într-o multiplicare continuă, iar asta creează tot 
felul de probleme. Situaţia femeii s-a complicat şi mai 
mult cînd doctorii au descoperit că are şi un cancer la 
colon. Tratamentul pentru cancer agrava leucemia şi 
invers, astfel încît a ajuns să se afle într-un adevărat 
dublu impas. Am revenit şi am lucrat pe tema „vreau 
să“. l-am cerut în mod special să verifice dacă îşi dorea 
sau nu, cu adevărat, să fie sănătoasă. După cum s-a 
dovedit, avea anumite probleme de întipărire legate de 
mama ei, care o făcuseră să jure că nu se va maturiza 
niciodată. După reîntipărire şi recadrare, am trecut la 
subiectul „cum să“ legat de ceea ce urma să vizualizeze 
dacă sistemul ei imunitar reacționa corespunzător. 

După ce am lucrat cu ea, s-a petrecut un lucru 
interesant. A mers la un spital universitar pentru o serie 
de analize speciale. La prima analiză a singelui, numărul 
ei de leucocite era de circa 53 000 pe unitatea de volum 
(normal ar fi între 6 000 şi 10 000). Cei care i-au făcut 
analizele au fost foarte alarmati. Ea le-a spus: „Staţi 
puţin, sînt foarte stresată în urma călătoriei, asta-i tot. 
Dati-mi putin timp şi o să schimb lucrurile." Doctorii au 
cam pufnit a neîncredere, dar ea a început să facă 
vizualizarea. După vreo 20 de minute, le-a cerut să 
repete analiza şi de această dată numărul scăzuse la 12 
000 pe unitatea de volum. Au crezut că s-a strecurat o 
greşeală în desfăşurarea analizei şi i-au cerut să o 
repete. Ea a spus „în regula" şi a oprit vizualizarea. Cînd 
au repetat analiza, după 20 de minute, şi numărul de 
leucocite revenise la 53 000, au crezut că greşiseră a 
două analiză. Ea a repetat vizualizarea şi după 20 de 

minute numărul de leucocite a revenit la 12 000. Au 
repetat analiza de cinci ori şi în cele din urmă au 
concluzionat că trebuia să fie vorba despre un efect 
placebo, însă clienta mea şi-a dat seama că ea însăşi 
făcea asta. Îşi găsise un procedeu de control care 
confirma că metodele „cum să' pe care le folosea 
funcționau. 

După analize, chirurgul a vrut să o programeze 
pentru operaţie, în vederea înlăturării unei porţiuni 
semnificative din colon. Ea a aminat operația pentru a 
continua să lucreze singură. Acum îl avea pe „vreau sa" 
şi dovedise că ştia „cum sa"; următorul pas era să-şi 
ofere ,ocazia".  Lucrind cu partea inconstienta 
răspunzătoare pentru sănătatea ei, a întrebat cit ar dura 
ca să se vindece. „Partea' a părut foarte congruenta - in 
jur de 16 zile. 

Cînd i-a spus acest lucru medicului, el a fost 
nemulțumit, dar a acceptat să amine intervenția pentru 
ca ea să aibă posibilitatea să lucreze singură cu 
problema ei. A cerut însă să o vadă periodic. La vizita 
din ziua a zecea nu a constatat nici o schimbare 
apreciabilă, lucru care l-a îngrijorat, fiindcă era de 
părere că se expune singură la un pericol aminind 
operația. Femeia a fost de acord să programeze operaţia 
pentru ziua a 17-a, dar numai dacă la controlul din ziua 
a 16-a medicul constata că intervenția mai era necesară. 
La controlul din ziua a 16-a, nu mai exista nici urmă de 
tumoare. Surprins, medicul i-a spus că boala ei a intrat 
în remisie, dar poate să reapară în orice moment. Însă 
remisia e un concept ciudat. Aş putea spune că răceala 
mea e în remisie de cinci ani încoace. Toate condiţiile 
care provoacă răceli sînt în continuare prezente, dar sis- 
temul meu imunitar le împiedică să scape de sub 
control. 

Am primit veşti de la această clientă nu de mult. A 
adoptat un copil, ceea ce înseamnă că a rămas 
sănătoasă şi este hotărită să trăiască mult. Mi-a spus că 
de curind a făcut analize vreme de şase ore întregi. 

Medicii au descoperit că nu mai are nici un fel de 
simptome ale cancerului de colon şi leucemiei, şi mai 
mult decît atît: nu au mai găsit nici un indiciu că ar fi 
suferit vreodată de una din cele două afecțiuni. Clienta 
mi-a spus că vrea să-mi mulțumească pentru două 
convingeri importante - convingeri pe care le consider a 
fi esența acestei cărți. Mai întîi, pentru că am ajutat-o 
să-şi formeze convingerea că bolile sint o comunicare, 
iar cînd răspunzi la comunicare, simptomele se elimină 
de la sine. Dacă păstrezi comunicarea cu corpul tău, 
poţi să-ți păstrezi o stare de sănătate bună. 

A doua convingere este aceea că adesea există 
multiple comunicări si multiple cauze pentru 
îmbolnăviri. Dacă te ocupi doar de una dintre ele, este 
posibil să nu rezolvi întreaga problemă. Dacă continui 
să răspunzi la toate comunicările, în cele din urmă te vei 
face bine. Îi sugerasem clientei metafora unui cuib de 
pasăre cu o mulțime de pui în el. Toţi ţipă să fie hraniti 
imediat. Dacă mama îl hrăneşte doar pe unul, ceilalți 
vor continua sa tipe si ai impresia ca nu ajungi nicăieri. 
lar dacă începi să-i hrăneşti pe ceilalți, cel pe care l-ai 
hrănit primul începe să tipe şi el. Însă dacă păstrezi o 
comunicare echilibrată cu toate aceste părți diferite (cu 
toți puii), în cele din urmă vei fi capabil să-i hrăneşti pe 
toți. Vor creşte cu toții şi vor zbura liberi. 

E o metafora importantă, avind în vedere ce se 
intimpla cu leucocitele acelei femei. Nu se maturizau si 
continuau să tipe să fie hrănite. A funcționat nu numai 
ca metaforă, ci şi ca o vizualizare utilă. 


Întrebări 


Un bărbat: Care sînt datele statistice referitoare la 
succesul persoanelor care lucrează cu convingerile 
folosind modelele NLP pe care le-ai elaborat pentru 
problemele de sănătate? Ştiu că ai lucrat cu medici... s-a 
efectuat vreo verificare ulterioară? 

Robert: Nu pot să-ţi dau cifre exacte în sensul de 
procente sau statistici. Una dintre dificultățile legate de 
măsurători este aceea că genul de activitate pe care o 
desfăşuram vizează numai un element al sănătății în 
ansamblu. Sănătatea mai depinde de multe alte 
elemente. 

Vei găsi o mulțime de reacții şi rezultate diferite 
după ce vei lucra cu convingerile unei persoane. În 
unele cazuri, schimbarea convingerilor limitatoare 
reprezintă picătura care umple paharul, ultima piesă 
din puzzle, ultimul element al masei critice a schimbării, 
necesară persoanei pentru a-şi redobindi sănătatea. 

Am primit comunicări din partea unor oameni care 
au trăit vindecări fenomenale prin simpla urmărire a 
demonstrațiilor din cadrul unui atelier. O femeie care a 
luat parte la un atelier avea un chist ovarian despre care 
nu spusese nimănui (nici mie). Cînd s-a întors acasă de 
la atelier, acesta dispăruse. Altădată, cînd lucram cu o 
problemă de greutate cu un subiect care s-a oferit 
pentru demonstrație, omul care se ocupa de filmare şi-a 
schimbat unele convingeri referitoare la sine şi după 
atelier a slăbit cincisprezece kilograme. În acelaşi atelier, 
cel care filma voia să lucreze la îmbunătățirea vederii 
sale. Nu am putut lucra direct cu el, dar la trei 
săptămîni după program, vederea i s-a îmbunătățit cu 
60% şi după un an i s-a schimbat complet rețeta. Nu 
mai are nevoie de ochelari. Acestea sînt exemple de 
schimbări majore apărute la persoane cu care nici 
măcar nu s-a efectuat direct o muncă de schimbare. E 
unul dintre aspectele plăcute ale convingerilor: sînt 
molipsitoare. 

Să vă dau cîteva exemple de rezultate obținute cu 
persoane care au trăit pe pielea lor lucrul cu 
convingerile. Rezultatele care pot fi aşteptate depind de 
tipul şi de gravitatea problemei cu care lucrezi. În cadrul 
unui seminar de acum cîteva luni, am lucrat cu un 
bărbat care suferea de un cancer grav şi am înţeles că, 
de atunci încoace, a avut suişuri şi coborisuri. În acest 


Robert Dilts, Tim Hallbom şi Suzi Smith - Convingeri. Căi spre sănătate şi starea de bine 176 


moment, starea sănătății lui nu este prea buna. Pe de 
altă parte, au fost oameni care au venit la mine cu 
probleme grave, cum ar fi scleroza multiplă, şi au 
prezentat un anumit grad de ameliorare. De multe ori, 
după o intervenție, persoana prezintă o schimbare, apoi 
ajunge iarăşi la stagnare. Cu ceva vreme în urmă, la un 
seminar de formare, am făcut o demonstraţie cu o 
femeie care suferea de o artrită gravă. Un an mai tirziu, 
cînd m-am întors să tin un nou seminar, sponsorul a 
vrut să o aducă din nou la mine, să discutăm 
schimbările. Au avut dificultăți cu programarea, pentru 
că ea planificase deja să meargă la windsurfing şi călărie 
în acel weekend, ceea ce constituie un bun indiciu al 
schimbărilor pe care le-a făcut. 

Am primit mult feedback de la oamenii cu care am 
lucrat pe probleme de greutate. Schimbările pe care mi 
le-au comunicat au fost durabile - schimbări pe termen 
lung cu rezultate pozitive. Adeseori este necesară o 
schimbare a convingerilor pentru ca oamenii să poată 
să-şi ajusteze greutatea la nivelul adecvat pentru ei. 

Am lucrat cu mai mulți oameni bolnavi de lupus, 
afecțiune în care sistemul imunitar se atacă pe sine. 
Prima femeie cu care am lucrat fusese diagnosticată de 
curind. Simptomele ei nu au avansat prea mult. 
Analizele singelui au revenit la normal după şedinţele 
noastre. Am vorbit cu ea după un an şi jumătate şi se 
simte în continuare bine. Cealaltă femeie bolnavă de 
lupus cu care am lucrat îşi pierduse ambii rinichi şi 
făcea dializă. Mi-a spus că atitudinea ei s-a schimbat în 
bine, relaţiile cu familia s-au îmbunătățit şi se simte 
bine. Rinichii nu i-au crescut la loc, fireşte. 

După ce a făcut cunoştinţă cu modelul 
convingerilor, Tim a efectuat terapie cu o femeie pentru 
probleme de stimă de sine şi relationale. Fusese 
diagnosticată cu anticorpi SIDA, pe care îi contractase 
de la fostul ei soț. La aproximativ trei luni după 
şedinţele de terapie, s-a întors la spital; rezultatul ana- 
lizelor a fost negativ şi aşa a şi rămas. 

Am multe exemple privind eficiența acestor tehnici 
cînd sînt utilizate, de exemplu, de oameni care au făcut 
formare cu mine. De exemplu, la Tim şi Suzy a venit o 
femeie care fusese diagnosticată cu o tumoare malignă a 
tiroidei. Era convinsă că NLP va avea o influență 
hotaritoare asupra tumorii, aşa că a aminat cu o lună 
operația, deşi medicul o presa să facă intervenția 
imediat. După două şedinţe în cursul cărora au lucrat 
asupra convingerilor ei, a decis să facă operaţia, desi 
tumoarea părea mai mică. După operaţie, cînd s-a 
efectuat biopsia tumorii, s-a constatat că nu mai era 
malignă. 

În ce-i priveşte pe subiecţii demonstrațiilor din 
această carte, la vremea redactării ei, Judy şi Mary 
slăbisem amindoua. Tim si Suzy au văzut-o recent pe 
Mary si mi-au spus ca nu mai are citusi de putin forma 
de para! Sistemul imunitar al lui Bill a revenit la o stare 
deplin functionala si dupa circa 6 luni, testul SIDA a 
iesit negativ, spre marea uimire a medicilor sai, si a 
ramas astfel de doi ani. Dupa integrarea conflictului 
efectuata in cazul lui Dee, in sala de seminar au fost 
aduse doua pisici, la cererea ei. Le-a tinut in brate si s-a 
jucat cu ele fara nici un semn de reactie alergica. 

Stii ca ar fi greu sa gasesti vreodata o reusita de 
100% în cazul oricărei intervenții asupra unui sistem 
atit de complex cum este ființa umană. Ceea ce căutăm, 
majoritatea dintre noi, este să avem mai mult succes în 
a-i ajuta pe oameni să-şi rezolve problemele de sănătate. 
Ce fel de succese au obținut unii dintre voi lucrind cu 
acest model? 

Kate: Modelul mi-a influențat foarte mult munca şi 
am avut succese uimitoare cu clienții mei, dar nu în 
toate cazurile. 

De aceea mă aflu aici: vreau mai multe informaţii 
despre cum să lucrez cu diferite tipuri de oameni. Acum 
vreo lună am lucrat cu mama, care avea o problemă a 
sistemului imunitar ce-i afectase funcționarea muschilor 
picioarelor. Săptămîna trecută, starea picioarelor era 

suficient de ameliorată ca să poată conduce (nu mai 
condusese de peste un an). 

Ken: Lucrez de vreo şase luni cu o femeie, după un 
atelier la care am participat şi la care am făcut 
cunoştinţă cu acest model. Femeia aceasta s-a schimbat 
cu adevărat. A suferit de depresie cronică de la vîrstă de 
opt ani, cînd i-a murit mama. Nu cred că a fost vreodată 
fericită înainte să folosesc cu ea, de curînd, tehnicile 
modelului de schimbare a convingerilor. De fapt, aş 
putea să vă dau zeci de exemple în care acest material a 
avut efecte spectaculoase. 

Un bărbat. Ai lucrat cu vreuna dintre universitățile 
sau institutele care lucrează in domeniul 
psihosomaticii? 

Robert: Am lucrat cu Facultatea de Medicină a 
Universității Miami. Au instituit acolo unele programe, 
dar pina acum nu am primit nici o statistică din partea 
lor. Ar trebui ca pe măsură ce sînt elaborate programe 
continue, să fie disponibile mai multe date statistice. 
Sint implicate variabile care ar putea face oricum ca 
datele statistice să nu arate prea bine. În funcţie de 
natura a ceea ce se petrece cu persoana, de ecologia sa, 
sistemul familial, amintirile din copilărie şi altele, o 
singură şedinţă poate să fie sau să nu fie suficientă 
pentru a-i rezolva toate problemele. 

Un bărbat: Noţiunea de cancer are semnificații 
diferite pentru oameni - vrei să ne spui mai multe pe 
această temă? 

Robert: Să o luăm pe mama mea drept exemplu. 
Cînd am lucrat cu ea pentru recurenta cancerului de 
sin, a trebuit să muncim mult în privința unor 
convingeri populare şi a unora medicale legate de ceea 
ce este cancerul. De exemplu, unii oameni nutresc 
credința că această boală provoacă moartea, însă nu 
cancerul este acela care provoacă moartea, ci prăbuşirea 
sistemului imunitar; prin urmare, reacția organismului 
la cancer este cauza morții. De obicei nu mori direct din 
cauza cancerului, ci pentru că sistemul imunitar sau 

alte părţi ale corpului ajung să fie atit de slăbite şi de 
afectate, încît o infecție poate prelua controlul sau 
sistemul nu mai poate continua să funcționeze. 

Pentru unii oameni, cancerul este un invadator 
străin şi trebuie să faci ceva excepţional să scapi de el. 
Cancerul nu este un invadator străin. Celulele fac parte 
din tine. Trebuie să te transformi pe tine însuți pentru a 
obţine sănătatea, nu să scapi de ceva. 

O altă credință este aceea că mulți oameni fac 
cancer într-un moment sau altul şi contează numai 
dacă sistemul tău imunitar este suficient de sănătos 
pentru a-i putea face fata. Există o mulțime de exemple 
de oameni cu remisiuni spontane. Motivul pentru care 
se numesc „remisiuni spontane" este acela că nimeni nu 
ştie cum să identifice punctul de cotitură. 

Uneori, convingerile medicale vin în conflict cu 
metodele psihologice de redobindire a sănătăţii. De 
exemplu, mama mea s-a confruntat inițial cu opoziția 
unora dintre medici. Cînd i-a vorbit chirurgului despre 
munca noastră în privința conflictelor ei interioare, el i-a 
spus că toată povestea e o grămadă de prostii şi că o s-o 
scoată din minți. Cînd am încercat să-i explic unele 
dintre cercetările şi ideile aflate la baza abordării 
noastre, m-a privit şi mi-a spus: „N-ar trebui să faci 
experiențe pe mama ta!“ Totuşi, în acelaşi timp, medicii 
nu ofereau nici o alternativă. 

Aşa că, iată, mai sînt şi probleme de acest gen. 
Medicii pot avea o influență foarte puternică asupra 
pacienților şi le pot influența cu uşurinţă convingerile. 
Pacientul se află într-o poziție foarte vulnerabilă în cazul 
unei afecțiuni grave. Mama şi cu mine am înțeles că 
medicii aveau intenții pozitive şi că nu voiau ca noi să 
actionam necugetat şi să ne creăm speranţe false. În loc 
să-i respingem pe medici, am reacționat la intențiile, nu 
la cuvintele lor. 

Ca rezultat al şedinţelor pe care le-am făcut în 
1982, mama este sănătoasă. Aceiaşi medici de atunci o 
numesc „pacientul lor celebru". E sănătoasă si acum şi 

chiar a făcut o reclamă pentru televiziune. 

Cînd lucrezi cu un proces cum e cancerul, este 
posibil să te loveşti de tot felul de rezistenţe. În prima 
şedinţă cu un client nu poți anticipa întotdeauna care 
va fi rezistența lui la schimbare. Oamenii pot să realizeze 
progrese uimitoare în anumite domenii, dar din cauză că 
intimpina rezistență la nivelul sistemului lor ecologic 
interior, al sistemului familial, al sistemului profesional 
sau în alte sectoare, alte domenii sînt mult mai greu de 
schimbat. 

O femeie: După părerea ta, ceea ce contează cu 
adevărat este atitudinea față de boală? 

Robert: Nu numai atitudinea sau schimbarea 
convingerii contează. Convingerile reprezintă un nivel 
foarte important al proceselor. Persoana trebuie să 
respecte consecvent ceea ce trebuie să facă în privința 
stilului de viata, al nutritiei, al relaţiilor etc. Unul dintre 
lucrurile importante legate de atitudinea pozitivă este 
faptul că generează aceste tipuri de schimbări. 

Atitudinile pozitive fluctuează în timp. Chiar şi 
persoana care întreprinde un travaliu personal excelent 
şi se schimbă fundamental va avea uneori îndoieli. Este 
ceva absolut omenesc şi persoana respectivă are nevoie 
de sprijin în momentele de îndoială. Daca intilneste 
rezistență în loc de sprijin din partea oamenilor 
importanți din viata sa, asta o poate trage înapoi. 

Atitudinea pozitivă nu este o stare constantă. Dacă 
te trezeşti cu fata la cearşaf şi te certi serios cu 
partenerul de viata sau ai probleme la slujba, toate 
acestea iti pot hrani indoielile. Pe de alta parte, persoana 
care face o schimbare majora a convingerilor sale si apoi 
se deschide si intra in relatii noi sau le imbunatateste pe 
cele vechi îşi întăreşte atitudinea. Îşi construieşte o 
buclă de auto-întărire, astfel încît atitudinea ei este 
întărită permanent şi pozitiv. Vreau neapărat să 
subliniez că simpla atitudine pozitivă nu ajunge pentru 
a depăşi o boală gravă. Cînd cineva spune: „Mi-am 
schimbat convingerea şi ştiu că pot să mă fac bine,“ dar 

nu şi-a schimbat alimentaţia, obiceiurile legate de 
exerciţiile fizice, relaţiile de acasă şi de la serviciu, nu 
cred neapărat că şi-a schimbat convingerea sau că se va 
însănătoşi. Cînd un om îşi schimbă cu adevărat o 
credință, în viața lui se produce o întreagă serie de 
schimbări. 

Aş vrea să mai fac aici un comentariu important. 
Schimbarea convingerilor nu e în mod necesar un 
proces îndelungat, laborios, dureros. Faptul că a durat 
patru zile cînd am lucrat prima oară cu mama mea nu 
înseamnă neapărat că în cazul oricui este nevoie de 
patru zile sau că la asta ar trebui să te aştepţi. Fiecare 
om este diferit în privința nevoilor personale. 

Persoana cu care lucrezi pentru o problemă gravă 
de sănătate are nevoie de un sistem de sprijin şi, de 
asemenea, de întărire pozitivă. Aceste lucruri vor conta 
enorm în ceea ce priveşte capacitatea sa de a face ca 
schimbările să dea roade pe termen lung. 

Un bărbat: Cum încadrezi tratamentul medical în 
acest model? 

Robert: Lucrul cu convingerile nu este independent 
sau în opoziție cu tratamentul medical. Lucrind cu 
convingerile, te poți coordona cu metodele tradiționale; 
deseori, clientul va avea nevoie în continuare de 
tratamentul medical. Puţini medici ar susține că nişte 
convingeri pozitive legate de sănătate ar putea să facă 
rău fizic cuiva, deşi unii ar putea fi îngrijoraţi din cauza 
„falselor speranţe." Să vă dau un exemplu al felului cum 
m-am coordonat cu un medic şi un client. 

În urmă cu patru sau cinci ani am lucrat cu o 
doamnă abia trecută de treizeci de ani care avea cancer 
al rectului. Existau multe implicaţii pe termen lung. 
Medicul care pusese diagnosticul recomanda o 
colostomie. Asta înseamnă închiderea orificiului anal. I- 
am spus clientei că nimeni n-ar fi putut să aibă ceva 
împotrivă dacă solicită şi o altă opinie. 

A solicitat şi o a doua, şi o a treia opinie. Al doilea 
medic a spus: „Colostomie! Nu ai nevoie de aşa ceva. 

Chimioterapia este tratamentul adecvat în cazul tău.“ Al 
treilea medic i-a spus că chimioterapia este o alegere 
nepotrivită din cauza naturii tumorii ei. El considera că 
are nevoie de radioterapie. Cînd a revenit la mine, femeia 
era mai confuză decît înainte, din cauză că primise 
răspunsuri atît de diferite. I-am sugerat că dacă crede în 
alegerea ei, probabil acea alegere va fi cea mai bună. Am 
ajutat-o să găsească o soluție în care să poată crede cu 
adevărat şi a ales radioterapia. Era îngrijorată din 
pricina efectelor secundare ale radiaţiilor asupra 
celorlalte organe din partea respectivă a corpului. 

Am lucrat împreună asupra convingerilor şi s-a 
vindecat de cancer bine şi repede. Ceea ce i-a 
impresionat pe medici a fost faptul că nu a avut deloc 
efecte secundare în urma tratamentului. Nu a intrat în 
menopauză prematură, nu şi-a pierdut apetitul, nu a 
fost deprimată şi nu a avut cicatrice. Medicii i-au cerut 
să scrie o broşura pentru ceilalți pacienţi ai lor în care 
să explice cum a evitat efectele secundare. Întîmplător, 
acum este absolut sănătoasă. 

Tom: Vrei să ne spui mai multe despre buclele de 
întărire pozitivă de care au oamenii nevoie? 

Robert: Un lucru esenţial pentru capacitatea omului 
de a se reface după o boală care i-a amenințat viața este 
să aibă un „scop“ şi un motiv sau o rațiune ca să 
trăiască. Nu este vorba doar despre relația persoanei cu 
ea însăşi sau despre imaginile pe care şi le conturează 
despre obiectivele ei de sănătate. Voința de a trăi nu se 
bazează numai pe faptul de a avea o imagine clară a 
dispariției tumorii; ţine mai mult de semnificația dis- 
paritiei tumorii. Dacă tumoarea dispare, cine vei fi tu 
atunci? Ce iti va permite să faci faptul de a fi sănătos? 
Am constatat ca este foarte util sa ajuti clientul sa-si 
defineasca o misiune in viata; daca nu ai nici un motiv 
să trăieşti, de ce să te mai obosesti să te vindeci? 

Michael: Am lucrat cindva intr-un spital. O multime 
de pacienți cu care am lucrat puteau să spună foarte 
congruent: „Viața mea s-a sfirşit, am împlinit lucrurile 

pentru care am fost trimis pe lumea asta şi a venit 
vremea să mă due.“ Sînt îngrijorat că afirmația provine 
dintr-o convingere a lor şi că nu sînt capabili să vadă 
sau să conceapă un viitor pentru ei. Ce crezi? 

Robert: Ceea ce spune Michael este că viața nu 
durează la nesfirsit; de unde ştii cînd cineva spune 
congruent „Am realizat ceea ce era de realizat şi acum 
mi-a sosit ceasul'? Desigur, în confruntarea cu moartea, 
există momente in care trebuie să respecţi faptul că 
dorința cuiva de a muri este adecvată. Poate fi vorba, de 
asemenea, despre faptul că persoana crede că viața sa a 
luat sfirşit din cauza unor limitări ale sistemului său de 
convingeri sau ale identității. Acea identitate este într- 
adevăr încheiată, însă asta nu înseamnă neapărat că 
toate celelalte chestiuni din viata sa sînt de asemenea 
încheiate. De fapt, consider că termenul ,remisiune" este 
foarte adecvat pentru refacerea după o boală care 
amenință viața. Remisiunile apar adeseori după ce 
persoana îşi stabileşte o nouă misiune sau altfel spus, o 
„re-misiune.“ 

Niciodată nu poți lua în locul cuiva decizia dacă să 
mai trăiască sau nu. Lucrul cu NLP şi cu convingerile iti 
permite să treci la un alt nivel cu persoana respectivă şi 
să-i spui: „Nu ştiu dacă pentru tine e mai bine să 
trăieşti sau să mori, însă ceea ce voi face este să te ajut 
să fii congruent în privința dorințelor tale.“ Asigură-te că 
persoana respectivă nu se confruntă cu o mulțime de 
conflicte interioare pe subiectul dacă să trăiască sau să 
moară. Străduieşte-te s-o ajuţi să rezolve orice situații 
sau întipăriri din trecut care continuă să-i creeze pro- 
bleme. Pentru ca omul să ia o decizie de viață sau 
moarte, trebuie să fie foarte ,limpede," ,deschis" şi „în 
acord" cu sine însuşi şi cu lumea înconjurătoare. Cînd 
este cu adevărat congruent, poate lua o decizie în 
privința opțiunilor sale. 

O femeie: Prin ce se deosebeşte lucrul cu o 
convingere despre sănătate de lucrul cu o convingere 
fără legătura cu sănătatea? 

Robert: Metodele de identificare a convingerii şi 
instrumentele pe care le utilizezi sînt aceleaşi. S-ar 
părea că deseori problemele care tin de relaţii, conflicte 
interioare, comportamente inhibitoare etc. se 
concretizează în simptome fizice sau le întăresc. Stările 
şi trăirile afective diferite creează echilibre chimice 
diferite în corp şi asigură condiţiile pentru boală. De 
multe ori, cînd ajuţi pe cineva să-şi rezolve un conflict la 
nivelul identităţii, te ocupi de condiţiile interne care au 
creat boala. 

Fred: Toate bolile sînt legate de convingeri? 

Robert: Boala este rezultatul interacțiunilor din 
sistemul tău biologic si neurologic. Este un proces 
sistemic care nu se raportează la un singur element. 
Unele afecțiuni presupun interacțiuni sistemice foarte 
complexe, altele sînt mai simple. De fapt, unele 
probleme fizice, cum ar fi multe reacții alergice, sînt 
fenomene de genul stimul-răspuns şi pot fi schimbate 
folosind procese mentale foarte rapide şi simple, după 
cum veți vedea în capitolul următor. 


Note 


1. Vezi Metoda Simonton 1, descrisă în Reîntipărirea, 
capitolul 4. 

2. Creative Visualization, Shakti Gawain; 
Visualization: Directing the Movies of Your Mind, 
Adelaide Bry; The Silva Method of Mind Control, Jose 
Silva; Getting Well Again, Carl Simonton, etc. 

3. Vezi Anexa: Condiţii de bună structurare pentru 
rezultate. 

ALERGIILE 


În cadrul primului seminar pe tema sănă- tatii şi 
convingerilor pe care l-am susținut, unul dintre 
vorbitorii invitați, doctorul Michael Levi (cercetător in 
domeniul imunologiei şi geneticii, cîştigător al Premiului 
Asociaţiei Mondiale a Sănătăţii pentru demonstrarea, în 
anii 1950, a faptului că virusurile sînt infecții) mi-a spus 
în treacăt că alergia este ca o fobie a sistemului 
imunitar. Acest comentariu m-a intrigat, deoarece era 
logic la nivel intuitiv şi corespundea altor observații ale 
mele. 

De exemplu, am cunoscut mai multe persoane care 
sufereau de alergii şi care, cînd adormeau sau le era 
distrasă atenția, prezentau o schimbare imediată a 
simptomelor. Aceasta mi-a indicat existența unui 
element care acționa la nivel neurologic, pe lingă cel de 
la nivel fiziologic. Este bine cunoscut faptul că oamenii 
pot fi desensibilizati la alergii sau pot să le ,depaseasca". 
Am observat de asemenea alergii care au dispărut 
spontan după o muncă de schimbare psihologică. Prin 
urmare, ideea că alergiile acționează ca o fobie a 
sistemului imunitar părea să corespundă foarte bine ca 
metaforă, iar această idee a devenit saminta unui proces 
pe care l-am elaborat cu scopul de a rezolva reacțiile 
alergice. 

Gindindu-ma la afirmația doctorului Levi si la 
faptul că exista deja un proces NLP elaborat pentru 
vindecarea unei fobii îndelungate într-o perioadă de timp 
remarcabil de scurtă, m-am întrebat dacă nu era posibil 
ca aceleaşi principii să fie adaptate pentru lucrul cu 
reacțiile alergice. 

Am început să le aplic această gîndire indivizilor 
care sufereau de alergii, pentru a afla ce anume dă 

rezultate şi ce nu. Inițial am lucrat în paralel cu un 
dispozitiv de biofeedbaek pe care l-am conceput personal 
şi care pune în evidență schimbări fizice subtile!. Acest 
aparat m-a ajutat în descoperirea tipurilor de procese 
cerebrale implicate în alergii. Pe baza cercetărilor, am 
creat procesul cu trei ancore pentru alergii. Tim şi Suzy 
au scurtat această tehnică, rezultind procesul rapid 
pentru alergii care este de asemenea explicat şi 
demonstrat în cadrul acestui capitol. Demonstratiile 
care urmează au fost transcrise după înregistrările 
audio ale şedinţelor pe care le-au susținut în cadrul a 
două ateliere separate. 

În acest punct vreau să-i adresez cititorului un 
avertisment. Cînd lucrezi cu alergiile, ca în cazul oricărei 
probleme medicale, este important să o faci în paralel cu 
tratamentul medical adecvat. Unele alergii presupun sau 
pot să conducă la şocuri anafilactice grave şi pot 
realmente să amenințe viața clientului. Prin urmare, 
înaintea utilizării acestor tehnici, asigurati-va că clientul 
cu care lucraţi se află fie sub supravegherea, fie sub 
tratamentul unui medic specialist. (Evident, acest aver- 
tisment este valabil în cazul tuturor tehnicilor descrise 
în carte.) 

Cred, de asemenea, că din moment ce putem 
influența sistemul imunitar în ceea ce priveşte reacțiile 
alergice, aceste principii pot fi extrapolate apoi în sensul 
influentarii unor probleme mult mai profunde şi extinse 
ale sistemului imunitar, cum ar fi cancerul, SIDA, 
lupusul, artrita şi multe alte probleme sistemice în care 
comportamentul sistemului imunitar este implicat ca 
punct central. 


Demonstrația procesului rapid pentru alergii 


Demonstrația a fost făcută în cadrul Conferinţei 
Nationale a Asociaţiei Nationale pentru Programare 
Neurolingvistică, ținută la Chicago, Illinois, în 1988. 

Suzi: În regulă, Linda. Spui că suferi de alergie la 
fin şi ierburi. 

Lynda: Da. Am fost testată de un alergolog şi ştiu 
că iarba de timoftică este cea mai rea şi mă deranjează 
chiar şi atunci cînd se tunde gazonul. Am un cal, aşa că 
alergia la fin este intrucitva incomodă. 

Suzi: Îmi dau seama. Dacă am avea un smoc de 
iarbă de timoftică pe care am tunde-o acum, în această 
încăpere, ce ti s-ar intimpla? 

Lynda: Mai întîi mă umflu şi mă simt slăbită, apoi 
simt o mincarime pe cerul gurii, ochii mi se înroşesc şi 
încep să-mi lăcrimeze. 

Suzi: Atunci, în scopul testării, imagineaza-ti că 
iarba se află chiar aici în acest moment. Că ai... 

Lynda: (incepe să prezinte reacțiile şi ride.) 

Suzi: In regulă. (Publicul ride) Opreşte-te! Opreste- 
te! Aveam nevoie de asta numai atit cit să ne calibrăm. 

(Către grup:) Lynda tocmai ne-a demonstrat unul 
dintre aspectele interesante ale alergiilor. Oamenii pot 
să creeze reacția numai gindindu-se că s-ar afla in 
prezența alergenului. Există o poveste despre un medic 
de la începutul secolului pe nume Mackenzie, care trata 
o femeie cu o reacție alergică foarte puternică la 
trandafiri. El a descoperit că dacă îi arăta acestei femei 
un trandafir artificial cu aspect cit se poate de real, ea 
tot avea reacția violentă?. Lynda ne arată de asemenea 
puterea minţii. Doar gindindu-se la iarba de timoftica, 
este gata să aibă reacția pe care ar avea-o de obicei. 

(Către Lynda:) Cît de rapid obţii acest răspuns? 
Pare să fie destul de prompt, nu? Dacă eşti expusă o 
perioadă de timp se inrautateste? 

Lynda: Reacţia e imediată şi cîtă vreme alergenul se 
află în preajmă, reacția va exista şi ea dacă nu-mi iau 
medicamentele. Dacă plec din locul respectiv, 
simptomele dispar. 

Suzi: De cînd ai problema asta? 

Lynda: (Pauză) De la unsprezece sau doisprezece 
ani. 

Suzi: Aşadar a trebuit să-i faci față mult timp, o 
mare parte din viata ta. 

Nu ştiu dacă tu ştii cum funcționează sistemul 
imunitar, e foarte interesant. Ce se întimplă în cazul 
unei alergii este că sistemul tău imunitar reacționează 
exagerat şi devine hiper- activ. 

El are mai multe feluri de celule, cu diferite funcții. 
Celulele macrofage sînt cele care s-ar ocupa, în condiții 
obişnuite, de orice ai inhala, de tipul finului, ierbii sau 
prafului (o substanţă inofensivă). Seamănă putin cu o 
caracatita cu tentacule lungi, care se întind şi ingereaza 
orice substanță străină care poate să pătrundă în 
organism. 

Cînd intilneste un virus, celula macrofagă ingeră o 
parte din el, dar şi expune o parte deasupra ei, ca un 
steag. Este aproape ca un steag al victoriei, ridicat 
pentru a alerta restul sistemului imunitar că organismul 
a fost invadat. 

Acest steag alertează celulele T de ajutor cu privire 
la posibilul pericol. Treaba lor este să potrivească nişele 
de pe marginile steagului care a fost ridicat cu nişele pe 
care le au ele pe margini şi care marchează substanţele 
ca fiind periculoase. Dacă există o potrivire, ele aderă la 
substanţă şi transmit imediat un mesaj, cerind ajutor de 
la celulele T ucigaşe. Celulele T ucigaşe se reped, gata de 
luptă. Vin acolo unde se află steagul şi provoacă 
explozia virusului, injectindu-i o substanță chimică. 

Lynda: Provoacă explozia cărei celule? 

Suzi: Provoacă explozia celulelor aflate în locul 
unde celula macrofagă a ridicat steagul. Totul merge 
bine dacă ai acolo un virus sau o bacterie, dar în cazul 
unei alergii, celulele T ucigaşe atacă celulele tale 
sănătoase. Una dintre substanțele chimice excretate 
atunci cînd se provoacă explozia celulelor este 
histamina, care face să-ți curgă nasul, provoacă 
mincarimi şi alte reacții care însoțesc febra finului. 

Să recapitulam: sistemul imunitar comite o 
greşeală în a stabili ce e periculos şi marchează 
substanţe care pun în acțiune partea activă a sistemului 
imunitar. Odată comisă greşeala şi odată ce celula este 

codificată în organism, sistemul imunitar va intra în 
acțiune, absolut de fiecare dată. 

Îi putem mulţumi sistemului nostru imunitar că 
acționează astfel. Odată marcat un virus de gripă sau o 
bacterie, sistemul imunitar va acţiona pentru a 
răspunde acestui pericol. Pe de altă parte însă, nu e 
prea plăcut cînd intră în acţiune fără să existe vreun 
pericol. 

(Către Lynda:) Dacă sistemul tău imunitar a învățat 
asta atît de repede, înseamnă că e foarte receptiv la 
învățare. Ce vrem să facem acum este să-l învăţăm o 
nouă reacție. Vrem să-i arătăm că reacția pe care o are 
acum nu este necesară. O să-i arătăm care e un 
răspuns mai potrivit. Îi vom spune sistemului tău 
imunitar: „Nu reacția asta, ci asta. (Gesticulează cu cite 
o mina) Nu asta; asta.” Aşadar, e doar o chestiune de 
reinstruire. 

(Către grup!) Vrem să facem o verificare de ecologie 
înainte de a începe. 

(Către Lynda:) Dacă nu ai fi avut reacția asta la fin 
şi iarbă, cum ar fi fost viata ta? Ce implicaţii ar avea 
situaţia aceasta pentru tine? 

Lynda: Ei bine, reacţia s-a redus pe parcursul 
ultimilor zece-cincisprezece ani. Aşa că mă gîndesc că ar 
putea continua să elibereze energie. Ar fi o singură parte 
care ar lipsi. Mizeria. 

Suzi: Ar putea exista vreo consecință negativă? 
Există vreun motiv pentru care n-ar trebui să renunti la 
asta? 

Lynda: Nu, nu găsesc nici unul. 

Suzi: Ceea ce vreau să spun este ea probabil n-ai de 
gind să-ți petreci tot timpul alături de cai, lăsînd alte 
lucruri să treacă pe lingă tine. 

Lynda: (Rizind) Nu. Schimbarea nu mi-ar limita 
timpul pe care îl petrec cu alte ocupații. N-aş lăsa să se 
intimple asta. 

Suzi: Odată, cînd parcurgeam împreună cu Tim 
acest proces cu un bărbat care avea alergie la iarbă, am 

primit un răspuns diferit la întrebarea asta. El a zis: „O! 
Atunci ar trebui să tund eu peluza! Acum soția mea 
trebuie să facă treaba asta!" 

(Către grup:) În acest punct vrem să ne asigurăm că 
ne ocupăm de orice posibil beneficiu secundar care ar 
putea să existe. De exemplu, poți găsi un copil care face 
alergie sau astm şi, ca urmare, se bucură de foarte 
multă atenţie. Într-un asemenea caz, trebuie să ajuţi 
copilul să găsească modalități de a primi aceeaşi atenţie 
şi în lipsa astmului sau alergiei. 

Pentru Lynda par să nu existe probleme ecologice 
serioase în urma dispariției alergiei; vedem asta şi din 
ceea ce spune, şi după lipsa oricăror incongruente 
nonverbale. 

(Către Lynda:) Care ar fi lucrurile similare cu finul 
sau iarba lingă care poți să stai şi în privința căruia 
organismul tău să nu fi greşit? Vreun fel de plante, 
plante verzi? 

Lynda: Plantele de apartament? 

Suzi: În regulă. Nu ai probleme cu nici un fel de 
plante verzi de apartament? Cu alte cuvinte, sistemul 
tău imunitar n-a greşit în privinţa lor? 

Lynda: Nu. Mă simt bine în preajma plantelor de 
apartament. 

Suzi: Ceea ce căutăm este un contraexemplu 
apropiat de substanța care creează acum probleme; cu 
cît mai similar, cu atît mai bine. 

Întoarce-te în trecut şi fii complet prezentă lîngă 
plantele din locuinţa ta; fii cu adevărat acolo. Şi vreau 
ca sistemul tău imunitar să acorde deosebită atenție 
felului în care reacționează cînd te afli în prezența 
plantelor de apartament şi a verdetii care creşte în casa 
ta. Cere-i sistemului tău imunitar să acorde o atenţie 
deosebită modului exact în care face acest lucru pentru 
tine. (Ancorează starea) Bine. 

(Către grup:) Mă asigur că am o ancoră bună şi 
solidă pentru contraexemplu. Persoana trebuie asociată 
cu o situaţie specifică înainte de a o ancora. 

(Către Lyncla:) Si-acum, Lynda, vreau să-ți 
imaginezi că există un geam de plexiglas pe toată 
lățimea acestei încăperi, dintr-un perete în celălalt, care 
te apără. Şi acolo, de cealaltă parte a geamului, o vezi pe 
Lynda. Şi o vezi pe Lynda cu această reacţie pe care 
tocmai am creat-o împreună. (Continuă să tina ancora) 
O Lynda al cărei sistem imunitar ştie exact cum să 
răspundă adecvat la lucrurile verzi care cresc în casă. Şi 
în timp ce o priveşti pe Lynda de acolo, şti că are tipul 
de sistem imunitar care ştie cum să răspundă adecvat. 
(Pauză) În regulă. Acum, vreau ca tu să o pui pe Lynda 
de acolo, foarte blind, într-o situaţie în care s-ar afla în 
preajma ierbii; iarbă de genul care îi provoca probleme - 
timoftică. Ceva similar. O vezi pe Lynda de acolo şi ştii 
că are răspunsul ăsta pe care l-am ancorat, care îi este 
deplin accesibil. Sistemul ei imunitar ştie cum să 
răspundă adecvat. Şi o vei observa pe acea Lynda cum 
se schimbă acolo, aflată în contact cu iarba. Şi la 
început ti se poate părea foarte ciudat în sinea ta. 
(Pauză) Şi urmăreşte acolo acea reacţie care este 
similară acum cu ceea ce simte în preajma plantelor 
verzi care cresc în casă. (Pauză) În regulă. Aşa. 

(Către Lynda:) Acum vreau să te duci acolo să le 
aduni pe aceste Lynde şi să le aduci în Lynda care stă 
aici. Intoarce-te aici, eu mine. Imaginează-ţi acum că 
cineva tunde iarba chiar aici, în această încăpere. Tunde 
iarbă de timoftică şi tu ai în continuare sistemul 
imunitar absolut intact, functionind aşa cum vrei tu să 
funcționeze. Şi ştie exact cum să reacționeze adecvat. 
Imaginindu-ti că vezi iarbă de timoftică - fiind chiar aici, 
cu mine. (Pauză) Relaxată. (Pauză) Mmmm. Aşa. 

Acum, va veni un moment în viitorul foarte apropiat 
cînd vei avea ocazia să te afli în prezența ierbii de 
timoftică, a finului sau a altui lucru similar. Aş vrea să 
te duci la caii tăi şi să-i hranesti. 

Lynda: În regulă. 

Suzi: Şi pune-ti sistemul imunitar să fie deosebit de 
atent. Acum ştie care este răspunsul adecvat cînd te afli 

în ipostaza asta. (Pauză) În regulă. 

(Către grup:) Vom lăsa lucrurile cîteva clipe să se 
aşeze. Situația seamănă putin cu aplicarea procesului 
pentru fobii. Ai deseori cîte un client care se îndoieşte 
un timp şi iti spune: „Stai putin! Nu ştiu ce se petrece. 
N-ar trebui să fie atit de simplu şi n-ar trebui să 
funcționeze atit de bine.“ 

Aveţi vreo întrebare pentru Lynda legată de această 
experiență a ei? 

Un bărbat: Cînd iti imaginai că te afli în prezența 
alergenului, ai avut vreo o senzație? 

Lymda: Doar una foarte slabă. Parcă în spatele 
centrului feței mele, dacă asta are vreo noima. Asta a 
fost tot ce am simțit care ar semăna cit de cit cu ceea ce 
patesc de regulă. Semana cu începutul vechiului 
răspuns, dar apoi nu a mai continuat. 

O femeie: Cum ai perceput reorganizarea vechiului 
tău sistem imunitar? 

Lynda: Semăna foarte mult cu o ancoră răsturnată. 
Este ca şi cum ai simți că lucrurile sînt reprogramate. 
Se petrece ceva. 

Suzi: Este o descriere minunată, care pătrunde cu 
adevărat foarte profund în neurologia ei responsabilă de 
schimbare. 

(Către Lynda:) Acum că lucrurile s-au aşezat, 
imagineaza-ti, la fel ca atunci cînd am început, că inspiri 
adînc un val uriaş de miros de timoftică. (Pauză, mai 
încet) Şi observă ce se petrece în interior. (Pauză) 
Încearcă din răsputeri să obţii reacţia cea veche. (Mai 
încet) Cît poţi de tare. (Pauză) 

Lynda: Sînt încă în gardă şi aştept să se întimple 
ceva. (Ride) 

Suzi: Soc. Asta e tot ce poţi să faci? (Ride) 

(Către grup:) Pentru aceia dintre voi care făceau 
calibrarea, a fost acelaşi răspuns pe care l-am obținut 
înainte de proces? 

Publicul: Nu. 

Suzi: Acum este încă în gardă, şi pe bună dreptate. 

Avea unsprezece sau doisprezece ani cînd s-a declanşat 
alergia. Aşteaptă în continuare reacția, deoarece acel 
stimul i-a provocat-o de fiecare dată. 

(Către Lynda:) Şi vei fi plăcut surprinsă cînd vei ieşi 
afară, vei aştepta vechea reacție şi-ţi vei spune „O! Nu 
vine. Pot să mă bucur din plin de timpul petrecut cu caii 
mei.“ 

Lynda: Îhîm. 

Suzi: (Mai încet) Nu trebuie să se întîmple nimic 
altceva acolo, afară. Şi poţi să-i multumesti sistemului 
tău imunitar pentru că este atit de receptiv şi învață 
lucruri noi. 

Lynda: Mulţumesc. 

Suzi: Este un proces foarte simplu, pe care îl poţi 
face singură. Ai spus că eşti alergică la o mulțime de alte 
lucruri. 

Lynda: Da, mai sînt vreo cîteva; ăsta era cel mai 
grav. 

Suzi: Acum, daca eşti o persoană care 
generalizează cu uşurinţă, nu vreau sa te gindesti la 
celelalte lucruri în cazul cărora procesul ar putea să dea 
rezultate. 

Lynda: (Rizind) In regulă. 

Suzi: Cere-i sistemului tau imunitar sa deruleze 
automat procesul in locul tău... să nu fii obligată să o 
faci tu, în mod conştient. Pentru că... ştii, învăţăm foarte 
repede şi nu există motive pentru care el n-ar putea să-i 
dea înainte şi să repete procesul pentru acele alte 
substanțe, astfel încît să nu mai trebuiască să-ţi baţi tu 
capul. 


Întrebări 


O femeie: Şi dacă persoana respectivă nu ştie care 
este substanţa la care este alergică? 

Suzi: Evident, este mult mai greu de găsit 
contraexemplul adecvat dacă nu ştii care este alergenul. 

În cazul febrei finului, cînd persoana ştie numai că „e 
ceva din aer“, încearcă să foloseşti drept contraexemplu 
făină sau praf sau scame care plutesc prin aer. Poţi, de 
asemenea, să foloseşti aerul din alte perioade ale anului, 
cînd persoana reacționează adecvat. 

Un bărbat: Unii oameni sînt alergici, cînd sînt 
testati, la practic toate substanţele. Însă uneori 
reacționează la alergen, alteori, nu. Ce se întîmplă? 

Suzi: Asta poate să însemne că alergenul are 
legături foarte strinse cu stresul şi are de-a face cu 
starea emoțională. Asta iti da de ştire că există încă o 
piesă care trebuie să facă parte din intervenţia ta: să-l 
înveți pe client să reacționeze altfel in 

situaţiile care creează stres. De exemplu, aceia 
dintre voi care suferă de febra finului au observat că în 
unii ani este mult mai gravă decit în alții? Privind în 
urmă, s-ar putea să fie vorba de ceea ce s-a petrecut în 
viața voastră - nu despre faptul că ar fi fost mai mult 
sau mai putin polen în aer. Starea interioară contează. 

Un bărbat: Ce faci dacă alergia reapare? 

Suzi: Dacă clientul reuşeşte cumva să o re-creeze, 
repetati procesul. De regulă durează doar cinci minute. 
De asemenea, verificați din nou adecvarea 
contraexemplului şi ecologia, mai ales convingerile care 
ar putea sta în cale. Uneori s-ar putea să trebuiască să 
faceți o reintiparire sau o integrare a conflictului. 

O femeie: Ai folosit acest proces în cazul copiilor? 

Suzi: Da. Funcţionează bine la copii. Cel mai mic 
copil căruia am auzit că i-a fost aplicat avea numai trei 
ani. 

Un bărbat: Şi dacă procesul nu dă rezultate? 

Suzi: Poate că persoana respectivă nu a folosit 
contraexemplul adecvat. Cu cît contraexemplul este mai 
apropiat de alergen, cu atît mai bine. Să luăm de pildă 
alergia la laptele de vacă. Poate persoana respectivă să 
bea lapte de capră sau de soia? Dacă este alergică la 
toate genurile de lapte, există vreun aliment alb şi lichid 
pe care îl tolerează, cum ar fi sucul de cocos sau altceva 

similar? Consider că este mai bine ca clientul să-şi 
găsească propriul contraexemplu în loc să-l aleg eu, dar 
sugestiile se dovedesc adeseori binevenite. 

Un alt motiv principal pentru eşec are de a face cu 
beneficiile secundare şi cu ecologia. Se poate ca 
problemele de ecologie să nu intervină la începutul 
procesului - este posibil să nu le surprinzi decît cînd ceri 
clintului să facă sincronizarea în 

viitor. Poate fi necesar să foloseşti recadrarea, 
generatorul de comportamente noi,  reîntipărirea, 
schimbarea trecutului personal etc., pentru a rezolva 
mai întîi problema beneficiilor secundare, înainte de a 
trece la sistemul imunitar. 

În al treilea rind, poate exista o întipărire 
subiacentă care constituie adevărata origine a alergiei. 
Nu strică niciodată să verifici posibila existență a unei 
experiențe de întipărire nerezolvate înaintea să începi 
procesul pentru alergii cu un client. Atunci eşti cu 
adevărat minuțios. 

O femeie: L-ai folosit în cazul alergiilor care 
amenință viata? 

Suzi: Da, iar dacă ai fi fost clienta mea cu o alergie 
care iti amenință viata, aş insista să fii de acord să 
mergi la medic şi să faci analizele adecvate care să 
confirme clinic că nu mai ai reacția respectivă. Dacă te 
confrunti cu un caz grav de alergie, cu simptome care 
ori amenință viata, ori sînt extrem de neplăcute, s-ar 
putea să preferi disocierea în trei locuri... ca şi cum ar fi 
o fobie. Scopul este să depărtezi clientul cît mai mult cu 
putință, astfel încît să nu revină la simptome. 


Rezumatul procesului rapid pentru alergii 


1. Calibrează. Întreabă „Cum te simţi atunci cînd 
te afli în prezența alergenului?“ Urmăreşte fiziologia 
persoanei, indiciile de accesare vizuale, respirația etc. 

2. Explică greşeala sistemului imunitar. 

Explică faptul că sistemul imunitar al clientului a făcut 
o greşeală, considerind că un anumit lucru reprezintă 
un pericol, cînd de fapt nu este 

aşa. Sistemul imunitar a marcat un lucru anume 
ca reprezentind un pericol, dar de fapt e inofensiv în 
sine. Poate fi reinstruit destul de repede. 

3. Verifică dacă există probleme de ecologie 
sau de beneficii secundare. Cum ar fi viata clientului 
fără acest inconvenient? Există consecințe pozitive sau 
negative? Aplică în acest punct orice tehnică NLP 
necesară pentru a rezolva problemele ecologice înainte 
de a trece mai departe. 

4. Găseşte un  contraexemplu adecvat ca 
resursă. Găseşte un contraexemplu care să fie cît mai 
similar cu putință cu alergenul şi la care sistemul 
imunitar să răspundă adecvat. Ancorează acest răspuns 
şi apoi menține ancora pe parcursul întregului proces. 
Asigură-te că persoana este într-o stare de asociere cînd 
creezi ancora. Dacă se poate, lasă-o să găsească 
propriul exemplu de element similar. 

5. Cere-i clientului sa se disocieze. Folosirea 
unui geam din plexiglas dintr-un perete pînă în celălalt 
reprezintă un mijloc simplu de stabilire a disocierii. 
Mentinind ancora, cere-i să se vada pe sine de cealaltă 
parte a geamului de plexiglas, fiind în posesia resursei. 
Foloseşte un vocabular cît mai descriptiv ca să-i 
sugerezi că persoana aflată de cealaltă parte este „acel 
tu care vrei să fii“ şi că sistemul ei imunitar 
funcționează adecvat. 

6. Introdu TREPTAT alergenul. În timp ce 
clientul se priveşte pe sine dincolo de geamul din 
plexiglas, cere-i să introducă încet alergenul, lucrul care 
îi crea, problema. Introdu-l treptat, oferindu-i 
posibilitatea să se obişnuiască cu el. Aşteaptă pina 
observi o schimbare fiziologică. Este ea şi cum sistemul 
imunitar ar spune: „în regulă, am priceput. O să schimb 
crestăturile de pe steag, astfel încît să nu se mai 
potrivească cu nici una dintre celulele T pe care le am.“ 

7. Reasociaza. Adu persoana înapoi în propriul 
corp şi cere-i să-şi imagineze că se află în prezența 
alergenului, mentinind în continuare ancora resursei. 

8. Sincronizarea în viitor. Cere-i persoanei să-şi 
imagineze un moment din viitor în care se va afla în 
prezența lucrului care-i genera înainte o reacție alergica. 

9. Testeaza. Dacă poți să testezi propriu-zis, cu 
grijă, pe loc, fă-o. Dacă nu, recalibrează pentru a vedea 
dacă fiziologia, indiciile de accesare vizuală, respirația 
etc. s-au schimbat. 


Rezumatul procesului cu trei ancore 


pentru alergii 


Acesta este procesul pe care Robert Dilts a început 
să-l utilizeze cînd lucra cu alergii. Singura diferență 
dintre tehnica anterioară şi cea de față constă în faptul 
că acest proces foloseşte concomitent trei ancore (una 
pentru disociere, una pentru contraexemplu şi o ancora 
pentru resursă), în locul unui singur contraexemplu. 

1. Calibreaza. 

2. Explică greşeala sistemului imunitar. 

3.  Verifică problemele de ecologie sau beneficii 
secundare. 

4. 

a. Cere-i persoanei să se disocieze si ancoreaza 
starea de disociere. Este o asigurare in plus că poți 
menține persoana în starea de disociere. 

b. Găseşte o resursă sub forma unui 
contraexemplu adecvat şi ancoreaz-o. Este la fel ca în 
celălalt proces. 

c. Întreabă persoana cum vrea să se simtă cînd se 
află în prezența alergenului. Asta ar putea fi partea cu 
„acel tu care vrei să fii“ din procesul de față. Ancorezi şi 
această resursă. 

5. Foloseşte toate cele trei ancore stabilite la 
pasul 4 pentru a-i cere persoanei să se vadă în situația 
în care ar avea la dispoziție resursele. 

6. Treptat, introdu alergenul în starea de 
disociere. 

7.  Eliberează ancora disocierii şi cere-i persoanei 
să se reasocieze, având în continuare la dispoziție 
celelalte două resurse. 

8. Fa sincronizarea în viitor folosind cele două 
ancore. 

9.  Testează. 


Prim-plan / Fundal 


Următorul tipar pe care vrem să-l discutăm se 
numeşte procedura  personaj/teren sau prim- 
plan /fundal. Robert a conceput această tehnică după ce 
a citit despre experimentele cu cîini ale lui Pavlov. 

Sint sigur că vă amintiți cu toții că Pavlov este omul 
de ştiinţă rus care a efectuat o mulțime de studii de 
pionierat asupra fenomenului stimul-răspuns. Într-unul 
din studiile sale, a condiționat un cîine să saliveze la 
auzul unui clopoțel, al unei sonerii şi a unui ton 
concomitente. Pavlov a constatat că fiecare dintre sunete 
avea o valoare diferită în provocarea salivatiei la cîine. 
Clopotelul putea să producă zece picături, soneria, cinci, 
iar tonul, două. Cu alte cuvinte, clopotelul reprezenta 
„prim-planul“ sunetelor pe care le auzea cîinele, 
respectiv cîinele era mai atent la clopoțel decît la sonerie 
sau la ton. Tonul, avînd valoarea cea mai redusă, ar fi 
fundalul. 

Pavlov a descoperit că dacă ulterior inhiba reacția 
cîinelui la ton, aşa încît să nu mai saliveze deloc la auzul 
lui (astfel că tonul avea valoarea zero), şi apoi 
reintroducea tonul alături de clopoțel şi sonerie, 

valoarea sunetelor combinate se reducea la zero. Cele 
trei sunete combinate nu mai serveau drept stimul 
pentru salivatia ciinelui. 

Acelaşi principiu poate să fie aplicat alergiilor şi 
altor probleme de genul stimul-răspuns cu care se 
confruntă oamenii. Poti folosi tehnica prim-plan/fundal 
cînd ai un anumit stimul, într-un context definit. A fost 
aplicată în fobii, reacţii neplăcute la sunetul frezei 
dentare, răspunsuri negative la tonuri neplăcute ale 
vocii etc. 


Demonstrația tehnicii prim-plan/fundal 


Tim: Mai suferă cineva de aici de alergii? 

Gary: Sint alergic la plopi. Cînd începe să le 
plutească puful prin aer, mă congestionez. Interesant e 
că atunci cînd acord atenție simptomelor, se agravează. 
Cînd sînt ocupat cu ceva, nu sînt la fel de grave. 

Suzi: Bine. Poate te putem ajuta să observi cu 
adevărat şi alte lucruri. 

Tim: Ce ti se întîmplă cînd esti în apropierea unui 
plop? 

Gary: (Vadeste încordare în jurul ochilor şi culoarea 
pielii devine neuniformă.) Încep să mă mănînce ochii şi 
mi se înfundă nasul. 

Tim: Dacă ar fi puf de plopi aici, te-ar deranja? 

Gary: O, da. 

Tim: Iti plac pinii? Presupun că te simţi bine într-o 
pădure de pini. (Ancorează kinestezic brațul lui Gary 
cînd acesta începe să se gindeasca la pini.) 

Tim: (Brusc, mentinind în continuare ancora 
»pinilor") Cum te simţi în pantofii de tenis pe care îi porți 
acum? (Creează o asociaţie între senzațiile din picioarele 
lui Gary şi senzațiile acestuia cînd se află în preajma 
pinilor.) 

Tim: (Eliberează ancora) Cum e cu plopii? Dacă ai 
merge printr-o pădure de plopi... cum te-ai simți? 

Gary: (Confuz, clipeşte de cîteva ori, schimbă starea 
şi ajunge la fiziologia asociată pinilor) Stai puţin... 

Suzi: Se numeşte arderea circuitelor. 

Gary: E ca un şoc! (Rămine tăcut cîteva momente.) 

Tim: Cum te simţi acum, cînd te gindesti la plopi? 
Mai obţii vreuna din vechile reacții? 

Gary: ... Nu. 

Suzi: O să ne imaginăm încăperea plină de puf de la 
plopi. 

Gary: ... O să mă străduiesc mai tare. (Nu prezintă 
nimic din fiziologia pe care o manifestase anterior, cînd 
se gindise la plopi.) Dacă mă întorc mintal în trecut, 
cînd aveam reacția, e ca şi cum n-ar fi existat niciodată. 
Asta e ciudat! 

Tim: (Către grup:) E un proces uşor de realizat 
mascat, deoarece merge foarte rapid. Aplicațiile in 
terapia de familie, interacțiuni de afaceri şi relaţiile de 
cuplu sînt probabil evidente, de vreme ce tehnica 
funcționează asupra unor reacții ancorate vizual sau 
auditiv. 

Suzi: (Către grup:) Dati-mi voie să explic ce a facut 
Tim cu Gary. Plopii au reprezentat inițial prim-planul în 
percepţia lui Gary. Picioarele, pe care le are permanent, 
erau fundalul. 

Tim: Aşa că am creat o asociere puternică între 
picioarele lui şi un contraexemplu (pinii) la care nu are 
nici o reacție imunitara. Cita vreme contraexemplul cu 
pinii este suficient de aproape de plopi în felul lui de a 
gîndi, tehnica va fi eficientă. 

Un bărbat: Cum ai face-o mascat? 

Tim: Dar a fost mascată pentru oricine nu este 
familiarizat cu ancorele. Un alt exemplu s-a petrecut 
acum cîteva zile, într-o discuţie cu un bărbat care purta 
haină şi cravată. Îmi spunea că are necazuri cu soția lui 
şi că-l cicăleşte atunci cînd o sună de la serviciu. Am 
presupus că are o ancoră negativă la tonul vocii ei în 
contextul cicălelii. Mai tîrziu i-am spus că sînt fericit ca 
nu trebuie să port cravată şi l-am întrebat dacă pe el îl 

deranjează să poarte. Cînd a accesat dacă îl deranjează 
sau nu, am ancorat vizual răspunsul, tinind un nod de 
cravată imaginar în dreptul gulerului meu. Pe urmă l- 
am întrebat despre nişte conversații avute cu soția lui în 
care fusese cu adevărat interesat de ceea ce spunea ea, 
declansind simultan ancora vizuală reprezentată de 
ținutul nodului cravatei imaginare. Pe urmă i-am pus 
întrebări despre cicălitul soţiei, iar el a avut un răspuns 
foarte diferit față de cel pe care mi-l dăduse cînd 
pomenise prima oară de cicăleală. A spus că probabil, la 
urma urmelor, nu e chiar atît de drastic. In plan 
conştient nu avea habar ce se petrecuse, dar sînt sigur 
că inconştientul lui era de acord, cum va fi şi soția lui 
cînd va începe să o asculte. 

Important este să găseşti un contraexemplu 
„suficient de apropiat", în modul de gîndire al persoanei, 
care să fie generalizat. Cel mai bun tip de contraexemplu 
este o situație în care persoana ar fi trebuit să aibă 
reacția de care se plinge, dar nu a avut-o. De exemplu, 
aş fi putut să-l întreb pe Gary dacă a fost vreodată 
înconjurat de puf de plop, dar nu a avut reacția alergica. 
Următorul contraexemplu foarte bun este un lucru pe 
care persoana îl consideră ca făcînd parte din aceeaşi 
categorie de lucruri (copaci, în cazul lui Gary) sau 
comportamente (conversații în exemplul cu bărbatul cu 
cravată). 

Suzi: Cînd l-am văzut prima oară pe Robert lucrind 
cu tehnica aceasta, lucra cu o femeie care devenea 
anxioasă cînd auzea freza dentară. Robert i-a cerut să-i 
dea un contraexemplu... ceva care sună ca freza 
dentistului, dar la care nu are nici o reacție. Ea s-a 
gîndit la un mixer electric. Tehnica nu a funcționat cu 
acest contraexemplu. S-a dovedit că elementul critic 
consta în faptul că ea controla mixerul, în timp ce den- 
tistul controla freza. Ulterior, maşina electrică de tuns a 
funcționat foarte bine drept contraexemplu. Scotea un 
sunet asemănător şi era controlată de coafeză. 

Tim: Este şi mai bine atunci cînd contraexemplul 

este un lucru care îi face plăcere persoanei. Femeia a 
spus că îi face plăcere să se coafeze, deoarece asta o face 
să se simtă mai atrâgătoare. Unele dintre aceste 
sentimente plăcute au fost deplasate în contextul 
dentistului. 

Ca element de fundal poți să alegi un lucru care va 
fi întotdeauna prezent... temperatura, senzații la nivelul 
miinilor şi picioarelor ete. Însă fii atent ce anume alegi si 
mai întîi verifică lucrul respectiv cu clientul. Lucram cu 
un bărbat care era alergic la fumul de ţigara. Soţia lui 
era fumătoare, aşa că avea o mare problemă. I-am folosit 
picioarele ca element de fundal, cum am făcut şi cu 
Gary, şi clientul a avut brusc o reacţie neplăcută. S-a 
dovedit ulterior că şi el fusese fumător, însă renuntase 
cînd medicul îi spusese că are probleme circulatorii la 
nivelul picioarelor! 


Rezumatul procesului prim- 


plan/fundal 


1. Identifică o reacţie limitatoare care survine într- 
un anumit context (o alergie, sunetul frezei dentistului, 
un ton vocal enervant). 

a. Calibrează fiziologia care îi este asociată. 

b. Care este fundalul? De ce anume este cel mai 
conştientă persoana? 

2. Găseşte o resursă adecvată drept 
contraexemplu. Poate fi o ocazie în care persoana ar fi 
trebuit să aibă reacția, dar nu a avut-o, sau un context 
asemănător celui limitator. 

a. Care este fundalul? De ce anume este cel mai 
conştientă persoana? 

3. Identifică un lucru care apare negreşit şi în 
contextul limitator, şi în contraexemplu şi care se află în 
afara percepţiei conştiente a persoanei. Care este 
fundalul pentru amîndouă? (de exemplu, senzația din 
tălpile picioarelor, greutatea hainelor etc.) Ancorează 

acest element. 

4. Mentinind ancora, cere-i persoanei să se 
concentreze asupra aspectului de care este cel mai 
conştientă în experiența contraexemplului. Scopul este 
să creezi o asociere foarte puternică între ceea se află cel 
mai pregnant în percepția sa (prim-planul) si un lucru 
căruia nu-i acordă atenţie (fundalul). 

5. Eliberează ancora şi cere-i imediat persoanei să- 
şi amintească experiența limitatoare anterioară şi să se 
asocieze cu ea. 

6. Calibrează-te la răspunsul fiziologic. Dacă 
reacția limitatoare continuă să apară, intoarce-te la 
pasul 3 cu un alt 

contraexemplu si întăreşte asocierea dintre 
trăsăturile prim-planului şi ale fundalului. 

7. Efectuează sincronizarea în viitor mentinind 
ancora fundalului în timp ce persoana se gîndeşte la 
contextele viitoare. 


Rezumatul procesului de translatare 


a submodalitatilor 


Există un mod de utilizare a contraexemplelor şi 
submodalitatilor în lucrul cu alergiile. În locul să 
foloseşti ancorarea, afli care submodalitati sînt prezente 
atunci cînd sistemul imunitar funcționează adecvat şi le 
translatezi acolo unde ai un răspuns neadecvat. 
Adeseori vei descoperi că există o diferență esențială în 
privința submodailitatilor. 

1. Calibrează. 

2. Explică greşeala sistemului imunitar. 

3. Verifică posibilele probleme ecologice sau de 
beneficii secundare. 

4. Găseşte o resursă sau un contraexemplu 
adecvat. Provoaca dezvăluirea submodalitatilor pentru 

acest contraexemplu. Poti întreba: „Cum iti reprezinti 
asta?“ Acestea sint submodalitatile folosite de sistemul 
imunitar al persoanei atunci cind reactioneaza adecvat 

5. Provoaca dezvăluirea submodalitatilor asociate 
cu situația alergenă. Acestea sînt submodalitatile 
folosite de sistemul imunitar al persoanei atunci cînd 
reacționează inadecvat. 

6. În timp ce persoana se gîndeşte la alergen, fă-o 
să  translateze submodalitatile, astfel încît sa 
corespundă cu submodalitatile contraexemplului. 

7. Fă sincronizarea cu viitorul. 

8. Testeaza. 


Note 

1. Mind Master este un dispozitiv sofisticat de 
biofeedback, conceput să funcționeze pe un 
computer Apple 2 sau IBM PC. Conţine mai multe 
jocuri de biofeedback şi alte programe foarte utile. 
Poate fi comandat la Behavioral En- gineering, 230 
Mt. Hernon Road, Santa Cruz, California 95066. 

2. John N. Maekenzie, ,The Production of the So- 
Called ‘Rose Cold’ by Means of an Artificial Rose” 
American Journal of Medical Science, 9, (1886): 45- 
57. 

3. The Essential Works of Pavlov (New York, New York: 
Ban- tam Books, 1966). 

4. Vezi Using Your Brain - For a Change, Richard 
Bandler, 1985, Real People Press. 

Una dintre convingerile si promisiunile 
fundamentale ale NLP este aceea ca strategiile eficiente 
de gindire pot fi modelate si utilizate de orice individ 
care doreşte sa facă acest lucru. Cartea de fata s-a 
inspirat în mare măsură din modelarea strategiilor şi 
convingerilor unor oameni care s-au refăcut eficient 
după afecțiuni posibil dătătoare de invaliditate sau 
letale, precum şi după alte probleme psihice sau fizice 
care afectează starea de bine. Aceleaşi principii pot fi 
aplicate şi folosite şi în alte domenii ale perfecțiunii 
umane. De exemplu, Wolfgang Amadeus Mozart este 
considerat a fi unul dintre cei mai mari compozitori din 
întreaga istorie a lumii. După cum am menționat în 
cuprinsul cărții, poate că ceea ce-l deosebeşte pe 
Mozart de alții nu este un misterios talent mistic, ci mai 
curînd o strategie foarte reală şi concretă pe care a 
folosit-o pentru a-şi organiza şi integra experiența. El a 
utilizat această strategie într-un mod care i-a permis să 
exceleze în măsura în care a făcut-o. Am studiat 
scrisorile lui Mozart şi am descoperit că dezvăluie un 
proces de gindire creativă destul de explicit şi totuşi 
extrem de elegant, pe care l-am luat drept model. Acest 
proces poate să creeze armonie şi în alte domenii, nu 
numai în acela al notelor muzicale. Urmează în 
continuare o meditație pentru sănătate, extrasă din 
procesul formal de gindire folosit de Mozart pentru a 
compune. Deşi conținutul se referă la experienţele lăun- 
trice, sănătate şi vitalitate, structura acestei simfonii 
psihologice se inspiră direct de la maestru. 

Exercitiu 


Acorda-ti un moment de ragaz si fii constient 
numai de corpul tau... fii conştient de simtaminte... 
poate că există părți din tine cărora nu le-ai acordat cu 
adevărat atenţie peste zi... observă simetria miinilor, 
corpului, picioarelor, a părții stingi cu cea dreaptă... şi 
apoi... fii atent... profund în sinea ta... găseşte o parte 
din tine în care ai putut întotdeauna să ai încredere că 
este sănătoasă... pe care, în ciuda oricăror boli de care 
ai suferit, ai putut întotdeauna să te bazezi... este o 
parte a corpului tău. 

Poate este inima ta. Poate sînt ochii. Poate buzele. 
Poate picioarele. Poate urechile. Găseşte o parte din tine 
care, cînd te gindesti la ea, o simți întotdeauna plină de 
viață, care pare să fie mereu sănătoasă. Acea parte din 
tine în care ai cea mai mare încredere că va rămîne 
sănătoasă şi că va rămîne plină de viata. (Pauză) 

Si în timp ce constientizezi acea parte, în timp ce 
intri cu adevărat în ea, simte-o. Simte această parte din 
fiziologia ta, a corpului tău. (Pauză) Si, făcînd asta, 
începe să-ți imaginezi că aceasta parte a corpului tau 
este asemenea unui instrument muzical. Ea scoate un 
sunet, un tumult, o melodie. Ascultă sunetul acelor 
simtaminte... sunetul acelei parti a corpului tău care 
cuprinde în ea vitalitatea ta, energia ta. Ascultă acest 
sunet. Şi auzind sunetul, poate că poți sa întăreşti 
sentimentul, iar senzația de sănătate şi vitalitate şi 
vioiciune poate să înceapă să se reverse dincolo de 
această parte a corpului tău. (Pauză) 

Şi în timp ce auzi acel sunet şi trăieşti acel 
simtamint, poate la următoarea respirație poți să simți 
mirosul sunetului. Poti să simți mirosul acelei senzații 
de vivacitate, de vitalitate. Observă a ce ti se pare ca 

miroase. E dulce sau fructat? E condimentat? E aromat? 
Şi observă cum e acel miros pe dinăuntru. Şi ce gust ar 
putea să aibă. Astfel încît să poți simți mirosul şi gustul 
acelei senzații, al senzatiei de vitalitate. (Pauză) 

Şi lasă mirosul şi sunetul să înceapă să se 
raspindeasca. Şi gindeste-te la oricare parte a corpului 
tău şi la alte simtaminte care pot să nu fie atit de 
sănătoase pe cit le-ai vrea. Ascultă sunetele şi gusturile 
acelor părți din tine, ca şi cum ar face parte dintr-un 
ospăț... ca o parte a unei simfonii... o piesă muzicală. Si 
începe să laşi sunetul şi mirosul şi gustul acelei vieți şi 
acelei vitalitati şi acelei sanatati să servească drept 
contrapunct sau dans pentru toate celelalte părți ale 
corpului tău. Astfel încît să se răspindească peste tot 
din interior. Şi chiar începe să-l vezi, ca şi cum ar fi o 
lumină răspîndindu-se din acea parte a corpului tău. Ce 
culoare, ce strălucire ar avea acea energie, acea 
vitalitate, dansind după ritm... după culori... dupa 
muzică... alături de toate celelalte parti ale corpului tău, 
raspindindu-se din interior spre afară. Masind dinspre 
interior fiecare parte a corpului tău. (Pauză) 

Şi ştii că acea muzică şi acel dans pot sa continue. 
Chiar si la noapte, în vise, în somn, în străfundul minții 
tale... acea muzica se poate raspindi... lumina aceea îşi 
poate imprastia căldura, savoarea, peste tot în tine. Si 
că tu poți să simți gustul acela în lucrurile din jurul tău, 
în hrana pe care o maninci. În ceea ce vezi şi sunetele pe 
care le auzi. Şi că sunetele vieții şi sănătății pot să te 
aştepte acolo. Şi dacă poţi fi atent la ele, inconştientul 
poate să te călăuzească la cele mai potrivite lucruri de 
mîncat, de văzut, de auzit. (Pauză) 

Şi poate că acea lumină dinăuntrul tău poate să 
devină atit de puternică şi de strălucitoare, încît să 
înceapă să răzbată prin porii şi ochii tăi. Şi sunetul se 
raspindeste prin tonul vocii tale si se împrăştie către 
alții, fără să trebuiască să te străduieşti, ci doar prin 
apropierea de oameni. Ei îl simt şi îl pipăie. (Pauză) 

Şi lasă procesul să continue după ritmul lui, cu 

viteza lui, în modul cel mai ecologic pentru tine. Şi 
oricare ar fi ideile şi învățăturile pe care le-ai adunat 
astăzi aici, să ştii că le poţi accepta sau le poţi îngloba 
sau le poți aprecia în modul care este cel mai ecologic şi 
potrivit pentru tine. 

lar miine dimineață, cînd te trezeşti, fie să te 
trezeşti cu un sentiment de energie şi vitalitate, cu un 
sentiment de relaxare, dar cu o stare de alertă pe care 
poate că o poți simţi cînd iti laşi ochii să se deschidă si 
să ia legătura cu lumea care te înconjoară. Şi nici 
sunetele din afara încăperii nu vor tulbura acest 
sentiment de vitalitate interioară şi de pace. 

GLOSAR 


ACUITATE SENZORIALA: Aptitudinea de a privi, 
asculta sau a percepe kinestezic indiciile minimale pe 
care ti le oferă o persoană în analogia sa. 


ANCORA: Stimul care va produce consecvent 
aceleaşi efecte interioare la un individ. Ancorele apar în 
mod natural. Bandler şi Grinder au descoperit vechea 
modelare prin care poți instala deliberat un stimul cu 
un gest, o atingere sau un sunet pentru a menține 
stabilă o stare. Cînd un stimul exte- j rior este 
împerecheat cu o stare interioară. 


CALIBRARE: Folosirea acuitatii senzoriale (văz, 
auz, simț tactil) pentru a observa modificările specifice 
ale stării externe a unei persoane, respectiv tonul vocii, 
postura, gesturile, coloratia pielii, tensiunea musculară 
etc., pentru a şti cînd se produc schimbări ale stării 
interioare. 

CA SI CUM: O metodă care presupune „a te 
preface" că te comporti „ca şi cum" ceva ar fi real. Este 
utilizată pentru crearea resurselor. 

CĂUTARE TRANSDERIVATIONALA: Denumita de 
obicei căutare T. Proces prin care sentimentul este 
ancorat şi, utilizând ancora, dus înapoi în timp, în alte 
ocazii în care persoana l-a trăit în mod similar. 

CONGRUENTA: Cind toate părțile ființei tale sînt de 
acord în privința comportamentului tău într-un anumit 
context. 

FUZIUNEA VIZUALĂ: Procesul de negociere între 
două ,parti" interne sau între două polaritati; include 
definirea părților, identificarea scopului pozitiv sau a 
intenției fiecăreia şi negocierea unui acord, rezultind 
integrarea. 

IMPAS: Perdea de fum. Cînd persoanei i se goleşte 

mintea sau este confuză în timp ce lucrezi cu ea la o 
problemă. 

INCONGRUENTA: Cînd o persoană se confruntă cu 
un conflict intern şi sînt emise două mesaje diferite. 
Comportamentul exterior şi simtamintele lăuntrice nu se 
potrivesc şi deseori se manifestă ca o asimetrie în 
fiziologia persoanei. 

INDICIU DE ACCESARE OCULAR: Mişcări ale 
ochilor corelate cu gindirea vizuală, auditivă sau 
kinestezică. 

META-MODEL: Un număr de 17 distincții 
lingvistice care sînt utilizate pentru obținerea unor 
informații extrem de specifice, cu bază senzorială. 

META-PROGRAME SAU META-SORTURI: Procese 
de gîndire intrate în obicei pe care oamenii le folosesc 
pentru a tria informaţiile şi a înțelege lumea în care 
trăiesc. 

PARTE: Un complex de comportamente sau o 
strategie, de exemplu: „Există o parte din mine care vrea 
să slabesc." 

PSEUDO-ORIENTARE ÎN TIMP: A reorienta pe 
cineva în trecut sau în viitor. 

RECADRARE: în terminologia NLP, un proces de 
redefinire in care este confirmat beneficiul secundar 
drept intentia aflata in spatele comportamentului. 
Schimbă perspectivele persoanei şi îi oferă noi opţiuni. 

REZONANŢĂ: A te afla pe aceeaşi lungime de undă 
cu altă persoană. Rezonanta apare atunci cînd imiti 
comportamentul celuilalt sau recurgi la sincronizare, pe 
diferite niveluri. 

REZULTAT: Produs final pentru care există dovezi 
cu bază senzorială clare ce indică realizarea a ceea ce s- 
a intenționat. 

SCHIMBAREA TRECUTULUI PERSONAL: Proces 
de ancorare al NLP prin care se adaugă resurse în 
amintirile unor probleme din trecut. 

SINCRONIZAREA ÎN VIITOR: Asocierea unei 
persoane cu un viitor în care un indiciu exterior din 

mediu va declanşa un răspuns interior sau un 
comportament specific. Odată ce creierul a repetat astfel 
un proces, comportamentul va fi disponibil în mod 
automat în respectivul context viitor. 

STRATEGIE: O succesiune de reprezentări interne 
(imagini, sunete, cuvinte, trăiri afective) care duc la un 
rezultat. 

STRATEGII DE GENERARE DE 
COMPORTAMENTE NOI: Un proces prin care persoana 
revede o situație în care nu se comportă aşa cum i-ar 
plăcea şi apoi adaugă noi resurse în acea situație. 
Persoana poate: 

(1) să aleagă o resursă la care a avut acces în 
trecut, 

(2) să se prefacă că deține acea resursă, sau 

(3) să găsească pe altcineva care are resursa şi să o 
folosească drept model. 

STĂRI DE ASOCIERE: Stările în care trăieşti un 
eveniment din trecut ca şi cum s-ar petrece acum, 
aflindu-te în propriul tău corp, privind cu proprii tăi 
ochi. Implicarea totală în momentul prezent sau 
retrăirea deplină a unei experienţe din trecut. 

STĂRI DE DISOCIERE: A te afla în poziţia unui 
observator mintal al propriilor tale acțiuni; a te privi pe 
tine însuți prin ochii observatorului. 

SINCRONIZARE: Imitarea sau oglindirea 
comportamentului altei persoane, inclusiv postura, 
tonul, ritmul vocii, respiraţia, afirmațiile etc. (Vezi 
Rezonanta) 

SISTEM DE REPREZENTARI: Imaginile, sunetele, 
cuvintele interioare şi exterioare şi trăirile afective pe 
care le folosim pentru a ,reprezenta" şi a înțelege lumea. 

STARE: Reunirea tuturor proceselor de gîndire ale 
unei persoane de la un moment dat, pentru crearea 
unui set de procese de gîndire care afectează în mod 
direct fiziologia. 

SUBMODALITATE: Modalitate este termenul care 
denumeşte unul dintre cele cinci simțuri, de exemplu 

simțul vederii, auzului, kinestezic etc. Submodalitatea 
este o parte componentă sau o caracteristică a 
modalității. De exemplu, pentru modalitatea vizuală, 
submodalitatile cuprind luminozitatea imaginii, 
claritatea, focalizarea, dimensiunea, asocierea vs. 
disocierea etc. Submodalitatile auditive cuprind: tonul, 
înălțimea, volumul, ritmul, durata sunetului etc. 
Submodalitățile kinestezice cuprind presiunea, 
suprafața, durata etc. 

TIPARUL SWISH: Proces NLP generator de 
submodalitati care iti programează creierul să meargă 
într-o nouă direcție. 


Robert Dilts, Tim Hallbom şi Suzi Smith - Convingeri. Căi spre sănătate şi starea de bine 215 


ANEXA A 


REZULTATELE: CONDIȚII BINE 


STRUCTURATE 
I. Ce iti doreşti? 
A. Ce iti va aduce obținerea acestui rezultat? 
B. Rezultatul: 


1. Este formulat la modul pozitiv (ceea ce 
vrei, nu ceea ce nu vrei)? 

2. Poate fi inițiat de tine? 

3. Poate fi controlat de tine? 

4. Este un rezultat general, de mari 

dimensiuni sau are o dimensiune care poate 

fi controlată? împarte-1 în porții mai mici 

dacă este necesar. 

II. Cum vei şti că l-ai atins? (Procedura de dovedire) 
Dovada este descrisă în termeni tinind de senzorial? 
(văz, auz, simț tactil, miros, gust) 

III. Unde, cînd şi cu cine vrei să obţii rezultatul? 
(Contextul) 

IV Ce anume te împiedică să obţii rezultatul acum? 

V. Care sînt consecințele pozitive şi negative ale 
obţinerii rezultatului? 

VI. Care sînt resursele ce iti sînt necesare pentru 
obţinerea rezultatului? (Informaţii, atitudine, stare 
lăuntrică, pregătire, bani, ajutor sau sprijin din partea 
altora etc.) 

VII. Primul pas în obţinerea rezultatului este 
specific şi realizabil? 

VIII. Există mai mult de o singură cale de a-ţi 
atinge rezultatul? 

IX. Ce repere temporale sînt implicate? 

X. Imagineaza-ti că pasesti în viitor şi beneficiezi pe 

deplin de rezultat. Priveşte în urmă şi stabileşte care au 


fost paşii necesari pentru a obține rezultatul, acum că l- 
ai obținut. 

ROBERT DILTS 


Domnul Dilts este autor, promotor şi consultant în 
domeniul programării neurolingvistice (NLP) încă de la 
crearea ei, în 1975, de către John Grinder şi Richard 
Bandler. Multă vreme student şi coleg al lui Grinder şi 
Bandler, domnul Dilts a studiat de asemenea, 
individual, cu Milton H. Erickson şi Gregory Bateson. 

Recunoscut pe plan internațional ca fiind unul 
dintre cei mai importanți formatori şi practicieni de NLP, 
domnul Dilts a desfăşurat o activitate de consultanţă şi 
de formare pretutindeni în America de Nord şi în 
Europa, pentru o mare varietate de comunicatori 
profesionişti şi organizații. De asemenea, a ținut 
prelegeri detaliate de NLP, inclusiv prezentări la Univer- 
sitatea Harvard, la US Festival şi în fața Asociaţiei 
profesorilor din învățământul special din California. 

Este principalul autor al lucrării Neuro-Linguistic 
Programming, Vol. I, lucrare ce serveşte drept text 
standard de referință în domeniu, fiind şi autorul altor 
două lucrări, precum şi al unui mare număr de articole 
şi monografii despre NLP 

Domnul Dilts a absolvit facultatea de Tehnologie 
Comportamentală din cadrul Universității California din 
Santa Cruz. 

A primit bursa prezidențială postuniversitară în 
1977 pentru cercetări privind corelarea mişcărilor 
globilor oculari şi funcționarea creierului, desfăşurate la 
Institutul Neuropsihiatric Langley Porter din San 
Francisco. 

Din 1981, domnul Dilts este preşedintele 
Behavioral En- gineering, o companie de software care 
utilizează conceptele NLP pentru obținerea unor produse 
creative destinate învățămîntului, instruirii şi dezvoltării 
personale. Este autorul a peste douăzeci şi patru de 
programe pentru computer, inclusiv Mind Master, o 
interfață unică ce permite computerului să primească 
informații şi să răspundă la tiparele de gîndire ale 
utilizatorului. 

TIM HALLBOM 


Tim Hallbom este co-fondatorul Western States 
Training Associates/NLP din Utah LC, în 1981. De 
atunci, a asigurat instruire practică şi pe bază de 
aptitudini, individuală, pentru firme şi organizații 
guvernamentale pe întreg cuprinsul Statelor Unite, în 
Europa şi America Latină. Formator NLP autorizat, co- 
autor şi terapeut, Tim a fost preşedintele Asociaţiei 
Internaţionale de NLP (1991-1992). 

Tim s-a implicat in NLP incepind din 1980 şi este 
co-autorul casetei audio ,HowTo Build Rapport". A 
apărut de asemenea pe caseta video „Eliminating 
Allergies" şi pe caseta audio din seria Nightingale- 
Conant ,NLP—The New Technology of Achievement". În 
plus, a publicat mai multe articole despre NLP in diferite 
reviste si a contribuit cu un capitol referitor la NLP si 
sănătate in enciclopedia medicală „Alternative 
Medicine." 

Prin cunoştinţele sale despre NLP şi relația minte- 
trup-spirit, Tim a ajutat mulți oameni din toate colțurile 
lumii care sufereau de diferite afecțiuni, cum ar fi 
cancer, scleroză multiplă, artrită, migrene, alergii şi 
multe altele. De asemenea, are o experiență 
cuprinzătoare în funcții de consilier public, inclusiv în 
cadrul serviciilor clinice de asistență socială destinate 
violenței casnice, programelor de voluntariat şi în cadrul 
Departamentului pentru Servicii Sociale al Statului 

Utah. De asemenea, a lucrat ca profesor asociat al 
Universitatilor Utah şi al Universităţii de Stat Weber. 
Tim a susținut masteratul în asistență socială la 
Universității Utah, în 1972. De atunci, a petrecut mii de 
ore cercetind aspectele stresului, sănătății şi 
productivității profesionale. A fost implicat activ în 
instruirea în domeniul comunicării şi al schimbării 
comportamentale încă din 1979. De asemenea, are un 
cabinet particular de psihoterapie în Salt Lake City. 

SUZI SMITH 


Suzi Smith studiază relaţiile dintre tiparele 
comportamentale umane şi sănătate încă din 1979. În 
calitate de instructor internațional de NLP, şi-a dedicat 
viața pentru a-i învăța pe oameni cum să aibă un 
control personal bun asupra sănătății şi stării lor de 
bine. 

Suzi a fost implicată activ în instruirea în domeniul 
productivităţii personale încă din 1978. În 1981, ea şi 
Tim  Hallbom au fondat Western States Training 
Associates/NLP din Utah LG, prin intermediul căreia au 
oferit instruire şi consultanță unui mare număr de 
clienţi individuali, firme şi organizaţii de stat. În prezent 
continuă să susțină sesiuni de instruire în Statele Unite, 
America Latină şi Europa. 

Aplică NLP din 1980 şi a răspuns standardelor 
riguroase necesare pentru a deveni formator NLP 
autorizat. De asemenea, a lucrat ca reprezentant 
regional pentru vestul Statelor Unite al Asociaţiei 
Internaţionale de NLP timp de trei ani. Graţie experienţei 
sale vaste în domeniul NLP şi al sănătăţii, Suzi a ajutat 
mulți oameni din întreaga lume care suferă de o gamă 
variată de afecțiuni fizice, cum ar fi alergii, probleme ale 
articulaţiilor temporo-mandibulare, cancer, scleroza 
multipla, probleme de vedere si multe altele. 

Suzi a obtinut masteratul in consiliere in cadrul 
Universitatii Politehnice Virginia, in 1976. Este co-autor 
al casetei audio „How To Build Rapport“. A participat de 

asemenea ia realizarea casetei video „Eliminating 
Allergies" şi a seriei de casete audio Nightingale-Conant 
„NLP - The New Technology of Achievement“. Suzi este şi 
autoarea unui mare număr de articole pentru 
publicaţiile NLP Anchor Point şi NLP Connection şi s-a 
scris despre ea în numeroase ziare şi reviste de pe tot 
cuprinsul Statelor Unite. 

ÎNSEMNĂRI PERSONALE 


Teluri 
„Telurile sunt vise cu un termen-limită. “ 

ÎNSEMNĂRI PERSONALE 


Măsuri concrete 
„Bate fierul cit e cald. “ 

INSEMNARI PERSONALE 


Jurnal al progreselor 
„Să gindesti bine e înțelept; să planifici bine, 
şi mai înțelept; să actionezi bine, cel mai înțelept 
şi mai bine dintre toate. “ 
Proverb persan 

ÎNSEMNĂRI PERSONALE 


Idei 
„Mintea e precum paraşuta: funcţionează 
doar dacă e deschisă. “ 
Lord Thomas Dewar 

ÎNSEMNĂRI PERSONALE 


Listă de cadouri 


Prieteni cărora să le trimit „Convingeri“: 


